AAA 


z 
. (AU 

4 a 
"i 

Tr - 
7F 


Populiarusis detektyvas 


SIDNI ŠELDON 


VIDURNAKČIO 
PRISIMINIMAI 


Romanas 


Vertė Aneta RUČINSKIENĖ 


Vilnius Mažoj Rosma 


UDK 820(73)-3 
Še 37 


Sheldon, Sidney 
Še37 Vidurnakčio prisiminimai: romanas /Sidni Šeldon; Vertė 
Aneta Ručinskienė]. - Vilnius: Mažoji Rosma, 1997. - 288 p. - 
(Populiarusis detektyvas) 
ISBN 9986-799-27-9 
Sidnio Šeldono romano „Vidurnakčio prisiminimai" 
centre - godaus ir aistringo graikų milijonieriaus Konstan- 
tino Demirio ir vienaip ar kitaip su juo susijusių Žmonių 
tragiški likimai 
UDK 820(73)-3 


6 1973, Sidney Sheldon, 
6 Vertimas, Mažoji Rosma, 1997 
ISBN 9986-799-27-9 O Mažoji Rosma, 1997 


PROLOGAS 
Koulunas - 1949 metų gegužė 


- Reikia, kad atrodytų kaip nelaimingas atsitikimas. 
Sugebėsite? 

Jį įžeidinėjo. Jis juto, kad ima pykti. Tokį klausimą 
galima užduoti tiktai naujokėliui iš gatvės. Jis vos susitvar- 
dė, kad sarkastiškai nepasakytų: taip, manau, kad susido- 
rosiu. Jūs norėumėte, kad nelaimingas atsitikimas įvyktų 
patalpoje? Tada ji nukris nuo laiptų ir nusilauš kaklą. Kaip 
šokėją iš Marselio. Arba įkaušusi ji prigers vonioje. Kaip 
paveldėtoja iš Gstado. O galbūt ji padaugins heroino. Šituo 
būdu jis nugalabijo tris. Dar ji gali užmigti su neužgesinta 
cigarete. Taip jis susidorojo su švedų detektyvu Paryžiaus 
viešbutyje, kairiajame Senos krante. Ar jūs pageidaujate 
nelaimingo atsitikimo gryname ore? Jūsų paslaugoms au- 
tomobilio arba lėktuvo katastrofa, arba nelaimingas atsitiki- 
mas jūroje. 

Tačiau nieko tokio jis nepasakė, kadangi, atvirai kal- 
bant, priešais jį sėdėjęs Žmogus, jam kėlė baimę. Pernelyg 
daug baisybių pasakojo apie jį, jis turėjo pagrindo šitais 
pasakojimais tikėti. | 

Todėl jis apsiribojo tuo, kad pasakė: 

- Taip, sere, aš galiu suorganizuoti nelaimingą atsitiki- 
mą. Niekas niekada nesužinos. 

Vos spėjo jis tai ištarti, kai jam toptelėjo: jis žino, kad aš 
žinosiu. Jis nutilo. 


Jie sėdėjo vieno Kouluno miesto pastatų trečiajame 
aukšte. Šitą miestą pastatė kiniečiai 1840 metais ir apjuosė 
tvora, kad apsigintų nuo britiškųjų barbarų. Tačiau Antrojo 
pasaulinio karo metu sieną nugriovė, bet liko kitos sienos, 
kurios vertė prašalaičius laikytis kuo toliau nuo miesto: 
siaurose kreivose gatvelėse ir tamsiuose laiptuose viešpa- 
tavo galvažudžių, narkomanų ir prievartautojų gaujos. Tu- 
ristams čia važiuoti nerekomendavo, ir net policija 
nedrįsdavo pasirodyti Tun Tan Ceno gatvėje, kuri buvo 
miesto pakraštyje. Pro langą jį pasiekė gatvės triukšmas ir 
kimūs kvartalo gyventojų, kalbėjusių įvairiausiomis kalbo- 
mis, šūksniai. 

Šaltos, obsidiano spalvos, priešais jį sėdinčio žmogaus 
akys, toliau jį tyrinėjo. Galiausiai jis prašneko: 

- Puiku. Kaip tai padaryti, nuspręskite pats. 

- Taip, sere. Ar ta moteris Koulune? 

- Londone. Ją vadina Ketrina. Ketrina Aleksander. 

Prabangus automobilis, paskui kurį važiavo mašina su 
asmens sargybiniais, nuvežė obsidiano spalvos akių vyriškį 
į Žydrąjį namą Laskar Rou, Cim Ša Cujaus rajone. Žydrasis 
namas buvo skirtas tik išrinktiesiems. Tarp jo lankytojų 
buvo valstybių vadovai, kino žvaigždės ir korporacijų pre- 
zidentai. Namo direkcija didžiavosi tuo, kad mokėjo laikyti 
liežuvį už dantų. Prieš šešerius metus čia dirbusi mergaitė 
surizikavo paplepėti apie savo klientus su Žurnalistu. Kitą 
rytą jos lavoną ištraukė Aberdino uoste. Jai buvo nupjautas 
liežuvis. Žydrajame name galima buvo nusipirkti visko: 
skaistuolę, berniuką, Iesbietę, sugebančią pasiekti orgaz- 
mą be vyriškojo lyties organo, arba gyvulį. Jis žinojo, jog 
tai buvo vienintelė vieta, kur ligi šiol nebuvo pamirštas 
senasis išinpo menas. Žydrasis namas buvo uždraustų 
malonumų karalystė. 

Šį sykį obsidiano spalvos akių savininkas užsisakė 
dvynius. Jie buvo nuostabiai panašūs, dailūs, gerų figūrų ir 
visiškai be skrupulų. Jis prisiminė paskutinį savo vizitą į šitą 
namą: metalinę kėdę be sėdynės ir minkštus jų liežuvius 
bei pirštus, o paskui vonią su šiltu kvepiančiu, per kraštus 

besiliejančiu vandeniu ir jų lūpas, glamonėjančias jo kūną. 
Jis pajuto, kad jį apima geismas. 

- Mes atvažiavome, sere. 

Po trijų valandų, patenkintas ir geros nuotaikos, vyriš- 
kis įsakė vairuotojui važiuoti į Mondi Roudą. Pro mašinos 
langą jis matė spindinčius žiburius miesto, kuris, atrodė, 
niekada nemiegojo. Kiniečiai jį vadino Gaulunu - devyniais 
drakonais. Jis įsivaizdavo sau šituos drakonus kalnuose 
virš miesto, pasirengusius bet kuriuo momentu nusileisti 
žemyn ir sunaikinti silpnus ir beginklius. Pats jis nebuvo nei 
vienu, nei kitu. 

Bet štai jie jau Moudi Roude. 

Jo laukęs vienuolis-taoistas' atrodė nužengęs iš seno- 
jo pergamento galbūt dėl klasikinio blankaus rytietiško 
apsirengimo ir ilgos retutės žilos barzdos. 

- Jou sahn. 

- Jou sahn. 

- Gei do chihn? 

- Yat chihn. 

- Jou. 

Dvasininkas be garso melsdamasis primerkė akis ir 
pradėjo purtyti chim - medinę taurę su tam tikru maldų 
lazdelių skaičiumi. Viena lazdelė iškrito, ir tada dvasininkas 
liovėsi kratęs taurę. Tylėdamas jis pasitikslino su lentele ir 
atsisuko į atvykėlį. Angliškai jis kalbėjo sunkiai: „Dievai 
sako, tu greitai atsikratysi pavojingo priešo". 

Obsidiano spalvos akių savininkas pajuto malonų su- 
sijaudinimą. Jis buvo per daug protingas, kad nesuprastų, 
Jog senovinis chim menas - tiesiog prietaras. Tačiau jis 
buvo ir per daug protingas, kad niekintų jį. Buvo ir dar 
vienas geras ženklas. Šiandien buvo šv. Konstantino diena, 
jo gimimo diena. 

- Dievai palaimino tave geru fung shui. 

- Do įeh. 

- Hou wah. 


„1 Taoizmas - kinų religinis ir filosofinis mokymas, kurio pradininku ir pagrin- 
diniu ideologu laikomas Lao Tzu (gimęs 604 m. pr. Kr.) - Vert. past. 

Dar po penkių minučių jis jau sėdėjo mašinoje, važia- 
vusioje į Kaj Taką, Honkongo oro uostą, kur jo laukė 
asmeninis lėktuvas, pasirengęs skristi į Atėnus. 


1 SKYRIUS 
Janina, Graikija - 1948 metų liepa 


Kiekvieną naktį ji pabusdavo nuo savo riksmo. Ją 
persekiojo vienas ir tas pats sapnas: stipri audra, ji viduryje 
ežero, o vyriškis ir moteris lenkia jos galvą prie ledinio 
vandens, mėgindami ją prigirdyti. Kiekvieną kartą ji nubus- 
davo baisiausiai išsigandusi, dusdama, šlaput šlaputėlė 
nuo prakaito. 

Ji supratimo neturėjo, kas ji tokia, ir nieko neprisiminė 
iš savo praeities. Kalbėjo ji angliškai, tačiau neprisiminė, kur 
gimė ir kaip pakliuvo į mažytį karmeličių vienuolyną Graiki- 
joje, kuris ją priglaudė. 

Bėgo laikas, ir retkarčiais jos atmintyje blykstelėdavo 
ir greitai užgesdavo blankūs vaizdiniai, kurių jai nepavyk- 
davo sulaikyti, kad galėtų išsiaiškinti. Tai įvykdavo taip 
netikėtai, kad užklupdavo ją iš netyčių ir sukeldavo jos 
sieloje sąmyšį. 

Iš pradžių ji klausinėdavo. Vienuolės karmelitės buvo 
labai geranoriškos jos atžvilgiu, tačiau visos jos buvo da- 
vusios tylėjimo įžadą, ir tiktai motinai - vienuolyno vyresnia- 
jai, senai ir trapiai seseriai Teresei, buvo leista kalbėti. 

- Ar jūs žinote, kas aš? 

- Ne, mano vaike, - atsakė sesuo Teresė. 

- Kaip aš čia pakliuvau? 

- Kalnų papėdėje yra kaimas, kuris vadinasi Janina. 
Tave surado praeitais metais audros metu ežere. Tu buvai * 
mažytėje valtelėje, kuri nuskendo, bet, šlovė Viešpačiui, dvi 
mūsų seserys tave pastebėjo, išgelbėjo ir parsivedė į vie- 
nuolyną. 

- Taip... Bet kur aš buvau ligi tol? 

- Atleisk man, mano vaike. Aš nežinau. 

Ji niekaip negalėjo nurimti. 


- Nejaugi niekas manęs neieškojo? Niekas neklausinė- 
jo: 

Sesuo Teresė neigiamai papurtė galvą: 

- Niekas. 

Iš nuoskaudos jai norėjosi verkti. Ji pamėgino dar 
kartą: | 

- Olaikraščiai... Juk jie turėjo rašyti apie mano dingimą? 

- Kaip tu žinai, mes nepalaikome ryšių su išoriniu 
pasauliu. Mano vaike, tu turi susitaikyti su mūsų Viešpaties 
valia. Mes privalome būti Jam dėkingos už Jo malonę: juk 
tu gyva. 

Daugiau jai nieko nepavyko sužinoti. Iš pradžių ji buvo 
labai silpna, kad pagalvotų apie save, tačiau laikas bėgo, 
ir jos jėgos pamažėle atsistatė.. 

Kai ji ganėtinai sustiprėjo, kad galėtų vaikščioti, ji ištisas 
dienas krapštėsi žydinčiame vienuolyno sode, kupiname 
karštos šviesos, kurioje skendėjo visa Graikija, ir kur leng- 
vas vėjelis atnešdavo citrinų ir vynuogių aromatą. 

Ir nors viskas aplinkui alsavo ramybe ir taika, Ketrina ir 
toliau blaškėsi. „Aš pradingau, - galvojo ji, - ir niekam tai 
nerūpi. Kodėl? Galbūt aš ką nors baisaus padariau? Kas aš? 
Kas aš? Kas aš?.. 

Neprašyti vaizdiniai jai nedavė ramybės. Kartą ji staiga 
nubudo, pamačiusi save kažkokiame kambaryje, o šalia - 
nuogą vyriškį ją nurenginėjantį. Kas tai buvo? Jos vyras? 
Vadinasi, ji turėjo vyrą? Bet ji neturėjo sutuoktuvinio žiedo. 
Apskritai ji neturėjo jokių asmeninių daiktų, išskyrus vienuo- 
lės karmelitės drabužius, kuriuos jai davė sesuo Teresė, ir 
mažytę auksinę segę - išskėstais sparnais paukštį su rubi- 
ninėmis akimis. 

Ji buvo niekas, svetima tarp svetimų. Nebuvo nieko, 
kas galėtų jai padėti, net psichiatro, kuris būtų jai pasakęs, 
kad po jos pergyventos sunkios smegenų traumos ji galės 
išsaugoti sveiką protą, jeigu visiems laikams pamirš savo 
siaubingą praeitį. 

O vaizdiniai lankydavo ją vis dažniau ir dažniau. Jai 
atrodė, kad netikėtai jos smegenys pavirto milžinišku kry- 

žiažodžiu, kurio tušti langeliai nuolat užpildomi. Kartą jai 
pasivaideno didžiulė studija, pilnutėlė karinėmis uniformo- 
mis vilkinčių Žmonių. Panašu, jog buvo filmuojama. „Galbūt 
aš aktorė?" Bet ne, ji kažkam vadovavo. Bet kam? 

Kareivis padavė jai gėlių puokštę. „Pati susimokėsi už 
jas", - nusijuokė jis. 

Sitas pats Žmogus jai vėl prisisapnavo po dviejų naktų. 
Ji atsisveikino su juo oro uoste. Ji nubudo apsiverkusi, nes 
jautė, kad netenka jo. 

Po šito ji jau negalėjo nurimti. Jos vaizdiniai buvo 
nepanašūs į paprastus sapnus. Tai buvo jos gyvenimo, jos 
praeities nuotrupos. „Aš privalau sužinoti, kuo aš buvau, kas 
aš esU". 

Ir staiga, vidurnaktį, be įspėjimo, iš pasąmonės gelmių 
išplaukė vardas: „Ketrina. Mane vadina Ketrina Aleksan- 
der". 


2 SKYRIUS 
Atėnai, Graikija 


Niekas negalėtų aptikti Konstantino Demirio imperijos nė 
viename žemėlapyje. Ir vis dėlto jis buvo feodalinės kunigaikš- 
tystės valdovas, su kuria dydžiu ir galybe galėjo lygintis tiktai 
nedaugelis pasaulio šalių. Jis buvo vienas iš dviejų ar trijų 
pačių turtingiausių Žemės rutulio Žmonių, ir jo įtaka buvo 
begalinė. Nors jis ir neturėjo jokio titulo ir oficialaus statuso, 
jis galėjo nupirkti ir parduoti ministrus pirmininkus, kardinolus, 
pasiuntinius ir karalius. Savo čiuptuvuose jis laikė dešimtis 
šalių. Jis mokėjo patikti, turėjo puikų aštrų protą ir buvo dailios 
išvaizdos - aukštesnis nei vidutinio ūgio, plačiapetis. Jis buvo 
rusvaveidis, nosis - tipiškai graikiška, akys - kaip tamsios 
alyvuogės. Tai buvo vanago veidas, grobuonies veidas. Jeigu 
norėjo, Demiris galėjo būti nepaprastai žavingas. Mokėjo 
aštuonias kalbas ir buvo puikus pasakotojas. Jis buvo vienos 
stambiausių paveikslų kolekcijų pasaulyje, keleto lėktuvų ir 
tuzino katerių, rūmų ir vilų, išmėtytų po visą pasaulį, savinin- 
kas. Jis mokėjo vertinti viską, kas gražu, taip pat ir moterų 

grožį. Jis turėjo puikaus meilužio reputaciją. Jo romantiški 
nuotykiai buvo tokie pat įspūdingi, kaip ir finansiniai. 

Konstantinas Demiris laikė save patriotu ir tuo didžia- 
vosi. Mėlynai balta Graikijos vėliava visada plevėsavo virš 
jo vilos Kolonakyje ir virš Psaros -jo nuosavos salos. Tačiau 
mokesčių jis vis dėlto nemokėjo. Nematė reikalo laikytis 
taisyklių, kurios privalomos paprastam Žmogui. Juk jo gys- 
lomis tekėjo ichor - dievų kraujas. 

Bemaž kiekvienas, su kuo susitikdavo Demiris, ko nors 
iš jo norėjo: finansinės verslo paramos, įnašo į labdaros 
fondą arba tiesiog tos įtakos, kurią darė draugystė su juo. 
Demiriui patikdavo atspėti, ko iš tikrųjų reikia prašytojui, 
kadangi tikrasis vizito tikslas būdavo gerai užmaskuotas. 
Jo analitiškas protas atmesdavo abėcėlines tiesas, todėl jis 
niekada netikėjo žodžiais ir niekuo nepasitikėjo. Jo devizas 
buvo toks: „Pažink savo draugus, bet dar geriau pažink 
savo priešus". Reporteriai, kurie aprašė jo gyvenimą, Demirį 
pažinojo kaip dosnų ir žavų, puikių manierų aukštuomenės 
Žmogų. Jie net nejtarė, kad už šito patrauklaus fasado 
slepiasi žmogžudys, negarbingas ir nesąžiningas Žmogus, 
kurio niekas nesustabdys. 

Jis niekada nieko nepamiršdavo ir niekada nieko neat- 
leisdavo. Žodis dikaiosini, arba teisingumas, dažnai buvo 
vartojamas kaip žodžio ekdikisis, kerštas, sinonimas, ir 
Demiris buvo apsėstas tiek vieno, tiek ir kito. Jis prisimin- 
davo menkiausią nuoskaudą, ir tie, kas buvo neatsargūs ir 
sukėlė jo nepasitenkinimą, skaudžiai sumokėdavo. Jie nie- 
kada nieko nejtarė, kadangi aštrus Demirio protas kantriai 
brandino keršto planus, sugalvodamas gudrias pinkles, ir 
rezgė voratinklį, į kurį galiausiai pakliūdavo ir kuriame žū- 
davo visi jo priešai. 

Jis mėgavosi, ištisas valandas sugaišdamas įvairioms 
žabangoms sugalvoti. Jis kruopščiai išstudijuodavo savo 
aukas, analizuodavo jų ENEia Ki ir įvertindavo jų stiprią- 
sias ypatybes. 

kartą pietų metu jis atsitiktinai išgirdo, kaip vienas 
režisierius jį pavadino „graiku su aliejinėmis akimis". Demi- 

ris kantriai sulaukė momento. Po dvejų metų režisierius 
įdėjo visus savo pinigus į filmą, kuriame svarbiausią vaid- 
menį turėjo atlikti pasaulyje žinoma aktorė. Kai filmavimas 
buvo įpusėjęs, Demiris sužavėjo heroję ir įkalbėjo ją mesti 
filmuotis ir leistis su juo į kelionę jachta. 

„Tai bus mūsų medaus mėnuo", - pasakė jis jai. 

Ji turėjo savo medaus mėnesį, tačiau vestuvių taip ir 
nebuvo. Filmavimas buvo nutrauktas, režisierius subankru- 
tavo. 

Demiris turėjo numatęs dar keletą Žmonių, su kuriais 
norėjo suvesti sąskaitas, bet skubėti nebuvo reikalo. Jis 
mėgavosi būsima jų žūtimi, brandindamas ir puoselėdamas 
jos planus. Naujų priešų jau neatsirado, nes niekas neleido 
sau prabangos tapti jo priešu. Todėl numatytos aukos buvo 
tiktai tie, kas anksčiau perėjo jam kelią. 

Tačiau Konstantino Demirio dikaiosini jausmas buvo 
dvilypis. Jeigu jis niekada nepamiršdavo nuoskaudos, tai 
niekada nepamiršdavo ir jam padarytos paslaugos. Varg- 
šas žvejys, kadaise priglaudęs berniuką, netikėtai tapo viso 
žvejybos laivyno savininku. Prostitutė, maitinusi ir rengusi 
jį, kai jis neturėjo kuo susimokėti, stebuklingu būdu pavel- 
dėjo gyvenamąjį namą. Ji taip ir nesužinojo, kas buvo tas 
geradarys. 

Demiris buvo uosto kroviko sūnus. Be jo, šeimoje dar 
buvo keturiolika vaikų, ir jiems visada trūko maisto. 

Jau ankstyvoje jaunystėje Konstantinas pasižymėjo 
dalykišku sumanumu. Po pamokų jisai uždarbiaudavo ir 
šešiolikos metų jau turėjo sutaupęs tiek pinigų, kad su 
vyresniu partneriu nusipirko maisto produktų krautuvėlę. 
Prekyba klestėjo, tačiau partneris apmulkino Demirį ir jis 
liko be grašio kišenėje. Demiriui prireikė dešimties metų, 
kad atsiskaitytų su šituo Žmogumi. Berniukas buvo labai 
ambicingas. Dažnai jis negalėdavo naktį užmigti, degančio- 
mis akimis žiūrėdamas į tamsą. „Aš praturtėsiu. Mano vardą 
žinos visi". Tiktai tokia lopšinė jį užliūliuodavo. Kaip visa tai 
įvyks, jis neturėjo nė menkiausio supratimo. Tačiau jis 
tiksliai žinojo, kad taip bus. 

Savo gimimo dieną, kai jam suėjo septyniolika, Demiris 
atsitiktinai perskaitė straipsnį apie naftos versloves Saudo 
Arabijoje, ir tarsi stebuklingos durys į ateitį atsivėrė prieš įį. 

Jis nuėjo pas tėvą. 

- Aš vykstu į Saudo Arabiją. Dirbsiu naftos verslovėse. 

- Too sou! Tu nieko neišmanai!? 

- Nieko, tėve. Bet aš išmoksiu. 

Po mėnesio Konstantinas Demiris jau buvo kelyje. 

Transkontinentinė korporacija su savo tarnautojais iš 
kitų šalių paprastai sudarydavo sutartį dvejiems metams. 
Tačiau Demirio tai nejaudino. Jis ketino pasilikti Saudo 
Arabijoje tiek, kiek reikės, kad sutaupytų pinigų. Jam vai- 
denosi puikūs naktiniai nuotykiai, paslaptinga šalis su eg- 
zotiškomis moterimis ir tiesiog iš Žemės trykštančiais 
juodojo aukso fontanais. Tai, ką jis pamatė, jį sukrėtė. . 

Ankstyvą vasaros rytą Demiris atvyko į Fadilį - niūrią 
stovyklą viduryje dykumos, kur buvo vienintelis išsigimėliš- 
kas akmeninis pastatas, apsuptas barastis - mažyčių nend- 
rinių lūšnelių. Ten gyveno apie tūkstantį nekvalifikuotų 
darbininkų, daugiausia vietinių gyventojų. Jų moteris gali- 
ma buvo sutikti dulkėtose neasfaltuotose gatvelėse, visos 
nešiojo čadras. 

Demiris įėjo į pastatą, kur buvo D.D. Makintairo, kadrų 
skyriaus viršininko, kabinetas. 

Kai jaunuolis įžengė į kabinetą, Makintairas pakėlė 
galvą: 

- Taip. Vadinasi, tave pasamdė? 

- Taip, sere. 

- Ar kada nors dirbai naftos verslovėse? 

Akimirką Demiriui kilo pagunda sumeluoti. 

- Ne, sere. | 

Makintairas nusišypsojo. . . 

- Būk tikras, tau čia patiks. Milijonas mylių ligi artimiau- 
sios gyvenvietės, maistas - tikras šlamštas, nė vienos 
bobos, kurią tu galėtum paliesti, nes priešingu atveju tau 
nutrauks kiaušinius, ir absoliučiai nėra ką veikti vakarais. 
Bet pinigai padorūs, teisingai? 

- Aš noriu šio to išmokti, - pasakė su įkvėpimu Demi- 
ris. 

- Taip? Tada kuo greičiau mokykis. Tai musulmonų 
šalis, vadinasi, jokių išgėrimų. Kiekvienam, kurį pagauna 
vagiant, nukerta dešiniąją ranką. Kitą kartą - kairiąją. Trečią 
kartą - koją. Už žmogžudystę čia nukerta galvą. 

- Aš nieko neketinu žudyti. 

- Truputėlį palauk, - šyptelėjo Makintairas, - juk tu tik ką 
atvykai. 

Gyvenvietė buvo tikras Babilonas, nes čia gyveno žmo- 
nės iš įvairių pasaulio šalių ir kiekvienas kalbėjo savo 
gimtąja kalba. Demiris turėjo nepaprastai gerą klausą, todėl 
kalbų išmokti jam nebuvo sunku. Čia susirinkusių žmonių 
uždavinys - nutiesti kelius nesvetingos dykumos centre, 
pastatyti gyvenamuosius namus, aprūpinti juos elektros 
energija ir telefonais, pastatyti dirbtuves, pasirūpinti vandens 
ir produktų tiekimu, įrengti kanalizacijos sistemą, organizuoti 
medicininę priežiūrą ir sutvarkyti, kaip atrodė jaunajam Demi- 
riui, dar šimtą įvairių dalykų. Dirbti teko, kai termometras rodė 
daugiau nei 100 laipsnių pagal Farenheitą, kenčiant nuo 
musių, moskitų, dulkių, karštinės ir dizenterijos. Net čia, dy- 
kumoje, egzistavo socialinis susiskirstymas. Aukštesniuosius 
hierarchijos laiptelius užėmė tie, kurie ieškojo naftos, o pačius 
žemiausius - statybų darbininkai, kuriuos čia vadino „gūžinė- 
tojais", ir kontoros darbuotojus, žinomus kaip „kelnių zulinto- 
jus". 
nės, betarpiškai užsiėmę gręžimu, daugiausia buvo amerikie- 
čiai, kadangi būtent Amerikoje buvo išrastas besisukantis 
grąžtas ir amerikiečiai geriau mokėjo juo dirbti. Demiris labai 
stengėsi susidraugauti su jais. 

Jis nuolat sukinėjosi aplink gręžėjus ir be paliovos 
klausinėjo. Jis sugerdavo informaciją, kaip smėlis sugerda- 
vo vandenį. Jis pastebėjo, kad naudojami du skirtingi grę- 
žimo metodai. 

Demiris kreipėsi į vieną gręžėjų, dirbusių didžiuliame 
šimto trisdešimties pėdų aukščio gręžimo bokšte: 

- Įdomu, kodėl naudojami du skirtingi gręžimo meto- 
dai? 

- Vienu atveju, sūneli, mes naudojame lyną, o kitu - 
sukamąjį gręžimą. Dabar mes pirmenybę teikiame pastara- 
jam. O abu prasideda nuo to paties. 

- Argi? 

- Žinoma. Ir vienu ir kitu atveju reikalingas štai šitoks 
bokštas, kad pakeltų įrengimus ir paskui nuleistų juos į 
gręžinį. - Jis Žvilgtelėjo į susidomėjusį jaunuolį. - Galiu 
lažintis, kad tu nežinai, kodėl jie vadinasi derrick. 

- Nežinau, sere. 

- Taip vadino garsų budelį, kuris gyveno XVII am- 
žiuje. 

- Aišku. 

- Gręžimas su lynais - labai senas metodas. Šimtus 
metų juos naudojo kinai įrengdami šulinius. Jie išrausdavo 
žemėje duobę pjaunamuoju instrumentu, kurį pakeldavo ir 
nuleisdavo lynu. Dabar vis dėlto aštuoniasdešimt penkis 
procentus visų gręžinių gręžia rotaciniu būdu. - Jis nusisu- 
ko, kad toliau dirbtų savo darbą. 

- Atleiskite, o kokia rotacinio būdo esmė? 

Meistras vėl atsisuko. 

- Na, užuot pramušę žemėje skylę, mes ją tiesiog 
išgręžiame. Žiūrėk čia. Bokšto centre yra plieninis 
grąžtas, kurį suka mašina. Specialus prietaisas sugrie- 
bia ir suka grąžtą, kuris su to prietaiso pagalba juda 
žemyn. 

> Atrodo labai paprasta, argi ne? 

- Iš tikrųjų viskas sudėtingiau. Gręžiant pasirenkama 
uoliena. Būtina sekti, kad sienelės nebyrėtų, o taip pat 
išpumpuoti iš gręžinio vandenį ir dujas. 

- O grąžtas atbunka nuo gręžimo? 

- Suprantama. Tenka ištraukti visą šitą velnio daikčiuką, 
pakeisti antgalį ir vėl nuleisti grąžtą į gręžinį. O tu, ko gero, 
nori tapti gręžėju? 

- Ne, sere. Aš ketinu įsigyti keletą naftos gręžinių. 

- Sveikinu. Dabar jau galiu grįžti prie savo darbo? 

Sykį rytą Demiris pastebėjo, kad į gręžinį nuleistas 
grąžtas užuot judėjęs žemyn, ėmė gręžti aplink, iškeldamas 
į viršų uolienos gabalus. 

- Atleiskite, o ką dabar jūs darote? 

Gręžėjas nusibraukė nuo kaktos prakaitą: 

- Imame mėginį analizei. Kad nustatytų, ar čia yra 
naftos. 

- Aišku. 

Demiris pastebėjo, kad, kai reikalai klostėsi gerai, grę- 
žėjai šaukė vienas kitam: „Suku į dešinę". Tai reiškė, kad 
jie imasi gręžti naują gręžinį. 

Aplinkui buvo daugybė nedidelių skylių, kurių skers- 
muo kartais būdavo ne didesnis kaip du trys. coliai. 

- Atleiskite, o šitos kam? - paklausė jaunuolis. 

- Tai tiriamieji gręžiniai. Kad sužinotume, kas ten apa- 
čioje. Šitaip kompanija sutaupo daug laiko ir pinigų. 

- Aišku. 

Jaunajam graikui viskas buvo įdomu, ir jis visus užka- 
mavo savo klausinėjimu. 

- Atleiskite, o iš kur jūs žinote, kur gręžti? 

- Mes turime daugybę geologų - ieškovų, kurie atlieka 
matavimus ir tiria gręžinių mėginius. Paskui - „lyno riji- 
kai"... 

- O kas jie tokie? 

- Gręžėjai. Jie... 

Konstantinas Demiris dirbo nuo ankstyvo ryto ligi sau- 
lėlydžio, tampė gręžimo įrenginius po įkaitusią dykumą, 
valė įrengimus ir sėdėjo prie sunkvežimių vairo, važinėda- 
mas pro dieną ir naktį liepsnojančius fakelus, - buvo degi- 
namos kenksmingos dujos. 

Ponas Makintairas sakė tiesą. Maistas buvo šlykštus, 
gyvenimo sąlygos dar šlykštesnės, o vakarais visai nebuvo 
ką veikti. Demiriui visą laiką atrodė, kad jo kūno poros 
prisigėrusios smėlio. Dykuma priminė gyvą būtybę, nuo 
kurios niekur negalima pabėgti. Smėlis skverbėsi į lūšną, 
pro drabužius, į jį patį. Jam atrodė, kad jis kraustosi iš proto. 
Paskui pasidarė dar blogiau. 

Pradėjo pūsti šemalas'. Kiekvieną dieną, ištisą Mėnesį, 
nuožmus vėjas, kaukdamas ginė smėlio debesis ir, atrodė, 
išvarys iš proto. 

Demiris stebėjo smėlio audras iš savo lūšnos tarpdurio: 

- Ar mes ir šiandien dirbsime? 

- O kaipgi, velniai rautų... Čia tau ne kurortas. 

Visur aplink juos rado naftos. Iš pradžių Abu Chadrijoje, 
paskui - Katife, paskui - Charade. Todėl darbininkus vertė 
vis daugiau ir daugiau dirbti. 

Atvyko naujokai - geologas anglas su žmona. Henriui 
Poteriui buvo apie šešiasdešimt, o jo Žrrtonai Sibilei - per 
trisdešimt. Bet kuriomis kitomis aplinkybėmis Sibilė Poter 
būtų atrodžiusi negražia storule, nemaloniu, spiegiančiu 
balsu. Fadilyje ji vyrams atrodė tikra gražuolė. Kadangi 
Henriui Poteriui beieškant naftos tekdavo ilgai išvažiuoti, jo 
žmona dažnai likdavo viena. 

Jaunajam Demiriui paliepė padėti jai persikelti į naują 
butą ir įsikurti. 

- Man neteko matyti nieko baisesnio kaip šita vieta, - 
verksmingai skundėsi ji. - Henris amžinai tampo mane po 
visokias siaubingas vietas, panašias į šitą. Nesuprantu, 
kodėl aš visa tai pakenčiu. 

- Jūsų vyras dirba svarbų darbą, - patikino ją Demiris. 

Ji permetė patrauklų jaunuolį vertinančiu žvilgsniu: 

- Mano vyras toli gražu atlieka ne visas savo pareigas. 
Jūs suprantate, apie ką aš kalbu? 

Demiris puikiai suprato. 

+ Ne, mem. 

- Kuo jūs vardu? 

- Demiris, mem. Konstantinas Demiris. 

- O kaip jus vadina draugai? 

- Kostu. | 

- Ką gi, Kostai, aš manau, mes su tavimi susidraugau- 
sime. Juk mes su tavimi tikrai nieko bendro neturime su tais 
svetimaisiais, argi ne? 

- Svetimaisiais? 


1 Šiaurės rytų vėjas, būdingas Persijos įlankai. 

- Na, žinai, su tais kitataučiais. 

- Aš privalau eiti į darbą, - tarė Demiris. 

Kelias savaites Sibilė Poter visą laiką ieškojo priežas- 
ties, kad galėtų pasikviesti jaunuolį. 

- Henris rytą vėl išvažiavo, - kalbėjo ji jam. - Kažin ko 
gręžti. - Ir kaprizingai pridūrė: - Geriau daugiau gręžtų 
namie. 

Demiris nežinojo, ką sakyti. Geologas buvo svarbi figūra 
kompanijos hierarchijoje, ir Demiris visai neketino susipainioti 
su jo žmona ir rizikuoti savo darbu. Jis dar nežinojo kokiu 
būdu, tačiau buvą visiškai tikras, kad būtent Sibilės padeda- 
mas jis pasieks visko, apie ką svajoja. Ateitis buvo susijusi su 
nafta, ir jis tvirtai pasiryžo nepražiopsoti savo šanso. 

Sykį Sibilė vidurnaktį pasiuntė pakviesti Demirį. Jis 
atėjo prie namo, kur ji gyveno, ir pasibeldė. 

- Įeik. - Sibilė vilkėjo permatomais naktiniais marški- 
niais, kurie, deja, nieko nepridengė. 

- Aš... jūs mane kvietėte, mem? 

- Taip, įeik, Kostai. Naktinė lempa nedega. 

Demiris atitraukė nuo jos akis ir priėjo prie lempos. 
Pakėlė ją, apžiūrėjo. 

- Čia nėra lemputės... - Jis pajuto, kad ji prisiglaudė prie 
jo nugaros ir apglėbė rankomis. - Ponia Poter... 

Bet ji užčiaupė jam burną bučiniu ir pargriovė ant lovos. 
Jis liovėsi save kontroliavęs. | 

Nusiplėšęs nuo savęs drabužius, jis paėmė ją ir išgirdo 
jos džiugų šūksnį: „Dar! Prašau! Dar! Viešpatie, kaip seniai 
tai buvo!" 

Suvirpėjusi ji suaimanavo: 

- Mano brangusis, aš tave myliu. 

Demiris gulėjo šalimais ir su siaubu galvojo: „Ką aš 
iškrėčiau! Jeigu Poteris sužinos, man galas". 

Sibilė, atrodo, perskaitė jo mintis ir sukrizeno: 

- Tai bus mažytė mūsų paslaptis, argi ne, mano 
džiaugsme? 

Jų mažytė paslaptis tęsėsi keletą mėnesių. Atsikratyti 
Sibilės nebuvo jokios galimybės, o kadangi jos vyras išvyk- 

davo kelioms dienoms, Demiris neturėjo jokios priežasties, 
kad galėtų atsisakyti meilės žaidimų su ja. Negana to, Sibilė 
Poter aistringai jį įsimylėjo. 

- Tu pernelyg dailus šitai varganai vietai, - kalbėjo ji. - 
Mes su tavimi grįšime į Angliją. 

- Mano namai - Graikija. 

- Buvo ir praėjo, - pasakė ji, giamonėdama grakštų jo 
kūną. - Tu grįši su manimi. Aš išsituoksiu su Henriu, ir mudu 
susituoksime. 

Staiga Demiris pajuto, kad jį apima panika: 

- Sibile, aš... aš neturiu pinigų. Aš... 

Ji pabučiavo įį. 

- Tai ne bėda. Aš žinau, mielasis, kaip galima uždirbti. 

- Kaip? 

Ji atsisėdo lovoje. 

- Praeitą naktį Henris man papasakojo, kad tiktai ką 
aptiko didžiulius naftos telkinius. Tu juk Žinai, jis tai moka. 
Jis dėl to buvo labai susijaudinęs. Parašė ataskaitą ir liepė 
išsiųsti su rytiniu paštu. Stai aš ją turiu. Nori pažiūrėti? 

Demirio širdis sutvaksėjo. 

- Taip, aš... norėčiau. 

Ji išsirioglino iš lovos ir nukepėstavo prie mažo, visko 
mačiusio stalelio kambario kampe. Ji paėmė nuo jo didelį 
standų voką ir, nešina juo, grįžo į lovą. 

- Atplėšk! 

Demiris dvejojo ne ilgiau kaip sekundę. Jis atplėšė voką 
ir ištraukė popierius. Iš viso penki puslapiai. Jis permetė 
juos akimis, o paskui ėmė atidžiai skaityti. 

- Ar tai ko nors verta? 

- Tai ko nors verta!.. - Tai buvo ataskaita apie naują 
naftos telkinį galbūt patį turtingiausią per visą naftos gavy- 
bos istoriją. | 

Demiris atsikosėjo. 

- Taip... labai galimas dalykas. 

- Na, ką aš sakiau? - linksmai pasakė Sibilė. - Dabar 
mes turime pinigų. 

Jis atsiduso: 

- Ne taip jau viskas paprasta. 

- Kodėl? 

- Šita informacija vertinga žmogui, kuris turi pinigų, kad 
galėtų nusipirkti teisę į šitą Žemę, - paaiškino Demiris. Jis 
pats banko sąskaitoje turėjo tris šimtus dolerių. 

- Dėl to nesirūpink. Henris turi pinigų. Aš išrašysiu čekį. 
Ar penkių tūkstančių dolerių užteks? 

Konstantinas Demiris netikėjo savo ausimis. 

- Aš... Aš tiesiog nežinau, ką pasakyti. 

- Tai mums, brangusis. Dėl mūsų ateities. 

Jis atsisėdo lovoje ir pasistengė susikaupti. 

- Sibile, kaip tu manai, ar tu gali dar porą dienų ataskai- 
tos neišsiųsti? 

- Zinoma, net ligi penktadienio. Brangusis, ar to už- 
teks? 

Jis linktelėjo: 

- Visiškai. 

Už penkis tūkstančius dolerių, paimtų iš Sibilės (pasisko- 
lintų, kaip sakė jis pats sau), Konstantinas Demiris įsigijo teisę 
į žemę aplink spėjamą naftos telkinį. Po kelių mėnesių, kai iš 
pagrindinio gręžinio ištryško naftos fontanai, Konstantinas 
Demiris akimirka tapo milijonieriumi. 

Jis grąžino Sibilei Poter penkis tūkstančius dolerių, 
pasiuntė jai naujus naktinius marškinius ir grįžo į Graikiją. 
Daugiau ji jo niekada nematė. 


3 SKYRIUS 


Egzistuoja teorija, kad gamtoje niekas neišnyksta be 
pėdsako. Kiekvienas garsas, kiekvienas kada nors ištartas 
žodis kažkur egzistuoja laike ir erdvėje ir kada nors gali būti 
vėl išgirsti. 

Kol nebuvo išrastas radijas, ar daug būtų atsiradę 
žmonių, tikinčių, kad oras aplink mus kupinas muzikos 
garsų ir balsų iš visų pasaulio kraštų? Kada nors mes 
išmoksime keliauti laike ir galėsime paklausyti Linkolno 
kreipimosi Getisberge, išgirsti Sekspyro balsą... 

Ketrina Aleksander girdėjo balsus, atsklindančius iš 
praeities, tačiau jie buvo neaiškūs ir nerišlūs ir tiktai trikdė 
Ją... 

„Žinai, Kete, tu nepaprasta mergina. Aš tai pajutau, kai 
tiktai pamačiau tave... 

Viskas baigta. Man reikalinga ištuoka... Aš myliu kitą... 

Aš žinau, aš elgiuosi bjauriai... Pasistengsiu viską su- 
tvarkyti... 

- Jis mėgino mane nužudyti. 

- Kas mėgino tave nužudyti? 

- Mano vyras, 

Balsai skambėjo ir toliau. Jie ją kankino. Praeitis pavirto 
kaleidoskopu paveikslėlių, nepaprastu greičiu šmėsčioju- 
sių jos galvoje. 

Vienuolynas, šitas puikus taikus kampelis, staiga jai 
tapo kalėjimu. ,„Aš čia svetima. Bet kur mano vieta?" Ketrina 
neturėjo nė menkiausio supratimo. 

Nors vienuolyne nebuvo nė vieno veidrodžio, už sodo 
buvo tvenkinys, kurio veidrodinis paviršius puikiai atspin- 
dėjo viską aplinkui. Ketrina rūpestingai jį apeidavo, nes 
bijojo to, ką galėjo, žvilgtelėjusi į jį pamatyti. Bet šį rytą ji 
priėjo prie tvenkinio, lėtai atsiklaupė ant kelių ir žvilgtelėjo 
žemyn. Ji pamatė puikią įdegusią taisyklingų veido bruožų 
brunetę pilkomis liūdnomis akimis, kupinomis skausmo... 
Beje, galbūt jai tiktai taip pasirodė. Dar ji pamatė didelę 
nuolat besišypsančią burną ir šiek tiek užriestą nosį - 
trisdešimtmetę gražią moterį. Moterį, kuri neturėjo nei pra- 
eities, nei ateities. Moterį, pametusią save. ,,(Man reikalingas 
kas nors, kas man galėtų padėti, - pagalvojo Ketrina, - kas 
nors, su kuo aš galėčiau pasikalbėti". Ji nuėjo į sesers 
Teresės kabinetą. 

- Seserie... 

- Taip, mano vaike? 

- Aš... Man atrodo, kad man verta pasirodyti gydytojui. 
Galbūt jis galės išsiaiškinti, kas aš. 

Sesuo Teresė atidžiai pasižiūrėjo į ją. 

- Sėskis, mano vaike. 


19 


LN) 
1 


Ketrina atsisėdo ant kietos kėdės palei seną rašomąjį stalą. 

Sesuo Teresė tylutėliai pasakė: 

- Mano mieloji, tavo gydytojas - Dievas. Kai Jis manys, 
jog reikia, tu sužinosi viską, ką Jis panorės, kad tu žinotum. 
Be to, į vienuolyną pašaliniai neįleidžiami. 

Staiga Ketrinos atmintyje iškilo vaizdas: kažkoks vyriš- 
kis vienuolyno sode kalbasi su ja, kažką jai perduoda... 
Tačiau viskas tuojau pat išnyko. 

- Aš čia svetima. | 

- O kurgi tavo vieta? 

Čia ir buvo visas reikalas. 

- Aš nesu tikra. Aš kažin ko ieškau. Atleiskite man, 
sesuo, bet aš žinau, kad mano vieta ne čia. 

Sesuo Teresė susimąsčiusi ją tyrinėjo. 

- Suprantu. Ir kur tu iš čia eisi? 

- Nežinau. 

- Leisk man pagalvoti, mano vaike. Mes greitai vėl 
grįšime prie šito pokalbio. 

- Dėkoju jums, seserie. 

Ketrinai išėjus, sesuo Teresė ilgai sėdėjo, žiūrėdama 
prieš save. Jai reikėjo nuspręsti. Galiausiai ji paėmė popie- 
riaus lapelį ir plunksnakotį ir ėmė rašyti. 

„Gerbiamasis sere, - pradėjo ji. - Atsitiko dalykas, apie 
kurį aš laikau būtina jums pranešti. Mūsų bendras draugas 
pasakė man, kad nori palikti vienuolyną. Patarkite man, ką 


daryti". 


Jis perskaitė raštelį ir, atsilošęs į krėslo atkaltę, susi- 
mąstė dėl galimų pasekmių. „Taigi Ketrina Aleksander nori 
prisikelti iš mirusiųjų. Tuo blogiau jai. Man teks stropiai, labai 
stropiai jos atsikratyti. Visu pirma reikia ją paimti iš vienuo- 
lyno". 

Demiris nusprendė, kad atėjo laikas aplankyti seserį 
Teresę. 


Kitą rytą Konstantinas Demiris įsakė vairuotojui nuvežti 
jį į Janiną. Sėdėdamas mašinoje, jis galvojo apie Ketriną 

Aleksander. Jis prisiminė, kokia ji buvo daili, kai jis pirmą 
kartą ją pamatė. Protinga, turinti humoro jausmą, visada 
geros nuotaikos, besidžiaugianti kelione į Graikiją. „Ji turėjo 
viską". - pagalvojo Demiris. Ir tada dievai pradėjo keršyti. 
Ketrina buvo ištekėjusi už vieno jo lakūnų, ir jų santuoka 
pavirto tikru pragaru. Tiesiog per keletą dienų ji paseno 
dešimčia metų ir pavirto stora, nevalyva girtuokle. Demiris 
atsiduso: „Kaip gaila!" 


Demiris sėdėjo sesers Teresės kabinete. 

- Man labai nemalonu jus trukdyti, - kalbėjo sesuo 
Teresė, - bet aš nežinau, kur ji gali nuvažiuoti... 

- Jūs pasielgėte visiškai teisingai, - patikino ją Demiris. 
- Ar ji ką nors prisiminė apie save? 

Sesuo Teresė neigiamai papurtė galvą: 

- Ne. Vargšelė... - Ji priėjo prie lango ir pažiūrėjo į 
dirbančias sode vienuoles. - Štai ji. 

Konstantinas Demiris priėjo prie sesers Teresės ir taip 
pat pažvelgė pro langą. Jis pamatė trijų vienuolių nugaras. 
Po kiek laiko viena jų atsigręžė, ir jam užgniaužė kvapą, kai 
Jis pamatė jos veidą. Ji buvo nepaprastai daili. Kur dingo 
storulė nevaleika! 

- Štai ji, viduryje, - pasakė sesuo Teresė. 

Demiris linktelėjo: 

- Aš matau. Atsargiai! Man reikia pagalvoti, - tarė jis. - 
Aš jums pranešiu. 


Konstantinas Demiris turėjo apsispręsti. Tai, kaip atro- 
dė Ketrina, jį apstulbino. Ji tapo visiškai kitokia. „Niekas jos 
nepažins", - pagalvojo jis. Jam atėjo į galvą mintis, tačiau 
tokia paprasta, kad jis vos nenusikvatojo visu balsu. 

Tą patį vakarą jis nusiuntė seseriai Teresei raštelį. 

„Tai stebuklas, - pagalvojo Ketrina. - Išsipildė mano 
Svajonė". Po vakarinių pamaldų sesuo Teresė užėjo į jos 
Mažutėlaitę celę. 

- Mano vaike, aš turiu tau naujieną, - pasakė ji. 

- Nejaugi? 

Sesuo Teresė rūpestingai parinko žodžius: 

- Gerą naujieną. Aš parašiau apie tave mūsų vienuolyno 
draugui, ir jis išreiškė norą tau padėti. 

Ketrina pajuto, kaip stipriau sutvaksėjo jos širdis. 

- Padėti? Man?.. Kaip? 

- Jis pats apie tai tau pasakys. Jis labai geras ir dosnus 
Žmogus. Jis paims tave iš čia. 

Išgirdusi šiuos žodžius Ketrina staiga pajuto, kad šaltis 
perėjo per širdį. Ji iškeliaus į nepažįstamą pasaulį, apie kurį 
ji nieko neprisimena. „Bet kas gi jis, tas geradarys?" 


Kitas dvi naktis Ketrina negalėjo užmigti. Mintys apie 
tai, kad paliks vienuolyną ir atsidurs akis į akį su nepažįs- 
tamu pasauliu, nelauktai ją išgąsdino. Ji jautėsi bejėgė ir 
pasimetusi. „Galbūt man geriau nežinoti, kas aš. Viešpatie, 
prašau Tave, pasirūpink manimi". 


Pirmadienį, septintą valandą ryto, prie vienuolyno pri- 
važiavo ištaigingas limuzinas. Visą naktį Ketrina nemiegojo, 
nes mąstė apie tai, kas jos laukia ateityje. 

Sesuo Teresė palydėjo ją ligi vartelių, už kurių jos laukė 
nežinia. 

- Mes melsimės už tave. Prisimink, jei norėsi sugrįžti, 
čia visada tau atsiras vietos. 

- Ačiū, seserie. Aš prisiminsiu. 

. Tačiau sielos gilumoje Ketrina buvo įsitikinusi, jog nie- 
kada daugiau čia negrįš. 

Kelionė iš Janinos į Atėnus buvo ilga. Ketriną kamavo 
patys įvairiausi ir prieštaringiausi jausmai. Nors buvo tiesiog 
puiku, kad vienuolynas liko praeityje, bet duris atvėrusiame 
pasaulyje jai vaidenosi kažin kas pikta lemiančio. Ar ji 
sužinos, kokie siaubingi įvykiai buvo praeityje? Ar tai susiję 
su jos pasikartojančiu sapnu, kuriame ją kažkas mėgino 
prigirdyti? 


Apie vidurdienį pakeliui pasitaikydavo kaimai, paskui 
jie įvažiavo į Atėnų priemiestį, o dar po kiek laiko jau buvo 

triukšmingo miesto centre. Miestas Ketrinai pasirodė keis- 
tas ir netikroviškas, tačiau drauge ir kažkoks pažįstamas. 
„Aš čia anksčiau buvau“, - susijaudinusi pagalvojo Ketrina. 

Automobilis važiavo rytų kryptimi, ir po penkiolikos 
minučių jie privažiavo didžiulę sodybą, išsidėsčiusią ant 
kalvos. Pravažiavę pro aukštus geležinius vartus, akmeninį 
vartininko namelį, ilga didingų kiparisų alėja privažiavo 
baltą vilą, kurią puošė kelios puikios statulos. 

Vairuotojas atidarė dureles, ir Ketrina išlipo iš mašinos. 
Vilos tarpduryje jos laukė vyriškis. 

- Kalimehra. 

Visiškai netikėtai Ketrinos lūpos ištarė šitą graikišką 
pasveikinimą: 

- Kalimehra. Jūs... jūs tas Žmogus, kuris nutarė man 
padėti? 

- Kąjūs, ne! Ponas Demiris laukia jūsų bibliotekoje. 

Demiris... Ji niekada negirdėjo šitos pavardės. Kodėl jis 
panoro jai padėti? 

Ketrina nuėjo paskui vyriškį per milžinišką apskritą 
holą, kurio sienos buvo papuoštos Vedžvudo' keramika, o 
grindys išklotos rausvuoju Italijos marmuru. 

Erdvioje skliautuotoje svetainėje įvairiose vietose buvo 
pastatyta Žemos patogios sofos ir krėslai. Vieną sieną 
užėmė tamsi mirguliuojanti Gojos drobė. Kai jie priėjo bib- 
liotekos duris, vyriškis sustojo. 

- Ponas Demiris jūsų laukia. 

Bibliotekos sienos buvo išmuštos medžiu. Išilgai sienų 
stovėjo lentynos su knygomis, kurių viršeliai buvo odiniai 
su auksu įspaustomis raidėmis. Už didelio rašomojo stalo 
sėdėjo vyriškis. Pamatęs Ketriną, jis atsistojo. Jis atidžiai 
žiūrėjo į ją, stengdamasis nustatyti, pažino ji jį ar ne, tačiau 
nieko nepastebėjo. 

- Sveika atvykusi. Aš Konstantinas Demiris. O jūs kuo 
vardu? - Jis stengėsi paklausti visiškai abejingai. „Ar ji 
prisimena savo vardą?" 

- Ketrina Aleksander. 


1 Džozaja Vedžvudas - XVIII a. pabaigos anglų keramikas. - Vert. past. 

Jis niekaip nereagavo. 

- Sveika atvykusi, Ketrina Aleksander. Prašom sėstis. 

Jis pats atsisėdo ant juodos odinės sofos priešais ją. 
Iš arti ji atrodė dar žavingesnė. „Stulbinanti moteris, - 
pagalvojo Demiris. - Net su šitais juodais drabužiais. Tiesiog 
negražu sunaikinti tokį stebuklą. Ką gi, ji bent jau mirs 
laiminga". 

- Jūs... toks geras, kad sutikote su manimi susitikti, - 
pasakė Ketrina. - Aš ne visai suprantu, kodėl jūs... 

Jis svetingai nusišypsojo: 

- Iš tiesų viskas labai paprasta. Aš retkarčiais padedu 
seseriai Teresei. Vienuolynas labai neturtingas, na, aš ir 
darau, ką galiu. Kai ji man parašė apie jus ir paprašė padėti, 
aš atsakiau, jog tik džiaugiuosi. 

- Iš jūsų pusės tai labai... - Ji nutilo, nežinodama, kaip 
tęsti. - Sesuo Teresė turbūt sakė jums, kad aš.../ kad aš 
bemaž nieko neatsimenu? 

- Taip, ji kažką panašaus minėjo. - Jis patylėjo ir paskui 
lyg tarp kitko paklausė: - Vis dėlto jūs ką nors prisimenate? 

- Aš prisimenu vardą, bet nežinau, kas aš ir iš kur. 
Galbūt Atėnuose aš galėsiu surasti ką nors, kas mane 
pažinojo? 

Demiris pajuto netikėtą nerimą. Štai šito jis visai neno- 
rėtų. 

- Galimas dalykas, - atsargiai atsakė jis. - Galbūt viską 
geriau aptarti rytą? Apgailestauju, tačiau šiandien aš turiu 
numatęs susitikimą. Aš liepiau, kad jums sutvarkytų kam- 
barius. Tikiuosi, jums bus patogu. 

- Aš... tiesiog nežinau, kaip jums atsidėkoti. 

- Tai nebūtina, - atsakė jis. - Jumis čia pasirūpins. 
Jauskitės kaip namie. 

- Ačiū, pone... 

- Draugams aš - Kostas. 

Ekonomė nuvedė Ketriną į puikų, šviesių ir švelnių tonų 
miegamąjį. Ten stovėjo didelė lova su šilkine užuolaida, 
baltos sofos ir krėslai, antikinio stiliaus stalai ir lempos, ant 

sienų kabojo impresionistų paveikslai. Blyškiai žalios užuo- 
laidos saugojo kambarį nuo svilinančios saulės spindulių. 
Tolumoje matėsi žalsvai melsvos jūros plynė. 

- Ponas Demiris liepė, kad čia atneštų drabužių. Jūs 
galite išsirinkti viską, ko norėsite. 

Ketrina pirmą kartą staiga suvokė, kad ji su vienuolės 
drabužiais. | 

- Dėkoju jums. - Ji atsisėdo ant minkštos lovos. Jai 
atrodė, jog visa tai vyksta sapne. Kas šitas nepažįstamasis 
ir kodėl jis jai toks geras? 


Po valandos atvažiavo furgonas su įvairiausiais drabu- 
žiais. Į Ketrinos miegamąjį pakvietė stilistę. 

- Aš vadinuosi ponia Dimas. Imkime ir žvilgtelėkime, 
kokius drabužius mums atvežė. Ar jums nesunku nusirengti? 

- Aš... atleiskite, ką jūs pasakėte? 

- Gal galėtumėte nusirengti? Man sunku įsivaizduoti, 
kokia jūsų figūra, kai jūs vilkite šituos drabužius. 

Kaip seniai jai neteko stovėti nuogai prieš ką nors! 

Ketrina ėmė pamažėle nusirenginėti, jausdamasi gana 
nesmagiai. Kai ji rftusirengė, ponia Dimas nužvelgė ją nuo 
galvos ligi kojų ir aiškiai liko patenkinta. 

- Jūsų figūra gera. Manau, kad mes galėsime parinkti 
jums viską. 

Dvi merginos-padėjėjos įnešė į miegamąjį dėžutes su 
apatiniais baltiniais, palaidinėmis, sijonais ir avalyne. 

- Pasirinkite kas patinka, - pasiūlė ponia Dimas, - ir 
pasimatuokite. 

- Aš... visa tai ne pagal mano kišenę, - paprieštaravo 
Ketrina. - Aš neturiu pinigų. 

Stilistė nusijuokė: 

- Nemanau, kad būtų kokių nors rūpesčių dėl pinigų. 
Tuo pasirūpins ponas Demiris. 

„Bet kodėl?“ 

Kai lengvas audinys palietė kūną, ji prisiminė tuos 
drabužius, kuriais ji kadaise vilkėjo. Tai buvo pačių įmant- 
riausių spalvų šilkas, tvidas, ir medvilnė. 

Trys moterys dirbo greitai ir apsukriai, ir po poros 
valandų Ketrina tapo kelių puikių tualetų savininke. Kupina 
pačių įvairiausių jausmų ji sėdėjo, nežinodama, ką toliau 
daryti. 

„Aš aprengta nuo galvos ligi kojų, - galvojo ji, - 0 eiti 
neturiu kur". Beje, eiti buvo kur. Į miestą. Raktas, viso to, 
kas jai nutiko, paslėptas kažin kur čia, Atėnuose. Tuo ji buvo 
tikra. Ketrina atsistojo: „Na ką gi, nepažįstamoji, pamėgin- 
sime sužinoti, kas tu". 

Kai Ketrina nulipo laiptais į pagrindinį holą, prie jos 
priėjo tarnas: 

- Ar galiu jums kuo nors padėti, panele? 

- Taip. Aš norėčiau nuvažiuoti į miestą. Ar negalėtumėte 
užsakyti man taksi? 

- Tai nebūtina, panele. Jums paskirta mašina. Aš pasa- 
kysiu vairuotojui. 

Ketrina dvejojo: 

- Ačiū. - Ar nesupyks ponas Demiris, jeigu ji nuvažiuos 
į miestą? Tačiau jis šito jai neuždraudė. 

Po kelių minučių ji jau sėdėjo ant užpakalinės „Daimle- 
rio" sėdynės, kuris važiavo į Atėnus. 


„„ Nuo miesto triukšmo ir klegesio bei begalinės griu- 
vėsių ir paminklų virtinės Ketrinai ėmė svaigti galva. 

Vairuotojas parodė ranka į priekį ir išdidžiai pasakė: 

- Panele, tai Panteonas Akropolio viršukalnėje. 

Ketrina žvilgtelėjo į pažįstamą balto marmuro pa- 
statą. 

- Išminties deivės Atėnės garbei, - išgirdo ji savo balsą. 

Vairuotojas patenkintas nusišypsojo: 

- Jūs domitės, panele, graikų istorija? 

Ketrinos akyse sužvilgo ašaros. 

- Nežinau, - sukuždėjo ji. - Aš nežinau. 

Dabar jie važiavo pro griuvėsius. 

- Tai antikinis Herodoto teatras. Matote, dalis sienų dar 
išsilaikė. Kadaise čia tilpo penki tūkstančiai žiūrovų. 

- Šeši tūkstančiai du šimiai penkiasdešimt septyni, - 
tyliai pasakė Ketrina. 

Tarp neįkainojamų griuvėsių visur kilo šiuolaikiški vieš- 
bučių ir įstaigų pastatai - egzotiškas praeities ir dabarties 
mišinys. Mašina aplenkė didžiulį parką miesto centre su 
daugybe spindinčių fontanų. Aplink parką stovėjo dešimtys 
stalelių po padangtėmis, pritvirtintomis prie žalių ir oranži- 
nių stulpelių. 

„Aš visa tai mačiau anksčiau, - galvojo Ketrina, - ir tada 
aš buvau laiminga". 


Bemaž kiekviename kvartale buvo atvirų kavinių, o ant 
kampo siūlė tiktai ką sugautas jūrines pintis. Visur pardavi- 
nėjo gėles. Gėlių parduotuvėlės švietė įvairiausiomis spal- 
vomis. 

Mašina išvažiavo į Sintagmo aikštę. 

Kai jie važiavo pro viešbutį, stovėjusį ant kampo, Ketri- 
na sušuko: 

- Prašau sustoti! 

Vairuotojas sigj 24 priešais posūkį. Ketrina pajuto, kad 
jai sunku kvėpuoti. „Sitas viešbutis man pažįstamas. Aš čia 
gyvenau". 

Kai Ketrina prašneko, jos balsas virpėjo. 

- Aš norėčiau čia užtrukti. Ar negalėtumėte manęs 
paimti, sakykime, po dviejų valandų? 

- Suprantama, panele. - Vairuotojas paskubomis atida- 
rė jai dureles, ir ji išlipo iš mašinos. Karštas vasariškas oras 
tvokstelėjo jai į veidą. Kojos drebėjo. 

- Ar viskas gerai, panele? 

Ji nežinojo, ką atsakyti. Jai susidarė įspūdis, kad ji stovi 
ant bedugnės krašto, pasirengusi kristi į gąsdinančią neži- 
nią. 


Ji ėjo gatve, stebėdamasi Žmonių miniomis ir tuo kle- 
gesiu, kurį jos kėlė. Po vienuolyno tylos ir ramybės viskas 
jai atrodė nerealu. Ketrina staiga pastebėjo, kad ji eina į 
Plaką, senąją Atėnų dalį miesto centre, su jos kreivomis 

gatvelėmis ir aplūžinėjusiais, aptrupėjusiais laiptais, vedan- 
čiais į mažus namelius, nedidukes kavines ir išbaltintus 
pusiau sugriuvusius statinius. Ją vedė instinktas. kurio ji 
nenorėjo tramdyti. Ji jau buvo bepraeinanti taverną ant 
namo stogo, tačiau staiga sustojo. „Aš sėdėjau antai už to 
staliuko. Man padavė valgiaraštį graikų kalba. Mes buvome 
trise... 

- Ką tu valgysi? 

- Jeigu neprieštarauji užsakyk už mane. O tai aš bijau, 
kad užsisakysiu šeimininką... 

Jie nusijuokė. Tačiau kas buvo jos palydovai? 

Prie Ketrinos priėjo šeimininkas: 

- Boro na sas voilhiso? 

- Ochi efharisto. 

„Ar galiu aš jums kuo nors padėti? Ačiū, ne... Iš kur aš 
tai žinau? Gal aš graikė?" 

Ketrina greitai nuėjo toliau. Atrodė, kad ją kažin kas 
veda. Ji tiksliai žinojo, kur eiti. 

Viskas aplinkui buvo jai pažįstama. Ir tuo pačiu metu 
niekas. „Dieve mano, - pagalvojo ji, - aš einu iš proto. - 
Man prasidėjo haliucinacijos". Ji praėjo pro kavinę, ku- 
rios iškaboje buvo parašyta: „Treflinkas". Kažin kur jos 
atminties užkaboriuose iškilo prisiminimai. Čia jai kažin 
kas atsitiko, kažin kas labai svarbaus. Tačiau būtent kas, 
ji neprisiminė. 

Ji paėjėjo triukšmingomis kreivomis gatvelėmis ir pasu- 
ko į kairę, į Vukurestiu gatvę. Čia buvo daugybė brangių 
parduotuvių. „Aš eidavau čia pirkti". Ji norėjo pereiti gatvę, 
ir žydras „Sedanas" vos nepartrenkė jos. 

Jos atmintyje išplaukė balsas, kuris kalbėjo: „Graikai 
taip ir neperėjo prie automobilių. Širdyje jie vis dar jodi- 
nėja asilais. Jeigu nori suprasti graikus, neskaityk kelio- 
nės vadovų, perskaityk senovines graikų tragedijas. Mus 
valdo didelės aistros, mes mokame audringai džiaugtis ir 
giliai liūdėti. Mes neišmokome viso to slėpti, kaip civili- 
zuotieji". 

Kieno tai žodžiai? 

Greitai priešais ją einantis brunetas staiga įbedė į ją 
akis. Jis sulėtino žingsnį, ir iš jo veido buvo matyti, kad jis 
ją atpažino. Tačiau Ketrina buvo įsitikinusi, kad niekada 
anksčiau jo nematė. Vis dėlto... 

- Sveika. - Jis džiaugėsi ją matydamas. 

- Sveikas. - Ketrina atgavo kvapą. - Jūs mane pažįs- 
tate? = 

Vyriškis nusišypsojo: 

- Suprantama, aš jus žinau. 

Ketrina pajuto, jog širdis sutvaksėjo stipriau. Galų gale 
ji sužinos tiesą apie savo praeitį. Bet kaip minioje, gatvėje, 
klausti nepažįstamą Žmogų, kas ji tokia? 

- Gal galėtume mes... pasikalbėti? - paklausė ji. 

- Manau, jog verta. 

Ketrina jautė, kaip ją apima panika. Tuojau pat paaiš- 
kės, kas ji tokia. Drauge jai buvo ir baisu. „Ga/ man neverta 
žinoti? O jeigu aš esu padariusi ką nors baisaus?" 

Vyriškis nusivedė ją į mažytę atvirą kavinę. 

- Aš džiaugiuosi, kad jus sutikau, - tarė jis. 

Ketrina nurijo seiles: 

- Aš taip pat. 

Padavėjas pasodino juos prie staliuko. 

- Ką gersite? - paklausė vyriškis. 

Ji papurtė galvą: 

- Nieko. ; 

Ji taip norėjo iš karto užduoti jam daugybę klausimų. 
„Bet nuo ko pradėti?" 

- Jūs puikiai atrodote, - pasakė vyriškis. - Tai likimas. 
Jūs sutinkate? 

- Taip. - Ji vos sulaikė susijaudinimo virpulį. Galiausiai 
ji pasiryžo. 

- Mes... kur mes anksčiau buvome susitikę? 

Jis nusišypsojo: 

- Argi tai svarbu, koritsimon? Paryžiuje, Romoje, zirgų 
lenktynėse ar vakarėlyje. - Jis pasilenkė ir suspaudė jos 
ranką. - Aš tokių gražuolių, kaip tu, čia nesutikau. Kiek tu 
imi? 

Kokią akimirką Ketrina žiūrėjo į jį, nesuprasdama, apie 
ką jis kalba, paskui staigiai pašoko nuo kėdės. 

- Ei, koks reikalas? Aš tau sumokėsiu, kiek... 

Bet Ketrina jau bėgo gatve. Pasukusi už kampo, ji 
sulėtino žingsnį ir pravirko dėl patirto pažeminimo. 

 Preikyje ji pamatė nedidelį restoranėlį ir jo lange iškabą: 

„MADAM PIRIS - PRANAŠAUTOJA". Ketrina buvo bepraei- 
nanti pro šalį, tačiau stabtelėjo. „Aš pažįstama su ponia 
Piris. Aš anksčiau čia esu buvusi". Širdis ėmė greičiau 
plakti. Ji pajuto, kad už šitų tamsių durų yra jos paslapties 
įminimas. Atidariusi duris, ji įžengė vidun. Reikėjo kelių 
minučių, kad apsiprastų su tamsa, viešpatavusia kambary- 
je. Tenai, kampe, buvo baras, kurį ji atpažino, ir maždaug 
dešimt stalų ir kėdžių. Priėjęs prie jos padavėjas kreipėsi 
graikiškai: 

Kalimehra. 

- Kalimehra. Pou ineh madam Piris? 

- Madam Piris? 

Padavėjas parodė į laisvą staliuką kampe. Ketrina 
nuėjo ten ir atsisėdo. Viskas buvo tiksliai taip, kaip ji prisi- 
minė. 

Prie staliuko priėjo juodai apsirengusi, baisiai raukšlėtu 
veidu, sena moteris. 

- Kuo galiu?.. - Ji nutilo, įsižiūrėdama į Ketrinos veidą. 
- Aš kadaise tave pažinojau, bet tavo veidas... - Iš nuosta- 
bos jai atkaro žandikaulis. - Tu grįžai! 

- Jūs žinote, kas aš? - viltingai paklausė Ketrina. 

Moteris vis žiūrėjo į ją, ir jos akyse atsispindėjo siaubas: 

- Ne! Tu numirei! Nešdinkis! 

Ketrina negarsiai sudejavo ir pajuto, kad jai piestu 
stojasi plaukai. 

- Labai prašau, aš tiktai... 

- Išeikite, ponia Duglas! 

- Aš privalau žinoti... 

Senė persižegnojo, nusisuko ir dingo. 

Akimirką Ketrina sėdėjo virpėdama, paskui išbėgo į 
gatvę. Ausyse skambėjo senės balsas: „Ponia Duglas!" 

Ir staiga lyg šliuzas būtų atsivėręs. Netikėtai ją užplūdo 
ryškūs, spalvingi prisiminimai. „Aš - ponia Duglas!" Ji pa- 
matė gražų savo vyro veidą. Ji jį beprotiškai mylėjo, bet 
atsitiko kažin kas negero. Tačiau kas? 

Paskui ji prisiminė, kaip atsipeikėjo klinikoje po mėgi- 
nimo nusižudyti. 

Ji stovėjo gatvėje, bijodama žengti bent žingsnį, kad 
nesulinktų kojos, ir vienas po kito jos atmintyje iškilo pa- 
veikslai. 

„Ji daug gėrė, nes Laris ją pametė. Tačiau paskui jis 
grįžo. Štai jie jos bute, ir Laris sako: „Aš žinau, kad elgiausi 
bjauriai. Kete, patikėk, aš pasitaisysiu. Aš tave myliu. Nie- 
kada jokios kitos aš tikrai nemylėjau. Duok man šansą. 
Nori, susiorganizuosime sau dar vieną medaus mėnesį? Aš 
žinau vieną nuostabią vietelę, kur galima nuvažiuoti. Vadi- 
nasi Janina". 

Paskui prasidėjo košmaras. 

Jos atmintyje atgiję vaizdai buvo siaubingi. Štai ji ir Laris 
kalno viršūnėje, jie beveik nemato vienas kito tirštame rūke. 
Laris eina prie jos ištiesęs rankas - jis bando nustumti ją į 
prarają. Ją išgelbsti nelauktai pasirodę turistai. 

Paskui buvo olos. 

„Viešbučio tarnautojas papasakojo man, kad čia neto- 
liese yra olos. Visi jaunavedžiai jose apsilanko". 

Ir jie nuėjo į olas. Laris nuvedė ją į pačią gilumą ir ten 
ją paliko. 

Ketrina delnais užspaudė ausis, lyg mėgindama nuslo- 
pinti šituos baisius prisiminimus. 

Ją išgelbėjo ir atvežė į viešbutį, ir gydytojas davė 
jai raminamųjų. Tačiau vidurnaktį ji nubudo ir išgirdo, 
kaip Laris ir jo meilužė kalbasi virtuvėje apie jos nužu- 
dymą. Jų žodžius retkarčiais užgoždavo vėjo kauks- 
mas. 

- Niekas niekada... 

- Sakau tau, aš viską padarysiu... 

- Neišėjo. Jie nieko negalės... 

„.„Jabar, kol ji miega. 

Ji prisiminė, kaip bėgo baisios audros metu, o jie 
persekiojo ją, kaip įlipo į valtį, kurią stiprus vėjas nunešė į 
vidurį ežero. Valtis ėmė skęsti, ir ji prarado sąmonę. 

Eiti nebuvo jėgų, ir Ketrina atsisėdo ant suolelio. Vadi- 
nasi, jos naktiniai košmarai buvo tikrovė. Jos vyras ir jo 
meilužė mėgino ją nužudyti. 

Ji prisiminė nepažįstamąjį, kuris aplankė ją vienuolyne 
veikiai po išsigelbėjimo. Jis davė jai nuostabų auksinį 
paukštį, išskleistais sparnais ir pasakė: „Niekas jūsų nepa- 
lies. Jūsų priešų nėra gyvų". Tačiau šito.žŽmogaus veidas 
vis dar buvo tarsi migloje. 

Ketrinai ėmė labai skaudėti galva. 

Pagaliau ji atsistojo ir lėtai nuėjo į tą pusę, kur jos turėjo 
laukti vairuotojas, kad nuvežtų ją pas Konstantiną Demirį. 
Ten ji bus saugi. 


4 SKYRIUS 


- Kodėl tu išleidai ją iš namų? - piktai paklausė Konstan- 
tinas Demiris. 

- Atleiskite, sere, - atsakė liokajus, - tačiau jūs nieko 
nepasakėte, todėl aš... 

Demiris privertė save nurimti. 

- Nesvarbu. Galbūt ji veikiai grįš. 

- Dar kas nors, sere? 

- Ne. 

Tarnas išėjo. Demiris priėjo prie lango ir įrėmė žvilgsnį 
Aleksander į Atėnų gatves, ten ją galėjo kas nors pažinti. 
„Kaip gaila, kad aš negaliu palikti jos gyvos! Tačiau iš 
pradžių aš turiu atkeršyti. Ir kol aš neatkeršijau, tegul ji 
gyvena. Panaudosiu ją savo malonumui. Reikės išsiųsti ją 
toliau, kur jos niekas nepažįsta. Saugiausia bus Londone. 
Ten ją lengviau sekti. Duosiu jai darbą vienoje savo įstaigų". 

Kai po valandos Ketrina grįžo, Konstantinas Demiris 
akimirka pajuto, kad ji pasikeitė. Lyg būtų pakilusi kažkokia 
tamsi užuolaida, ir Ketrina staiga atgijo. Ji vilkėjo baltą šilkinį 

kostiumą su balta palaidine, ir Demiris buvo apstulbintas 
jos išorinio pasikeitimo. „Nastimi, - pagalvojo jis. - Seksua- 
li". 

- Pone Demiri... 

- Kostai. 

- Aš... aš dabar žinau, kas aš ir kas atsitiko. 

Jo veide niekas nepasikeitė. 

- Iš tikrųjų? Sėskitės, mano mieloji, ir viską man papa- 
sakokite. 

Bet Ketrina buvo taip susijaudinusi, kad nenusėdėjo 
vietoje. Ji vaikščiojo kilimu pirmyn ir atgal ir padrikai pasa- 
kojo. 

- Mano vyras ir jo... meilužė bandė mane nužudyti. - Ji 
nutilo, neramiai žiūrėdama į jį. - Turbūt tai skamba barba- 
riškai. Aš... aš nežinau. Galbūt aš išprotėjau. 

- Tęskite, mano mieloji, - švelniai ištarė jis. 

- Mane išgelbėjo vienuolės iš vienuolyno. Mano vyras 
dirbo pas jus, teisingai? - išpoškino ji. 

Prieš atsakydamas Demiris padvejojo. 

- Taip. - Ką galima jai pasakyti? - Jis buvo vienas mano 
lakūnų. Todėl aš jaučiuosi atsakingas už jus. Štai tiktai... 

Ji pažvelgė jam tiesiai į veidą: 

- Bet jūs žinojote, kas aš. Kodėl jūs man ryte nieko 
nepasakėte? 

- Aš bijojau šoko, švelniai atsakė jis. - Man atrodė, kad 
bus geriau, jeigu jūs pati viską sužinosite. 

- Ar jūs žinote, kas atsitiko mano vyrui ir... tai moteriai? 
Kur jie? 

Demiris pažiūrėjo jai į akis: 

- Jiems įvykdyta mirties bausmė. 

Jis pamatė, kaip baisiai ji išblyško. Netikėtai ji pajuto 
silpnumą ir, tyliai šūktelėjusi, susmuko į krėslą. 

- Aš ne... 

- Juos, Ketrina, valstybė nubaudė mirties bausme. 

- Bet... kodėl? 

- „Atsargiai. Pavojinga". Jie juk mėgino jus nužudyti. 

Ketrina susiraukė. 

- Nesuprantu. Kam reikėjo juos bausti? Aš juk gyva... 

- Ketrina, - nutraukė ją Demiris, - graikų įstatymai labai 
griežti. Ir nuosprendį mes priimame greitai. Juos teisė 
visuomeninis teismas. Keletas liudytojų teigė, kad jūsų 
vyras ir Noelė Peidž bandė jus nužudyti. Juos teisė ir 
nubaudė mirties bausme. 

- Tuo sunku patikėti. - Ketrina sėdėjo tartum sustingusi. 

- Teismas... 

Konstantinas Demiris priėjo prie jos ir uždėjo rankas jai 
ant pečių. 

- Jūs turite išmesti praeitį iš galvos. Jie pamėgino jus 
nužudyti ir už tai buvo nubausti. - Jis pakeitė temą. - Mes 
su jumis turime aptarti jūsų ateitį. Ar jūs turite kokių nors 
planų? 

Tačiau ji negirdėjo. „Laris, - galvojo ji. - Gražus, besijuo- 
kiantis Lario veidas. Jo rankos, jo balsas..." 

- Ketrina... 

Ji Žvilgtelėjo į jį: 

- Atleiskite? 

- Ar jūs kada nors galvojote apie savo ateitį? 

- Ne, aš... Nežinau, ką darysiu. Turbūt aš galėčiau likti 
Atėnuose... 

- Ne, - tvirtai pasakė Demiris. - Jūs blogai sugalvojote. 
Su Atėnais susiję pernelyg daug nemalonių prisiminimų. 
Manau, jog jums reikia išvažiuoti iš Graikijos. 

- Bet aš neturiu kur važiuoti? 

- Aš apie tai galvojau, - pasakė Demiris. - Londone aš 
turiu keletą įstaigų. Jūs juk kadaise dirbote Vašingtone 
pas Žmogų, kurio pavardė Viljamas Freizeris? Prisimena- 
te? 

- Viljamas... - Ir nelauktai ji prisiminė. 

- Jūs buvote jo padėjėja administracijos reikalams, argi 
ne? 

- Taip, aš... 

- Jūs tą patį galite daryti Londone, mano įstaigoje. 

Ji dvejojo: 

- Nežinau. Aš nenoriu pasirodyti nedėkinga, bet... 


- Aš suprantu. Jums atrodo, kad viskas per daug greitai 
vyksta, - užjaučiamai pasakė Demiris. - Jums reikia laiko, 
kad pagalvotumėte.' Jūs ramiai pavakarieniaukite savo 
kambaryje, o rytoj mes viską aptarsime. 

Mintis jai pasiūlyti pavakarieniauti savo kambaryje jam 
toptelėjo paskutiniu momentu. Negalima buvo leisti, kad su 
ja susitiktų Žmona. 

- Jūs labai rūpestingas, - pasakė Ketrina, - ir dosnus. 
Šitie drabužiai... 

Jis paplekšnojo jai per ranką ir palaikė savąją šiek tiek 
ilgiau negu reikėjo. 

- Nėra už ką dėkoti. 

Ji sėdėjo miegamajame stebėdama, kaip įkaitusi saulė 
leidžiasi į Egėjo jūrą, viską aplinkui nuspalvindama ryškio- 
mis spalvomis. „Nėra prasmės vėl pergyventi praeitį. Reikia 
galvoti apie ateitį. Ačiū Dievui, kad yra Konstantinas Demi- 
ris". Jis buvo jos išsigelbėjimas. Kas būtų jai, jeigu ne jis? 
Ir jis pasiūlė jai darbą Londone. „Sutikti?" Jos apmąstymus 
nutraukė beldimas į duris. 

- Panele, jūsų vakarienė. 

Ketrinai išėjus iš bibliotekos, Konstantinas Demiris ilgai 
sėdėjo ir- galvojo apie jų pokalbį. Noelė. Tiktai vieną kartą 
gyvenime Demiris leido sau nekontroliuoti jausmų. Jis aist- 
ringai įsimylėjo Noelę Peidž, ir ji tapo jo meiluže. Jis niekada 
nebuvo sutikęs tokios moters. Ji turėjo gilių Žinių meno, 
muzikos, verslo srityse - praktiškai visur. Noelė niekuo jo 
nestebino. O drauge ji nuolat jį priblokšdavo. Jis buvo tarsi 
apsėstas. Ji buvo pati puikiausia ir geidulingiausia moteris 
iš visų, kurias Demiris kada nors turėjo. Ji atsisakė kino 
žvaigždės karjeros, kad būtų su juo. Ji buvo jo meilužė, 
draugas, žmogus, kuriam jis patikėdavo savo paslaptis. Ji 
pažadino jam jausmus, kurių jis anksčiau nepažino. Jis ja 
visiškai pasitikėjo, o ji išdavė jį su Lariu Duglu. Už šitą klaidą 
Noelė sumokėjo gyvybe. Konstantinas Demiris susitarė su 
valdžia, kad ją palaidotų Psaros kapinėse - jo nuosavoje 
saloje Egėjo jūroje. Visi kalbėjo apie jo puikų ir sentimentalų 
gestą. Iš tikrųjų Demiris išsirūpino palaidoti tą kalaitę ten 

todėl, kad galėtų nusispjauti ant jos kapo. Savo miegama- 
jame Demiris galvūgalyje turėjo besišypsančios Noelės 
portretą. Ji žiūrėjo į jį ir šypsojosi. Sypsena, sustingusi 
amžiams. 

Net dabar, kai praėjo jau beveik metai, Demiris negalėjo 
jos pamiršti - atvira žaizda, kurios negalės užgydyti nė 
vienas gydytojas. 

„Kodėl, Noele, na, kodėl? Aš daviau tau viską. Aš tave 
mylėjau, kale tu... Aš tave mylėjau. Aš myliu tave". 

Ir šitas Laris Duglas. Jis užmokėjo savo gyvybe. Bet 
Demiriui to buvo maža. Jis sugalvojo kitą kerštą. Idealų. 
Jis pasismagins su Duglo žmona taip pat, kaip Duglas 
smaginosi su Noele. O paskui Ketrina keliaus paskui 
savo vyrą. 


- Kostai... 
Tai buvo žmonos balsas. 
Į biblioteką įėjo Melina. 


Konstantinas Demiris buvo vedęs Meliną Lambru, žavią 
moterį iš senos graikų aristokratų šeimos. Ji buvo aukšto 
ūgio ir laikėsi karališkai. 

- Kostai, kas tai per moteris, kurią aš sutikau hole? 

Klausimas užklupo jį netikėtai. 

- Kas? A, tai mano verslo partnerio bičiulė. Ji dirbs mano 
Londono įstaigoje. 

- Aš ją mačiau tiktai probėgšmais. Tačiau ji man kažin 
ką priminė. 

- Iš tikrųjų? 

- Taip. - Melina neryžtingai nutilo. - Ji man priminė to 
lakūno, kuris pas tave dirbo, žmoną. Bet juk tai neįmanoma. 
Jie juk ją nužudė. 

- Taip, - sutiko Demiris, - jie ją nužudė. 

Jis nenuleido akių nuo nueinančios Melinos. Reikia 
būti atsargiam. Melina toli gražu nėra kvaila. „Nereikėjo 
man jos vesti, - pagalvojo Demiris. - Aš padariau didelę 
klaidą". 

Prieš dešimtį metų įvykusios Melinos Lambru ir Kon- 
stantino Demirio vedybos šokiravo aukštuomenės ir verslo 
sluoksnius nuo Atėnų ligi Rivjeros ir Niūporto. Situacija 
buvo dar pikantiškesnė, nes prieš mėnesį jaunoji buvo 
susižiedavusi su visai kitu Žmogumi. 


Vaikystėje Melina Lambru skaudino savo šeimą 
nepaprasta savivale. Būdama dešimties metų ji nu- 
sprendė tapti jūrininke. Jų šeimai dirbęs vairuotojas 
pagavo ją uoste, kai bandė įsigauti į laivą, ir gėdingai 
parvedė namo. Dvylikametė ji bandė pabėgti su keliau- 
jančiu cirku. 

Ligi septyniolikos metų Melina pagaliau susitaikė su 
savo likimu - ji buvo graži, pasakiškai turtinga Michalio 
Lambru dukra. Laikraščiai su malonumu rašė apie ją. Ji 
buvo pasakiška būtybė. Visi jos draugai - princai ir prince- 
sės. Tačiau kažin kokiu stebuklingu būdu Melina liko nesu- 
gadinta. Ji turėjo vienintelį brolį, Spirą, vyresnį už ją 
dešimčia metų, ir jie dievino vienas kitą. Kai Melinai buvo 
trylika metų, jų tėvai žuvo laivo katastrofoje, ir po to jos 
auklėjimu rūpinosi Spiras. 

Spiras ją visaip saugojo. Melinos požiūriu, jis čia per- 
lenkė lazdą. O tuo tarpu Melina paaugo ir Spirui prisidėjo 
rūpesčių: jis kuo rūpestingiausiai išstudijavo visus preten- 
dentus į jos ranką. Ir nė vienas jų neatrodė jam vertas šitos 
garbės. 

- Tu privalai būti atsargi, - nuolat mokė jis Meliną. - Tu 
- gardus kąsnelis bet kuriam turtingos nuotakos medžioto- 
jui. Tu jauna, turtinga, graži ir kilminga. 

- Bravo, mielasis mano broleli. Visa tai mane labai 
paguos, kai aš numirsiu, būdama sena panelė, aštuonias- 
dešimties metų. 

- Nesirūpink, Melina. Vis vien pasitaikys kas nors tinka- 
mas tau. 


Jis vadinosi Vasilis Manas, grafas. Jam buvo per ketu- 
riasdešimt, puikiai sekėsi verslas, kilęs iš geros graikų 

šeimos. Grafas akimirka įsimylėjo puikiąją Meliną. Ir po kelių 
savaičių, praėjusių nuo jų pirmojo susitikimo, jai pasipiršo. 

- Tiesiog ideali partija, - kalbėjo laimingas Spiras. - Jis 
tvirtai laikosi ant kojų ir baisiai tave įsimylėjęs. 

Melina toli gražu nedžiūgavo: 

- Spirai, jis nuobodus. Su manimi jis kalba tiktai apie 
verslą, ir apie nieką kitą. Man norėtųsi, kad jis būtų šiek tiek 
romantiškesnis. 

Tačiau brolis tvirtai pasakė: 

- Santuoka - tai daugiau negu romantika. Tau reikalin- 
gas patikimas ir atsidavęs vyras. 

Galų gale Meliną įtikino sutikti. 

Grafas iš džiaugsmo neteko pusiausvyros. 

- Jūs mane padarėte pačiu laimingiausiu ŽmMogumi 
pasaulyje, - pasakė jis. - Aš ką tik sukūriau naują kompaniją. 
Pavadinsiu ją „Melina Internešnl!". 

Jai būtų labiau patikęs tuzinas rožių. Paskyrė vestuvių 
dieną, išsiuntinėjo tūkstantį kvietimų ir ėmė rengtis vestu- 
vėms. 

Kaip tik tuo metu į Melinos gyvenimą įsibrovė Konstan- 
tinas Demiris. 

Jie susitiko viename iš daugybės vakarėlių, kurie buvo 
rengiami būsimųjų jaunavedžių garbei. 

Juos vieną su kitu supažindino namų šeimininkė: 

- Susipažinkite. Melina Lambru - Konstantinas Demiris. 

Demiris atidžiai pasižiūrėjo į ją vertinančiu žvilgsniu. 

- Ar ilgai jūs su mumis pabūsite? - paklausė jis. 

- Atleiskite, kaip jūs pasakėte? 

- Be abejo, jūs atsiųsta mums iš dangaus, kad parody- 
tumėte mums, mirtingiesiems, kas yra grožis. 

Melina nusijuokė: 

- Jūs man meilikaujate, pone Demiri. 

Jis papurtė galvą: 

- Jums neįmanoma meilikauti. Aš nerandu žodžių, kad 
galėčiau apsakyti jūsų grožį. 

Tuo momentu priėjęs grafas Manas nutraukė jų pokal- 
bį. 

Vėlai naktį, prieš užmigdama, Melina galvojo apie De- 
mirį. Suprantama, ji girdėjo apie jį ir anksčiau. Jis buvo 
turtingas našlys ir turėjo kieto verslininko bei nenuilstančio 
meilės nuotykių ieškotojo reputaciją. „Kaip gerai, kad tarp 
mudviejų nieko nėra", - pagalvojo Melina. 

Dievai juokėsi. 


Kitą rytą po vakarėlio į kambarį, kur pusryčiavo Melina, 
įėjo liokajus: 

- Panele Lambru, jums atgabentas paketas. Jį atvežė 
pono Demirio vairuotojas. 

- Prašom atnešti. 

„Taigi Konstantinas Demiris nusprendė apstulbinti 
mane savo turtingumu. Ką gi, jo laukia nusivylimas. Kad ir 
kas ten būtų - brangus niekutis, neįkainojamas antikvarinis 
daiktas... aš tuojau pat grąžinsiu tai jam". 

Paketas buvo nedidelis, pailgas, labai gražiai įpakuo- 
tas. Degdama smalsumu, Melina išvyniojo paketą. Kortelė- 
je ji perskaitė paprastus žodžius: „Tikiuosi, jums patiks. 
Konstantinas". 

Tai buvo Niko Kazancakio, jos mėgstamiausio rašytojo, 
romanas „Toda Raba". „Ir iš kur jis sužinojo?" 

„ Melina parašė trumpą padėkos raštelį ir pagalvojo: 
„Stai ir viskas". 

Kitą rytą vėl buvo atvežtas paketas: šį sykį plokštelė su 
Delijaus, jos mėgstamo kompozitoriaus, muzika. Kortelėje 
buvo parašyta: „Galbūt jums bus malonu skaityti ,,7oda 
Raba, skambant šitai muzikai". 

Nuo tos dienos jis kasdien jai ką nors atsiųsdavo: jos 
Mėgstamas gėles, kvepalus, natas, knygas. Konstantinas 
Demiris pasistengė sužinoti jos skonį, ir, reikėjo prisipažinti, 
jai patiko jo dėmesys. 

Kai Melina paskambino, kad padėkotų jam, Demiris 
tarė: 

- Aš negaliu jums padovanoti nieko, kas iš tikrųjų būtų 
verta jūsų. 

„Kelioms moterims jis sakė šituos žodžius?" 


39 


- Ar galėtumėte su manimi papietauti, Melina? 

Ji jau buvo beatsisakanti, bet pagalvojo: „O kas čia gali 
būti blogo? Jis toks dėmesingas". 

- Su malonumu. 

Kai ji pasakė grafui Manui, kad ketina susitikti su Demi- 
riu, tas ėmė prieštarauti: 

- Mano brangioji, kam? Mes neturime nieko bendro su 
šituo siaubingu žmogumi. Kam jums su juo susitikinėti? 

- Vasili, jis kiekvieną dieną siunčia man nedideles do- 
vanėles. Aš noriu pasakyti jam, kad jis liautųsi tai daręs. - 
Vos spėjo Melina ištarti šiuos žodžius, kai pati sau pagal- 
vojo, jog galėjo tai pasakyti ir telefonu. 


**k* 


Kontantinas Demiris užsakė stalelį prabangiame resto- 
rane „Flaka" Panepistimiu gatvėje. Kai Melina atvažiavo, jis 
jau laukė jos. 

- O štai ir jūs. Aš taip bijojau, kad jūs persigalvosite. 

- Aš visada padarau tai, ką pažadu. 

Jis Žvilgtelėjo į ją ir iškilmingai tarė: 

- Aš taip pat visada laikausi žodžio. Aš jus vesiu. 

Melina, kurią šitie žodžiai ne tik truputį pralinksmino, 
bet ir supykdė, papurtė galvą: 

- Pone Demiri, aš susižadėjusi su kitu žmogumi. 

- Manu? - Jis atsainiai mostelėjo ranka. - Jis jums 
netinka. 

- Iš tiesų? Leiskite paklausti, kodėl? 

- Aš juo domėjausi. Jo giminėje buvo bepročių, jis serga 
hemofilija, jo ieško Briuselio policija dėl išprievartavimo, be 
to, jis bjauriai žaidžia tenisą. 

Melina negalėjo susilaikyti nenusijuokusi. 

- O jūs? 

- Aš nežaidžiu teniso. 

- Aišku. Ir todėl aš turiu tekėti už jūsų? 

- Ne. Jūs būsite mano Žmona todėl, kad aš ketinu 
padaryti jus pačia laimingiausia moterimi pasaulyje. 

- Pone Demiri... 

Jis paėmė jos ranką: 

- Kostas. 

Ji atitraukė ranką. 

- Pone Demiri, aš šiandien atėjau čia, kad paprašyčiau 
jus daugiau man nesiųsti dovanų. Aš daugiau nesirengiu 
su jumis susitikti. 

Jis ilgai ir atidžiai ją stebėjo. 

- Aš įsitikinęs, kad iš prigimties jūs nesate žiauri. 

- Tikiuosi, kad ne. 

Jis nusišypsojo: 

- Puiku. Tada jūs nesudaužysite mano širdies. 

- Nemanau, kad tai būtų lengva padaryti. Jūsų reputa- 
cija kalba atvirkščiai. 

- O visa tai baigėsi, kai aš sutikau jus. Aš taip ilgai apie 
jus svajojau. 

Melina nusijuokė. 

- Aš kalbu rimtai. Dar jaunystėje aš daug skaičiau apie 
Lambru šeimą. Jūs buvote tokie turtingi, o aš toks vargšas. 
Aš neturėjau nieko. Mes vos sudurdavome galus. Tėvas 
buvo uosto krovikas. Aš turiu keturiolika brolių ir seserų. 
Mes viską pasiekėme per kovą. 

Pati to nenorėdama, ji susigraudino. 

- Bet juk dabar jūs turtingas. 

- Teisingai. Ir būsiu dar turtingesnis. 

- Kas jums padėjo praturtėti“? 

- Alkis. Aš visada buvau alkanas. Aš ir dabar alkanas. 

Iš jo akių ji suprato, kad jis kalba tiesą. 

- Kaip... visa tai prasidėjo? 

- Jūs iš tikrųjų norite tai žinoti? 

- Aš iš tikrųjų noriu tai Žinoti, - netikėtai pati sau ištarė 
Melina. 

- Kai man buvo septyniolika metų, aš pradėjau dirbti 
nedidelėje naftos kompanijoje Artimuosiuose Rytuose. 
Man nelabai sekėsi. Kartą aš vakarieniavau su jaunu geo- 
logu, dirbusiu stambioje naftos kompanijoje. Tą vakarą aš 
užsisakiau bifšteksą, o jis tik lėkštę sriubos. Aš jį paklau- 
siau, kodėl jis taip pat neužsisako bifštekso, ir išgirdau, kad 

jis neturi krūminių dantų, o protezams įsigyti neužtenka 
pinigų. Aš jam daviau penkiadešimt dolerių naujiems dan- 
tims. Po mėnesio jis paskambino man vidurnaktį, kad pa- 
pasakotų, jog jis ką tik aptiko naftos telkinį. Jis apie tai dar 
nebuvo papasakojęs savo šeimininkui. Rytą aš pasiskoli- 
nau kiek galėjau pinigų ir vakarop įsigijau teisę į žemę aplink 
naująjį telkinį. Jis pasirodė vienas didžiausių visame pasau- 
lyje. | 

Melina lyg pakerėta gaudė kiekvieną jo žodį. 

- Taip viskas ir prasidėjo. Reikėjo tankerių naftai per- 
vežti, todėl aš juos nupirkau. Paskui naftos perdirbimo 
įmones. Paskui aviacijos linijas. - Jis gūžtelėjo pečiais. - 
Taip viskas ėjo toliau. 

Tiktai praėjus keleriems metams po vedybų Melina 
sužinojo, kad istorija apie bitšteksus buvo absoliutus pra- 
simanymas. 

Melina Lambru neketino vėl susitikti su Demiriu. Tačiau 
dėl puikiai suorganizuotų atsitiktinumų jis visada dalyvau- 
davo tuose pačiuose priėmimuose, lankydavosi tuose pa- 
čiuose spektakliuose, labdaringuose baliuose, kaip ir 
Melina. Ir kiekvieną kartą ji jautė jo neatremiamą magnetiz- 
mą. Nors jai buvo nemalonu sau prisipažinti, tačiau Vasilis 
Manas šalia jo atrodė nuobodus. 

Melina Lambru dievino flamandų dailę, ir kai buvo 
parduodamas Breigelio paveikslas „Medžiotojai ant snie- 
go", ji ketino jį nusipirkti, tačiau nespėjo, nes gavo jį dovanų 
nuo Demirio. 

Meliną stebino, kad jis taip gerai išstudijavo jos pomė- 
gius. 

- Aš negaliu priimti iš jūsų tokios brangios dovanos, - 
paprieštaravo ji. 

- O tai visai ne dovana. Jums teks sumokėti: pavaka- 
rieniauti šiandien su manimi. 

Ir Melina sutiko. Sitas žmogus buvo neatremiamas. 

Dar po savaitės Melina nutraukė sužadėtuves su grafu 
Manu. 

Kai Melina apie tai papasakojo broliui, tas neteko žado. 

- Bet kodėl? - paklausė Spiras. - Dėl Dievo, kodėl? 

- Todėl, kad aš išteku už Konstantino Demirio. 

Jis tiesiog įniršo: 

- Tuvisiškai kuoktelėjai. Tu negali tekėti už Demirio. Jis 
- pabaisa. Jis tave sunaikins. Jeigu... 

- Tu klysti, Spirai. Jis nuostabus. Ir mes vienas kitą 
mylime. Mes... 

- Tai tu jį myli, - aštriai paprieštaravo jis. - Nežinau, ką 
jis sugalvojo, tačiau su meile tai neturi nieko bendro. Ar tu 
nežinai kokia jo reputacija moterų atžvilgiu? Jis... 

- Visa tai praeitis, Spirai. Aš būsiu jo žmona. 

Kad ir ką kalbėjo Spiras, ji savo sprendimo nepakeitė. 

Po mėnesio Melina Lambru ir Konstantinas Demiris 
tapo žmona ir vyru. 


Iš pradžių santuoka atrodė ideali, Konstantinas buvo 
sąmojingas ir dėmesingas. Jis buvo patyręs ir aistringas 
meilužis ir nuolat Ilepino Meliną brangiomis dovanomis ir 
kelionėmis į visokias egzotiškas vietas. 

Pirmąją naktį po vestuvių jis pasakė jai: 

- Mano pirmoji žmona neturėjo vaikų. Mudu turėsime 
daugybę sūnų. 

- O dukterų nereikia? - pajuokavo Melina. 

- Jeigu tu nori. Bet iš pradžių sūnus. 

Jis džiūgavo, kai sužinojo, jog Melina nėščia. 

- Jis iš manęs paveldės mano imperiją, - pareiškė jis. 

Po trijų mėnesių Melina persileido. Konstantino Demirio 
tuo metu nebuvo namie. Sugrįžęs ir sužinojęs, kas atsitiko, 
jis įniršo. 

- Ką tu padarei? - suriko jis. - Kaip tai galėjo atsitikti? 

- Kostai, aš... 

- Tu buvai neatsargi. 

- Tikrai ne, prisiekiu tau... 

Jis giliai atsiduso: 

- Tiek to. Kas buvo, tas buvo. Mes turėsime kitą sūnų. 

- Aš... aš neturėsiu vaikų. - Ji bijojo pažiūrėti jam į akis. 

- Ką tu kalbi? 


- Teko daryti operaciją. Aš negalėsiu turėti vaikų. 

Akimirką jis apmirė, paskui nusisuko ir, netaręs nė 
žodžio, išėjo iš kambario. 

Nuo tos akimirkos Melinos gyvenimas virto pragaru. 
Konstantinas Demiris elgėsi taip, lyg jo Žmona būtų tyčia 
nužudžiusi sūnų. Jis ją visiškai ignoravo ir asistavo kitoms 
moterims. 

Melina su tuo būtų dar kaip nors susitaikiusi, jeigu ne 
tas pažeminimas, kurį ji patyrė, kai jis pabrėžtinai demonst- 
ravo savo santykius su kitomis. Nesislėpdamas jis užmegz- 
davo intrigėles su kino žvaigždėmis, operos dainininkėmis 
ir savo bičiulių žmonomis. Jis veždavosi savo meilužes į 
Psarą, vežiojo jas jachta ir viešai su jomis pasirodydavo. 
Spauda piktdžiugiškai pasakojo apie kiekvieną naują ro- 
mantišką Konstantino Demirio nuotykį. 

Kartą jie vakarieniavo pas garsų bankininką. 

- Jūs būtinai turite ateiti su Melina, - pasakė bankinin- 
kas. - Aš turiu naują virėją kiną, jis gamina puikius kinietiš- 
kus patiekalus. 

Tarp svečių buvo daug žinomų Žmonių: aktorių, politi- 
kų, pramoninkų. Vakarienė tikrai buvo labai nusisekusi. 
Virėjas išvirė ryklio pelekų sriubą, iškepė krevetes tešloje, 
pagamino kiaulieną pagal kinų receptą, keptą antį, šonkau- 
liukus, vermišelius su pikantišku padažu ir daug kitokių 
patiekalų. 

Melina sėdėjo šalia šeimininko viename stalo gale, o 
Demiris - šalia šeimininkės kitame. Iš kitos pusės šalia 
Demirio sėdėjo puiki jauna kino žvaigždė. Demiris kalbėjo 
tiktai su ja, nekreipdamas dėmesio į svečius. Meliną pasie- 
kė jų pokalbio nuotrupos. 

- Kai jūs baigsite filmuotis, privalote apsilankyti mano 
jachtoje. Ten jūs galėsite pailsėti. Mes paplaukiosime Dal- 
matijos pakrantėje... 

Melina stengėsi neklausyti, tačiau tai buvo neįmanoma. 
Demiris visai nesistengė kalbėti tyliau. 

- Juk jūs niekada nebuvote Psaros saloje, tiesa? Psara 
- puiki mažytė salelė, visiškai izoliuota. Jums ten patiks. 

Melinai norėjosi palįsti po stalu. Tačiau blogiausia dar 
buvo prieš akis. | 

Jie tik ką baigė valgyti šonkauliukus, ir tarnai įnešė 
sidabrines taures, kad svečiai galėtų nusiplauti rankas. 

Kai vieną taurę pastatė priešais kino žvaigždę, Demiris 
tarė: „O jums jos nereikia", - ir šypsodamasis ėmė lėtai 
laižyti padažą nuo jos pirštų. Svečiai nusukdavo akis į šalį. 

Melina pakilo ir pasisuko į šeimininką: „Atleiksite, aš 
noriu išeiti. Man... man įsiskaudėjo galva". 

Visi čia dalyvaujantys svečiai žiūrėjo jai iš paskos, kai 
ji ėjo iš valgomojo. Nei tą, nei kitą naktį Demiris nenakvojo 
namuose. 


Kai Spiras sužinojo apie tai, kas įvyko, jis iš įtūžio 
neteko pusiausvyros. 

- Tu tiktai pasakyk, - siautėjo jis, - ir aš nudobsiu šitą 
kalės vaiką. 

- Jis nieko negali su savimi padaryti, - gynė jį Melina, - 
jau toks jo charakteris. 

- Charakteris? Juk jis tiesiog gyvulys! Jį reikia pasodinti 
už grotų. Kodėl tu su juo neišsituoki? 

Melina Demiris pati užduodavo sau šitą klausimą ilgo- 
mis vienišės naktimis. Atsakymas visada buvo tas pats: aš 
myliu jį. 


Pusę šešių ryto atsiprašinėdama kambarinė pažadino 
Ketriną. 

- Labas rytas, panele... 

Ketrina atmerkė akis ir apsidairė aplink, ne iš karto 
suvokdama, kur ji yra. Vietoj mažutės celės - prašmatnus 
miegamasis... Ir vėl plūstelėjo prisiminimai. „Kelionė į Atė- 
nus... Jūs - Ketrina Duglas... Jiems buvo įvykdyta mirties 
bausmė..." 

- Panele... 

- Taip? 

- Ponas Demiris klausia, ar nesutiktumėte papusryčiau- 
ti su juo terasoje? 

Ketrina žiūrėjo į ją užmiegotomis akimis. Ji niekaip 
negalėjo užmigti ligi ketvirtos valandos. 

- Dėkoju. Pasakykite ponui Demiriui, kad aš tuojau 
ateisiu. 


Po dvidešimties minučių liokajus palydėjo Ketriną į 
didžiulę terasą su vaizdu į jūrą. Ją juosė neaukšta akmeninė 
sienelė. Dvidešimčia pėdų Žemiau prasidėjo sodas. Demiris 
jos laukė, sėdėdamas už stalo. Jis įdėmiai apžiūrinėjo 
Ketriną, kol ji ėjo prie jo. Visa jos išvaizda stulbino kažkokia 
neįprasta nekaltybe. Visa tai priklausys jam, jis ją turės. Jis 
įsivaizdavo ją nuogą savo lovoje. Ji padės jam dar kartą 
atkeršyti Noelei ir Lariui. Demiris atsistojo pasitikdamas 
Ketriną. 

- Labas rytas. Atleiskite, kad taip anksti pažadinau, 
tačiau po keliolikos minučių aš turiu būti savo įstaigoje, o 
aš norėčiau su jumis pasikalbėti. 

- Suprantama, - atsakė Ketrina. 

Ji atsisėdo už balto marmurinio stalo priešais jį, veidu 
įjūrą. Saulė tik tekėjo, ir jūra spindėjo ankstyvų jos spindulių 
nužerta. 

- Ko jūs norite pusryčiams? 

Ji papurtė galvą: 

- Aš nenoriu valgyti. 

- Tada kavos? 

- Ačiū. 

Liokajus įpylė kavos į blyškiai oranžinį puoduką. 

- Na, Ketrina, - pradėjo Demiris, - ar jūs pagalvojote apie 
mūsų pokalbį? 

Naktį Ketrina tik apie tai ir galvojo. Atėnuose ji neturėjo 
ką veikti, niekur kitur jos taip pat niekas nelaukė. „/ vienuo- 
lyną aš negrįšiu", - prisiekė ji. Konstantino Demirio pasiūly- 
mas dirbti Londone atrodė viliojantis. „Negana to, - 
prisipažino sau Ketrina, - jis man prie širdies. Galbūt pavyks 
pradėti naują gyvenimą". 

- Taip, aš pagalvojau, - atsakė Ketrina. 
r? 

- Aš... man norėtųsi pabandyti. 

Konstantinas Demiris neparodė to palengvėjimo, kurį 
jis pajuto. 

- Aš džiaugiuosi. Ar jūs kada nors buvote Londone? 

- Ne. Tai yra, nemanau. - „Kodėl aš tikrai nežinau?" Jos 
atmintyje dar buvo daugybė gąsdinančių duobių. „Ar daug 
netikėtumų manęs dar laukia? 

- Londonas - vienas iš nedaugelio civilizuotų pasaulio 
miestų. Aš įsitikinęs, kad jis jums patiks. 

Ketrina padvejojusi paklausė: 

- Pone Demiri, kodėl jūs manimi taip rūpinatės? 

- Na, sakykime, aš jaučiuosi už jus atsakingas. - Jis 
patylėjo. - Aš supažindinau jūsų vyrą su Noele Peidž. 

- A, - lėtai nutęsė Ketrina. Noelė Peidž. Pavardė sukėlė 
jai drebulį. Šitie du mirė vienas dėl kito. „Turbūt Laris ją labai 
mylėjo". 

Ketrina prisivertė užduoti tą klausimą, kuris kankino ją 
visą naktį. 

- O kaip... kokia buvo mirties bausmė? 

Demiris truputį patylėjo. 

- Juos sušaudė. 

- O! - Ji jautė, kaip kulkos sminga į Lario kūną, drasko 
į gabalus kūną žmogaus, kurį ji kadaise mylėjo. Ji pasigai- 
lėjo, kad paklausė. 

- Leiskite jums patarti. Negalvokite apie praeitį. Tai 
sukelia skausmą. Laikykite, kad viskas jums prieš akis. 

- Tikriausiai jūs teisus, - neryžtingai pasakė Ketrina. - 
Aš pamėginsiu. 

- Puiku. Vienas mano lėktuvų šiandien skrenda į Lon- 
doną. Gal jūs galėtumėte greitai susiruošti? 

Ketrina prisiminė keliones su Lariu, jaudinimąsi, susijusį 
su pasirengimu, daiktų dėjimu ir džiaugsmo nuojautą. 

Sį kartą ji skrenda viena, ji praktiškai neturi ką susikrau- 
ti. 

- Taip, man nereikės daug laiko susiruošimui. 

- Puiku. Beje, - pasakė Demiris lyg tarp kitko, - dabar, 
kai jums grįžo atmintis, galbūt norite ką nors pamatyti iš 

savo buvusių bičiulių arba kam nors pranešti, kad viskas 
gerai? 

Vienas vardas iš karto toptelėjo jai: Viljamas Freizeris. 
Jis buvo vienintelis iš praeities jai likęs Žmogus. Tačiau ji 
žinojo, kad dar nepasirengusi su juo susitikti. „Kai aš įsikur- 
siu, - pagalvojo Ketrina, - kai aš vėl dirbsiu, aš jam pranešiu 
apie save“. 

Konstantinas Demiris stebėjo ją, laukdamas atsakymo. 

- Ne, - galiausiai ištarė Ketrina, - nieko. 

Jai ir į galvą negalėjo ateiti, kad ji ką tik išgelbėjo 
Viljamui Freizeriui gyvybę. ž 

- Aš pasirūpinau jūsų pasu. - Jis padavė jai voką. - Cia 
avansas jūsų būsimojo atlyginimo sąskaita. Dėl gyvenamo- 
jo ploto nesirūpinkite. Kompanija turi Londone butą. Jūs 
galėsite ten gyventi. 

Visu tuo buvo sunku patikėti. 

- Jūs pernelyg geras. 

Jis paėmė jos ranką į savąsias. 

- Jūs dar sužinosite, kad aš... - Jis nepabaigė sakinio 
taip, kaip norėjo jį pabaigti. („Aš privalau veikti atsargiai, - 
pagalvojo jis. - Neskubėdamas. Kitaip aš ją išgąsdinsiu".) - 
... kad aš galiu būti labai geru draugu. 

- Jūs ir taip labai geras draugas. 

Demiris šyptelėjo: „Luktelėk“. 

Dar po dviejų valandų Konstantinas Demiris padėjo 
Ketrinai atsisėsti ant užpakalinės „Rolsroiso" sėdynės, 
kuris turėjo ją nuvežti į oro uostą. 

- Viso geriausio Londone, - pasakė jis. - Aš jums 
paskambinsiu. 

Vos limuzinas išvažiavo iš kiemo, Konstantinas Demiris 
jau kalbėjo telefonu su Londonu: 

- Ji jau kelyje. 


5 SKYRIUS 


Iš Elenikono oro uosto lėktuvas turėjo išskristi devintą 
valandą ryto. Tai buvo „Houker sideli", ir, didžiausiam 

Ketrinos nustebimui, ji buvo vienintelė keleivė. Lakūnas, 
vidutinio amžiaus malonaus veido graikas, kurį vadino 
Panteliu, įsitikino, kad Ketrina patikimai užsisegusi diržą ir 
kad jai patogu. 

- Pakilsime po kelių minučių,- tarė jis. 

- Ačiū. 

Ketrina stebėjo, kaip jis įėjo į kabiną, kur jo laukė 
antrasis pilotas, ir jos širdis ėmė greičiau plakti. „Šituo 
lėktuvu skraidė Laris. Galbūt Noelė Peidž sėdėjo šitame 
pačiame krėsle?" Staiga Ketrinai pasirodė, kad ji tuoj pat 
praras sąmonę. Ji užmerkė akis ir giliai įkvėpė. „Viskas 
baigta, - pagalvojo ji. - Demiris teisus. Visa tai jau praeitis, 
ir nieko negalima pakeisti". 

Ji išgirdo variklių gaudimą ir atsimerkė. Lėktuvas kilo 
aukštyn, pasukdamas Londono link. „Ar dažnai ten skris- 
davo Laris? Laris!.." Ji buvo sukrėsta tų mišrių jausmų, 
kuriuos sukėlė jo vardas. Ir prisiminimų. Puikių ir siaubingų. 

Ejo 1940 metai. Po metų Amerika įsitraukė į karą. Ji ką 
tiktai baigė Šiaurės vakarų universitetą ir iš Čikagos persi- 
kėlė į Vašingtoną, kur pradėjo dirbti. 


Kartą kambario kaimynė pranešė: „Žinai, aš girdėjau, 
kad yra darbas, kuris galėtų sudominti tave. Viena mergina 
sakė, kad ji išeina, nes nori grįžti į Teksą. Ji dirba pas Bilį 
Freizerį. Jis dirba valstybės departamente, užsiima ryšiais 
su visuomene. Aš tiktai vakar tai išgirdau, tai, jeigu tu iš 
karto ten nueisi, aplenksi kitas merginas". 

Ketrina negaišdama nulėkė ten ir Freizerio priimamaja- 
me aptiko dešimties pretenduojančių į šitą darbą. „Aš ne- 
turiu nė mažiausio šanso“, - pagalvojo ji. Tuo momentu 
kabineto durys atsidarė ir ant slenksčio pasirodė Viljamas 
Freizeris, aukštas, simpatingas blondinas su kupeta garba- 
notų plaukų, žilstelėjusių prie smilkinių, įžvalgiomis mėlyno- 
mis akimis ir ganėtinai masyvių žandikaulių. 

Jis kreipėsi į sekretorę: 

- Man reikalingas žurnalas „Laif“. Trijų ar keturių savai- 
čių senumo. Viršelyje Stalino portretas. 

- Aš užsakysiu, pone Freizeri, - atsakė sekretorė. 

- Sale, aš dabar kalbu telefonu su sekretoriumi Borachu 
ir noriu perskaityti jam pastraipą iš šito numerio. Taigi tu turi 
dvi minutes. - Jis grįžo į kabinetą ir uždarė paskui save 
duris. 

Pretendentės susižvalgė viena su kita ir gūžtelėjo pe- 
čiais. 

Ketrina stovėjo ir įtemptai galvojo. Paskui apsigręžė ir 
iššoko iš priimamojo, suspėjusi išgirsti, kaip viena lauku- 
siųjų pasakė: „Puiku. Viena mažiau". 

Po trijų minučių Ketrina grįžo nešina senu „Laif" žurnalu 
su Stalino portretu viršelyje ir padavė jį sekretorei. Po 
penkių minučių Ketriną pakvietė į pono Freizerio kabinetą. 

- Salė sakė, kad jūs atnešėte „Laif,? 

- Taip, sere. 

- Nemanau, kad jūsų rankinuke būtų atsitiktinai buvęs 
trijų savaičių senumo žurnalas. 

- Ne, sere. 

- Kaip jūs įsigudrinote jį taip greitai gauti? 

- Nubėgau į kirpyklą. Kirpyklose ir dar dantų gydytojų 
priimamuosiuose visada guli seni žurnalai. 

- Ar jūs visada taip gerai susivokiate? 

- Ne, sere. 

- Nieko, mes tai išsiaiškinsime, - tarė Viljamas Freizeris. 

Sitaip ji susirado darbą. 


Ketrinai patiko dirbti pas Freizerį. Jis buvo turtingas ir 
mėgstąs bendrauti viengungis, kuris, atrodė, Vašingtone 
pažinojo visus. Žurnalas „Taim" pavadino jį „pačiu pavydė- 
tiniausiu metų viengungiu". 

Praėjus šešiems mėnesiams nuo jos darbo pradžios 
pas Viliamą Freizerį, jie pamilo vienas kitą. 

Kai jis atsivedė Ketriną į savo miegamąjį, ji pasakė: 

- Aš turiu tau kai ką pasakyti. Aš - skaisti. 

Apstulbęs Freizeris pakraipė galvą: 

- Neįtikėtina. Ir atsitik tu man, kad susidėjau su vienin- 
tele skaisčia mergina Vašingtone. 

Kartą Viljamas Freizeris jai pasakė: 

- Mus paprašė prižiūrėti filmo apie pašauktinius į kari- 
nes oro pajėgas sukimą. Jis filmuojamas Holivude. Užsiimk 
tuo, kol aš nulėksiu į Londoną. 

- Aš? Bili, aš net juostos į fotoaparatą nemoku įdėti. Ką 
aš išmanau apie mokomojo filmo sukimą. 

Freizeris nusišypsojo: 

- Ne mažiau už kitus. Nesijaudink. Jie turi direktorių, jo 
pavardė Alanas Bendžaminas. Jie ten ketina filmuoti akto- 
rius. 

- Kodėl? 

- Turbūt jiems atrodo, kad kareiviai nepakankamai 
įtikinamai atliks kareivių vaidmenį. 

- Iš tikrųjų panašu į armiją. 

Ir Ketrina išskrido į Holivudą, kad vadovautų mokomojo 
filmo sukimui. 


Filmavimo aikštelė buvo pilnutėlė masinės scenos da- 
lyvių. Karinė uniforma daugeliui prastai gulėjo. 

- Atleiskite, - kreipėsi Ketrina į pro šalį ėjusį Žmogų. - 
Kur galiu rasti poną Alaną Bendžaminą? 

- Mažąjį kapralą? - Jis parodė ranka: - Antai jis. 

Ketrina atsigręžė ir pamatė -nediduką, trapų Žmogelį 
kariška uniforma su kapralo antsiuvais. Jis rėkė ant žmo- 
gaus su generolo uniforma. 

- Nusišikti man ant to, ką sakė direktorius. Aš tų gene- 
rolų turiu kaip mėšlo. Man reikalingi eiliniai. - Jis beviltiškai 
pakėlė į dangų rankas. - Visi nori būti viršininkais, niekas 
nenori būti indėnu. 

- Atleiskite, - įsiterpė Ketrina. - Aš - Ketrina Aleksan- 
der. 

- Ačiū Dievui! - šūktelėjo mažasis Žmogus. - Imkitės 
reikalo. Aš apskritai nežinau, ką čia veikiu. Aš redagavau 
komercinį bakių žurnalą Diaboryje už trisdešimt penkis 
tūkstančius dolerių per metus, kai mane paėmė į ryšių 
kariuomenę ir pasiuntė rašyti scenarijus mokomiesiems 
filmams. Aš nieko nesuprantu apie režisūrą! Taigi darykite, 

ką norite. - Jis apsisuko ir nuėjo prie išėjimo, palikęs Ketriną 
vieną. 

Prie jos priėjo liesas, žilas vyriškis su megztiniu ir 
pašaipiai šyptelėjo: 

- Gal reikalinga pagalba? - 

- Reikalingas stebuklas, - atsakė Ketrina. - Aš čia svar- 
biausia, tačiau neturiu supratimo, ko iš manęs reikalauja- 
ma. 

Jis nusišypsojo: 

- Sveika atvykusi į Holivudą. Aš - Tomas O'Brainas, 
režisieriaus padėjėjas. 

- Ar manote, kad čia galima ką nors padaryti? 

Ji pastebėjo, jog jis vos sulaikė šypseną: 

- Galima pamėginti. Aš pastačiau šešis filmus su Biliu 
Vaileriu. Viskas ne taip blogai, kaip atrodo. Paprasčiausiai 
reikalinga organizuota pradžia. O šiaip, scenarijus yra, 
dekoracijos pastatytos. 

Ketrina apžvelgė filmavimo aikštelę. 

- Kai kuriems uniforma labai prastai guli. Pamėginkime 
kaip nors pataisyti. 

O'Brainas pritariamai linktelėjo: 

- Teisingai. 

Ketrina ir O'Brainas priėjo prie masinės scenos 
dalyvių. Filmavimo aikštelėje buvo nepakeliamas kle- 
gesys. 

- Tyliau, vaikinai, - riktelėjo O'Brainas. - Susipažinkite, 
tai panelė Aleksander. Ji čia bus viršininkė. 

- Prašau išsirikiuoti, - tarė Ketrina, - kad galima būtų jus 
apžiūrėti. 

O'Brainas šiaip taip išrikiavo masinės scenos dalyvius. 
Ketrina išgirdo juoką ir balsus ir susierzinusi atsigręžė. 
Vienas uniforma vilkinčių vyrų, stovintis krašte, nekreipda- 
mas į ją jokio dėmesio, plepėjo su kikenančiomis mergužė- 
lėmis, gaudančiomis kiekvieną jo žodį. Vyriškio elgesys 
supykdė Ketriną. 

- Atleiskite, ar nenorite prisidėti prie kitų? 

Jis atsigręžė ir tingiai paklausė: 

- Ar jūs į mane kreipiatės? 

- Taip. Mes norėtume pradėti darbą. 

Jis buvo labai dailus - aukštas, grakštus, mėlynai juo- 
dais plaukais ir pašėlusiomis tamsiomis akimis. Uniforma 
gulėjo jam kaip nulieta. Ant pečių matėsi kapitono antsiuvai, 
o krūtinę puošė įvairiaspalvės juostelės. Ketrina negalėjo 
atitraukti nuo jų akių. 

- Šituos medalius... 

- Ką, bose, daro įspūdį? - Jo balsas buvo žemas ir 
pašaipus. 

- Nusisekite jas. 

- Kodėl? Norėjau, kad filmas būtų gražesnis. 

- Jūs pamiršote viena. Šiandien Amerika nekariauja. 
Visi pagalvos, kad jūs užsidirbote juos mugėje. 

- Jūs teisi, - aprimęs sutiko jis. - Aš apie tai nepagalvo- 
jau. Aš dalį jų nusegsiu. 

- Visas, - griežtai pasakė Ketrina. 

Po rytinio filmavimo, pietų pertraukos metu, jis priėjo 
prie jos staliuko: 

- Na, kaip aš šį rytą? Ar atrodžiau įtikinamai? 

Jo manieros ją nervino. 

- Jums patinka nešioti uniformą ir flirtuoti su mergino- 
mis. O į armiją eiti negalvojate? 

Jis atrodė be galo nustebęs: 

- Kad mane užmuštų? Tai kvailiams. 

Ketrina vos tvardėsi. 

- Aš jus niekinu. 

- Kodėl? 

- Jeigu jūs nesuprantate kodėl, man niekada nepavyks 
jums to paaiškinti. 

- Galbūt pamėginsite? Šiandien vakarieniaujant. Pas 
jus. Jūs mokate gaminti valgį? | 

- Nesivarginkite ir negrįžkite į filmavimo aikštelę, - aštriai 
pasakė Ketrina. - Aš pasakysiu, kad O'Brainas pasiųstų 
jums čekį už šios dienos darbą. Jūsų pavardė? 

- Duglas. Laris Duglas. 


Prisiminimai apie įžūlų jauną aktorių graužė Ketriną, bet 
ji nusprendė kartą ir visiems laikams jį pamiršti. Kažkodėl 
tai padaryti buvo sunkiau negu nuspręsti. 


Ketrina grįžo į Vašingtoną, ir Vilijamas Freizeris jai pa- 
sakė: 

- Aš tavęs pasiilgau. Aš daug galvojau apie tave. Ar tu 
mane myli 

- Labai, Bili. 

- Aš tave taip pat myliu... Einam šiandien ir atšvęskime. 

Ketrina suprato, kad šiandien vakare jis jai pasipirš. 


Jie įėjo į „Džeferson klab", kur rinkosi rinktinė publika. 
Vakarieniaujant į salė įėjo Laris Duglas vis dar su karine 
uniforma ir visomis regalijomis. Netikėdama savo akimis, 
Ketrina pamatė, kaip jis priėjo prie jų staliuko ir pasisveikino, 
bet ne su ja, o su Freizeriu. 

Freizeris atsistojo: 

- Kete, susipažink, kapitonas Laris Duglas. Lari, tai 
panelė Aleksander, Ketrina. 

Laris tarnavo karinėse oro pajėgose, buvo grandies 
vadas. Jį įkalbėjo vadovauti naikintuvų bazei Virdžinijoje, 
kad paruoštų lakūnus karo veiksmams. 

Kaip sename filme, prieš Ketrinos akis pralėkė nese- 
niai buvusios scenos. Ji prisiminė, kaip liepė jam nusi- 
segti apdovanojimų juosteles ir medalius, ką jis su 
malonumu padarė. Kokia savimi patenkinta ir pasitikinti 
ji buvo, be to, dar apšaukė jį bailiu. Jai norėjosi pasislėpti 
po stalu. 

Kitą dieną Laris Duglas paskambino jai į įstaigą, tačiau 
ji atsisakė prieiti prie telefono. Pasibaigus darbo dienai jis 
laukė jos prie išėjimo. Jis buvo visai be medalių ir juostelių, 
palikęs tik vyriausiojo leitenanto antsiuvus. 

Sypsodamasis jis priėjo prie jos: 

- Taip geriau? 

Ketrina įsmeigė į jį akis. 

- Argi leidžiama nešioti kitokius skiriamuosius ženklus. 


- Neturiu supratimo. Aš maniau, kad tai jūsų kompeten- 
cijoje. 

Ji pažvelgė jam į akis ir suprato, kad pražuvo. Jis turėjo 
kažin kokios magnetinės jėgos, kuriai neįmanoma buvo 
atsispirti. 

- Ko jūs iš manęs norite? 

- Visko. Aš noriu jūsų. 

Jie nuvažiavo į jo butą ir mylėjosi. Tai buvo tokia laimė, 
apie kurios egzistavimą Ketrina ir neįtarė, - fantastiškas 
suartėjimas, nuo kurio siūbavo kambarys ir visa Visata, 
užsibaigiantis sukrečiančia ekstaze. Ji gulėjo be jėgų, tylė- 
dama, stipriai glausdama jį prie savęs, trokšdama tik vieno 
- kad tai tęstųsi amžinai. 

Po penkių valandų ji susituokė Merilende. 


Dabar lėktuve, pakeliui į Londoną, į naują gyvenimą, 
Ketrina galvojo: „Mes buvome tokie laimingi. Kas mums 
atsitiko ir kada? Romantiniai filmai ir dainos apie meilę 
įviliojo mus į spąstus, privertę patikėti, kad viskas ir visada 
gerai baigiasi, kad dar yra blizgančiais šarvais riterių ir kad 
yra meilė, kuri niekada nepraeina. Mes patikėjome, kad 
Džeimsas Stiuartas ir Dona Rid iš tikrųjų turėjo ,„Puikų 
gyvenimą“, mes žinojome, kad Klarkas Geiblas ir Klodeta 
Kolber bus visuomet drauge, mes liejome ašaras, kai Fre- 
derikas Marčas grįžo pas Martą Loj, kad praleistų su ja 
„Geriausius gyvenimo metus“, kad Džoana Fontein surado 
savo laimę Lorenso Olivjė glėbyje „„Rebekoje“. „Aš tave 
mylėsiu visada“. Kodėl vyrai viską žino į priekį?! Kaip jie 
viską apskaičiuoja, gal su sekundmačiu? „Koks okeano 
gylis?" Ką turėjo galvoje Irvinas Berlingas? Viena pėda? Dvi 
pėdos? Ir tai „Visam laikui ir dar vienai dienai". Aš išeinu. 
Duok man skyrybas. „Sitas nuostabus vakaras“. Užlipkime 
į Tcoumerko kalną... „Tu, naktis ir muzika". Viešbučio val- 
dytojas man sakė, kad čia yra olos... (Aš myliu tave), „Todėl, 
kad aš sentimentalus". Niekas niekada nesužinos... Dabar, 
kol ji miega. „„Mylėk mane“. Ir mes klausėmės dainų, žiūrė- 
jome filmus ir galvojome, kad gyvenimas toks ir yra. Aš taip 

tikėjau savo vyru. Ar patikėsiu aš dar kuo nors? Ką aš tokio 
padariau, kad jis norėjo mane nužudyti?" 

- Panele, Aleksander... 

Ketrina krūptelėjo ir ne iš karto suprato, kur ji yra. Greta 
stovėjo lakūnas. 

- Mes jau nusileidome. Sveika atvykusi į Londoną. 


Oro uoste Ketrinos laukė mašina. Vairuotojas tarė: 

- Panele Aleksander, aš pasirūpinsiu jūsų bagažu. 
Mano vardas Alfredas. Ar jūs norite iš karto važiuoti namo? 

„Namo“. 

- Taip, žinoma. 

Ketrina laisvai atsilošė į sėdynę. „Tiesiog neįmanoma 
patikėti". Demiris davė jai lėktuvą ir pasirūpino butu. Arba 
jis buvo geriausias Žmogus pasaulyje, arba... Ji tiesiog 
negalėjo sugalvoti, koks „arba“ dar galėtų būti. „Jis geriau- 
sias žmogus pasaulyje. Aš turiu rasti būdą parodyti jam, kaip 
aš jam dėkinga". 


Butas Elizabetos gatvėje buvo tiesiog prabangus. Di- 
džiulis holas, puikiai apstatyta svetainė su krištoliniu švies- 
tuvu, biblioteka, virtuvė su gausiu produktų asortimentu, 
trys gražūs miegamieji ir tarnų kambariai. 

Prie durų Ketriną pasitiko maždaug keturiasdešimties 
metų moteris, su juoda suknele. 

- Laba diena, panele Aleksander. Aš - Ana, jūsų ekono- 
mė. 

„Na, suprantama. Mano ekonomė“. Ketrina jau ėmė 
reaguoti į tuos stebuklus kaip į privalomą dalyką. 

- Laba diena. 

Vairuotojas įnešė Ketrinos lagaminus į jos miegamąjį. 

- Mašina jūsų žinioje, - tarė jis. - Kai būsite pasirengusi 
važiuoti į kontorą, pasakykite Anai. Aš jūsų lauksiu. 

„Mašina mano žinioje. Savaime suprantama". 

- Ačiū. 

- Aš iškraustysiu jūsų lagaminus. - pasakė Ana. - Jeigu 
jums ko nors reikia, tiesiog pasakykite man. 

- Nieko ir sugalvoti negaliu, - sąžiningai prisipažino 
Ketrina. 

Kol Ana sukabino drabužius, Ketrina vaikščiojo po 
butą. Paskui nuėjo į miegamąjį pasižiūrėti į naujus puikius 
drabužius, kuriuos jai nupirko Demiris ir pagalvojo: „Pana- 
šu į puikios svajonės išsipildymą"'. Tai, kas vyksta, jai atrodė 
nerealu. Viso labo prieš keturiasdešimt aštuonias valandas 
ji laistė vienuolyno sode gėles. Dabar ji gyvena kaip her- 
cogienė. Įdomu, koks bus jos darbas? ,„Aš stengsiuosi. Aš 
jo nenuvilsiu". Staiga ji pajuto, kad labai pavargo. Prigulė 
ant minkštos lovos. „„Minutėlę pailsėsiu", - nusprendė ji. Ji 
užsimerkė. 

Ji skendo, šaukėsi pagalbos. Laris plaukė prie jos. Bet 
kai jis buvo jau šalia, jis ėmė ją skandinti. Ir vėl ji buvo 
kus, daužė šlapiais sparnais per veidą. Krūptelėjusi Ketrina 
nubudo ir pagauta siaubo atsisėdo lovoje. 

Stengėsi kvėpuoti giliau, kad nusiramintų. „Užteks, - 
pagalvojo ji. - Viskas praėjo. Tai buvo vakar. O šiandien - 
tai šiandien. Niekas tavęs nepalies. Niekas. Daugiau nie- 
kas". 

Stovėdama prie Ketrinos durų, ekonomė Ana klausėsi 
šūksnių. Kai jie nutilo, ji dar minutėlę palaukė, nusileido į 
Kholą ir surinko Konstantino Demirio numerį. 


„Graikijos prekybos korporacijos“ kontora buvo įsikū- 
rusi Bondo gatvėje, netoli nuo Pikadilio, sename valstybi- 
niame pastate, kuris prieš daugelį metų buvo pertvarkytas 
ir pritaikytas įstaigoms. Iš išorės pastatas buvo architektū- 
ros šedevras - elegantiškas ir grakštus. 

Kai Ketrina atvažiavo į kontorą, visi darbuotojai jos 
laukė. Keletas Žmonių stovėjo prie pat durų. 

- Sveika atvykusi, panele Aleksander. - Aš - Evelina Kėj. 
Tai - Karlas... Takeris... Matjus... Dženė... 

Visi vardai ir veidai susiliejo į vieną. 

- Jūsų įstaiga laukia jūsų. Leiskite, aš jus palydėsiu. 

- Ačiū. 

Priimamasis buvo apstatytas skoningai: didžiulė Čes- 
terfildo" stiliaus sofa, dvi Čipendeilio? kėdės ir visur - gobe- 
lenai. Jie perėjo ilgą, kilimu išklotą koridorių, pro konferencijų 
salę, išdailintą medžiu, kurios viduryje stovėjo poliruotas sta- 
las ir aplink jį - oda aptrauktos kėdės. 

- Būkite kaip namie. 

- Tiesiog nuostabu, - sukuždėjo Ketrina. 

Ant rašomojo stalo buvo pamerkta gėlių. 

- Nuo pono Demirio. 

„Jis apie viską pagalvojo!" 

Evelina Kėj, palydėjusi ją ligi kabineto, buvo apkūni, 
malonaus veido ir ramių manierų vidutinio amžiaus mo- 
teris. 

- Praeis keletas dienų, kol jūs priprasite, tačiau iš esmės 
čia nėra nieko sudėtingo. Tai vienas iš Demirio imperijos 
nervų centrų. Mes koordinuojame iš įvairiose pasaulio ša- 
lyse esančių poskyrių gaunamas ataskaitas, ir paskui per- 
siunčiame jas į Atėnus. Aš vadovauju šitai kontorai, o jūs 
būsite mano padėjėja. 

- O! - „Vadinasi, aš šitos kontoros viršininkės padėjėja". 
Ketrina supratimo neturėjo, ką ji turės daryti. Jai atrodė, jog 
ji pakliuvo į svajonių pasaulį. Asmeniniai lėktuvai, limuzinai, 
puikus butas su tarnais... 

- Vimas Vandinas - mūsų vietinis matematikos genijus. 
Jis perskaičiuoja visas ataskaitas ir sudaro pagrindinę fi- 
nansinės analizės schemą. Jo protas dirba greičiau negu 
bet kuris kompiuteris. Einame į jo kabinetą ir aš jus su juo 
supažindinsiu. 

Jos nuėjo į pačiame holo gale esantį kabinetą. Nepa- 
sibeldusi Evelina atidarė duris. 

- Vimai, susipažink su naująja mano padėjėja. 

Ketrina įėjo į kambarį, bet sustojo prie durų. Vimas 
Vandinas buvo liesas trisdešimtmetis vyriškis su plaukų 
uodegėle. Jo burna buvo šiek tiek prasižiojusi. Buka veido 
išraiška jis žiūrėjo pro langą. 

1 XVIII a. madingas baldų stilius. - Vert. past. 

2 Tomas Ipendeliis anglų baldų mMeistias (XVIII a.) - Vert. past. 

- Vimai! Vimai! Susipažink su Ketrina Aleksander! 

Galiausiai jis atsigręžė: 

- Tikras Jekaterinos I vardas buvo Marta Skvaronskaja. 
Ji buvo tarnaitė, gimė 1683 metais, rusų paimta į nelaisvę, 
ištekėjo už Petro I ir nuo 1725 ligi 1727 metų buvo Rusijos 
imperatorė; Jekaterina Didžioji - vokiečių kunigaikščio 
duktė, gimė 1729 metais ir ištekėjo už Petro, kuris 1761 
metais tapo imperatoriumi Petru III. Nužudžiusi jį, pati tapo 
imperatore. Jai valdant tris kartus dalijo lenkiją ir buvo du 
karais su Turkija... 

Atrodė, jog šitas informacijos srautas - begalinis. 

Suglumusi Ketrina daugiau nieko nesumojo pasakyti, 
kaip tiktai: 

- Tai... tai labai įdomu. 

Vimas žiūrėjo į ją. 

Evelina paaiškino: ,,Vimas labai drovus su nepažįsta- 
mais žmonėmis". į 

„Drovus? - pagalvojo Ketrina. - Bet juk jis kvanktelėjęs. 
Ir tai genijus? Kokį darbą man teks dirbti?" 


Atėnuose, savo kontoroje Šv. Gerondo gatvėje, Kon- 
stantinas Demiris kalbėjosi telefonu su Alfredu, skambinu- 
siu iš Londono. 

- Tiesiai iš oro uosto aš nuvežiau panelę Aleksander į 
butą ir, kaip jūs liepėte, pone Demiri, paklausiau, ar ji norėtų 
kur nors nuvažiuoti, tačiau ji atsisakė. 

- Ji apskritai su niekuo nebendravo? 

- Ne, sere. Nebent ji paskambino telefonu iš savo 
miegamojo. 

Dėl to Demiris nesijaudino. Ekonomė Ana būtų nedels- 
dama jam pranešusi. Nusiraminęs jis padėjo ragelį. Ji ne- 
buvo jam betarpiškai pavojinga, tik reikia ją prižiūrėti. Šiame 
pasaulyje ji buvo vienut vienutėlė. Ji neturėjo į ką kreiptis, 
išskyrus savo geradarį, Konstantiną Demirį. „Reikės netru- 
kus nuskristi į Londoną, - linksmai pagalvojo jis. - Kuo 
greičiau, tuo geriau". 

Ketrinai patiko jos naujasis darbas. Kasdien iš įvairiau- 
sių pasaulio kraštų atsiųsdavo ataskaitas apie didžiulės 
Demirio imperijos veiklą. Tarp popierių buvo Indianos plie- 
no liejimo gamyklos sąskaitos už pakrovimą, dokumentai, 
susiję su automobilių gamyklos Italijoje revizija, Australijoje 
Demiriui priklausančių laikraščių, aukso kasyklų, draudimo 
kompanijų važtaraščiai. Ketrina sumavo duomenis ir žiūrė- 
jo, kad informacija pakliūtų Vimui Vandinui. Vimas peržiū- 
rėdavo ataskaitas, perleisdavo visus duomenis per tą 
stebuklingą kompiuterį - savo galvą, ir praktiškai tuojau pat 
suskaičiuodavo, kokį pelną gavo kompanija arba kiek pra- 
rado. 

Ketrinai patiko arčiau pažinti savo bendradarbius, ir ji 
nesiliovė džiaugusis senojo pastato, kuriame ji dirbo, gro- 
Žiu. 

Kartą ji apie tai pasakė Evelinai, kai buvo ir Vimas. Jis 
į tai atsakė: „Tai valstybinė muitinė, pastatyta 1721 metais 
sero Kristoferio Vreno. Po didžiojo Londono gaisro Kristo- 
feris Vrenas perstatė penkiasdešimt bažnyčių, įskaitant Šv. 
Povilo, Sv. Mykolo ir Sventosios Sužadėtinės bažnyčias. Jis 
- Karališkosios biržos ir Bakingemo rūmų projektų autorius. 
Įstaigoms pastatą perdavė 1907 metais, o Antrojo pasauli- 
nio karo metu vyriausybė oficialiai paskelbė jį slėptuve 
antskrydžių metu". 

Slėptuvė nuo bombų buvo didžiulis kambarys, į kurį 
buvo galima įeiti pro sunkias geležines duris iš rūsio. Ket- 
rina apsilankė šitame kambaryje ir pagalvojo apie britus, 
kurie, senas ir mažas, slėpėsi čia nuo hitlerininkų bombar- 
davimo. 

Pats rūsys buvo milžiniškas, nusitęsęs per visą pastato 
ilgį. Ten buvo visą pastatą šildanti katilinė su telefonais ir 
kitokiais įrengimais. Jau keletą kartų Ketrinai teko lydėti 
remontininkus į rūsį, nes gedo virintuvas. Kiekvienas jų, 
truputį pasikrapštę prie virintuvo, sakydavo, jog sutvarkytas 
ir išeidavo. 

- Jis taip pavojingai atrodo, - kartą pasakė Ketrina. - Ar 
jis nesusprogs? 

- Kad jums liežuvis nušaštų, panele! Žinoma, ne. Ap- 
sauginį vožtuvą matote? Vadinasi, jeigu virintuvas perkais- 
ta, šitas vožtuvas išleidžia atliekamus garus, ir baigtas 
kriukis. Jokių bėdų. 


Po darbo jos laukė Londonas su gausybe puikių teatro, 
baleto ir muzikinių spektaklių. Dar ten yra tokių įdomių 
knygų, kaip tie, kurie priklausė Hatčardui ir Foilui, ir dešim- 
tys muziejų, mažų senienų parduotuvių ir restoranų. Ketrina 
lankėsi litografijų dirbtuvėse, ėjo apsipirkti pas Hardosą, 
Fortnumą, Masoną ir Spenserį, o sekmadieniais gėrė arba- 
tą viešbutyje „Savoj“. 

Retkarčiais neprašytos mintys ateidavo jai į galvą. 
Labai daug kas jai priminė Larį. Balsas... frazė... odekolono 
kvapas... daina. „Ne. Su praeitimi - baigta. Dabar svarbiau- 
sia - ateitis". Kiekvieną dieną ji darėsi vis stipresnė. 


Ketrina ir Evelina Kėj susidraugavo ir dažnai drauge 
leisdavo laiką. Kartą sekmadienį jos nuėjo į dailės parodą 
Temzės pakrantėje. Dešimtys dailininkų, jaunų ir senų, 
demonstravo savo paveikslus. Visiems jiems buvo būdin- 
gas vienas dalykas - jie buvo nevykėliai, neturintys galimy- 
bės eksponuotis paveikslų galerijose. Paveikslai buvo 
tiesiog siaubingi, Ketrina iš gailesčio nusipirko vieną. 

- Kur jūs jį pakabinsite? - paklausė Evelina. 

- Katilinėje, - atsakė Ketrina. 

Dažnai, vaikščiodamos Londono gatvėmis, jos maty- 
davo dailininkus, spalvotomis kreidelėmis piešiančius tie- 
siog ant panelių. Kurie ne kurie darbai stulbino. Praeiviai 
sustodavo pasigėrėti ir mesdavo dailininkams monetas. 
Sykį dieną, grįždama po pietų, Ketrina sustojo pasižiūrėti, 
kaip senukas kreida piešė puikų peizažą. Jis jau buvo įį 
bebaigiąs, kai užėjo lietus. Senukas stovėjo ir žiūrėjo, kaip 
lietus nuplauna jo paveikslą. „Visai kaip mano praėjusį 
gyvenimą", - pagalvojo Ketrina. 

Kartą Evelina pasiūlė Ketrinai nuvažiuoti į prekyvietę. 
„Labai įdomi vieta", - pagalvojo ji. 

Reginys iš tiesų buvo įspūdingas. Ten buvo ir restora- 
nėlis „Tidi Dolz", pirmą kartą atidarytas prieš tris šimtus 
metų, žurnalų kioskas, moterų kirpykla, kepykla, antikvari- 
nėmis knygomis prekiaujančios parduotuvės, ir keletas 
dviejų ir trijų aukštų gyvenamųjų namų. 

Ant pašto dėžučių pritvirtintos lentelės atrodė labai 
senos. Ant vienos buvo užrašyta: „Elena“, o apačioje - 
„Prancūziškos pamokos". Ant kitos - „Rožė“, o po vardu - 
„Čia mokoma graikiškai". 

- Ar čia gyvena mokytojai? 

Evelina garsiai nusijuokė: „Tam tikra prasme - taip. 
Tiktai dalykų, kurių moko šitos merginos, neverta įtraukti į 
mokyklines programas". 

Pamačiusi, kad Ketrina paraudo, Evelina nusikvatojo 
dar garsiau. 

Daugiausia laiko Ketrina praleisdavo viena, tačiau ji tiek 
daug dirbo, kad nuobodžiauti nebuvo kada. Ji išnaudojo 
visą likusį laiką, lyg norėdama atsigriebti už tai, kas buvo iš 
jos pavogta. Ji nenorėjo galvoti nei apie praeitį, nei apie 
ateitį. Ji aplankė Vindzoro pilį ir Kenterberį su jo puikia 
bažnyčia, o taip pat Hempton Kortą. Laisvomis dienomis ji 
išvažiuodavo už miesto, apsistodavo mažuose viešbutė- 
liuose ir daug vaikščiojo. 

„Aš gyvenu, - galvojo ji. - Niekas negimsta laimingas. 
Kiekvienas savo laimės kalvis. Aš išlikau gyva. Aš jauna ir 
sveika, ir viskas man dar prieš akis... 

Pirmadienį ji grįždavo į kontorą pas Eveliną, merginas 
ir Vimą Vandiną. 

Vimas Vandinas jai buvo mįslė. 

Ketrinai niekada neteko sutikti į jį bent truputį panašaus 
Žmogaus. Kontoroje dirbo dvidešimt žmonių, ir Vimas Van- 
dinas, be jokio skaičiuotuvo žinojo, kiek kam priskaityti, 
kiek išskaityti ir koks kiekvieno darbuotojo draudimo nume- 
ris. Nors kompanijos raštvedyba buvo gerai tvarkoma, jis 
visus duomenis, susijusius su kompanija, laikė galvoje. 


ris, ir daugiau tai ar mažiau negu tais pačiais mėnesiais 

prieš penkerius metus, kai jis pradėjo dirbti kompanijos 
kontoroje. 


Vimas Vandinas prisiminė viską, ką kada nors skaitė ar 
girdėjo. Jo žinių apimtis buvo pritrenkianti. Pats papras- 
čiausias jam užduotas klausimas sukeldavo informacijos 
srautą. Tačiau jis labai sunkiai susidraugaudavo su Žmonė- 
mis. 

Ketrina apie jį klausinėjo Eveliną. 

- Aš visai nesuprantu Vimo. 

- Vimas - ekscentriškas, - paaiškino Evelina. - Reikia 
priimti jį tokį, koks jis yra. Jo niekas, išskyrus skaičius, 
daugiau nedomina. Nemanau, kad jis skirtų dėmesio žŽmo- 
nėms. 

- Jis turi draugų? 

- Ne. 

- O pasimatymų? Su merginomis. 

- Ne. 

Ketrinai atrodė, kad Vimas labai vienišas, ir todėl jautė 
jam giminiškus jausmus. 


Ketrina nesiliovė stebėjusis, kiek Vimas visko žino. Sykį 
jai ėmė skaudėti ausį. 

Vimas niūriai pasakė: 

- Orai blogi. Geriau nueik pas gydytoją. 

- Ačiū, Vimai. Aš... 

- Ausį sudaro ausies kaušelis, išorinė klausomoji landa, 
būgnelis, būgninė ertmė, keletas kaulelių - plaktukas, prie- 
kalas ir kilpa, pusrutuliniai kanalai, prieangis, prieangio 
langelis, ir ausies trimitas. - Ir nuėjo. 

Kartą Ketrina ir Evelina pakvietė Vimą papietauti su 
jomis mažame vietos restoranėlyje. Restorano gilumoje 
buvo patalpa, kur lankytojai linksminosi mėtydami strėlęs. 

- Vimai, ar tu domiesi sportu? - paklausė Ketrina. - Ar 
kada nors žiūrėjai beisbolo rungtynes? 

- Beisbolas, - atsakė Vimas. - Beisbolo kamuoliukas turi 
devynių su puse colių spindulį. Padarytas iš siūlų, suvyniotų 

ant kieto guminio korpuso. Iš viršaus aptrauktas balta oda. 
Lazda paprastai daroma iš uosio, jos skersmuo ne didesnis 
kaip 2,75 colio ir ne ilgesnė kaiprketuriasdešimt du coliai. 
„Jis žino visus statistinius duomenis, - pagalvojo Ketri- 
na, - bet ar jis gali pajusti malonumą dalyvaudamas žaidi- 
me?" 
- Ar tu kada nors žaidei kokius nors sportinius Žaidi- 
mus? Pavyzdžiui, krepšinį? 
danga. Kamuolys yra odinis, trisdešimt dviejų colių skers- 
mens. Guminė kamera viduje pripučiama esant trylikos 
atmosferų slėgiui. Jis sveria nuo dvidešimties ligi dvidešimt 
penkių uncijų Išrastas 1891 metais Džeimso Naismito. 
Kitokio atsakymo Ketrina nesulaukė. 


Kartais Vimo elgesys Žmonėse buvo ne itin geras. Sykį 
sekmadienį Ketrina ir Evelina pakvietė Vimą vykti drauge į 
Meidenedą. Tenjie užėjo papietauti. Tavernoje prie staliuko 
priėjo nė 

- Siandien pas mus moliuskai. 

Ketrina pasisuko į Vimą: 

- Ar tu mėgsti moliuskus? 

Vimas atsakė: 

- Moliuskai būna ilgi, apskriti, aštrūs, gožiniai, vienaly- 
čiai ir kraujingi. 

Padavėjas žiūrėjo į jį net prasižiojęs: 

- Sere, nenorite užsisakyti? 

- Negaliu pakęsti moliuskų, - atžariai atsakė Vimas. 

Ketrinai patiko visi, su kuriais ji dirbo, tačiau Vimas buvo 
kažkas ypatinga. Jo protas peržengė visas įmanomas 
ribas, tačiau kartu jis buvo pasinėręs savo mintyse ir vieni- 
šas. 

Kartą Ketrina pasakė Evelinai: 

- Argi Vimas negali gyventi kaip visi? Įsimylėti, vesti? 

Evelina atsiduso: į 


1 Uncija - 28,35 g. - Vert. past 

- Aš tau jau sakiau. Jis neturi jausmų. Jis niekada prie 
nieko tikrai neprisiriš. 

Tačiau Ketrina netikėjo, jog tai įmanoma. Porą kartų ji 
pastebėjo Vimo akyse simpatijos, juoko kibirkštėles, ir ji 
panoro išvilioti jį iš kiauto, padėti jam. Bet galbūt jai tiesiog 
pasirodė? 


Vienakart visi kontoros darbuotojai gavo pakvietimus į 
labdaringą pobūvį viešbutyje „Savoj". 

Ketrina įėjo į Vimo kabinetą: 

- Vimai, ar tu moki šokti? 

Jis žvilgtelėjo į ją: 

- Fokstroto ritmas - pusantro takto. Vyriškis pradeda 
kaire koja ir žengia du žingsnius į priekį. Moteris pradeda 
dešine koja ir žengia du žingsnius atgal. Po dviejų lėtų 
žingsnių seka greitas žingsnis į šoną stačiu kampu lėtų 
žingsnių atžvilgiu. Pasvirimas - vyriškis žengia į priekį kaire 
koja, ir lėtai pasvyra, paskui lėtai žengia žingsnį dešine koja. 
Paskui Žengia žingsnį kaire koja į kairiąją pusę. Paskui, taip 
pat greitai, pritraukia dešinę koją prie kairės kojos. 

Ketrina nežinojo ką sakyti. „Jis žino visus teisingus 
žodžius, bet nesupranta, ką jie reiškia". 


Paskambino Konstantinas Demiris. Buvo jau vėlu, ir 
Ketrina ketino gulti. 

- Tikiuosi, nesutrukdžiau. Tai Kostas. 

- Ne, ką jūs. - Jai buvo malonu girdėti jo balsą. Jai 
trūko pokalbių su juo, jo patarimų. Galų gale jis buvo 
vienintelis, kas žinojo jos praeitį. Jis jai atrodė esąs senas 
draugas. 

- Aš galvojau apie jus, Ketrina. Bijau, kad Londonas 
jums gali atrodyti nuobodus. Jūs juk ten nieko nepažįstate. 

- Man iš tikrųjų kartais būna vieniša, - prisipažino ji. - 
Bet aš susidoroju. Aš visą laiką prisimenu, ką jūs sakėte: 
pamirškite praeitį, gyvenkite dėl ateities. 

- Visiškai teisingai. Beje, apie ateitį. Rytoj aš būsiu 
Londone. Norėčiau pakviesti jus vakarienės. 

- Labai džiaugsiuosi, - atsiliepė Ketrina. Ji nekantriai 
lauks susitikimo. Ji turės galimybę išreikšti jam savo dėkin- 
gumą. 

Padėjęs ragelį, Konstantinas Demiris nusišypsojo sau: 
persekiojimas prasidėjo. 


Jie pavakarieniavo „Ritce". Nors restorano salė išsisky- 
rė prašmatnumu, o maistas buvo puikus, Ketrina beveik į 
nieką nekreipė dėmesio, išskyrus priešais ją sėdintį vyriškį. 
Ji tiek daug turi jam pasakyti. 

- Jūsų kontoros darbuotojai - puikūs Žmonės, - tarė ji. 
- Vimas tiesiog pritrenkiantis. Man niekada neteko sutikti 
Žmogaus, kuris galėtų... 

Tačiau Demiris jos nesiklausė. Jis žiūrėjo į ją ir galvojo, 
kokia ji puiki ir pažeidžiama. „Man nereikia jos skubinti, - 
nusprendė jis. - Zaisiu šilą žaidimą neskubėdamas, kad 
pasimėgaučiau pergale. Skiriu tai tau, Noele, ir tavo meilu- 
žiui". | 

- Ar jūs ilgai būsite Londone? - tuo metu paklausė 
Ketrina. 

- Dieną ar dvi. Yra reikalų. - Tai buvo tiesa. 

Tačiau jis žinojo, kad visus reikalus galima buvo sutvar- 
kyti telefonu. Ne, į Londoną jis atskrido, kad kaip nors 
suartėtų su Ketrina, padarytų ją emociškai nuo savęs prik- 
lausomą. Jis pasilenkė prie jos: 

- Ketrina, ar aš kada nors jums pasakojau apie tuos 
laikus, kai aš dirbau naftos verslovėse Saudo Arabijo- 
je?.. 


Demiris pakvietė Ketriną vakarienės ir kitą vakarą. 

- Evelina man pasakojo, kad jūs puikiai dirbate. Aš jums 
padidinsiu atlyginimą. 

- Jūs ir taip labai geras, - paprieštaravo Ketrina. - Aš... 

Demiris pažvelgė jai į akis. 

- Jūs ir įsivaizduoti negalite, koks geras aš galiu būti. 

Ketrina pasijuto nesmagiai. „Jis tiesiog labai geras, - 
galvojo ji. - Aš neturiu nieko sau įsikalbėti". 

Kitą dieną Demiris rengėsi išskristi. 

- Ketrina, gal norite palydėti mane į oro uostą? 

- Žinoma. 

Jis Ketrinai atrodė toks puikus, kad tiesiog kvapą 
gniaužė. Jis buvo sąmojingas ir šaunus, ir jo dėmesys jai 
patiko. 

Oro uoste Demiris pabučiavo Ketriną į skruostą: 

- Džiaugiuosi, kad mums pavyko pabūti drauge, Ketri- 
na. 

- Aš taip pat. Ačiū, Kostai. 

Ji palaukė, kol pakils lėktuvas. „Jis toks nepaprastas, - 
pasakė ji sau. - Man jo labai truks". 


6 SKYRIUS 


Visi stebėjosi tais aiškiai draugiškais santykiais, kurie 
egzistavo tarp Konstantino Demiro ir jo svainio Spiro Lamb- 
ru. 

Spiras Lambru buvo bemaž taip pat turtingas ir galin- 
gas, kaip ir Demiras. Jeigu Demiras valdė patį didžiausią 
krovininį laivyną pasaulyje, tai Spiro Lambru laivynas 
buvo antrasis pagal dydį. Konstantinas Demiris kontro- 
liavo keletą laikraščių ir aviacijos linijų, naftos verslovių, 
plieno liejimo gamyklų ir aukso kasyklų, o Spiras Lambru 
turėjo draudimo kompanijų, bankų, daugybę nekilnoja- 
mojo turto ir chemijos gamyklų. Jie darė taikių varžovų, 
negana to, bičiulių įspūdį. 

- Na, argi nenuostabu, - kalbėjo žmonės, - kad du tokie 
galingi žmonės - dideli draugai? 

Iš tikrųjų jie buvo nesutaikomi varžovai ir niekino vienas 
kitą. Vos spėjo Spiras Lambru nusipirkti šimto pėdų jachtą, 
kai Demiris nuleido į vandenį šimto penkiasdešimties pėdų 
jachtą, su keturiais dyzeliniais varikliais, trylikos Žmonių 
komanda, dviem greitaisiais kateriais ir gėlo vandens ba- 
seinu. 

Vos Spiro Lambru laivynas padidėjo ligi dvidešimties 
tankerių, kai Konstantinas Demiris savo laivyną padidino 

ligi dvidešimt trijų tankerių. Kai Spiras Lambru nusipirko 
keletą lenktyninių žirgų, veikiai Demiris nusipirko visą arkli- 
dę, kad jo žirgai varžytųsi su Spiro Lambru žirgais Ienkty- 
nėse, kur jis dažniausiai ir laimėdavo. 

Jie dažnai susitikdavo, kadangi abu buvo tų pačių 
labdaros komitetų nariais, posėdžiavo tose pačiose valdy- 
bose. Susitikdavo jie ir šeimyniškai. 

Jie buvo absoliučiai priešingi pagal temperamentą. 
Jeigu Konstantinas Demiras gimė neturtingoje šeimoje ir 
pats prasiskynė sau kelią į viršų, Spiras Lambru aristokratas 
buvo iš prigimties. Jis buvo aukštas ir elegantiškas, visada 
nepriekaištingai apsirengęs, puikių manierų. Seniausias jo 
protėvis buvo Otas iš Bavarijos, kuris kadaise valdė Graiki- 
ją. Ankstyvųjų politinių sukilimų Graikijoje metu, keliems 
žmonėms, priklausiusiems oligarchijai, pavyko susikrauti 
turtą prekiaujant, vežant krovinius jūra, pardavinėjant 
žemes. Vienas tokių žmonių buvo Spiro Lambru tėvas, ir 
Spiras paveldėjo jo imperiją. 

Ilgus metus Spiras Lambru ir Konstantinas Demiris 
dangstėsi draugingumu. Iš tikrųjų stengėsi sunaikinti vie- 
nas kitą. Demirį skatino išgyvenimo instinktas, o Lambru 
norėjo atkeršyti savo svainiui už bjaurų elgesį su Melina. 

Spiras Lambru buvo prietaringas žmogus. Jis suvokė, 
kad gyvenime jam pasisekė ir nenorėjo rūstinti dievų. Ret- 
karčiais jis konsultavosi su ekstrasensais. Jis buvo ganėti- 
nai protingas, kad atpažintų šarlatanus, tačiau viena 
moteris - ekstrasensė jį apstulbino. Ji pasakė, kad sesuo 
Melina persileis, kad jos santuoka bus nevykusi ir dar 
išpranašavo dešimtį kitų įvykių, kurie iš tiesų įvyko. Ji 
gyveno Atėnuose. 

Ją vadino madam Pris. 


Konstantinas Demiris įprato kiekvieną rytą į savo įstaigą 
Šv. Gerondo gatvėje atvykti lygiai šeštą valandą. Kai jo 
varžovai dar tiktai ateidavo į darbą, Demiris jau spėdavo 
pasikalbėti su savo verslo agentais dešimtyje pasaulio 
šalių. 

Asmeninis Demirio kabinetas buvo labai įspūdingas. 
Pro jo didžiulius veidrodinius langus matėsi visi Atėnai. 
Grindys buvo išklotos juodu granitu. Baldai - plienas ir oda. 
Sienos nukabinėtos kubistų paveikslais, tarp jų - Ležė, 
Brako ir pustuzinis Pikaso paveikslų. Dar ten buvo didžiulis 
rašomasis stalas iš plieno ir į sostą panaši oda aptraukta 
kėdė. Ant stalo stovėjo Aleksandro Didžiojo pomirtinė 
kaukė. Ant krištolinio pastovo buvo užrašyta „Aleksandras. 
Lis po gynėjas". 

į rytą, kai Konstantinas Demiris įžengė į kabinetą, 
telefonas ant jo stalo jau skambėjo. Tiktai šešetas Žmonių 
žinojo šito telefono numerį. 

Demiris pakėlė ragelį. 

- Kalimehra. 

- Kalimehra. - Kitame laido gale skambėjo Niko Verito, 
asmeninio Spiro Lambru sekretoriaus, balsas. Jautėsi, kad 
jis nervinasi. 

- Atleiskite, jog trukdau, pone Demiri. Jūs sakėte, kad 
jeigu aš turėsiu informacijos, kuri... 

- Taip, ir kas gi? 

- Ponas Lambru ketina nupirkti „Aurora Internešnl" 
kompaniją. Ji yra Niujorko fondo biržos sąrašuose. Ponas 
Lambru turi bičiulį direktorate, kuris jam slaptai pranešė, 
kad šita kompanija gaus užsakymą gaminti bombonešius. 
Kai šitai paaiškės, akcijų vertė iš karto pakils... 

- Manęs nedomina šitie žaidimai biržoje, - atžariai nu- 
traukė jį Demiris. - Nedrįskite manęs trukdyti, jei jūs neturite 
nieko svarbaus. 

- Atleiskite, pone Demiri. Aš maniau... 

Bet Demiris jau numetė ragelį. 


Kai aštuntą valandą Džianis Tharas, Demirio padėjėjas, 
įžengė į kabinetą, tas pakėlė galvą nuo popierių: 

- Niujorko biržos sąrašuose yra viena kompanija - 
„Aurora Internešn!". Paskelbkite visuose mūsų laikraščiuo- 
se, kad šita kompanija įtariama sukčiavimu ir atliekamas 
tyrimas. Remkitės anoniminiu šaltiniu, bet atkakliai garsin- 

kite šituos gandus. Darykite tai tol, kol nukris akcijų kaina. 
Tada pradėkite supirkinėti. Aš privalau turėti kontrolinį pa- 
ketą. 

- Klausau, sere. Tai viskas? 

- Ne. Kai tiktai aš turėsiu kontrolinį, paskelbkite, jog 
gandai nepagrįsti. Taip, ir dar. Pasirūpinkite, kad Niujorko 
fondinei biržai taptų žinoma, kad Spiras Lambru nusipirko 
savo akcijas pasinaudodamas konfidencialia informacija. 

Džianis Tharas atsargiai pasakė: 

- Pone Demiri, JAV tai laikoma kriminaliniu nusikaltimu. 

Konstantinas Demiris nusišypsojo: 

- Aš Žinau. 


Už mylios nuo Demirio namų, Sintagmo aikštėje, Spiras 
Lambru dirbo savo kabinete, visiškai atitinkančiame jo ek- 
lektišką skonį. Apstatytas jis buvo retais antikvariniais bal- 
dais, iš dalies - prancūziškais, iš dalies - itališkais. Trijose 
vietose kabojo prancūzų impresionistų paveikslai. Ketvirtoji 
buvo skirta belgų dailininkams - nuo Van Raiselvergo iki De 
Smeto. Lentelėje ant įeinamųjų durų buvo parašyta: „Lamb- 
ru ir partneriai", tačiau iš tiesų jokių partnerių Lambru 
niekada neturėjo. Paveldėjęs iš tėvo klestinčią įmonę, Spi- 
ras Lambru per keletą metų pavertė ją konglomeratu, apė- 
musiu visą pasaulį. 

Spiras Lambru turėjo būti laimingas Žmogus. Jis buvo 
turtingas ir dalingas, pasižymėjo gera sveikata. Tačiau 
Konstantino Demirio egzistavimas trukdė jo laimei. Jis ne- 
kentė ir niekino jį. Demiris buvo Žmogus, kuris gali bet ką 
padaryti, jis buvo niekšas. Lambru visada nekentė Demirio 
dėl jo elgesio su Melina, o jų įnirtingas varžymasis tą 
neapykantą tik stiprino. 

Viskas prasidėjo prieš dešimtį metų. Spiras Lambru 
tada pietavo su seserimi. Ji niekada nematė jo tokio susi- 
jaudinusio. 

- Melina, ar tu žinai, kad kasdien Žmonija sunaudoja 
tokį iškasamo kuro kiekį, kuriam susidaryti reikėjo tūkstant- 
mečio? 

- Ne, Spirai. 

- Ateityje naftos paklausa bus milžiniška, ir turbūt neuž- 
teks tankerių jai pervežti. 

- Ketini statyti tankerius? 

Jis patvirtindamas linktelėjo: 

- Bet ne paprastus tankerius. Aš pirmasis pasaulyje 
pastatysiu didelių tankerių laivyną, dukart didesnių negu 
dabartiniai. - Jis buvo kupinas entuziazmo. - Ištisą mėnesį 
plušėjau su skaičiais. Tiktai paklausyk. Vieno neperdirbtos 
naftos galono' pervežimas iš Persijos įlankos rajono į rytinį 
JAV krantą kainuoja septynis centus. O dideliu tankeriu - 
tiktai tris. Ar įsivaizduoji, ką tai reiškia? 

- Spirai, iš kur tu gausi pinigų tokiam laivynui pastatyti? 

Jis nusišypsojo: 

- O dabar aš tau pasakysiu puikiausią mano plano 
detalę. Tai man nekainuos nė cento. 

- Kaip? 

Jis pasilenkė prie jos: 

- Po mėnesio važiuosiu į Ameriką deryboms su stam- 
biausių naftos kompanijų vadovais. Naftos pervežimas di- 
deliais tankeriais atsieis jiems dvigubai pigiau. 

- Bet... tu juk neturi didelių tankerių? 

Jis surimtėjo. 

< Ne. Bet jeigu aš sudarysiu su kompanijomis ilgalaikes 
pervežimo sutartis, bankai man paskolins pinigų tankerių 
statybai. Ką tu apie tai manai? 

- Tu - genijus. Planas tiesiog nepaprastas. 


Meliną taip sužavėjo brolio idėja, kad ji vakarieniauda- 
ma užsiminė apie ją. 

Kai baigė pasakoti, ji paklausė: 

- Puiki mintis, tiesa? 

Konstantinas Demiras truputį patylėjo. 

- Tavo brolis - tuščias svajotojas. Nieko iš to neišeis. 

Melina nustebusi žvilgtelėjo į jį: 

- Bet kodėl, Kostai? 


1 Galonas (JAV) - 3,785 1. - Vert. past. 

- Todėl, kad tai tuščias sumanymas. Pirma, tokios 
didelės naftos paklausos nebus, ir, savaime suprantama, 
šitiems mitiniams tankeriams nebus ką vežti. Antra, naftos 
kompanijos nepatikės savo neįkainojamos naftos laivynui 
- vaiduokliui, kurio dar nėra. Trečia, bankininkai iš jo pasi- 
juoks ir tiek. 

Melinos veide atsispindėjo nusivylimas. 

- Spiras buvo pagautas įkvėpimo. Gal tu su juo tai 
aptarsi? 

Demiris neigiamai papurtė galvą: 

- Tegul guodžiasi svajonėmis. Geriau jam nepasakok 
apie mūsų pokalbį. 


- Gerai, Kostai. Kaip pasakysi. 

Ankstyvą kitos dienos rytą Konstantinas Demiris buvo 
jau pakeliui į Jungtines Valstijas, kad aptartų stambių tank- 
laivių statybą. Jis žinojo, kad naftos atsargas, be JAV ir 
tarybinio bloko šalių, kontroliuoja septynios giminingos 
kompanijos: „Standard Oil Kompani" iš Niū Džersio, „Stan- 
dard Oil Kompani" ir Kalifornijos, „Galf Oil", Tekso, „Sakoni 
Vakum", „Rojal Datč Šel" ir Anglijos-Irako. Jis taip pat buvo 
įsitikinęs, kad jeigu jam pavyks susitarti su viena jų, kitos 
paseks jų pavyzdžiu. 

Konstantinas Demiris pradėjo nuo Niū Džersio 
„Standard Oil" vadovybės. Jam buvo paskirtas susiti- 
kimas su ketvirtuoju kompanijos viceprezidentu 
Ouenu Kerčiu. 

- Kuo galiu jums padėti, pone Demiri? 

- Aš turiu pasiūlymą, kuris gali duoti jūsų kompanijai 
didelę finansinę naudą. 

- Taip, jūs jau minėjote tai telefonu. - Kertis žvilgtelėjo į 
laikrodį. - Po kelių .minučių aš turiu paskyręs susitikimą. 
Jeigu jūs trumpai išdėstysite... 

- Aš kalbėsiu trumpai. Neperdirbtos naftos galono per- 
vežimas iš Persijos įlankos į rytinę JAV pakrantę jums 
kainuoja septynis centus. 

- Visiškai teisingai. 

- Kąjūs pasakysite, jeigu aš garantuoju jums pervežimą 
po tris centus už galoną? 

Kertis globėjiškai nusišypsojo: 

- Ir kaip jūs ketinate padaryti šitą stebuklą? 

- Vešiu didesnio tonažo tankeriais negu dabartiniai, - 
ramiai atsakė Demiris. - Aš galėsiu gabenti jūsų naftą taip 
pat greitai, kaip jūs ją išpumpuojate iš žemės. 

Kertis mąsliai jį tyrinėjo. 

- Kur jūs gausite didelių tankerių? 

- Pastatysiu. 

- Atleiskite, mūsų nedomina kapitaliniai įdėjimai į... 

- Jums tai nekainuos nė cento, - nutraukė jį Demiris. - 
Viskas, kas man reikalinga, tai ilgalaikė sutartis dėl jūsų 
naftos pervežimo už pusę dabartinės kainos. Paskolą aš 
gausiu bankuose. 

Stojo ilga daugiareikšmė tyla. Paskui Ouenas Kertis - 
atsikosėjo. 

- Manau, kad bus geriausia pakilti į viršų ir pasikalbėti 
su prezidentu. 

Taip šitai prasidėjo. Kitos kompanijos taip pat noriai 
sudarė sutartis su Konstantinu Demiriu, užtraktavusios jo 
naujuosius tankerius. Kai Spiras Lambrou apie tai sužinojo, 
buvo jau vėlu. Jis nuskrido į Jungtines Valstijas, kur jam 
pavyko sudaryti keletą sandorių su nepriklausomomis 
kompanijomis, tačiau visa grietinėlė atiteko Demiriui. 

- Jis tavo vyras, - piktinosi Lambru, - bet prisiekiu tau, 
Melina, aš priversiu jį už tai užmokėti. 

Melina labai pergyveno dėl to, kas atsitiko. Ji suprato, 
jog išdavė savo brolį. 

Kai ji apie tai pasakė Demiriui, jis tiktai gūžtelėjo pečiais. 

- Aš į juos nesikreipiau, Melina. Jie patys atėjo pas 
mane. Kodėl aš turėjau atsisakyti? 

Daugiau nebuvo ką svarstyti. 


Tačiau ne dalykiniai sumetimai nulėmė Lambru santy- 
kius su Demiriu. Svarbiausia buvo tai, kaip jis elgėsi su 
Melina. 

Jis dar būtų sutikęs nepastebėti gausių Demirio meilės 
nuotykių: juk galų gale, kodėl vyras turi atsisakyti malonu- 
mų? Bet tai, kad Demiris net nebandė to nuslėpti, įžeidė ne 
tik Meliną, bet ir visą Lambru šeimą. Pats akivaizdžiausias 
pavyzdys - Demirio meilės ryšys su aktore Noele Peidž. Visi 
pasaulio laikraščiai mirgėte mirgėjo apie šį dalyką. „Na, 
palauk, - galvojo Spiras Lambru. - Kada nors..." 


Į kabinetą įėjo Nikas Veritas, Lambru padėjėjas, išdir- 
bęs pas jį jau penkiolika metų. Jis buvo geras vykdytojas, 
tačiau visiškai be vaizduotės, todėl pilkas ir beveidis, žmo- 
gus be ateities. Jam atrodė, kad jis galės pasinaudoti savo 
tikslams Lambru ir Demirio nesutarimu. Jis statė už Demirį 
ir todėl retkarčiais perduodavo jam konfidencialią informa- 
ciją, tikėdamasis dosnaus atlyginimo. 

- Atleiskite, - kreipėsi jis į Lambru, - jus nori matyti ponas 
Antonis Ricolis. 

Lambru atsiduso. 

- Ką gi, pabaikime su tuo, - pasakė jis. - Pakviesk jį. 

Antoniui Ricoliui buvo keturiasdešimt penkeri. Tai buvo 
tamsus brunetas plona su kuprele nosimi ir giliai įsodinto- 
mis rudomis akimis. Vaikščiojo jis, kaip gerai treniruotas 
bokseris. Jis vilkėjo brangų, pagal užsakymą siūtą, smėlio 
spalvos kostiumą, geltonus šilkinius marškinius, avėjo 
minkštais odiniais bateliais. Nors kalbėjo jis tyliai ir manda- 
giai, jame slypėjo kažin kokia nesuprantama grėsmė. 

- Džiaugiuosi jus matydamas, pone Lambru. 

- Sėskitės, pone Ricoli. 

Ricolis atsisėdo. 

- Ką aš galiu dėl jūsų padaryti? 

- Na, aš jau sakiau ponui Veritui, kad norėčiau išsinuo- 
moti vieną jūsų krovininių garlaivių. Suprantate, aš turiu 
Marselyje fabriką, tai norėčiau pervežti sunkius įrengimus į 
Jungtines Valstijas. Mes galėtume sudaryti sandorį; ir atei- 
tyje aš galėčiau duoti jums darbelio. 

„ Spiras Lambru atsilošė ir įdėmiai apžiūrėjo pašnekovą. 
„Slykštus“. 

- Ir tai viskas, ką jūs rengiatės vežti, pone Ricoli? - 
paklausė jis. 

Tonis Ricolis susiraukė: 

- Ką? Nesuprantu. 

- Manau, suprantate, - pasakė Lambru. - Aš neturiu 
jums laivų. 

- Kodėl? Apie ką jūs kalbate? 

- Apie narkotikus, pone Ricoli. Jūs - narkotikų 
pirklys. 

Ricolio akys pavirto siaurais plyšeliais: 

- Jūs turbūt kuoktelėjote? Tai vis paskalos. 

Tačiau tai buvo anaiptol ne paskalos. Spiras Lambru 
kruopščiai surinko žinias apie šitą Žmogų. Tonis Ricolis 
buvo vienas stambiausių narkotikų pirklių Europoje. Jis 
priklausė mafijai, ir ėjo gandai, kad jis ieško narkotikų 
pergabenimo būdų. Todėl jis ir norėjo sudaryti sandorį. 

- Bijau, kad jums teks kreiptis kur nors kitur. 

Tonis nemirkčiodamas žiūrėjo į jį Iledinėmis akimis. 
Galiausiai jis linktelėjo: 

- Gerai. - Ištraukęs iš kišenės vizitinę kortelę, jis numetė 
ją ant stalo. - Jeigu persigalvosite, paskambinkite. - Jis 
atsistojo ir greitai išėjo. 

Spiras Lambru paėmė į rankas kortelę. Ten buvo at- 
spausdinta: „Antonis Ricolis: importas-eksportas". Ten dar 
buvo Atėnų viešbučio adresas ir telefono numeris. 

Nikas Veritas klausėsi šito pokalbio išplėtęs akis. Kai 
Tonis Ricolis išėjo iš kabineto, jis paklausė: 

- Nejaugi jis iš tikrųjų ?.. 

- Taip, ponas Ricolis prekiauja heroinu. Jeigu mes 
išnuomosime jam bent vieną laivą, valdžia gali areštuoti 
visą mūsų laivyną. 

Tonis Ricolis išėjo iš Lambru kabineto tiesiog dusda- 
mas iš įsiūčio. „Sitas menkysta graikas elgiasi su manimi 
taip, lyg aš būčiau koks vyžpynys. Ir kaip jis sužinojo apie 
narkotikus? Šį kartą krovinys itin didelis. Jo vertė, jei pasieks 
gatves, būtų ne mažesnė kaip dešimt milijonų dolerių. Visas 
reikalas tas, kaip jį nugabenti į Niujorką. Sita velniška kovos 

su narkotikais policija taip ir risnoja po Atėnus. Reikia 
paskambinti į Siciliją ir paprašyti, kad atidėtų išvežimo ter- 
miną". Tonis Ricolis dar niekada neprarado krovinio ir 
neketino prarasti dabar. Jis laikė save apsigimusiu nugalė- 
toju. 

Jis užaugo Niujorke, ten kur buvo Šėtono Virtuvė. 
Geografiškai ta vieta buvo vakarinėje Manhatano dalyje, 
tarp Aštuntosios aveniu ir Hudzono upės. Jos šiaurinės ir 
pietinės ribos ėjo Dvidešimt trečiąja ir Penkiasdešimt devin- 
tąja gatvėmis. Tačiau psichologiškai ir emociškai Šėtono 
Virtuvė buvo miestas mieste, tokia ligi dantų apsiginklavusi 
teritorija. Gatves valdė Žiurkės, Gorilos ir kitos bandos. Už 
nužudymą ėmė šimtą dolerių, už sumušimą - šiek tiek 
pigiau. 

Nešvariuose Šėtono Virtuvės butuose knibždėte knibž- 
dėjo blakių, žiurkių ir tarakonų. Vonių nebuvo ir jaunimas 
šitą problemą išspręsdavo savaip: nuogi šokinėjo nuo 
Hudzono upės prieplaukos kaip tik ten, kur sumesdavo 
visų rajono gatvių nešvarumus. Ant dvokiančių prieplaukos 
lentų voliojosi pusiau supuvę šunų ir kačių lavonai. 

Gatvėse nuolat kažin kas vyko: lėkė iškviesta gaisrinė 
mašina, chuliganai mušėsi ant namo stogo, už kampo 
pasuko vestuvių procesija, ant grindinio berniūkščiai Žaidė 
muštuką, minia vijosi pabėgusį arklį, šaudė... Vaikai netu- 
rėjo kitų vietų žaidimams, išskyrus gatvę, gyvenamųjų 
namų stogus, šiukšlinas dykvietes, o vasarą - purviną upę. 
Ir virš viso to plaukiojo aštrus skurdo kvapas. Tokiomis 
sąlygomis ir užaugo Tonis Ricolis. 

Pačiu ankstyviausiu Tonio Ricolio prisiminimu buvo tai, 
kaip jį parmušė ir atėmė pienui skirtus pinigus. Tada jam 
buvo septyneri. Visada tekdavo saugotis vyresnių ir stam- 
besnių berniukų. Kelias į mokyklą ėjo niekieno Žeme, o 
mokykla buvo mūšio laukas. Ligi penkiolikos metų Ricolis 
sustiprėjo ir jau turėjo kovotojo patirties. Muštis jam patiko, 
Jis tai mokėjo, tai suteikė jam pranašumo pojūtį. Jis ir jo 
bičiuliai dalyvaudavo bokso turnyruose Stilmeno sporto 
salėse. 

jiems priklausančius boksininkus. Porą kartų per mėnesį 
pasirodydavo Frenkas Kostela, o taip pat Džo Adonis ir 
Lakis Lučianas. Jiems patikdavo bokso mačai, kuriuos 
rengdavo paaugliai, ir, kad pasilinksmintų, jie statė tam 
tikras sumas už vieną ar kitą jaunąjį boksininką. Nugalėtoju 
visada būdavo Tonis Ricolis, kuris greitai tapo gangsterių 
numylėtiniu. 

Vienąkart, persirengdamas rūbinėje, Tonis Ricolis atsi- 
tiktinai nugirdo Frenko Kostelos ir Lakio Lučiano pokalbį. 

- Šitas vaikinukas tiesiog aukso gysla, - kalbėjo Lučia- 
nas. - Aš, statydamas už jį, praeitą savaitę išlošiau penkis 
gabalus. 

- Ar ketini statyti už jį, kai kausis su Luji Domeniku? 

- Dar klausi. Pastatysiu už jį dešimt gabalų. 

- O kokios statomos sumos? 

- Dešimt prie vieno. Kurių velnių? Ricolis nugalės. 

Tonis ne visai suprato, apie ką jie kalbėjo. Jis nuėjo pas 
Džiną, savo vyresnįjį brolį, ir viską jam papasakojo. 

- Viešpatie! - sušuko brolis. - Jie stato už tave didelius 
pinigus. 

- Kodėl? Aš juk neprofesionalas. 

Džinas truputį pagalvojo: 

- Tujuk niekada nepralaimėjai, tiesa, Toni? Turbūt jie iš 
pradžių statė nedideles sumeles paprasčiausiai žaisdami, 
o paskui pamatė, ką tu sugebi, ir ėmė rimtai statyti. 

Jaunuolis gūžtelėjo pečiais: 

- Kokia man iš to nauda? 

Džinas pusiau apkabino brolį ir pasakė: 

- Galbūt net labai didelė. Ir tau, ir man. Klausyk, 
mažyli... 

Susirėmimas su Luji Domeniku įvyko penktadienį dieną 
Stilmeno sporto salėje. Dalyvavo visi stambūs mafijoziai: 
Frenkas Kostela, Džo Adonis, Albertas Anastasis, Lakis 
Lučianas ir Mejeris Lanskis. Jiems patiko žiūrėti, kaip mu- 
šasi paaugliai, bet dar labiau jiems patiko, kadjie rado būdą 
per tuos paauglius gauti pinigų. 


77 


LUji Domenikui buvo septyniolika. Jis buvo metais 
vyresnis už Tonį ir penkiais svarais sunkesnis. Tačiau jo 
technika buvo atsilikusi, o be to, jis neturėjo Žmogžudžio 
instinkto, kurį turėjo Tonis Ricolis. 

Boksavosi penkis raundus. Pirmąjį raundą Tonis baigė 
labai lengvai. Laimėjo jis ir antrąjį, ir trečiąjį. Gangsteriai jau 
skaičiavo išloštus pinigus. 

- Vaikinukas užaugs ir taps čempionu, - sukarksėjo 
Lakis Lučianas. - Kiek tu statai už jį? 

- Dešimt gabalų, - atsakė Frenkas Kostela. - Daugiau- 
sia, ką aš gausiu, tai penkiolika prie vieno. Berniūkštis jau 
išsikovojo sau reputaciją. 

Ir staiga įvyko kažin kas nelaukta. Penktojo raundo 
viduryje Luji Domenikas aperkotu pasiuntė jį į nokdauną. 
Teisėjas ėmė skaičiuoti... labai lėtai, neramiai žvalgydama- 
sis į sustingusią auditoriją. 

- Kelkis, šūdžiau, - suriko Džo Adonis. - Kelkis ir muškis! 

Teisėjas skaičiavo toliau, nors ir labai lėtai, tačiau Žodis 
„dešimt“ buvo ištartas. Tonis vis dar gulėjo ant grindų be 
sąmonės. 

- Kalės vaikas. Vienas sėkmingas smūgis! 

Gangsteriai ėmė skaičiuoti nuostolius. Jie buvo ganė- 
tinai pastebimi. Džinas nunešė Tonį į vieną rūbinių. Tonis 
stipriai užmerkė akis, bijodamas, kad jie susiprotės, kad jis 
turi sąmonę, ir padarys jam ką nors baisaus. 

Tiktai sėkmingai parsigavęs namo, Tonis atsipalaida- 
vo. 

- Padaryta! - džiūgaudamas sušūko brolis. - Ar 
Žinai, kiek tų pagrobtų pinigų mes išlošėme? Beveik 
tūkstantį. 

- Nesuprantu. Aš... 

- Aš pasiskolinau pinigų pas jų palūkininkus ir pasta- 
čiau už Domeniką. Gavau penkioliką prie vieno. Dabar mes 
turtingi. 

- O ar jie nesupyks? 

Džinas nusišypsojo: 

- O iš kur jie sužinos? 

Kitą dieną, kai Tonis grįžo iš mokyklos, ant kampo 
laukė ilgas juodas limuzinas. Ant užpakalinės sėdynės 
sėdėjo Lakis Lučianas. Jis pamojo berniukui: 

- Lipk. 

Tonio Ricolio širdis nukrito į kulnus. 

- Negaliu, pone Lučianai, aš vėluoju... 

- Lipk! 

Tonis Ricolis įsėdo į mašiną. 

- Važiuok aplink kvartalą, - įsakė Lakis Lučianas vairuo- 
tojui. 

Lučianas atsisuko į berniuką: 

- Tu tyčia parkritai? 

Ricolis paraudo: 

- Ne, sere. Aš... 

- Nederk man į smegenis. Kiek tu uždirbai? 

- Nieko, pone Lučianai. Aš... 

- Klausiu paskutinį kartą. Kiek tu uždirbai iš to, kad parkritai? 

Berniukas susvyravo: 

- Tūkstantį. 

Lakis Lučianas nusikvatojo: 

- Viso labo? Beje, kiek tau metų? 

- Greitai bus šešiolika. | 

- Na, šešiolikmečiui vaikinui tai jau neblogai. Ar tu Žinai, 
kiek tai kainavo man ir mano draugams? 

- Man labai gaila, sere. Aš... 

- Pamiršk. Tu nekvailas. Tu turi ateitį. 

- Ačiū. 


Po savaitės Tonis Ricolis jau dirbo Lakiui Lučianui. Iš 
pradžių jis surinkdavo pastatytas sumas, paskui ėmėsi 
reketo. Jis buvo protingas, mitrus ir todėl labai greitai tapo 
artimiausiu Lakio adjutantu. 

Kai Lakį Lučianą areštavo, nuteisė ir pasodino į kalėji- 
mą, Tonis liko jo organizacijos nariu. 


Šeimos užsiėmė lošimų verslu, palūkininkyste, prosti- 
tucija ir panašiais dalykais. Tai davė nelegalių pajamų. | 

prekybą narkotikais žiūrėjo šnairai, bet, kadangi kurie ne 
kurie Seimų nariai to reikalavo, jie gavo leidimą prekiauti 
narkotikais savarankiškai. 

Sita idėja visiškai pagavo Tonį Ricolį. Jis matė, kad 
narkotikų verslu užsiimantys žmonės, blogai organizuoti. 
„Kiekvienas traukia apklotą į save. Čia reikalingi kieti sme- 
genys ir kieti vykdytojai..." 

Tonis taip pat pasirinko šį verslą. 


Tokie žmonės, kaip Tonis Ricolis, viską daro rūpestin- 
gai. Tonis pradėjo nuo to, kad perskaitė viską, ką gavo, apie 
heroiną. 

Heroinas veikiai tapo narkotikų karaliumi. Marichuana 
ir kokainas pakeldavo nuotaiką, o heroinas sukeldavo tikrą 
džiaugsmą ir palaimą - nei skausmo, nei problemų, nei 
rūpesčių. Narkomanai, vartojantys heroiną, sutinka daryti 
bet ką, net nužudyti. Heroinas tampa jų religija, jų egzista- 
vimo prasme. 

Vienas svarbiausių. augintojų - žaliavos heroino gami- 
nimui tiekėjų - buvo Turkija. 

Šeima turėjo ryšių Turkijoje, todėl Ricolis buvo privers- 
tas kreiptis į capo - Pitą Luką. 

- Noriu tuo užsiimti, - pasakė jis. - Bet viskas, ką aš 
darau, tiktai Seimai. Noriu, kad jūs žinotumėte. 

- Tu geras berniukas, Toni. 

- Aš norėčiau nuvažiuoti į Turkiją ir apsižiūrėti. Ar galima 
tai padaryti? 

Senis susvyravo: 

- Aš susisieksiu su Turkija. Bet, Toni, jie ne tokie, kaip 
mes. Jie principų neturi. Jie - gyvuliai. Jeigu tu prarasi jų 
pasitikėjimą - tave užmuš. 

- Aš būsiu atsargus. 

- Jau labai prašau. 

Po dviejų savaičių Tonis buvo pakeliui į Turkiją. 

Jis suvažinėjo į Izmyrą, Asjoną ir Eskišechirą - rajonus, 
kur augino aguonas, ir iš pradžių buvo labai įtartinai sutik- 
tas. Jis buvo svetimas, o svetimųjų čia nemėgo. 

- Mes darysime didelius dalykus, - pasakė Ricolis. - Aš 
norėčiau pažiūrėti į aguonų laukus. 

Atsakydami gūžtelėjo pečiais: 

- Apie jokius aguonų laukus nieko nežinome. Veltui 
gaištate laiką. Išvažiuokite. 

Tačiau atsikratyti Ricolio ne taip lengva. Keletas telefo- 
no skambučių, pasikeitimas telegramomis. Galiausiai Rico- 
liui leido dalyvauti nuimant opijų Karelos ūkyje - stambaus 
žemvaldžio Kilise, kuris yra prie turkų ir sirų sienos. 

- Nesuprantu, - tarė Tonis. - Kaip jūs išsigudrinate 
išgauti opijų iš šitų gėlių? 

Baltu chalatu vilkintis mokslininkas paaiškino: 

- Tai daroma keletą kartų, pone Ricoli. Heroinas sinte- 
tinamas iš opijaus, apdorojant morfijų acto rūgštimi. Heroi- 
ną mes gauname iš ypatingos rūšies aguonų - iš Papaver 
somniterum arba miego gėlelės. Pats pavadinimas „opijus“ 
kilęs iš graikiško žodžio „opos“, tai yra sultys. 

- Suprantu. 


Derliaus nuėmimo metu Tonį vėl pakvietė į pagrindinę 
Karelos ūkio sodybą. Visi Šeimos nariai buvo apsiginklavę 
cizgi bicak - skalpelio pavidalo peiliais, kadangi reikėjo labai 
tiksliai įpjauti augalus. Karela paaiškino: 

- Derlių man reikia nuimti per dvidešimt keturias valan- 
das, kitaip viskas pražus. 

Šeimoje buvo devyni žmonės, ir kiekvienas stengėsi iš 
visų jėgų, kad laiku suspėtų. 

Ricolis pajuto, jog svaigsta galva. „Atsargiai, - įspėjo 
Karela. - Neužmikite. Jeigu jūs atsigulsite lauke, tai niekada 
neatsikelsite,.. 

Nuimant derlių namo langai ir durys buvo sandariai 
uždaryti. 


Kai aguonas nupjovė, Ricoliui leido stebėti, kaip balta, 
lipni, į gumą panaši masė paverčiama heroinu laboratorijo- 
je, paslėptoje kalnuose. 

- Vadinasi, štai kaip tai daroma. 

Karela papurtė galvą: 

- Ne, mano drauge. Tai tiktai pradžia. Heroiną gauti - 
pats paprasčiausias dalykas. Svarbiausia - pervežti jį taip, 
kad jūsų nepagautų. 

Tonis pajuto stiprėjantį susijaudinimą. Šitame etape jis 
panaudos savo patyrimą ir pradės žaidimą. Ligi šiol šį 
reikalą tvarkė nemokšos. Jis jiems parodys, kas yra tikrasis 
profesionalas. 

- Kaip jūs pervežate miltelius? 

- Na, yra įvairių būdų. Sunkvežimiu, autobusu, trauki- 
niu, mulu, kupranugariu, mašina... 

- Kupranugariu? 

- Kadaise mes perveždavome heroiną mMetaliniuose 
konteineriuose kupranugarių skrandžiuose, kol muitinė 
ėmė naudoti metalo detektorius. Mes ėmėme naudoti plas- 
tikinius maišus. Kelionei pasibaigus kupranugarį papjauda- 
vo. Visa bėda ta, kad kartais maišai suplyšdavo, ir gyvuliai 
pasienyje svirduliuodavo kaip girti. Na, muitininkai ir susi- 
vokė. 

- Kokiu keliu jūs dažniausiai gabenate? 

- Kartais iš Alepo, Beiruto ir Stambulo į Marselį. Retkar- 
čiais iš Stambulo į Graikiją, paskui į Siciliją per Korsiką ir 
Maroką, o jau paskui - per Atlantą. 

- Ačiū už pagalbą, - tarė Ricolis. - Aš papasakosiu 
saviems. Aš turiu dar vieną prašymą. 

- Taip? 

- Aš norėčiau lydėti kitą krovinio partiją. 

Pauzė buvo ilga. 

- Tai gali būti pavojinga. 

- Rizikuosiu. 


Kitą dieną Tonis Ricolis susipažino su didžiuliu, į tanką 
panašiu banditiškos išvaizdos Žmogumi, su puikiais kaban- 
čiais ūsais. 

- Tai Mustafa iš Afjono. Turkiškai „afyon" reiškia 
„Opijus“. Mustafa vienas geriausių mūsų kontrabandinin- 


kų. 

- Reikia būti geriausiu, - kukliai pasakė Mustafa. - 
Pernelyg daug pavojų. 

Tonis Ricolis nusišypsojo: 

- Bet dalykėlis to vertas, tiesa? 

- Jūs turite galvoje pinigus, - oriai atsakė Mustafa. - 
Mums opijus ne tik javas, už kurį gaunami pinigai. Jis turi 
kažin ką mistiško. Jis svarbesnis negu maistas. Baltos 
augalo sultys - Dievo atsiųstas eliksyras, gamtos duotas 
vaistas, jeigu jį vartoji nedidelėmis dozėmis. Jį galima 
gerti arba pridėti tiesiog prie odos, ir jis padeda sergant 
dažnai pasitaikančiomis ligomis - skrandžio sutrikimais, 
persišaldymo ligomis, karštine... Bet reikia būti atsar- 
giam. Jeigu vartosite didelėmis dozėmis, ne tiktai smege- 
nys bus migloje, bet prarasite ir savo vyriškąją jėgą. O 
Turkijoje niekas taip nesumenkina vyriško orumo, kaip 
impotencija. 


- Žinoma. Jūs teisingai kalbate. 

Iš Afjono pajudėjo vidurnaktį. Ūkininkų grupelė naktį 
susitiko su Mustafa. Trys šimtai penkiasdešimt kilogramų, 
arba septyni šimtai svarų opijaus, buvo pririšti prie septynių 
stiprių mulų nugarų. Aiškiai jautėsi saldus, aštrus opijaus 
kvapas, panašus į šlapio šieno kvapą. Perduodant opijų 


ginklavę šautuvais. 

- Mūsų laikais reikia būti labai atsargiems, - tarė Mus- 
tafa, kreipdamasis į Ricolj. - Čia ir Interpolas, ir policininkai 
risnoja. Anksčiau buvo linksmesni laikai. Mes perveždavo- 
me opijų per miestą ar kaimą juodu krepu aptrauktuose 
karstuose. Būdavo vienas malonumas žiūrėti, kaip praeiviai 
ir policininkai nusiima kepures, pagerbdami karstus su 
opijumi. 

Afjono provincija yra vakarinės Turkijos dalies centre, 
Sultano kalnų papėdėje, plynaukštėje, praktiškai izoliuota 
nuo didelių šalies miestų. 

- Vietovė mūsų darbui labai patogi, - pasakė Mustafa. 
- Pamėgink mus surasti. 

Mulai lėtai žingsniavo kalnų takais ir po trijų dienų 
vidurnaktį pasiekė Turkijos-Sirijos sieną. Ten juos pasitiko 
juodai apsirengusi moteris. Ji vedėsi arklį, ant kurio nuga- 
ros buvo permestas miltų maišas. Prie balno buvo pririšta 
ilga kanapinė virvė. Virvė vilkosi paskui arklį, bet Žemės 
nelietė: už kito jos galo laikėsi Mustafa ir penkiolika jo 
samdomų nešikų. Jie ėjo susilenkę beveik ligi žemės, viena 
ranka laikydamiesi už virvės, o kitoje nešdami džiuto maišą 
su opijumi. Kiekvienas maišas svėrė trisdešimt penkis sva- 
rus. Moteris ir arktys perėjo užminuotą ruožą, nors jau buvo 
seniau avių išmintas takelis. Virvė nukrito. Mustafa ir kiti 
suprato, kad priekyje žandarai. Jeigu moterį nusives ap- 
klausti, kontrabandininkai gali drąsiai pereiti sieną. 

Sieną jie perėjo visai netoli Kiliso - gerai užminuoto 
pasienio punkto. Perėję tą ruožą kontrabandininkai pakliu- 
vo į neutralią trijų mylių zoną, kurios kitoje pusėje jų laukė 
Sirijos kontrabandininkai. Jie sudėjo maišus ant Žemės, 
paskui gavo butelį rakijos, iš kurio paeiliui gurkštelėjo. 
Ricolis stebėjo, kaip opijų svėrė, sudėjo ir pririšo prie tuzino 
purvinų asilų nugarų. Darbas buvo padarytas. 

„Gerai, - pagalvojo Ricolis. - Dabar reikia pažiūrėti, kaip 
tai daro vaikinai iš Tailando". 

Ricolis nuvyko į Bankoką. Po to, kai įsitikino jo patiki- 
mumu, jį įsileido į žvejų laivą, vežantį polietilene suvyniotus 
ir į tuščius benzino bakus sudėtus narkotikus. Artėjant prie 
Honkongo bakų ryšulį išmetė seklioje vietoje netoli Limos, 
paskui juos kabliu ištraukė Žvejų valtimis iš Honkongo 
atplaukę Žmonės. 

- Neblogai, - pasakė Ricolis („Bet galima ir geriau 
sugalvoti") 


Ūkininkai heroiną vadino „sniegeliu“, tačiau Toniui 
Ricoliui jis reiškė auksą. Prekiaujant juo galima buvo 
uždirbti pasakiškus pinigus. Valstiečiams, auginantiems 
opijų, mokėjo po 350 dolerių už dešimtį kilogramų, kurie 
po tam tikro apdorojimo Niujorko gatvėse kainavo 250 
000 dolerių. 

„Nėra nieko paprastesnio, - galvojo Ricolis. - Ir daryti tai 
reikia greičiau". 


- Ketrina, aš jus pažadinau? 

Buvo jau pusiaunaktis. 

- Ne, Kostai. Malonu girdėti jūsų balsą. 

- Ar viskas gerai? 

- Taip, labai ačiū. Man labai patinka mano darbas. 

- Džiaugiuosi. Po poros savaičių būsiu Londone. Bus 
malonu susitikti. (Atsargiai. Neskubėk.) Norėtųsi su jumis 
pasikalbėti apie kai kuriuos bendradarbius. 

- Zinoma. 

- Tada - labos nakties. 

- Labos nakties. 

Sį kartą ji pati jam paskambino: 

- Kostai... tiesiog nežinau ką pasakyti. Toks nuostabus 
kulonas. Jūs neturėtumėte... 

- Smulkmena, Ketrina, tiesiog dėmesio ženklas. Evelina 
man pasakojo, kad jūs jai labai padedate. Ziūrėkite į tai, 
kaip į jūsų pastangų įvertinimą. 

„Nieko gudraus nereikia, - pagalvojo Demiris. - Nedide- 
lės dovanėlės ir pataikavimas. 

Toliau: „Aš skiriuosi su žmona". 

Dar vėliau: „Aš toks vienišas!" 

Paskui užuominos dėl vedybų ir kvietimas plaukti jachta 
į salą. Šita sistema dar nė karto jo nenuvylė. Turėtų būti 
stulbinančiai įdomu, - šyptelėjo Demiris, - todėl, kad šį kartą 
pabaiga bus kitokia: ji mirs" 


Jis paskambino Napoleonui Čotui. Advokatas nudžiu- 
go išgirdęs jo balsą: 

- Senokai tavęs negirdėjau, Kostai. Ar viskas gerai? 

- Ačiū, taip. Noriu paprašyti tave vienos paslaugos. 

- Džiaugsiuosi, jei galėsiu padėti. 

- Noelė Peidž turėjo nedidelę vilą Rafine. Noriu, kad tu 
man ją nupirktum kieno nors vardu. 

- Jokių problemų. Aš čia turiu teisininką... 

- Padaryk tai asmeniškai. 

Advokatas padelsė, o paskui atsakė: 

- Gerai. Aš tuo pasirūpinsiu. 

- Ačiū. 

Napoleonas Čotas sėdėjo įsmeigęs akis į telefoną. Vila 
buvo Noelės Peidž ir Lario Duglo meilės gūžtelė. Kam jos 
prireikė Demiriui? 


'7SKYRIUS 


Araksiono teismo pastatas žemutinėje Atėnų dalyje 
buvo didelis pilkas pastatas, užėmęs ištisą kvartalą Univer- 
siteto ir Strado gatvių sankryžoje. Iš trisdešimties ten buvu- 
sių teismo salių tiktai trys - 21-0ji, 30-0ji ir 33-0ji - buvo 
skirtos kriminalinių bylų svarstymui. 

Dėl didelio susidomėjimo, kurį sukėlė Anastasijos Sa- 
valas Žmogžudystės byla, svarstymas vyko 33-oje salėje. 
Patalpa buvo keturiasdešimties pėdų pločio ir trijų šimtų 
pėdų ilgio. Publikai skirtas plotas buvo padalintas į tris dalis, 
po devynis suolus kiekvienoje eilėje. Priekyje buvo pakyla, 
ant kurios priešais raudonmedžio pertvarą ant aukštomis 
atkaltėmis kėdžių sėdėjo trys teisėjai. 

Priešais pakylą buvo liudytojų vieta - nedidelė pakelta 
platforma su pritvirtintu piupitru, o prie tolimiausios sienos 
sėdėjo žiuri, šiuo atveju ją sudarė dešimt Žmonių. Priešais 
pertvarą, skyrusią kaltinamąją nuo teismo salės, stovėjo 
advokato stalelis. 

Pats savaime Žmogžudystės procesas - patrauklus 
reginys, bet dabar jis sukėlė dar didesnį susidomėjimą, nes 
gynėju buvo Napoleonas Čotas - vienas pačių žymiausių 
advokatų-kriminalistų pasaulyje. Čotas imdavosi tik krimi- 
nalinių bylų ir labai dažnai jas laimėdavo. Anot gandų, jo 
honorarai siekdavo milijoną dolerių. Napoleonas buvo toks 
liesas, kad atrodė išsekęs, 0 jo didžiulės liūdnos akys 
raukšlėtame veide priminė veislinio medžioklinio šuns akis. 
Rengėsi jis prastai, ir jo išorėje nebuvo nieko, kas keltų 

pasitikėjimą juo. Tačiau po šia apgaulinga išore slypėjo 
puikus, išradingas protas. 

Spauda įvairiausiai spėliojo, kokios priežastys privertė 
Čotą imtis ginti kaltinamąją. Laimėti bylą nebuvo jokių 
šansų. Kalbėjo, kad tai bus pirmasis Čoto pralaimėjimas. 

Kaltintojas Piteris Demonidis teismo salėje su Čotu 
buvo susitikęs ir anksčiau ir drebėjo prieš jį nors ir neprisi- 
pažino to net pats sau. Tačiau šį sykį Demonidis buvo 
tikras, kad jam nerimauti nėra pagrindo. Anastasijos Sava- 
las byloje viskas buvo aišku. 

Faktai kalbėjo patys už save: Anastasija Savalas buvo 
labai graži moteris, ištekėjusi už Džordžo Savalo, turtingo 
Žmogaus, bet vyresnio už ją trisdešimčia metų. Anastasija 
pradėjo romanėlį su jaunu vairuotoju, ir, kaip parodė liudy- 
tojai, vyras jai grasino, jog išsiskirs su ja ir išbrauks iš 
testamento. Nužudymo naktį Anastasija paleido tarnus ir 
pati pagamino vyrui vakarienę. Džordžas Savalas buvo 
persišaldęs ir vakarieniaudamas užsikosėjo. Žmona atnešė 
jam mikstūros nuo kosulio. Savalas nurijo vieną gurkšnelį 
ir krito negyvas. 

Toliau viskas labai aišku. 


**kXk 


33-0ji salė iš pat ryto buvo perpildyta. Anastasija Sava- 
las sėdėjo prie kaltinamųjų stalelio. Apsirengusi ji buvo 
labai kukliai: juoda palaidine ir juodu sijonu. Jokių papuo- 
šalų ir bemaž be kosmetikos. Ji buvo akinamai graži. 

Kaltintojas Piteris Demonidis, kreipdamasis į žiuri, kal- 
bėjo: 

- Ponios ir ponai! Kartais teismas, nagrinėjantis žmog- 
Žudystės bylą tęsiasi nuo trijų ligi keturių mėnesių. Tačiau 
šį sykį mums nereikia nerimauti, jog bylos nagrinėjimas 
užsitęs. Kai jūs susipažinsite su bylos aplinkybėmis, aš esu 
įsitikinęs, kad jūs paskelbsite vienintelį įmanomą nuospren- 
dį - žmogžudystė su kaltę sunkinančiomis aplinkybėmis. 
Visuomeninis kaltinimas įrodys jums, kad kaltinamoji tyčia 
nužudė savo vyrą, kadangi jis grasino skyrybomis, sužino- 

jęs apie jos meilės ryšius su vairuotoju, dirbusiu pas juos. 
Mes įrodysime, kad kaltinamoji turėjo motyvų, galimybę ir 
priemonių šaltakraujiškai įvykdyti savo sumanymą. Dėkoju 
už dėmesį. - Jis grįžo į savo vietą. 

Vyriausiasis teisėjas pasisuko į Čotą: 

- Ar gynyba pasirengusi padaryti pareiškimą? 

Napoleonas Čotas neskubėdamas atsistojo: 

- Taip, Jūsų kilnybe. - Sunkiai vilkdamas kojas, jis žengė 
keletą žingsnių žiuri pusėn. Mirkčiodamas pastovėjo, o kai 
prašneko, tai atrodė, jog kalbasi pats su savimi. 

- Aš nugyvenau ilgą gyvenimą, ir jis mane išmokė, kad 
nei vienas vyras ir nei viena moteris negali nuslėpti to 
blogio, kuris juose gyvena. Kaip pasakė poetas, akys - tai 
sielos veidrodis. Manau, jis buvo teisus. Aš noriu, kad jūs, 
ponios ir ponai, žvilgtelėtumėte į kaltinamosios akis. Ir jūs 
pamatysite, kad ji negali nužudyti. - Napoleonas Čotas 
truputį pastovėjo, tarsi ketindamas kažin ką pridurti, paskui, 
brūkšėdamas kojomis, grįžo į savo vietą. 

Piteris Demonidis džiūgavo. „Dieve mano! Juk tai pats 
bejėgiškiausias pareiškimas, kurį man kada nors teko girdė- 
ti. Senukas jau nieko nesugeba". 

- Ar gali kaltintojas pakviesti pirmąjį liudytoją? 

- Taip, Jūsų kilnybe. Aš norėjau pakviesti Rozą Likur- 
gas. 

Vidutinio amžiaus įsipenėjusi moteris pakilo nuo suolo, 
kur sėdėjo žiūrovai, ir ryžtingai nuėjo į liudytojų vietą. Ji 
buvo prisaikdinta. 

- Ponia Likurgas, ką jūs veikiate? 

- Aš dirbu ekonome... - Jos balsas nutrūko. - Aš dirbau 
ekonome pas poną Savalą. 

- Poną Džordžą Savalą? 

- Taip, sere. 

- Pasakykite mums, ar ilgai jūs ten dirbote? 

- Dvidešimt penkerius metus. 

- O, tai labai ilgai. Kokia jūsų nuomonė apie jūsų 
šeimininką? 

- Jis buvo angelas. 

- Ar jūs dirbote pas poną Savalą, kai jis vedė pirmąjį 
kartą? 

- Taip, sere. Aš stovėjau greta jo prie kapo, kai laidojo 
jo pirmąją žmoną. 

- Ar bus teisinga, jeigu sakysime, kad jų tarpusavio 
santykiai buvo geri? 

- Jie beprotiškai mylėjo vienas kitą. 

Piteris Demonidis žvilgtelėjo į Napoleoną Čotą, laukda- 
mas prieštaravimo dėl savo klausimų. Bet Čotas sėdėjo, 
matyt, paskendęs savo mintyse. 

- Ar dirbote jūs pas poną Savalą, kai jis vedė antrąjį 
kartą - Anastasiją Savalas? 

- Taip, pone, suprantama. - Ji ne kalbėjo, o tiesiog 
spjaute išspjaudavo žodžius. " 

- Ar galima jų santuoką laikyti laiminga? - Jis vėl Žvilg- 
telėjo į Čotą, tačiau tas niekaip nereagavo. 

- Laiminga? Ne, sere. Jie gyveno blogiau nei katė su 
šunimi. 

- Jūs girdėjote jų ginčus? 

- Čia jau nieko nepadarysi. Visuose namuose buvo 
girdėti, nors jų ir dideli namai. 

- Jei aš teisingai supratau, tai vaidai buvo žodiniai, o ne 
fiziniai? Aš noriu pasakyti, ar buvo atvejų, kai ponas Savalas 
kirto savo Žmonai? 

- O, taip. Fiziškai. Bet viskas buvo atvirkščiai. Mušėsi 
madam. Ponui Savalas jau buvo nemažai metų, ir vargšelis 
buvo toks netvirtas. 

- Jūs matėte, kaip ponia Savalas mušė savo vyrą? 

- Ir ne vieną kartą. - Liudytoja žvilgtelėjo į Anastasiją 
Savalas su niūriu pasitenkinimu. 

- Ponia Likurgas, kas iš tarnų buvo namie Pono Savalo 
mirties naktį? 

- Niekas. 

Piteris Demonidis leido sau neslėpti nustebimo: 

- Jūs norite pasakyti, kad tokiame dideliame name 
neliko nė vieno tarno? Argi ponas Savalas neturėjo virėjos, 
kambarinės arba galų gale liokajaus? 

- Žinoma, sere, turėjo. Bet tą vakarą madam visus 
paleido. Pasakė, kad nori pati pagaminti vyrui vakarienę. 
Ketino surengti jam antrąjį medaus mėnesį. - Paskutinius 
žodžius palydėjo niekinantis prunkštelėjimas. 

- Vadinasi, ponia Savalas visų atsikratė? 

Šį kartą jau vyriausiasis teisėjas žvilgtelėjo į Napoleoną 
Čotą, laukdamas prieštaravimo. Bet advokatas vis dar buvo 
paskendęs savo mintyse. 

Tada vyriausiasis teisėjas pats kreipėsi į kaltintoją: 

- Liaukitės uždavinėjęs orientacinius klausimus! 

- Prašau atleisti, Jūsų kilnybe. Aš paklausiu kitaip. 

Demonidis priėjo arčiau prie ponios Likurgas. 

- Jūs sakote, kad tą naktį, kai visi tarnai turėjo būti 
namie, ponia Savalas visus paleido, kad liktų su vyru 
viena? 

- Taip, sere. O vargšelis buvo taip baisiai persišaldęs. 

- Ar dažnai ponia Savalas pati gamino vyrui vakarienę? 

Ponia paniekinamai prunkštelėjo: 

- Ji? Ne, sere. Tiktai ne ji. Ji apskritai namuose nieko 
neveikė. 

O Napoleonas Čotas vis sėdėjo ir klausėsi, tarsi jis būtų 
vienas iš sėdinčiųjų salėje. 

- Dėkoju jums, ponia Likurgas. Jūs mums labai padė- 
jote. 

Piteris Demonidis pasisuko į Čotą, veltui mėgindamas 
nuslėpti triumfą. Ponios Likurgas parodymai vėl padarė 
Žiuri įspūdį. Retkarčiais jie mesdavo į kaltinamąją nepaten- 
kintus žvilgsnius. „Pažiūrėsime, ką darys senukas". 


- Liudytoja jūsų žinioje. 

Napoleonas Čotas pakėlė akis: 

- Ką jūs pasakėte? A, nėra klausimų. 

Vyriausiasis teisėjas nustebęs žiūrėjo į jį: 

- Pone Čotai, jūs atsisakote kryžminės apklausos? 

Napoleonas Cotas atsistojo: 

- Taip, sere. Liudytoja man atrodo absoliučiai sąžininga 
moteris. 

Piteris Demonidis tiesiog negalėjo patikėti, kad jam taip 
pasisekė. „Viešpatie, - pagalvojo jis, - bet juk jis net nemė- 
gina priešintis. Senukas susibaigė“. Demonidis jau šventė 
pergalę. 

Vyriausiasis teisėjas pasisuko į kaltintoją: 

- Galite pakviesti kitą liudytoją. 

- Kaltinimas kviečia Džozefą Papą. 

Salėje pakilo aukštas, simpatingas, tamsiaplaukis jau- 
nas vyriškis ir nuėjo į liudytojų vietą. Jį taip pat prisaikdino. 

- Pone Papas, - pradėjo Piteris Demonidis, - gal pasa- 
kysite, kuo jūs užsiimate? 

- Aš vairuotojas. 

- Jūs dabar dirbate? 

- Ne. 

- Tačiau paskutiniu metu jūs dirbote? Tai yra, ligi Džor- 
džo Savalo mirties jūs dirbote pas jį? 

- Teisingai. 

- Ar ilgai jūs dirbote Savalų šeimoje? 

- Ilgiau negu metus. 

- Jums patiko jūsų darbas? 

Džozefas Papas šnairiai žvilgtelėjo į Čotą, laukdamas, 
kad tas jam padės. Bet advokatas tylėjo. 

- Tai ar jums patiko darbas, pone Papai? 

- Aš manau, normaliai. 

- Jūs gaudavote gerą atlyginimą? 

- Taip. 

Galbūt tada reikia sakyti, kad darbas buvo ne norma- 
lus, o labai geras? Aš turiu galvoje kokius nors papildomus 
dalykus? Jūs reguliariai gulėjote su ponia Savalas? 

Džozefas Papas vėl maldaujamai žvilgtelėjo į Čotą. 
Tačiau pagalbos nesulaukė. 

- Aš... Taip, sere. Apskritai taip, galima taip pasakyti. 

Dabar Piteris Demonidis spinduliavo panieka. 

- Jūs manote, kad galima taip pasakyti? Jūs esate 
prisiekęs. Ar jūs turėjote su ja meilės ryšius, ar ne? Tai 
kaip? 

Papas sėdėjo kaip ant žioruojančių anglių. 

- Mes buvome meilužiai. 

- Nors ir dirbote pas jos vyrą, kuris Jums gerai mokėjo, 
ir gyvenote po jo stogu? 

- Taip, sere. 

- Ir jūsų sąžinė buvo rami, kai kas savaitę ėmėte iš pono 
Savalo pinigus ir tuo pačiu metu buvote jo Žmonos meilu- 
Žiu? 

- Tai buvo ne šiaip sau ryšiai. 

Piteris Demonidis kruopščiai paruošė jauką. 

- Tai buvo ne šiaip sau ryšiai? Ką jūs tuo norite pasa- 
kyti? Bijau, kad aš jūsų nesuprantu. 

- Aš noriu pasakyti, kad mes... Anastasija ir aš, ketino- 
me susituokti. Ė 

Salėje nuvilnijo nuostabos šnabždesys. Ziuri komisijos 
nariai įsmeigę akis žiūrėjo į kaltinamąją. 

- Santuoka - tai buvo jūsų idėja, pone Papai? 

- Na, mes abu to norėjome. 

- O kas pirmasis pasiūlė? 

- Lyg ir ji. - Jis Žvilgtelėjo ten, kur sėdėjo Anastasija 
Savalas. Ji atsakė jam žvilgsniu. 

- Atvirai kalbant, pone Papai, jūs mane pastatėte į keblią 
padėtį. Kaipgi jūs galėjote susituokti? Ponia Savalas jau 
turėjo vyrą, argi ne? Ar jūs ketinote laukti, kol jis numirs iš 
senatvės? Ar tikėjotės nelaimingo atsitikimo, kuris baigtųsi 
mirtimi? Apie ką konkrečiai jūs galvojote? 

Klausimai buvo tokie orientaciniai, kad ir kaltintojas ir 
trys teisėjai draugiškai pažiūrėjo į Napoleoną Čotą, lauk- 
dami jo garsių prieštaravimų. Advokatas taikiai snūduriavo, 
nekreipdamas į nieką dėmesio. Sunerimo ir Anastasija 
Savalas. 

Piteris Demonidis nepraleidęs progos spustelėti liudy- 
toją: 

- Pone Papai, jūs neatsakėte į mano klausimą! 

Džosefas Papas pasimuistė krėsle: 

- Konkrečiai negaliu pasakyti, sere. 

Garsus Piterio Demonidžio balsas suskambėjo kaip 
smūgis. 

- Tada leiskite man pasakyti jums konkrečiai. Ponia 
Savalas ketino nužudyti savo vyrą ir šitokiu būdu jo atsikra- 
tyti. Ji žinojo, kad vyras nori su ja išsituokti ir išbraukti ją iš 
testamento. Tada ji būtų likusi be cento. Ji... 

- Protestuoju! - Ir sušuko ne Napoleonas Čotas, o 
vyriausiasis teisėjas. - Jūs prašote liudytoją daryti prielai- 
das:=- Jis žvilgtelėjo į Napoleoną Čotą, stebėdamasis jo 
tylėjimu. Bet senukas-sėdėjo tylėdamas, jo akys buvo 
pusiau užmerktos. 

- Prašau atleisti, Jūsų kilnybe. - Tačiau jis žinojo, kad 
savo pasiekė. Piteris Demonidis pasisuko į Čotą. - Liudyto- 
jas jūsų žinioje. 

Napoleonas Čotas atsistojo: 

- Dėkoju jums, pone Demonidi. Aš neturiu klausimų. 

Trys teisėjai nustebę susižvalgė. Vienas jų pasakė: 

- Pone Čotai, ar jūs suvokiate, kad tai vienintelė jūsų 
galimybė apklausti liudytoją? 

Napoleonas Čotas sumirksėjo: 

- Taip, Jūsų kilnybe. 

- Ir jūs nenorite užduoti jam jokių klausimų, susijusių su 
jo parodymais. 

Napoleonas Čotas neapibrėžtai mostelėjo ranka ir iš- 
tarė: 

- Ne, Jūsų kilnybe. 

Teisėjas atsiduso: 

- Puiku. Kaltintojas gali iškviesti kitą liudytoją. 

Kitas liudytojas buvo Michalis Charitonidis, stambus 
šešiasdešimties metų vyriškis. 

Kai poną Charitonidį prisaikdino, kaltintojas paklausė: 

- Prašau pasakyti teismui, kuo jūs dirbate? 

- Aš viešbučio valdytojas, sere. 

- Gal pasakysite, kurio viešbučio? 

- „Argo“. 

- Kur yra šitas viešbutis? 

- Korfu saloje. 

- Aš noriu jus paklausti, pone Charitonidi, ar nebuvo 
apsistoję jūsų viešbutyje kas nors iš čia esančių Žmonių? 

Charitonidis apsidairė aplinkui ir tarė: 

- Taip, sere. Štai tie du. 

- Įrašykite į protokolą, kad liudytojas rodo į Džozefą 
Papą ir Anastasiją Savalas. - Jis vėl atsisuko į liudytoją: - 
Jie ne kartą buvo apsistoję jūsų viešbutyje? 

- Taip, sere. Mažiausiai penkis ar šešis kartus. 

- Jie apsigyvendavo nakčiai viename ir tame pačiame 
numeryje? 

- Taip, sere. Jie paprastai atvažiuodavo savaitgaliui. 

- Ačiū, pone Charitonidi. - Jis pažiūrėjo į Napoleoną 
Čotą. - Liudytojas jūsų žinioje. 

- Klausimų nėra. 

Vyriausiasis teisėjas atsisuko į du kitus teisėjus ir kurį 
laiką kažin ką šnibždėjo. 

„ Paskui vyriausiasis teisėjas pažiūrėjo į Napoleoną 
Cota: 

- Pone Čotai, jūs neturite jokių klausimų šitam liudyto- 
jui? 

- Ne, Jūsų kilnybe. Aš tikiu jo parodymais. Jo viešbutis 
labai jaukus. Pats ten ne kartą buvau apsistojęs. 

Vyriausiasis teisėjas ilgai tylėjo, įsmeigęs akis į Napo- 
Ieoną Čotą. Paskui kreipėsi į kaltintoją: 

- Galite kviesti kitą liudytoją. 

- Kaltinimas prašo pakviesti gydytoją Vasilį Frandžesą. 

Pakilo aukštas, įsimenančios išvaizdos vyriškis ir nuėjo 
į liudytojų vietą. Jis prisiekė. 

- Gydytojau Frandžesai, gal pasakysite teismui, kokia 
jūsų specializacija? 

- Aš vidaus ligų gydytojas. 

- Ar tai tas pats, kas šeimos gydytojas? 

- Galima ir taip pasakyti. 

- Ar didelė jūsų praktika? 

- Jau trisdešimt metų. 

- Jūs, suprantama, turite leidimą? 

- Be abejonės. 

- Gydytojau Frandžesai, ar Džordžas Savalas buvo jūsų 
pacientas? 

- Taip, buvo. 

- Kiek ilgai? 

- Daugiau kaip dešimtį metų. 

- Ar jūs gydėte poną Savalą nuo kokios nors konkrečios 
ligos? 

- Na, pirmą kartą jis kreipėsi į mane dėl aukšto kraujo- 
spūdžio. 

- Ir jūs jį gydėte? 

- Taip. 

- Bet jūs dar buvote susitikę? 

- Žinoma. Jis retkarčiais užeidavo pas mane, jeigu 
sirgdavo bronchitu arba skaudėjo kepenys. Nieko rimto. 

- Kada jūs paskutinį kartą matėte poną Savalą? 

- Praeitų metų gruodį. 

- Tai yra, prieš mirtį? 

- Teisingai. 

- Jis atėjo pas jus į priimamąjį? 

- Ne, aš aplankiau jį namuose. 

- Jūs lankote pacientus namuose? 

- Dažniausiai, ne. 

- Tačiau šiuo atveju padarėte išimtį? 

- Taip. 

- Kodėl? 

Gydytojas dvejojo. 

- Matote, jis neįstengė ateiti pas mane. 

- O kaip jis atrodė? 

- Jis buvo susijaudinęs, turėjo mėlynių ir galva buvo 
sutrenkta. 

- Ar tai buvo nelaimingas atsitikimas? 

Gydytojas vėl padvejojo. 

- Ne. Jis man pasakė, kad jį sumušė žmona. 

Visa salė iš nuostabos prasižiojo. 

Susierzinęs vyriausiasis teisėjas paklausė: 

- Pone Čotai, ar jūs neketinate protestuoti dėl gandų 
pateikimo, kaip liudytojo parodymų? 

Napoleonas Čotas pakėlė galvą ir be jokio susidomė- 
jimo pasakė: 

- O, ačiū, Jūsų kilnybe. Žinoma, protestuoju. 

Tačiau žala jau buvo padaryta. Ziuri nariai į kaltinamąją 
žiūrėjo su neslepiamu priešiškumu. 

- Dėkoju jums, pone Charitonidi. Daugiau klausimų aš 
neturiu. - Demonidis atsisuko į Čotą ir piktdžiugiškai tarė: 

- Liudytojas jūsų žinioje. 

- Klausimų neturiu. 

Pakvietė dar keletą liudytojų: kambarinę, kuri liudijo, 
kad matė, kaip vairuotojas kelis kartus užėjo į ponios 
Savalas miegamąjį... liokajų, girdėjusį, „kaip Džordžas Sava- 
las grasino savo Žmonai skyrybomis ir atimsiąs palikimą... 
kaimynus, kurie girdėjo, kaip sutuoktiniai barėsi. 

Napoleonas Čotas neuždavė nė vieno klausimo nė 
vienam liudytojų. 

Anastasijos Savalas byla atrodė vis niūriau ir niūriau. 

Piteris Demonidis jau jautė pergalės virpul Jis jau matė 
stambias antraštes rytdienos laikraščiuose. Sitas teismas 
bus trumpiausias žmogžudystės bylų nagrinėjimo istorijoje. 
„Galbūt nuosprendį paskelbs net šiandien. Didysis Napole- 
onas Čotas patyrė pralaimėjimą". 

- Aš norėčiau pakviesti liudytoją Niką Mentakį. 

Mentakis buvo liesas, jaunas ir paslaugus. Zodžius jis 
tarė neskubėdamas, atsargiai. 

- Pone Mentaki, gal pasakysite teismui, kur dirbate? 

- Zinoma, sere. Aš dirbu veisykloje. 

- Jūs auginate arklius? 

- Ką jūs, sere. Tai visai kitokia veisykla. Mes auginame 
medelius, gėles, įvairiausius augalus. 

- A, aišku. Vadinasi, jūs augalų auginimo specialistas? 

- Tikiuosi, kad specialistas. Aš tuo seniai užsiimu. 

- Jūsų pareigos žiūrėti, kad parduodami augalai būtų 
sveiki? 

- Žinoma, sere. Mes jais gerai rūpinamės. Niekada 
neparduodame nesveiko augalo klientams. Mūsų pirkėjai 
iš esmės nuolatiniai. 

- Jūs norite pasakyti, kad klientai pas jus vėl ir vėl 
sugrįžta? 

- Taip, sere. - Jo balsas skambėjo išdidžiai. - Mes puikiai 
aptarnaujame. 

- Sakykite, o ponia Savalas buvo jūsų nuolatinė klientė? 

- Taip, sere. Ponia Savalas labai myli gėles. 

Vyriausiasis teisėjas susierzinęs įsikišo: 

- Pone Demonidi, teismas mano, kad šitie klausimai 
nesusiję su byla. Arba klausinėkite to, kas reikalinga, 
arba... 

- Jeigu teismas leis man pabaigti, aš įrodysiu, kad šitas 
liudytojas labai svarbus byloje. 

Vyriausiasis teisėjas kreipėsi į Napoleoną Čotą: 

- Pone Čotai, jūs neprieštaraujate, kad šitie klausimai 
būtų užduodami? 

Napoleonas Čotas pakėlė galvą: 

- Ką jūs sakėte? Ne, Jūsų kilnybe. 

Vyriausiasis teisėjas tam tikrą laiką nustebęs žiūrėjo į 
ji, o paskui vėl pasisuko į Piterį Demonidį: 

- Puiku. Galite tęsti. 

- Pone Mentaki, ar tiesa, kad ponia Savalas atėjo pas 
jus gruodžio mėnesį ir pasakė, kad turi bėdų su kuriais ne 
kuriais augalais? 

- Taip, sere, ji taip pasakė. 

- O arji nesakė, kad augalus užpuolė vabzdžiai? 

- Taip, sere. 

- Ir paprašė ko nors, kad jų atsikratytų? 

- Taip, sere. 

- Būtent? 

- Aš pardaviau jai truputėlį stibio. 

- Gal paaiškinsite teismui, kas tai yra? 

- Nuodai. Panašiai kaip arsenikas. 

Salė suūžė. 

Vyriausiasis teisėjas stuktelėjo plaktuku: 

- Jeigu dar triukšmausite - aš liepsiu išvesti jus iš salės. 
- Jis atsisuko į Piterį Demonidį. - Galite tęsti. 

- Vadinasi, jūs pardavėte jai stibio? 

- Taip, sere. 

- Sakykite, ar tai mirtini nuodai? 

- Taip, sere. Tai iš tikrųjų mirtini nuodai. 

- Ar jūs užregistravote pardavimo knygoje, kaip to 
reikalauja įstatymas? 

- Taip, sere. 

- Ir jūs atsinešėte tą knygą čia, pone Mentaki? 

- Atsinešiau. - Jis padavė knygą Piteriui Demonidžiui. 

Kaltintojas priėjo prie teisėjų. 

- Jūsų kilnybe, aš prašau, kad knyga būtų pridėta prie 
bylos kaip daiktinis įrodymas A. - Jis atsisuko į liudytoją. - 
Aš daugiau klausimų neturiu. - Jis pažiūrėjo į Napoleoną 
Cotą. 

B pakėlė akis ir neigiamai papurtė galvą: 

- Klausimų nėra. 

Piteris Demonidis giliai atsiduso. Atėjo laikas pakloti 
pagrindinį kozirį. 

- Aš norėčiau pridėti prie bylos daiktinį įrodymą B. - Jis 
atsigręžė į duris ir paprašė teismo antstolį: - Prašom atnešti. 

Teismo antstolis greitai išėjo ir po kelių sekundžių grįžo, 
nešdamas ant padėklo buteliuką su vaistais nuo kosulio. 
Jis buvo nepilnas. Dalyvaujantys, užgniaužę kvapą, stebė- 
jo, kaip antstolis perdavė buteliuką kaltintojui. Piteris De- 
monidis pastatė jį ant stalo priešais žiuri narius. 

- Ponios ir ponai, jūs matote priešais save Žmogžudys- 
tės įrankį. Būtent šitais nuodais buvo nunuodytas Džordžas 
Savalas. Tai ta pati mikstūra, kurios ponia Savalas davė tą 
naktį savo vyrui. Čia yra daug stibio. Auka, išgėrusi nedidelį 
kiekį, po dvidešimties minučių buvo negyva. 

Napoleonas Cotas pakilo iš vietos ir negarsiai pasa- 
kė: 

- Protestuoju. Kaltintojas neturi jokių įrodymų, kad ve- 
lioniui davė vaistų būtent iš šito buteliuko. 

„Piteris Demonidis užtrenkė spąstų dureles: 

- Nors ir labai gerbiu savo mokytąjį kolegą, aš vis dėlto 
noriu pastebėti, jog ponia Savalas prisipažino, kad ji davė 
vyrui tą naktį būtent šitos mikstūros, kai jį ištiko kosulio 
priepuolis. Ligi to momento, kai šitą buteliuką atnešė čia, į 
teismo salę, jis buvo laikomas policijos nuovadoje. Patalo- 

goanatomas patvirtino, kad Džordžas Savalas numirė ap- 
sinuodijęs stibiu. O šitoje mikstūroje - stibio didelis kiekis. 
- Jis įžūliai pažiūrėjo į Napoleoną Cotą. 

Napoleonas Cotas pakraipė galvą, pripažindamas 
savo pralaimėjimą: 

- Tada, žinoma, nėra jokių abejonių. 

Piteris Demonidis pergalingai patvirtino: 

- Absoliučiai jokių. Dėkoju jums, pone Cotai. Kaltinimas 
baigtas. 

Vyriausiasis teisėjas atsisuko į Napoleoną Čotą: 

- Ar gynyba pasirengusi susumuoti rezultatus? 

Napoleonas Čotas atsistojo: 

- Taip, jūsų kilnybe. 

Ilgokai jis stovėjo tylėdamas. Paskui žengė keletą ne- 
ryžtingų žingsnių pirmyn. Taip jis stovėjo priešais Žiuri, 
kasydamasis galvą tokia išraiška, tarsi būtų pamiršęs, ką 
norėjo pasakyti. Paskui jis lėtai prašneko, rūpestingai pa- 
rinkdamas žodžius: 

- Manau, daugelis jūsų nustebo, kad aš atsisakiau 
kryžminės liudytojų apklausos. Ką gi, aš pamaniau, kad 
ponas Piteris Demonidis gerai padirbėjo ir jokių papildomų 
klausimų nereikia. 

„Senas kvailys kalba mano naudai". - piktdžiugiavo 
Piteris Demonidis. 

Napoleonas Čotas pažiūrėjo į mikstūros nuo kosulio 
buteliuką ir atsisuko į teisėjus: 

- Visi liudytojai atrodo visiškai sąžiningi Žmonės. Bet juk 
iš esmės jie nieko nejrodė, argi ne? Aš štai ką noriu 
pasakyti... - Jis palingavo galva. - Na, jeigu susumuoti viską, 
ką jie čia pasakė, tai susidaro toks vaizdas: jauna graži 
moteris, ištekėjusi už senio, kuris greičiausiai nesugeba jos 
lytiškai patenkinti. - Jis linktelėjo į Džozefo Papo pusę. - Ji 
ir susiranda jauną vyriškį, kuris gali tai padaryti. Bet juk mes 
visi tai seniai žinome iš laikraščių, juk taip? Apie šitą meilės 
istoriją Žinoma absoliučiai viskas. Apie ją Žino visas pasau- 
lis. Kiekvienas laikraštėlis apie ją rašė. Suprantama, ponios 
ir ponai, mes su jumis galime smerkti jos elgesį, tačiau ją 

teisia juk ne už neištikimybę vyrui. Ją teisia ne už tai, kad 
jos, kaip jaunos moters, poreikiai normalūs. Ne, ją teisia už 
žmogžudystę. 

Jis vėl pažiūrėjo į buteliuką. Atrodė, jis jį pakerėjo. 

„Tegul senis plyšoja“, - šyptelėjo vienas sau Piteris 
Demonidis. Jis žvilgtelėjo į laikrodį, kabantį teismo salėje. 
Jis rodė vienuolika valandų keturiasdešimt penkias minu- 
tes. Dvyliktą bus paskelbta pertrauka. - „Seniui neleis baigti 
kalbos. Jam neužteko proto palaukti pertraukos. Ir kodėl aš 
jo taip bijojau?" - stebėjosi Piteris Demonidis. 

O tuo metu Napoleonas Čotas toliau be sąryšio niur- 
nėjo: 

- Imkime ir drauge panagrinėkime liudytojų parodymus. 
Ponios Savalas augalus užpuolė vabzdžiai, ir ji norėjo jiems 
padėti. Ji nuėjo pas poną Mentakį, augalų auginimo spe- 
cialistą, kuris jai patarė nusipirkti stibio. Ji paklausė jo 
patarimo. Ar jūs galite tai pavadinti žmogžudyste? Pavyz- 
džiui, aš, negaliu. Dar yra ekonomės parodymai, kur sako- 
ma, kad ponia Savalas paleido visus tarnus, kad pati 
pagamintų šventinę vakarienę savo vyrui. Jeigu norite, man 
atrodo, kad pati ekonomė buvo įsimylėjusi poną Savalą. 
Jūs tikrai dvidešimt penkerius metus nedirbsite pas vieną 
Žmogų, jei nejausite jam gilesnių jausmų. O Anastasijos 
Savalas ji nemėgo. Jūs galėjote tai suprasti iš jos kalbėjimo 
tono. - Cotas atsikosėjo, pravalydamas gerklę. - Taigi sa- 
kykime, kad širdyje kaltinamoji mylėjo savo vyrą ir iš pas- 
kutiniųjų stengėsi išsaugoti santuoką. O kaip moteris gali 
parodyti vyrui, kad ji myli jį? Na, aš manau, vienas pagrin- 
dinių būdų - ką nors jam pagaminti. Argi tai ne meilės 
apraiška? Aš asmeniškai manau, kad taip. - Jis grįžtelėjo ir 
vėl pažiūrėjo į buteliuką. - O kitas būdas - rūpintis juo ir kai 
jis sveikas, ir kai jis serga. 

Laikrodis ant sienos rodė be minutės dvylika. 

- Ponios ir ponai, proceso pradžioje aš papra- 
šiau jus žvilgtelėti į kaltinamosios veidą. Jūs įsitikin- 
site, kad turinti tokį veidą ir tokias akis moteris, 
negali nužudyti. 

Piteris Demonidis stebėjo žiuri narius, įbedusius akis i 
kaltinamąją. Niekada anksčiau jam neteko matyti tokio 
neslepiamo priešiškumo. Ziuri aiškiai buvo jo pusėje. 

- Įstatymas visiškai aiškus, ponios ir ponai. Kaip jums 
paaiškins mūsų gerbiamieji teisėjai, jūs galite paskelbti 
kaltinamąjį nuosprendį, jeigu jūs nė trupučio neabejojate 
tuo, kad kaltinamoji - kalta. Nė truputėlio. 

Tuo momentu Napoleonas Čotas vėl atsikosėjo, išsi- 
traukė iš kišenės nosinę ir prisidengė ja burną. Paskui priėjo 
prie stalo, ant kurio stovėjo mikstūros buteliukas. 

- Jeigu pasiaiškintume, kaltintojas iš esmės taip nieko 
ir neįrodė, tiesa? Išskyrus tai, kad ponia Savalas davė iš 
šito buteliuko savo vyrui mikstūros. Tiesą sakant, jokios 
bylos kaltinimas neturi. 

Užbaigęs frazę, jis vėl užsikosėjo. Nesąmoningai jis 
ištiesė ranką prie buteliuko, atsuko kamštelį, pakėlė bute- 
liuką prie lūpų ir nugėrė didelį gurkšnį. Visi žiūrėjo kaip 
pakerėti, salėje pasigirdo siaubo šūksniai. 

Dar sekundė, ir salėje kilo nepaprastas klegesys: 

Vyriausiasis teisėjas neramiai tarė: 

- Pone Čotail.. 

Napoleonas Čotas išgėrė dar gurkšnelį. 

- Jūsų kilnybe, byla, kurią sukurpė kaltintojas, - pasity- 
čiojimas iš teisingumo. Džordžas Savalas mirė ne nuo šitos 
moters rankos. Gynyba atiduoda bylą į jūsų rankas. 

Laikrodis išmušė vidurdienį. Teismo antstolis greitai 
priėjo prie vyriausiojo teisėjo ir kažin ką pašnabždėjo. 

Vyriausiasis teisėjas sudavė plaktuku: 

- Reikalauju laikytis tvarkos! Skelbiama pertrauka. 
Tegul žiuri išeina ir pamėgina paskelbti nuosprendį. Teismo 
posėdis atnaujins savo darbą antrą valandą. 

Priblokštas Piteris Demonidis negalėjo pajudėti iš vie- 
tos. Kažin kas pakeitė buteliuką! Bet ne, tai neįmanoma. 
Daiktiniai įrodymai buvo budriai saugomi. Nejaugi taip 
baisiai suklydo patalogoanatomas? Demonidis atsigręžė į 
savo padėjėją. Kai jis pamėgino susirasti Čotą, tai pamatė, 
kad tas dingo. 

Antrą valandą teismo posėdis tęsėsi toliau ir žiuri nariai 
užėmė savo vietas. Napoleono salėje nebuvo. 

„Tas kalės vaikas numirė". - pagalvojo Piteris Demoni- 
dis. Dar nebaigė jis savo minties, kai į salę įėjo Napoleonas 
Cotas, sveikas ir gyvas. Visi sėdėjusieji salėje lydėjo jį 
akimis, kol jis ėjo į savo vietą. 

Vyriausiasis teisėjas tarė: 

- Ponios ir ponai, žiuri nariai, koks bus jūsų nuospren- 
dis“? 

Pakilo seniūnas: 

- Jūsų kilnybe, mūsų nuosprendis - nekalta. 

Salėje nuaidėjo plojimai. : 

Piteris Demonidis pajuto, jog blykšta. „Sitas pašlemė- 
kas mane vėl apmuilino", - šmėstelėjo jam mintis. Pakėlęs 
galvą pamatė, kad Napoleonas Cotas su pašaipa jį stebi. 

Juridinė firma „Tritsis ir Tritsis", be abejonės, buvo pati 
prestiziškiausia Graikijoje. Jos įkūrėjai seniai išėjo į pensiją, 
o firmai vadovavo Napoleonas Čotas. Firmoje buvo dar 
pustuzinis bendradarbių, tačiau smegenų centru buvo Na- 
poleonas Čotas. 

Visi turtingi Žmonės, kaltinami žmogžudyste, tuojau 
pat prisimindavo Napoleoną Čotą, kurio laimėjimai buvo 
fenomenalūs. Metai po metų, gindamas žmones, kuriems 
grėsė aukščiausioji bausmė, Čotas nuolat laimėdavo 
bylas. Apie neseniai įvykusį Anastasijos Savalas teismą 
rašė visi pasaulio laikraščiai. Čotas gynė klientę, kai, 
atrodė, byla buvo beviltiška ir sugebėjo ją apginti. Jis 
labai rizikavo, nes žinojo, kad klientę išgelbėti yra tiktai 
vienas būdas. 

Jis širdyje susijuokė, prisimindamas teisėjų veidus, kai 
jis gurkštelėjo užnuodytos mikstūros. Jis gerai apskaičiavo 
savo kalbą, žinodamas, kad vidurdienį jį nutrauks. Čia ir 
buvo reikalo esmė. „Jeigu tiktai teisėjai būtų pakeitę posė- 

džio tvarką ir nebūtų nutraukę mano kalbos dvyliktą valan- 
dą..." Baisu pagalvoti, kas tada būtų buvę. 

Ir be to įvyko kai kas nenumatyta ir vos neatsiėjo jam 
gyvybės. Paskelbus pertrauką, kai jis greitai ėjo koridoriu- 
mi, kelią jam pastojo reporteriai. 

- Pone Čotai, iš kur jūs sužinojote, kad mikstūroje nėra 
nuodų? 

- Kaip jūs paaiškinsite... 

- Kas nors pakeitė buteliuką?.. 

- Argi Anastasija Savalas?.. 

- Atleiskite, ponai! Bijau, kad aš skubiai turiu reaguoti į 
gamtos šauksmą. | jūsų klausimus atsakysiu paskui. 

Jis nuskubėjo į tualetą koridoriaus gale. Lentelė ant 
durų skelbė: „Tualetas sugedęs". 

Vienas reporterių pasakė: 

- Jums teks paieškoti kito tualeto. 

Napoleonas Čotas nusišypsojo: 

- Bijau, kad nespėsiu nubėgti. 

Jis jėjo į uždarė paskui save duris. 

Viduje jo laukė visa brigada. Gydytojas pasiskundė: 

- Aš jau ėmiau nerimauti. Pasirenkite skarndžio plovi- 
mui, - riktelėjo jis asistentui. 

- Klausau, gydytojau. 

Gydytojas atsisuko į Napoleoną Čotą: 

- Gulkite ant grindų. Manau, procedūra nebus jums 
maloni. 

- Turėdamas galvoje alternatyvą, - šyptelėjo Napoleo- 
nas Čotas, - aš pakentėsiu. 


Už Anastasijos Savalas gyvybės išgelbėjimą Napoleo- 
nas Čotas paėmė milijoną dolerių, kurie buvo pervesti į jo 
sąskaitą Šveicarijos banke. Čotas turėjo erdvų namą pui- 
kiame gyvenamajame Atėnų rajone, vilą Korfu saloje ir butą 
prestižiniame Paryžiaus rajone. 

Trumpai sakant, Napoleonas Čotas turėjo viską, kad 
galėtų džiaugtis gyvenimu. Tiktai vienas mažytis debesėlis 
temdė dangų... 

Jo vardas Frederikas Stavras. „Tritsis ir Tritsis" firmoje 
jis buvo naujokas. 

- Napoleonai, jis aiškiai antros rūšies. Jam ne vieta 
tokioje firmoje... 

- Stavras vos nesužlugdė mano bylos. Jis tiesiog kvai- 
lys... 

- Girdėjai, ką vakar Stavras padarė teisme? Teisėjas vos 
neįspyrė jam į užpakalį... 

- Velniai rautų, kodėl tu neatleidi šito puskvailio Stavro? 
Jis čia reikalingas kaip šuniui penkta koja. Jis gadina mūsų 
reputaciją. 

Niekas geriau už Napoleoną Čotą nežinojo, kad visa 
tai tiesa. Jam kartais knietėjo išplepėti tiesą: „Aš negaliu jo 
atleisti". Tačiau, užuot sakęs tiesą, jis gindavo jį: „Duokite 
jam šansą. Jam viskas pavyks". 

Ir partneriams daugiau nieko nepavykdavo pasiekti. 


Kartą filosofas pasakė. „Būk atsargus ko nors trokšda- 
mas, staiga ims ir išsipildys". 

Frederiko Stavro, jaunesniojo firmos „Tritsis ir Tritsis" 
bendradarbio svajonė išsipildė, padariusi jį nelaimingiausiu 
žmogumi žemės rutulyje. Jis negalėjo nei valgyti, nei gerti, 
prarado daug svorio. 

- Nueik pas gydytoją, Frederikai, - spyrė jį žmona. - Tu 
baisiai atrodai. 

- Na, ką tu... vis vien nepadės. 

Jis žinojo, kas jam darosi, ir padėti jam negalėjo nė 
vienas gydytojas. Jį kankino sąžinės graužimas. 

Frederikas Stavras buvo tikslo siekiantis jaunas Žmo- 
gus, garbėtroška idealistas. Daugelį metų jis dirbo visko 
mačiusioje įstaigoje neturtingame Atėnų kvartale, ginda- 
mas nepasiturinčius klientus, dažnai - nemokamai. Susiti- 
kimas su Napoleonu Čotu staigiai pakeitė visą jo gyvenimą. 

Prieš metus Stavras gynė Larį Duglą, kurį drauge su 
Noele Peidž teisė už Duglo Žmonos Ketrinos nužudymą. 
Napoleoną Čotą pasamdė visagalis Konstantinas Demiris, 
kad gintų jo meilužę. Iš pat pradžių Stavras buvo laimingas, 

atiduodamas į Čoto rankas abiejų gynybą. Garsus advoka- 
tas kėlė jam virpulį. O 

- Kad tu pažiūrėtum į Cotą teisme, - kalbėjo jis savo 
žmonai. - Tai kažkas stulbinančio. Aš labai norėčiau kada 
nors dirbti jo firmoje. 

Kai procesas ėjo į pabaigą, reikalai įgavo netikėtą 
posūkį. Besišypsantis Napoleonas Čotas surinko kabinete 
Noelę Peidž, Larį Duglą, ir Frederiką Stavrą. 

- Aš tiktai ką tariausi su teisėjais, - pasakė Čotas Stavrui. 
- Jeigu kaltinamieji prisipažins kalti, teisėjai sutinka duoti 
jiems po penkerius metus kalėjimo, iš jų ketverius - sąlygi- 
nai. Iš esmės jiems teks pasėdėti ne ilgiau kaip šešis 
mėnesius. - Jis pasisuko į Larį. - Jūs, pone Duglai, ameri- 
kietis, todėl jus išsiųs. Jums bus uždrausta grįžti į Graikiją. 

Noelė Peidž ir Laris Duglas mielai sutiko paklausyti jo 
patarimo. Po penkiolikos minučių, kreipdamasis į kaltina- 
muosius ir jų advokatus, vyriausiasis teisėjas pasakė: 

- Graikijos teismas dar niekada nenubaudė kaltinamųjų 
mirties bausme, jeigu buvo bent mažiausių abejonių dėl to, 
ar tikrai įvykdytas nusikaltimas. Aš ir mano kolegos buvome 
labai nustebę, kat viduryje proceso kaltinamieji prisipažino 
kalti. Aš skelbiu nuosprendį Noelei Peidž ir Lorensui Duglui: 
mirties bausmė sušaudant. Nuosprendis turi būti įvykdytas 
per devyniasdešimt dienų, skaičiuojant nuo šios dienos. 

Tuo momentu Stavras suprato, kad Napoleonas Čotas 
sąmoningai paspendė jiems spąstus. Konstantinas Demiris 
pasamdė Napoleoną Cotą ne tam, kad gintų jo meilužę, o 
tam, kad toji būtų nubausta mirties bausme. Toks buvo 
Demirio kerštas moteriai, kuri jam buvo neištikima. Stavras, 
pats to nenorėdamas, nevalingai padėjo Čotui paspęsti 
jiems spąstus. 

„Aš negaliu leisti, kad tai įvyktų, - mąstė Stavras. - Aš 
prieisiu prie vyriausiojo teisėjo, papasakosiu jam, ką padarė 
Cotas, ir nuosprendį atšauks". 

Tada Napoleonas Čotas priėjo prie Stavro ir tarė: 
„Jeigu jūs, Frederikai, rytoj laisvas, gal papietautumėte su 
manimi?" Aš noriu jus supažindinti su savo partneriais..." 

Praėjo keturios savaitės, ir Frederikas Stavras tapo 
pilnateisiu prestižinės ,Tritsis ir Tritsis“ firmos nariu. Jam 
paskyrė didelį kabinetą ir gerą atlyginimą. Šitaip jis pardavė 
savo sielą šėtonui. Tačiau jis pamatė, kad jam sunku laikytis 
šito sandėrio sąlygų. ,,/Igiau taip negali tęstis". 

Jį slėgė kaltės jausmas. „Aš žmogžudys", - galvojo jis. 

Jis ilgai kamavosi ir galų gale apsisprendė. 

Vieną ankstyvą rytą įėjo į Napoleono Coto kabinetą ir 
pasakė: 

- Leonai... . 

- Viešpatie, seni, tu siaubingai atrodai, - tarė Napoleo- 
nas Čotas. - Tau reikia pailsėti, Frederikai. Tau tai išeitų į 
naudą. 

Tačiau Stavras žinojo, kad šitaip jis savo problemos 
neišspręs. 

- Leonai, aš dėkingas už viską, ką jūs padarėte mano 
labui, tačiau... aš ilgiau čia negaliu pasilikti. 

Čotas nustebęs pažvelgė į jį: 

- Ką tu kalbi? Tu susidoroji su darbu. 

- Ne. Mane... mane tiesiog plėšo į gabalus. 

- Plėšo į gabalus? Nesuprantu, kas tau kelia nerimą 

Frederikas Stavras nepatikliai pažiūrėjo į įį: 

- Tai... kaip jūs ir aš pasielgėme su Noele Peidž ir Lariu 
Duglu... Argi... argi jūs nejaučiate savo kaltės? 

oto akys pavirto į siaurus plyšelius: 

- Atsargiai... Frederikai, kartais tenka imtis šėtoniškų 
metodų, kad nugalėtų teisingumas. - Jis nusišypsojo. - 
Patikėk, mes neturime sau priekaištauti. Jie buvo kalti. 

- Mes juos įvarėme į spąstus. Aš daugiau negaliu 
gyventi taip, tarsi nieko nebūtų įvykę. Atleiskite. Aš paduo- 
du pareiškimą ir išeinu. Mėnesio pabaigoje. 

- Aš nepriimsiu tavo pareiškimo, - tvirtai pasakė 
Čotas. - Kodėl tau nepasinaudojus mano patarimu ir 
nepailsėjus... 

- Aš negalėsiu ramiai ilsėtis, žinodamas tai, ką žinau. 
Man labai gaila. 

Čotas tyrinėjo jo veidą, žvilgsnis buvo rūstus. 

- Ar tu suvoki, ką darai? Tu juk švaistaisi puikia karjera, 
galų gale savo gyvenimu. 

- Ne. Aš gelbsčiu savo gyvenimą. 

- Vadinasi, tu tvirtai nusprendei? 

- Taip. Man, iš tiesų, Leonai, labai gaila. Jūs nesirūpin- 
kite, aš niekam nepapasakosiu apie tai, kas įvyko. - Apsi- 
sukęs jis išėjo iš kabineto. 

Napoleonas Čotas ilgai sėdėjo ir mąstė. Galiausiai jis 
nusprendė, pakėlė ragelį, ir surinko numerį: 

- Prašom perduoti ponui Demiriui, kad aš norėčiau 
šiandien su juo susitikti. Pasakykite, kad reikalas - skubus. 


Ketvirtą valandą dienos Napoleonas Čotas jau sėdėjo 
Demirio kabinete. 

- Kas atsitiko, Leonai? - paklausė Demiris. 

- Apskritai tai nieko neatsitiko, - atsargiai pradėjo Čotas, 
- bet aš pagalvojau, kad tau vertėtų Žinoti, jog šį rytą pas 
mane buvo atėjęs Frederikas Stavras. Jis nusprendė išeiti 
iš firmos. 

- Stavras? Lario Duglo advokatas? Na, ir kas? 

- Atrodo, jį kankina sąžinė. 

Abu patylėjo. 

- Suprantu. 

- Jis pažadėjo niekam apie tai nepasakoti. 

- Ir tu juo patikėjai? 

- Zinai, Kostai, kad ir kaip keista, patikėjau. 

Konstantinas Demiris nusišypsojo: 

- Nair puiku. Tada ir nėra ko svarstyti, argi ne? 

Napoleonas Čotas su palengvėjimu atsiduso ir pakilo 
iš krėslo. 

- Lyg ir nieko. Tiesiog aš maniau, kad tu privalai Žinoti. 

- Teisingai padarei, kad pasakei. Gal kartu papietausi- 
me kitą savaitę? 

- Suprantama. 

- Aš tau paskambinsiu, ir mudu ką nors sugalvosi- 
me. 

- Ačiū, Kostai. 

Penktadienį pavakare sena bažnyčia Atėnų pakraštyje 
buvo tuščia. Joje vyravo ramybė ir tyluma. Kampe greta 
altoriaus Stavras klūpojo prieš šventąjį tėvą Konstantinu. 
Dvasininkas pridengė Frederiko galvą audeklo gabalu. 

- Sventasis tėve, aš nusidėjau. Ir nėra man atleidimo. 

- Svarbiausia Žmogaus bėda, mano sūnau, ta, kad jis 
laiko save tiesiog žmogumi. Tai kuo tu nusidėjai? 

- Aš žmogžudys. 

- Tu atėmei kam nors gyvybę? 

- Taip, šventasis tėve. Ir aš nežinau, kaip išpirkti savo 
nuodėmę. 

- Dievas žino, ką daryti. Paklausime Jį. 

- Dėl garbėtroškos ir naudos aš leidausi išmušamas iš 
tikrojo kelio. Tai buvo prieš metus. Aš gyniau Žmogų, 
kaltinamą Žmogžudyste. Teismas vyko normaliai. Bet tada 
Napoleonas Čotas... 


Po valandos Frederikas Stavras paliko bažnyčią jaus- 
damasis, lyg būtų kitas Žmogus. Jam atrodė, kad nuo jo 
pečių muėmė sunkią naštą. Amžių išmėginta išpažinties 
procedūra apvalė jo sielą. Jis papasakojo dvasininkui viską 
ligi galo ir pirmą kartą nuo tos siaubingos dienos pajuto, 
kad gali laisvai kvėpuoti. 

„Aš pradėsiu naują gyvenimą. Persikelsiu į kitą miestą 
ir pradėsiu viską iš naujo. Pasistengsius kaip nors išpirkti 
savo kaltę. Dėkoju jums, šventasis tėve, už tai, kad suteikėte 
man šansą". 

Temo greitai, ir Ermoso aikštė praktiškai buvo tuščia. 
Kai Frederikas Stavras priėjo kampą, užsidegė žalia šviesa, 
ir jis žengė per perėją. Nespėjo jis nueiti ligi gatvės vidurio, 
kai juoda didelė mašina su išjungtomis šviesomis atlėkė iš 
tamsos ir parbloškė jį. Stavras išgirdo kurtinantį variklio 
ūžimą ir pajuto, kaip išsiploja ir plyšta į gabalus jo kūnas. 
Baisaus skausmo akimirka - ir viskas užgeso. 


Paprastai Napoleonas Čotas keldavosi anksti. Jis die- 
vino šitas ankstyvas ramybės akimirkas prieš sunkią ir 

varginančią darbo dieną. Pusryčiaudavo jis visuomet vie- 
nas ir, kol valgė, skaitė rytinius laikraščius. Tą rytą jis rado 
įdomių pranešimų. Ministras pirmininkas Temistoklis sufor- 
mavo naują koalicinę vyriausybė, į kurią įėjo penkių partijų 
atstovai. „Reikės pasiųsti jam sveikinimą". Buvo praneša- 
ma, kad Kinijos komunistinė kariuomenė užėmė šiaurinį 
Jangdzės upės krantą. Harį Trumeną ir Elbeną Barklį pri- 
saikdino kaip JAV prezidentą ir viceprezidentą. Napoleo- 
nas Čotas pervertė keletą puslapių, ir kraujas sustingo jo 
gyslose. Jis pamatė tokio turinio Žinutę: 

„Ponas Frederikas Stavras, prestižinės firmos 
„Tritsis ir Tritsis'' partneris vakar, grįždamas iš Kapni- 
kareo bažnyčios, buvo partrenktas mašinos. Vairuoto- 
jas iš įvykio vietos pabėgo. Remiantis liudytojų 
parodymais, mašina buvo juodos spalvos, be numerių. 
Ponas Stavras buvo viena pagrindinių figūrų sensacin- 
game Noelės Peidž ir Lario Duglo procese. Jis buvo 
Lario Duglo advokatas ir... 


Napoleonas Čotas pakėlė akis nuo laikraščio. Jis sė- 
dėjo įsitempęs, užmiršęs pusryčius. Nelaimingas atsitiki- 
mas. „Argi?“ Konstantinas Demiris liepė jam nesirūpinti. 
Tačiau pernelyg daug Žmonių padarė lerntingą klaidą, kaip 
reikiant neįvertinę Demirio. 

Čotas pakėlė ragelį ir surinko Konstantino Demirio 
numerį. Sekretorius sujungė. 

- Ar tu jau skaitei rytmetinius laikraščius? - paklausė 
Čotas. 

- Ne. O ką? 

- Frederikas Stavras negyvas. 

- Ką? - Balse suskambėjo natūralus nustebimas. - Ką 
tu sakai? 

- Vakar vakare jį partrenkė mašina. Vairuotojas pabė- 
go. 

- Dieve mano. Man tabai gaila, Eeonai. Ar surado vai- 
ruotoją? 

- Dar ne. 

- Gal man truputį spustelėti policiją? Mūsų laikais nie- 
kas negali jaustis ramiai. Beje, kaip dėl vakarienės ketvirta- 
dienį? 

- Gerai. 

- Vadinasi, sutarta. 

Napoleonas Cotas manė, kad jis moka skaityti tarp 
eilučių. „Konstantino Demirio nustebimas buvo natūralus, 
vadinasi, jis nesusijęs su Stavro mirtimi", - pagalvojo Čotas. 


Kitą rytą Napoleonas Čotas įvažiavo į savo firmos 
garažą ir išjungė variklį. Kai jis pasuko prie lifto, iš tamsaus 
kampo išėjo vyrukas: 

- Degtukų turi? 

Čotui tai suskambėjo kaip pavojaus signalas. Jis nepa- 
žinojo šito žmogaus, vadinasi, jam garaže nėra ką veikti. 

- Žinoma. - Ilgai negalvodamas Čotas tvojo nepažįsta- 
majam portfeliu per veidą. 

Vyrukas iš skausmo suriko: 

- Ak tu, pašlemėke! - Ir išsitraukė iš kišenės pistoletą 
su duslintuvu. 

- Ei, kas čia darosi? - pasigirdo balas. Prie jų bėgo 
uniformuotas apsaugininkas. 

Nepažįstamasis akimirką užgaišo, o paskui puolė prie 
atvirų durų. 

Apsaugininkas pribėgo prie Čoto: 

- Ar viskas gerai, pone Cotai? 

- Taip. - Napoleonas Čotas pajuto, kad jam sunku 
kalbėti, trūksta oro. - Viskas gerai. 

- Ko jam reikėjo? 

- Aš ne visai supratau, - lėtai atsakė Čotas. 


„Turbūt tai sutapimas, - galvojo Čotas, sėdėdamas už 
rašomojo stalo. - Galbūt šitas vyrukas norėjo mane papras- 
čiausiai apiplėšti. Tačiau kam tada reikia pistoleto su dus- 
lintuvu? Ne, jis ketino mane nušauti. Ir Konstantinas Demiris 
taip pat nuoširdžiai nusistebės dėl mano mirties, kaip jis 
nustebo, išgirdęs apie Frederiko Stavro mirtį. Aš turėjau 

suprasti, - papriekaištavo sau Čotas. - Demiris ne tas žmo- 
gus, kad rizikuotų. Jis nepaliks gyvų liudytojų. Ką gi, pono 
Demirio laukia staigmena". 

Iš pasikalbėjimų įtaiso pasigirdo jo sekretorės balsas: 

- Pone Čotai, po pusvalandžio jūs turite būti teisme. 

Siandien turėjo baigtis žmogžudysčių serijos byla, ta- 
čiau Čotas negalėjo kalbėti teisme. 

- Paskambinkite teisėjui ir pasakykite, kad aš sergu. 
Tegul mane pakeičia kas nors iš firmos. Daugiau manęs 
netrukdykite. 

Jis paėmė iš stalčiaus magnetofoną ir ilgai sėdėjo 
galvodamas. Paskui ėmė įrašinėti. 

Tą pačią dieną po vidurdienio Čotas pasirodė valsty- 
bės kaltintojo Piterio Demonidžio kabinete. Rankoje jis laikė 
didelį voką. Priimamajame sėdėjusi sekretorė iš karto paži- 
no Čotą. 

- Laba diena, pone Čotai. Ar aš galiu jums kuo nors 
padėti? 

- Aš norėjau pasikalbėti su ponu Demonidžiu. 

- Dabar pas jį vyksta posėdis. Jūs susitarėte dėl susiti- 
kimo? 

- Ne. Tiesiog pasakykite jam, kad aš čia ir kad reikalas 
- skubus. 

- Suprantama. 

Po penkiolikos minučių Napoleonas Čotas buvo vals- 
tybės kaltintojo kabinete. 

- Nagi, nagi, - pasakė Demonidis. - Mahometas atėjo 
pas kalną. Kuo galiu būti jums naudingas? Pasiderėsime 
dėl gynybos žodžio? 

- Ne, Piteri, aš atėjau asmeniniu reikalu. 

- Sėskitės, Leonai. 

Kai abu atsisėdo, Čotas tarė: 

- Aš noriu palikti pas jus voką. Jis užantspauduotas ir 
turi būti atplėštas tiktai netikėtai man mirus. 

Piteris Demonidis smalsiai jį apžiūrinėjo. 

- Ar jūs manote, kad jums gali kas nors atsitikti? 

- Yra tokia galimybė. 

- Aišku. Vienas nedėkingų jūsų klientų? 

- Nesvarbu kas. Jūs vienintelis žmogus, kuriuo aš galiu 
pasitikėti. Įsidėkite jį į seifą ir niekam nerodykite. 

- Žinoma. - Jis palinko į priekį. - Panašu, kad jūs 
išgąsdintas. 

- Taip ir yra. 

- Galbūt jūs norite, kad mano kontora jus gintų? 

Čotas pabaksnojo pirštu į voką: 

- Čia viskas, ko man reikia. 

- Gerai. Jeigu jūs taip norite. 

- Aš taip noriu. - Cotas atsistojo ir ištiesė ranką. - 
Efharisto. Negaliu išreikšti, kaip aš jums dėkingas. 

Piteris Demonidis nusišypsojo: 

- Parakalo. Jūs man skolingas. 


Dar po valandos uniformuotas pasiuntinys pasirodė 
„Graikijos prekybinės korporacijos" kontoroje ir kreipėsi į 
vieną sekretorių: 

- Aš turiu. ponui Demiriui paketą. 

- Duokite, aš pasirašysiu už jį. 

- Man įsakyta jį paduoti ponui Demiriui asmeniškai. 

- Atleiskite, bet aš negaliu jo trukdyti. Kas atsiuntė 
paketą? 

- Napoleonas Čotas. 

- Jūs tikras, kad negalite jo tiesiog palikti? 

- Tikras, mem. 

- Aš sužinosiu, ar ponas Demiris galės jį paimti. 

Ji nuspaudė pasikalbėjimų įtaiso klavišą: 

- Atleiksite, + Demiri. Pasiuntinys atnešė jums pa- 
ketą nuo pono Coto. 

Pasigirdo Demirio balsas: 

- Atneškite jį čia, Irena. 

- Pasiuntinys nori perduoti jį asmeniškai jums. 

Demiris patylėjo. 

- Įeikite drauge su juo. 

Irena ir pasiuntinys įėjo į kabinetą. 

- Jūs Konstantinas Demiris? 

- Taip. 

- Prašau pasirašyti, kad gavote paketą. 

Demiris pasirašė. Pasiuntinys padėjo paketą ant stalo. 

- Ačiū. | 

Konstantinas Demiris palaukė, kol sekretorė ir pasiun- 
tinys išeis iš kabineto. Keletą akimirkų jis susimąstęs Žiūrėjo 
į paketą, o paskui atplėšė jį. Ten buvo grotuvas su įdėta 
kasete. Susidomėjęs Demiris paspaudė mygtuką, ir kasetė 
ėmė suktis. 

Kabinete suskambėjo Napoleono Čoto balsas: 

- Mano brangusis Kostai! Viskas būtų buvę paprasčiau, 
jeigu tu būtum patikėjęs, kad Frederikas Stavras neketino 
išplepėti mūsų nedidelės paslapties. Man dar labiau gaila, 
kad tu netiki, jog ir aš neketinu plepėti apie tą nelemtą 
dalyką. Aš turiu pagrindo manyti, kad tu kaltas dėl vargšelio 
Stavro mirties ir kad dabar tu ketini susidoroti su manimi. 
Kadangi mano gyvybė man brangi ne mažiau, negu tavoji 
tau, aš (nors ir labai tave gerbiu) atsisakau būti tavo sekan- 
čia auka... Apsidrausdamas aš išdėsčiau visus faktus, su- 
sijusius su mano ir tavo vaidmenimis Noelės Peidž ir Lario 
Duglo byloje popieriuje, užantspaudavau voke ir perdaviau 
valstybės kaltintojui su nurodymu atplėšti vioką tiktai man 
netikėtai mirus. Todėl, mano drauge, dabar tu turi būti 
suinteresuotas, kad aš būčiau gyvas ir sveikas. 

Juostelė baigėsi. Konstantinas Demiris sėdėjo akis 
įsmeigęs į erdvę. 


Kai Napoleonas Čotas grįžo į savo kontorą, jis jau 
nejautė baimės. Nors Konstantinas Demiris ir pavojingas, 
tačiau jis toli gražu 1e kvailys. Jis bijos ką nors daryti, kad 
neužsitrauktų nelaimės ant savo galvos. „Jis padarė 
ėjimą, - pagalvojo Čotas, - o aš paskelbiau jam matą. - Jis 
šyptelėjo pats sau. - Panašu, kad ketvirtadienį mudu 
nepietausime". 

Keletą dienų Napoleonas Čotas ruošėsi naujam teismo 
posėdžiui, kuris turėjo nagrinėti moters, nužudžiusios dvi 
savo vyro meilužes, bylą. Cotas kėlėsi ankstu rytą ir dirbo 

ligi vėlaus vakaro, rengdamasis kryžminei apklausai. Jis 
instinktyviai jautė, kad nepaisant nieko, jis vėl bylą lai- 
mės. 

Trečiadienį jis dirbo savo kontoroje ligi vidurnakčio, o 
paskui nuvažiavo namo. Vilą jis pasiekė tiktai pirmą valandą 
nakties. 

Tarpduryje jį pasitiko liokajus: 

- Gal ko nors norite, pone Čotai? Jeigu jūs alkanas, 
galiu pagaminti mezedes... 

- Ačiū. Nereikia nieko. Eik miegoti. “ 

Čotas užlipo į miegamąjį. Dar valandą jis mintyse per- 
kratė rytdienos teismo proceso detales ir galiausiai, antrą 
valandą nakties užmigo. Jis sapnavo sapną. 

„.. Jis teisme apklausia liudytoją, o tas staiga ima plėšti 
nuo savęs drabužius. 

- Kodėl jūs taip darote? - paklausė Čotas. 

- Aš visas degu. 

Čotas žiūri į salę ir mato, kad visi ten esantys Žmonės 
taip pat nusirenginėja. 

Jis atsigręžia į teisėją: 

- Jūsų kilnybe, aš noriu paprieštarauti... 

Teisėjas nusivelka mantiją ir sako: 

- Čia pernelyg karšta. 

Napoleonas Čotas atmerkė akis. Liepsnos liežuviai 
laižė miegamojo duris, kambaryje jau raitėsi dūmų kamuo- 
liai. 

Staigiai nubudęs, Napoleonas atsisėdo. 

„Gaisras. Kodėl nesuveikė gaisro signalizacija?" 

Durys traškėjo nuo didelio karščio. Dusdamas nuo 
dūmų, Cotas puolė prie lango, tačiau langas neatsidarė. 
Dūmai vis tirštėjo, vis sunkiau buvo alsuoti. Išsigelbėjimo 
nebuvo. 

Nuo lubų ėmė kristi degantys nuodėguliai. Nugriuvo 
siena, aplinkui siautėjo ugnis. Napoleonas suriko. Užsi- 
liepsnojo pižama ir plaukai. Nieko nesuvokdamas, jis me- 
tėsi ant uždaryto lango, išmušė jį savo kūnu ir, liepsnojantis 
deglas, krito žemyn iš šešiolikos pėdų aukščio. 


114 


Kitą dieną, anksti rytą, Piteris Demonidis įėjo į Konstan- 
tino Demirio kabinetą. 

- Kalimehra, Piteri, - pasveikino jį Demiris. - Ačiū, kad 
užėjote. Atnešėte? 

- Taip, sere. - Jis ištiesė Demiriui užantspauduotą voką, 
kurį pas jį paliko Napoleonas Čotas. - Aš pagalvojau, kad 
jūs norėsite tą voką turėti čia. 

- Teisingai pagalvojote, Piteri. Gal papusryčiausite su 
manimi? 

- Efharisto. Jūs toks geras, pone Demiri. 

- Kostai. Vadinkite mane Kostu. Aš seniai jus seku, 
Piteri. man atrodo jūsų laukia didelė ateitis. Aš pagal- 
vosiu, ką jums tinkamo turiu savo įstaigose. Jus tai 
domina? 

Piteris Demonidis nusišypsojo: 

- Taip, Kostai. Mane tai labai domina. 

- Nair puiku. Paplepėsime apie tai pusryčiaudami. 


9 SKYRIUS 
LONDONAS 


Ne rečiau kaip kartą per savaitę Ketrina kalbėjo su 
Demiriu telefonu, ir tai jau tapo įpročiu. Jis ir toliau siuntinėjo 
jai dovanas, o kai ji protestavo, jis įtikinėjo, kad tai tiesiog 
jos teigiamų savybių įvertinimas. „Evelina man pasakojo, 
kaip puikiai jūs išsiaiškinote su Baksteriu". Arba: „Aš girdė- 
jau iš Evelinos, kad jūsų pasiūlymas dėl pervežimų apmo- 
kėjimo leido mums sutaupyti daug pinigų". 

Sąžiningai kalbant, Ketrina ir pati didžiavosi savo 
sėkme. Ji pastebėjo, kad kontoroje galima daug ką pato- 
bulinti. Panaudodama senus įgūdžius, ji daug efektyviau 
petrvarkė kontoros darbą. 

- Aš labai didžiuojuosi jumis, - pasakė jai Konstantinas 
Demiris. 

Ir Ketrina pajuto, kad sieloje pasidarė šilčiau. Koks 
puikus ir dėmesingas Žmogus. 

„Ko gero, laikas pradėti veikti", - nusprendė Demiris. Po 
to kai jis atsikratė Stavro ir Čoto, vienintelis žmogus, susijęs 
su tais įvykiais, buvo Ketrina. Kad viskas iškils aikštėn, 
galimybių buvo nedaug, bet, kaip išsiaiškino Čotas, Demiris 
nelinkęs rizikuoti. „Gaila, - pagalvojo Demiris, - kad jai teks 
mirti. Ji tokia graži. Bet iš pradžių vila Rafine". 

Vilą jis jau nupirko. Jis nusiveš ten Ketriną ir mylėsis su 
ja, kaip kadaise Laris Duglas mylėjosi su Noele. O paskui... 


Retkarčiais kas nors primindavo Ketrinai praeitį. Ji per- 
skaitė „London Taims" apie Frederiko Stavro ir Napoleono 
Čoto mirtį ir galbūt būtų neatkreipusi dėmesio, jeigu ten 
nebūtų buvę paminėta, kad abu buvo Lario Duglo ir Noelės 
Peidž advokatais. 

Tą naktį ji vėl sapnavo. 


Kartą rytą ją sujaudino kita laikraščio žinutė: „Viljamas 
Freizeris, JAV prezidento Hario Trumeno padėjėjas, atvyko 
į Londoną, kad aptartų su Britanijos ministru pirmininku 
naują prekybinį susitarimą". 

Ji nuleido laikraštį, staiga pajutusi, kaip sugėlė širdį. 
„Viljamas Freizeris“. Jis vaidino tokį svarbų vaidmenį jos 
gyvenime. „Kas būtų buvę, jeigu aš nebūčiau jo palikusi?" 

Ketrina sėdėjo prie rašomojo stalo, vėl skaitydama 
žinutę, ir šypsena klaidžiojo jos veide. Viljamas Freizeris 
buvo vienas pačių brangiausių jai žmonių. Prisiminus jį, jai 
tapdavo sieloje šilta, ir ji jautėsi mylima. Ir štai jis čia, 
Londone. „Aš privalau jį pamatyti", - pagalvojo ji. Jeigu tikėti 
laikraščiu, jis apsistojo viešbutyje „Kleridž“. 

Virpančiais pirštais Ketrina surinko viešbučio numerį. 
Jai atrodė, kad praeitis štai štai taps dabartimi. Ji staiga 
suprato, jog ji labai nori pamatyti Freizerį. „Ką jis pasakys, 
kai išgirs mano balsą, kai pamatys mane?" 

Pasigirdo telefonistės balsas: 

- Labas rytas. Viešbutis „Kleridž“. 

Ketrina įkvėpė: 

- Prašom poną Freizerį. 

- Atleiskite, ponia. Kaip jūs pasakėte, poną ar ponią 
Freizer? 

Ji pasijuto taip, lyg būtų jai kas smogęs. „Kokia aš 
kvailė! Kodėl aš apie tai nepagalvojau? Zinoma, jis tikriausiai 
vedęs,. 

- Ponia... 

- Aš... ne, nieko. Dėkoju jums. - Ji lėtai padėjo ragelį. 

„Pavėlavau. Viskas baigta. Kostas teisus. Tegul praeitis 
lieka praeityje". 


Vienatvė gali pagraužti sielą. Kiekvienam reikia ko nors, 
su kuo galima būtų pasidalinti ir džiaugsmu, ir šlove, ir 
kančiomis. Ketrina gyveno tarp nepažįstamųjų, lyg iš šalies 
stebėdama šeimyninių porų laimę ir įsiklausydama į laimin- 
gą įsimylėjėlių juoką. Tačiau gailėti savęs ji neketino. 

„Aš, vienintelė vieniša moteris pasaulyje. Užtat aš gyve- 
nu! Aš gyvenu!" 


Londone visada galima buvo rasti kuo užsiimti. Kino 
teatruose buvo demonstruojami amerikiečių filmai, ir dau- 
gelis jų Ketrinai patiko. Ji pažiūrėjo „Aštrius skustuvus“" ir 
„Aną ir Siamo karalių". Jai sukėlė nerimą filmas „Džentel- 
meniškas susitarimas", o Grantas buvo tiesiog stulbinantis 
„Viengungyje“. 

Ketrina dažnai vaikščiojo į koncertus „Albert Hole" ir 
baleto spektaklius „Sedlera Velse". Važiavo ir į Stratfordą 
prie Eivono, kad pamatytų Antonį Kvalą „Užsispyrėlės su- 
tramdyme" ir Lorensą Olivjė „Ričarde III". Tačiau didelio 
malonumo iš savo vienišų žygių į teatrus ji nepatyrė. 


Tada ir pasirodė Kirkas Reinoldsas. 

Vienaąkart kontoroje prie Kertrinos priėjo aukštas sim- 
patingas vyriškis ir prisistatė: 

- Aš Kirkas Reinoldsas. Kur jūs buvote anksčiau? 

- Atleiskite, ką jūs pasakėte? 

- Aš seniai laukiu jūsų. 

Štai taip visa tai ir prasidėjo. 

Kirkas buvo amerikietis advokatas, dirbęs pas Konstan- 
tiną Demirį ir tvarkęs susiliejimo su tarptautinėmis organizaci- 
jomis klausimus. Jam buvo šiek tiek per keturiasdešimt, jis 
buvo rimtas, protingas ir dėmesingas. 

Kartą kalbėdama apie Kirką Reinoldsą su Evelina, Ket- 
rina tarė: 

- Žinai, kas man labiausiai patinka bendraujant su juo? 
Aš jaučiuosi moterimi. Aš šito jausmo jau seniai nepatyriau. 

- Iš tikrųjų nežinau, - suabejojo Evelina. - Tavo vietoje, 
aš elgčiausi atsargiau. Neskubink įvykių: 

- Neskubinsiu, - pažadėjo Ketrina. 


Kirkas Reinoldsas parodė Ketrinai Londono juridinį 
pasaulį. Jie apsilankė teisme „Old Beili“, kur jau keletą 
šimtmečių paeiliui teisė kriminalinius nusikaltėlius, perėjo 
per pagrindinę teismo salę pro niūrius advokatus su peru- 
kais ir mantijomis. Lankėsi jie ir toje vietoje, kur kadaise 
buvo Niūgeito kalėjimas, pastatytas XVIII amžiuje. Ten, kur 
stovėjo kalėjimas, kelias platėjo, paskui vėl netikėtai siau- 
rėjo. 

- Keista, - pasakė Ketrina, - kodėl jie nutiesė tokį kelią? 

- Kad būtų vietos miniai. Būtent čia viešai bausdavo 
nusikaltėlius. 

Ketrina krūptelėjo. Šita pastaba jai daug ką priminė. 


Kartą vakare Kirkas Reinoldsas nuvežė Ketriną Rytų 
Indijos keliu, kuris ėjo palei prieplaukas. 

- Dar neseniai policininkai vaikščiodavo čia tiktai 
poromis, - pasakė Kirkas. - Čia visada buvo pilna nusi- 
kaltėlių. 

Aplinkui buvo tamsu ir nejauku, ir Ketrinai atrodė, kad 
pavojus jų tyko už kiekvieno kampo. Jie pavakarieniavo 
vienos senovinių anglų smuklių balkone. Balkonas išėjo į 
Temzę, kur buvo prišvartuoti jūrų laivai, pro kuriuos plaukė 
baržos. 

Ketrina dievino neįprastus Londono smuklių pavadini- 
mus. „Senasis Češyro sūris", „Falstafas" ir „Ožys su auliniais 

batais". Sykį jie apsilankė vaizdingoje senoje tavernoje, kuri 
vadinosi „Erelis“. 

- Galiu lažintis, tu dainavai apie šitą taverną, kai buvai 
mažytė, - tarė Kirkas. 

Ketrina nustebusi žvilgtelėjo į jį: 

- Dainavau? Aš niekada apie ją nieko negirdėjau. 

- Ne, dainavai. Čia kadaise sukūrė vaikišką dainelę. 

- Kokią dainelę? 

- Prieš daugelį metų miesto kelio apylinkėse gyveno 
siuvėjai. Savaitei pasibaigus, kai pasibaigdavo pinigai, siu- 
vėjai užstatydavo savo lygintuvus ligi atlyginimo. Ir kažkas 
apie tai sukūrė dainelę. 

Ketrina nusijuokė: 

- Viešpatie, ir kur tu visa tai Žinai? 

- Teisininkai turi viską Žinoti. Tačiau yra vienas dalykas, 
kurio aš nežinau. Ar tu slidinėji? 

- Bijau, kad ne. O koks reikalas? 

Jis staiga surimtėjo. 

- Aš rengiuosi į Sent Moricą. Ten puikūs slidinėjimo 
treneriai. Ketrina, ar tu važiuosi kartu? 

Klausimas ją užklupo netikėtai. 

- Aš... tikrai nežinau, Kirkai. 

- Bet tu pagalvosi dėl mano pasiūlymo? 

- Taip. - Ketrina pajuto, jog visa virpa. Ji staiga prisiminė, 
koks malonumas buvo mylėtis su Lariu. Ar jai kada nors dar 
teks ką nors panašaus patirti? - Gerai, pagalvosiu. 


*+*R+ 


Ketrina nusprendė supažindinti Kirką su Vimu. 

Jie užsuko pas Vimą į butą ir visi drauge nuvažiavo 
vakarieniauti į „Gebenę". Per visą vakarą Vimas nė karto 
nepažvelgė Kirkui į veidą. Atrodė, kad jis visiškai paskendo 
savo mintyse. Kirkas pašnairavo į Ketriną. Ji vienomis lūpo- 
mis pasakė: „Pakalbėk su juo". Kirkas linktelėjo ir pasisuko 
į Vimą. 

- Jums patinka Londonas? 

- Nieko. 

- O kokį miestą jūs mėgstate labiausiai? 

- Jokio. 

- O kaip jums jūsų darbas? 

- Normalu. 

Kirkas žvilgtelėjo į Ketriną, pakraipė galvą ir gūžtelėjo 
pečius. 

Ketrina vėl sušnibždėjo: „Labai prašau". 

Kirkas atsiduso ir vėl kreipėsi į Vimą: 

- Aš sekmadieniais žaidžiu golfą. O jūs, ar žaidžiate? 

Vimas atsakė: | : 

- Golfo lazdos būna su metaline rankena, metalinės, 
plačios, kastuvo formos, patrumpintos ir trumpos. Medinės 
lazdos, varinės lazdos... 

Kirkas Reinoldsas sumirksėjo: 

- Jūs, matyt, didelis specialistas. 

- Jis nežaidžia, - paaiškino Ketrina. - Vimas tiesiog viską 
žino. Jis matematikos genijus. 

Kirkui Reinoldsui to jau buvo gana. Jis taip tikėjosi 
praleisti vakarą drauge su Ketrina, o ji atvilko šitą keistą 
vaikiną. 

Kirkas šyptelėjo. 

- Iš tiesų? 

Jis pasisuko į Vimą ir nekaltai paklausė, gal Vimas 
atsitiktinai Žino, kiek bus du penkiasdešimt devintame 
laipsnyje? 

Trisdešimt sekundžių Vimas sėdėjo tylėdamas, įbedęs 
akis į staltiesę. Kirkas jau buvo beprasižiojąs, kad kažką 
pasakytų, kai Vimas pasakė: 

- 576460752303423488. 

- Dieve mano! - sušuko Kirkas. - Ar tai teisingai? 

- Taip, - atrėžė Vimas. - Teisingai. 

Ketrina atsisuko į Vimą: 

- Vimai, ar tu gali ištraukti šešto laipsnio šaknį iš... - Ji 
pasakė atsitiktinį skaičių: - iš 24137585? 

Abu stebėjo Vimą, kurio veide nieko neatsispindėjo. Po 
dvidešimties sekundžių jis tarė: „Septyniolika, liekana še- 
šiolika". 

- Negaliu patikėti, - šūktelėjo Kirkas. 

- Teks patikėti, - pasakė Ketrina. 

Kirkas žvilgtelėjo į Vimą. 

- Kaip jums tai pavyksta? 

Vimas gūžtelėjo pečiais. 

- Vimas gali sudauginti mintinai keturženklius skai- 
čius per trisdešimtį sekundžių ir per penkias minutes 
įsiminti penkiasdešimt telefono numerių. Tarp kitko, 
visam laikui. 

Kirkas Reinoldsas suglumęs žiūrėjo į Vimą Vandiną: 

- Tokių gabumų turintis Žmogus praverstų mano kon- 
toroje. 

- Aš turiu darbą, - atžariai atsakė Vimas. 


Kai Kirkas Reinoldsas parvežė Ketriną namo, jis paklau- 
sė: 

- Tu nepamirši pagalvoti dėl Sent Morico, tiesa? 

- Nepamiršiu. („Kodė/ aš negaliu paprasčiausiai sutik- 
ti?") 

Vėliau vakare paskambino Konstantinas Demiris. Ket- 
rina jau buvo besirengianti papasakoti jam apie Kirką Rei- 
noldsą, tačiau paskutiniu momentu persigalvojo. 


10 SKYRIUS 
Atėnai 


Šventasis tėvas Konstantinu nerado sau vietos. Nuo 
to momento, kai jis pamatė laikraštyje pranešimą apie 
Frederiko Stavro mirtį po automobilio ratais, mintis apie 
jį persekiojo šventąjį tėvą. Per savo gyvenimą dvasinin- 
kas išklausė tūkstančius išpažinčių, tačiau tragiška Fre- 
deriko Stavro išpažintis, po kurios jis žuvo, paliko 
neišdildomą įspūdį. 

- Ei, tu dėl kažko nerimauji? 

Tėvas Konstantinu pasisuko ir pažiūrėjo į gražų nuogą 
jaunuolį, gulintį šalia jo. 

- Ne, viskas gerai, mažyli. 

- Argi tau su manimi blogai? 

- Georgijau, tu juk Žinai, kad ne. 

- Tada, koks reikalas? Tu elgiesi taip, lyg manęs čia 
nebūtų, velniai rautų. 

- Nesikeik. 

- Man nepatinka, kai į mane nekreipia dėmesio. 

- Atleisk, brangusis. Tiesiog... reikalas tas, kad vieną 
mano parapijietį partrenkė mašina. 

- Juk mes visi kada nors mirsime, tiesa? 

- Suprantama. Bet tas žmogus buvo labai susirūpinęs. 

- Ar jam su galvele buvo ne visai gerai? 

- Ne. Jis žinojo vieną siaubingą paslaptį, ir šita našta 
pasirodė jam per sunki. 

- Kokią paslaptį? 

Dvasininkas paglostė jaunuolio šlaunį: 

- Tu žinai, man juk negalima apie tai kalbėti. Aš negaliu 
atskleisti išpažinties paslapties. 

- O aš maniau, kad mes neturime vienas nuo kito 
paslapčių. 

- Jų ir nėra, Georgijau, bet... 

- Gamoto! Arba jos yra, arba jų nėra. Be to, tas vyriškis 
numirė, tiesa? Tai koks skirtumas? 

- Manau, jokio, bet... 

Georgijas Latas apkabino šventąjį tėvą ir sukuždėjo 
jam į ausį: 

- Man įdomu. 

- Tu kuteni man ausį. 

Latas ėmė glamonėti tėvą Konstantinu. 

- O... labai prašau, dar... 

- Tai pasakyk man. 

- Gerai. Turbūt dabar jau tai neatneš niekam blogio. 

Georgijui Latui pavyko šio to gyvenime pasiekti. Gimė 
jis Atėnų lūšnose ir nuo dvylikos metų ėmė save pardavi- 
nėti. Iš pradžių Latas tiesiog bastėsi gatvėmis ir uždirbdavo 
keletą dolerių, aptarnaudamas girtus parke ir turistus vieš- 
bučiuose. Likimas jam padovanojo gražią išorę ir stiprų, 
raumeningą kūną. 

Kai jaunuoliui suėjo šešiolika, suteneris jam pasakė: 
„Tu, Georgijau, poulaki. Veltui eikvoji jėgas. Galiu tau padėti 
uždirbti gerus pinigus". 

Savo pažadą jis ištesėjo. Nuo to momento Georgijo 
klientai buvo tiktai svarbūs, pasiturintys Žmonės, dosniai 
mokėję jam už paslaugas. 

Susitikimas su Niku Veritu, asmeniniu galingo verteivos 
Spiro Lambru padėjėju, labai pakeitė Lato gyvenimą. 

- Aš myliu tave, - tarė Nikas Veritas jaunuoliui. - Aš noriu, 
kad tu nebūtum kekšė. Dabar tu priklausai man. 

- Kaip pasakysi, Nikai. Aš tave taip pat myliu. 

Veritas nuolat apipildavo jaunuolį dovanomis. Jis rengė 
jį, mokėjo už butą, duodavo jam pinigų smulkioms išlai- 
doms. Tačiau jam visą laiką kėlė nerimą, ką veikia Latas, 
kai jo nėra. 

Šitą problemą jis išsprendė šitaip. Kartą jis pareiškė: 

- Aš suradau tau darbą Spiro Lambru kompanijoje, kur 
ir aš pats dirbu. 

- Kad tu... galėtum mane sekti? Aš neleisiu... 

- O ne, mano džiaugsme. Tiesiog noriu, kad tu būtum 
šalia. 

Iš pradžių Latas protestavo, bet paskui pasidavė. Dar- 
bas, jo paties nuostabai, jam patiko. Dirbo jis bendrame 
skyriuje pasiuntiniu. Taigi dar galėjo užsidirbti iš šalies pas 
tokius kilnius klientus, kaip šventasis tėvas Konstantinu. 


Tą dieną Georgijas Latas paliko tėvo Konstantinu guolį 
labai pasimetęs. Paslaptis, kurią jis sužinojo iš šventiko, 
buvo tiesiog stulbinanti, ir Latas ėmė galvoti, kaip iš to 
pasipelnyti. Galima būtų pasidalinti su Niku Veritu, tačiau 
Latas sugalvojo geresnį variantą. „Aš nueisiu tiesiai pas 
bosą, - nusprendė jis. - Jis tai jau tikrai gerai sumokės". 


Kitą rytą Latas įėjo į Spiro Lambru priimamąjį. 
Sekretorė pakėlė galvą: 

- O! Kažin kodėl paštas šiandien taip anksti, Georgijau. 
Latas papurtė galvą: 

- Ne, mem. Aš noriu pamatyti poną Lambru. 

Sekretorė nusišypsojo: 

- Ką tu sakai? Ir kodėl tu nori jį pamatyti? Ar tu turi 
dalykinį pasiūlymą? 

Latas ramiai atsakė: 

- Ne, aš kitu reikalu. Aš ką tik sužinojau, kad miršta 
mano motina ir aš... privalau grįžti namo. Aš tiesiog norėjau 
padėkoti ponui Lambru už tai, kad jis davė man šitą darbą. 
Aš tiktai minutėlei, bet jeigu jis labai užsiėmęs... 

Jis buvo besirengiąs išeiti. 

- Palauk. Manau, jis sutiks tave priimti. 

Po dešimties minučių Georgijas Latas stovėjo Spiro 
Lambru kabinete. Anksčiau jis čia niekada nebuvo, kabine- 
to didingumas jį pribloškė. 

- Klausau, jaunuoli. Man labai gaila, kad tavo motina 
prie mirties. Galbūt nedidelė premija... 

- Ačiū, sere. Bet aš čia dėl kitos priežasties. 

Lambru susiraukė: 

- Nesuprantu. 

- Pone Lambru, aš turiu svarbios informacijos. Manau, 
jūs laikysite ją vertinga. 

Lambru veide pasirodė skeptiška išraiška: 

- Ką tu sakai? Bijau, kad aš pernelyg užsiėmęs... 

- Ji susijusi su Konstantinu Demiriu, - greitai pasakė 
Latas. - Aš turiu gerą draugą. Jis dvasininkas. Pas jį atliko 
išpažintį Žmogus, kurį po to partrenkė mašina. Tai šitas 
Žmogus papasakojo jam apie Konstantiną Demirį, kuris 
padarė baisų dalyką. Tiesiog siaubingą. Jį už tai galima 
pasodinti į kalėjimą. Bet jeigu jums neįdomu... 

Spiras Lambru staiga pajuto susidomėjimą: 

- Sėskis... Kuo tu vardu? 

- Latas, sere. Georgijas Latas. 

- Gerai, Georgijau. Pradėsime nuo pradžios. 


Melinos Konstantino Demirio santykiai metams bėgant 
vis blogėjo, bet ligi paskutinio laiko jis niekada nepakėlė 
prieš ją rankos. 

Viskas prasidėjo audringo vaido dėl jo meilės ryšių su 
geriausia Melinos drauge metu. 

- Tu bet kurią moterį sugebi paversti kekše, - šaukė 
Melina. - Ką tu bepaliestum, viską paverti purvu. 

- Skaseh! Užčiaupk savo šlykščią burną. 

- Tu nepriversi manęs tylėti, - atsakė Melina. - Aš visiems 
papasakosiu, koks.tu atmata. Brolis buvo teisus. Tu pabai- 
sa. 

Demiras pakėlė ranką ir skėlė Melinai antausį. Ji išbėgo 
iš kambario. 

Kitą savaitę, naujo vaido metu, jis vėl sudavė Melinai. 
Ji susirinko daiktus ir išskrido į Atiką - jos broliui prik- 
lausančią salą. Ji ten išbuvo vieniša ir nusiminusi visą 
savaitę. Ji ilgėjosi vyro ir sugalvodavo jam įvairiausius 
pateisinimus. 

„Aš pati kalta, - galvojo Melina. - Nereikia jo nuteikinėti 
prieš save“. Ir dar: „Jis nenorėjo man kirsti. Jis tiesiog 
neteko iš apmaudo pusiausvyros ir nesuvokė, ką daro. Jeigu 
jis man būtų abejingas, tai nebūtų man kirtęs, argi ne?" 

Bet širdyje Melina žinojo, kad visa tai prasimanymai. Ji 
negalėjo leisti, kad jų santuoka iširtų. Kitą sekmadienį ji 
grįžo namo. 

Demiris buvo bibliotekoje. 

Kai Melina įėjo į kambarį, jis pakėlė nuo knygos galvą: 

- Vadinasi, tu nusprendei grįžti. 

- Čia mano namai, Kostai. Tu mano vyras, ir aš tave 
myliu. Bet noriu tau pasakyti, jeigu tu dar kartą man kirsi, 
. aš tave užmušiu. 

Jis pažiūrėjo jai į akis ir suprato, kad ji tikrai gali tą 
padaryti. 


Kad ir kaip keista, bet po šito jų santykiai truputį page- 
rėjo. Ilgą laiką po to Konstantinas stengėsi prie Melinos 
susilaikyti. Jis ir toliau flirtavo, su moterimis, o Melina buvo 
pernelyg išdidi, kad paprašytų jį to nedaryti. „Kada nors 
visos šitos kekšės jam nusibos, - galvojo Melina, - ir jis 
supras, kad be manęs jam nieko daugiau nereikia" 

Šeštadienį vakare, kai Konstantinas Demiris rengėsi, 
ketindamas išeiti, į kambarį jėjo Melina. 

- Kur tu susiruošei? 

- Aš turiu paskyręs susitikimą. 

- Argi tu pamiršai? Mes šiandien vakarieniaujam pas 
Spirą. 

- Aš nepamiršau, tačiau turiu svarbesnių reikalų. 

Melina apmirė, iš įniršio netekusi savitvardos. 

- Aš žinau, koks tai reikalas - tavo gašlumas. Ir tu eini 
pas kokią kekšę, kad patenkintum savo potroškį. 

- Laikyk liežuvį. Tu pasidarei panaši į turgininkę. - 
Demiris atidžiai apžiūrėjo save veidrodyje. 

- Aš tau neleisiu! - Tai, kaip jis su ja elgėsi, buvo 
bjauru, bet dar užgaulioti ir jos brolį - to jau buvo per 
daug. Ji turi pasistengti jį užgauti, o tai padaryti buvo tiktai 
vienas būdas. 

- Apskritai mes abu turime šiandien pasėdėti namie, - 
negarsiai pasakė ji. 

- Iš tikrųjų? - abejingai paklausė jis. - Ir kodėl? 

- Argi tu neprisimeni, kokia šiandien diena? 

- Ne. 

- Šiandien lygiai metai nuo tos dienos, Kostai, kai aš 
nužudžiau mūsų sūnų. Aš padariau abortą. 

Jis sustingo, ir Melina pamatė, kaip susitraukė jo vyz- 
džiai. 

- Ir dar aš pasakiau gydytojams, kad jie pasirūpintų tuo, 
kad aš niekada negalėčiau turėti vaikų. 

Jis visiškai savęs nebekontroliavo. 

- Skaseh! 

Jis smogė jai į veidą. Po pirmo smūgio sekė antrasis. 

Melina suriko, apsigręžė ir išbėgo į holą, Demiris - iš 
paskos. Jis pasivijo ją laiptų aikštelėje. 

- Aš užmušiu tave už tai, - suriaumojo jis. Ir dar kartą 
smogė jai. Melina prarado lygsvarą ir parkrito, nusirisdama 
ilgais laiptais Žemyn. 

Ji gulėjo apačioje ir raudojo iš skausmo: 

- Viešpatie, padėk gi man! Aš kažin ką susilaužiau. 

Demiris stovėjo tylėdamas, žiūrėdamas į ją šaltomis 
akimis. 

- Pasakysiu kambarinei, kad iškviestų gydytoją. Neno- 
riu vėluoti į pasimatymą. 

Prieš vidurdienį suskambėjo telefonas. 

- Ponas Lambru? Tai gydytojas Metaksis. Jūsų sesuo 
paprašė, kad aš jums paskambinčiau. Ji yra mano ligoni- 
nėje. Bijau, kad jai atsitiko nelaimė... 

Spiras Lambru nuvažiavo į ligoninę, įėjo į kambarį, kur 
gulėjo Melina, ir pasibaisėjęs įsmeigė į ją akis. Melina buvo 
susilaužiusi ranką, be to, buvo sutrenktos smegenys, o 
veidas siaubingai aptinęs. 

Spiras Lambru ištarė tiktai vieną žodį: „Konstantinas“. 
Jo balsas virpėjo iš įniršio. 

Melinos akyse žvilgėjo ašaros. 

- Jis nenorėjo, - sukuždėjo ji. 

- Aš jį sunaikinsiu. Prisiekiu savo gyvybe... - Dar niekada 
anksčiau Spiras nepatyrė tokio baisaus įtūžio. 

Vien tik pagalvojus apie tai, kaip Demiris elgiasi su 
Melina, jis imdavo drebėti. Jį reikia sustabdyti, tačiau 
kaip? Juk turi būti koks nors būdas. Bet pats jis nieko 
negalėjo sugalvoti. Ir kaip buvo jau ne kartą, jis nuspren- 
dė kreiptis patarimo į madam Piris. Galbūt ji galės jam 
padėti. 

Važiuodamas pas ją Spiras savikritiškai svarstė: „Mano 
draugai plyštų iš juoko, jei sužinotų, kad aš konsultuojuosi 
su ekstrasense“. Bet visas reikalas tas, kad praeityje 
madam Piris dažnai pasakydavo jam tokių dalykų, kurie 
įvykdavo: „Ji turi man padėti". 


Jie sėdėjo prie stalelio tamsiame blogai apšviestos 
kavinės kampe. Jam pasirodė, kad ji labai paseno nuo 
paskutinės jų pasimatymo dienos. Senutė sėdėjo, nenu- 
leisdama nuo jo akių.. 

- Madam Piris, man reikalinga pagalba, - tarė 
Lambru. 

Ji tylėdama linktelėjo: 

- „Kaip pradėti?.. Prieš pusantrų metų buvo teismas. 
Moterį, kurios vardas Ketrina Duglas... 

Madam Piris veido išraiška pasikeitė: 

- Ne, - išstenėjo ji. 

Spiras Lambru nieko nesuprasdamas žiūrėjo į ją: 

- Ją nužudė... 

Madam Piris pakilo: 

- Ne! Dvasios pasakė man, kad ji mirs. 

Spiras Lambru nustebęs pasakė: 

- Bet ji ir numirė... 

- Ji gyva! 

Jis iš nuostabos nerado žodžių. 

- To negali būti! 

- Ji buvo čia. Užėjo pas mane prieš tris mėnesius. Jis 
slėpė ją vienuolyne. 

Jis žiūrėjo į ją netekęs žado. Ir netikėtai viskas 
grįžo į savo vietas. „Jis slėpė ją vienuolyne". Demiris 
mėgo duoti pinigų kaip labdarą Janinos vienuolynui, 
kuris buvo netoli kaimo, kur neva buvo nužudyta Ket- 
rina Duglas. Dabar viskas sutapo su informacija, kurią 
jis gavo iš Georgijo Lato. Demiris pasiuntė myriop du 
nekaltus Žmones už Ketrinos Duglas nužudymą, o tuo 
tarpu ji buvo gyva ir sveika, paslėpta už storų vienuo- 
lyno sienų. 

Dabar Lambru žinojo, kaip jam sunaikinti Konstantiną 
Demirį. 

„Tonis Ricolis". 


> 


11 SKYRIUS 


Toniui Ricoliui vis labiau ir labiau nesisekė. Viena ne- 
sėkmė lydėjo kitą. Nors jo paties kaltės čia nebuvo, jis 
suprato, kad Šeima visą atsakomybę suvers ant jo pečių. 
Pasiteisinimai juos mažai domino. 

Dar labiau liūdino tai, kad pirmoji operacijos su narko- 
tikais fazė praėjo idealiai. | Atėnus krovinį jis pristatė be 
menkiausių nemalonumų ir laikinai jį paslėpė sandėlyje. Jis 

papirko stiuardą, kuris sutiko kontrabanda pergabenti kro- 
vinį iš Atėnų į Niujorką. Ir atsitik taip, kad parą prieš reisą 
šitą priekvailį areštavo, nes neblaivus vairavo automobilį. 
Aviacijos kompanija jį atleido iš darbo. 

Tonis Ricolis nusprendė imtis atsarginio varianto. Jis 
susiieškojo sau vežėją - šiuo atveju Sarą Merčison, septy- 
niasdešimtmetę turistę, lankiusią dukterį Atėnuose, kuri 
sutiko nugabenti jo sakvojažą į Niujorką. Ji supratimo ne- 
turėjo, kas jame yra. 

- Ten suvenyrai, kuriuos aš pažadėjau savo motinai, - 
pasakė Tonis. - O atsidėkodamas aš noriu nupirkti jums 
bilietą. 

- O, tai visai nebūtina, - pasipriešino Sara Merčison. - 
Man malonu padaryti jums paslaugą. Aš gyvenu netoli jūsų 
motinos. Bus malonu su ja susipažinti. 

- Esu tikras, kad jai taip pat, - žŽvaliai atsakė Tonis. - 
Bėda tiktai ta, kad ji nesveikuoja. Bet kas nors būtinai paims 
sakvojažą. 

Vežėjo vaidmeniui ji labai tiko - miela amerikietė 
senutė. Vienintelis dalykas, dėl kurio ji galėjo kelti muiti- 
ninkų įtarimą, tai mėginimas išvežti kontrabandą mezgi- 
mo virbalais. 

Sara Merčison turėjo išskristi į Niujorką kitą rytą. 

- Aš užvažiuosiu ir nuvešiu jus į oro uostą. 

- Labai ačiū. Jūs labai dėmesingas, jaunasis žmogau. 
Jūsų mama turi jumis didžiuotis. 

- Taip. Mes su ja labai artimi. - Jo motinos nebuvo gyvos 
jau dešimt metų. 


Kitą rytą, kai Ricolis jau buvo visai susiruošęs važiuoti 
į sandėlį krovinio, suskambėjo telefonas. 

- Ponas Ricolis? 

- Klausau. 

- Kalba gydytojas Pucaka iš Atėnų „Greitosios pagal- 
bos" ligoninės. Pas mus guli ponia Sara Merčison. Ji vakar 
pargriuvo ir susilaužė šlaunikaulį. Ji labai nerimauja ir prašė 
pasakyti jums, kad jai labai gaila... 


9. 226 129 


- Merda! - Tonis piktai numetė ragelį. Dukart paeiliui. Ir 
kur jis dabar suras vežėją? 


Ricolis žinojo, kad turi būti atsargus. Sklido gandai, kad 
į Atėnus atvyko žinomas amerikiečių kovos su narkotikais 
agentas, kuris dirba kartu su Graikijos valdžia. Jie tikrina 
visus išvažiavimus iš Atėnų ir reguliariai tikrina lėktuvus ir 
laivus. | 

Negana to, atsirado dar viena bėda. Vienas jo informa- 
torių, vagis ir narkomanas, pranešė jam, kad policija ėmė 
tikrinti sandėlius, ieškodami paslėptų narkotikų ir kitų kont- 
rabandinių prekių. Spaudimas vis stiprėjo. Atėjo laikas 
supažindinti Šeimą su susidariusia padėtimi. 

Tonis Ricolis išėjo iš viešbučio ir nuėjo Patisono gatve 
miesto telefonų stoties link. Jis įtarė, kad viešbučio telefo- 
nas gali būti paklausomas, ir nenorėjo rizikuoti. 

Telefonų stotis buvo dideliame rudame akmeniniame 
pastate su kolonomis. Tonis įėjo į vidų ir apsidairė. Palei 
sienas stovėjo gal dvidešimt telefono būdelių. Ant lentynų 
gulėjo telefonų žinynai. Pastato centre buvo aukšti stalai, 
už kurių tarnautojai priėmė užsakymus. Prie kiekvieno stalo 
stovėjo eilė. 

Tonis priėjo prie moters, sėdėjusios už vieno stalų. 

- Labas rytas, - tarė jis. 

- Kuo galiu būti jums naudinga? 

- Aš norėčiau užsakyti tarptautinį pokalbį. 

- Bijau, kad jums teks trisdešimt minučių palaukti. 

- Suprantama. 

- Prašom pasakyti šalį ir telefono numerį. 

Tonis Ricolis sudvejojo. 

- Zinoma. - Jis ištiesė moteriai popieriaus lapelį. - Aš 
norėčiau, kad pokalbį apmokėtų tas, kurį aš iškviečiu. 

- Jūsų pavardė? 

- Braunas. Tomas Braunas. 

- Gerai, pone Braunai. Kai tik mes sušisieksime sų jūsų 
numeriu, aš jus pakviesiu. 

Jis priėjo prie palei sieną stovinčio suolo ir atsisėdo. 

„Aš galėčiau paslėpti paketą mašinoje ir kam nors 
sumokėti, kad pergabentų ji per sieną. Tačiau tai labai 
rizikinga, visas mašinas apieško. Reikia ko nors paieškoti..." 

- Pone Braunai... Pone, Tomai Braunai... - Telefonistė 
du kartus pakartojo pavardę, kol Tonis susivokė, kad kvie- 
čia jį. Jis atsistojo ir nuskubėjo prie stalo. 

- Jūsų abonentas sutiko apmokėti pokalbį. Prašom eiti 
į septintąją kabiną. 

- Ačiū. Ar galėtumėte man grąžinti lapelį-su numeriu? 
Jo man dar gali prireikti. 

- Zinoma. - Ji padavė jam lapelį. 

Tonis Ricolis nuėjo į septintąją kabiną ir uždarė paskui 
save duris. 

- Sveiki. 

- Toni? Tai tu? 

- Aha. Pitai, kaip ten tu? 

- Tiesą pasakius, Toni, truputį nerimauju. Vaikinai tikė- 
josi, kad siuntinys jau kelyje. 

- Čia iškilę šiokių tokių problemų. 

- Siuntinys išsiųstas? 

- Ne, ligi šiol čia. 

Kitame laido gale tylėjo. 

- Mes nenorėtume, Toni, kad jam kas nors atsitiktų. 

- Nieko ir neatsitiks. Tiesiog reikia rasti kitokį jo išsiun- 
timo būdą. Cia visur zuja tie pėdsekiai iš kovos su narkoti- 
kais biuro. 

- Kalbama apie dešimtis milijonų dolerių, Toni. 

- Zinau. Nesijaudink. Aš ką nors sugalvosiu. 

- Jau labai prašau, pasistenk. 

Ir ragelyje pasigirdo trumpi signalai. 

Pamatęs, kad Tonis nuėjo prie išėjimo, pilku kostiumu 
vilkintis vyriškis priėjo prie moters, sėdinčios už aukšto 
stalo. 

- Signomi. Ar matote tą Žmogų? 

Moteris pakėlė galvą: 

- Ochi? 

- Man reikia žinoti telefono numerį, kuriuo jis skambino. 

- Atleiskite, bet mes neturime teisės teikti tokią informa- 
ciją. 

Žmogus įkišo ranką į užpakalinę kelnių kišenę ir 
išsitraukė piniginę. Prie jos buvo pritvirtintas geltonas 
žetonas. 

- Policija. Aš inspektorius Tinu. 

Moters veido išraiška pasikeitė. 

- Aišku. Jis padavė man popieriaus lapelį su telefono 
numeriu ir paskui jį pasiėmė. 

- Bet juk jūs įrašote į knygą? 

- Suprantama. 

- Prašom pasakyti man numerį. 

- Minutėlę. 

Ji užrašė numerį ant popieriaus lapelio ir padavė įį 
inspektoriui. Kurį laiką jis studijavo jį. Šalies kodas - 30, o 
telefonų stoties - 91. /talija. Palermas. 

- Dėkoju. Gal atsitiktinai prisimenate šito Žmogaus pa- 
vardę? | 

- Prisimenu. Braunas. Tomas Braunas. 


Pokalbis sunervino Tonį Ricolį. Staiga užsinorėjo į tua- 
letą. „Velniai rautų šitą Pitą Luką!" Priekyje, Kolonakio aikš- 
tės kampe, jis pamatė užrašą: „APOHORITIRION, WG“". 
Tualetu naudojasi tiek vyrai, tiek ir moterys. „/r graikai dar 
laiko save civilizuota tauta, - pagalvojo Ricolis. - Kokia 
šlykštynė!" 


Viloje, kalnuose virš Palermo, aplink stalą sėdėjo keturi 
vyrai. 

- Krovinį jau reikėjo išsiųsti, Pitai, - pasakė vienas jų. - 
Koks reikalas? 

- Tiksliai negaliu pasakyti. Reikalas gali būti susijęs su 
Toniu Ricoliu. 

- Ligi šiol su juo nebuvo jokių problemų. 

- Žinau, bet kartais žmones apima godulys. Ko gero, 
reikia pasiųsti ką nors į Atėnus, tegul patikrina. 

- Bjauru. Man Tonis visada patiko. 

Policijos valdyboje Stadiju gatvėje, žemutinėje Atėnų 
dalyje, vyko pasitarimas. Dalyvavo Livreris Dmitrijas, polici- 
jos viršininkas, inspektorius Tinu ir amerikietis Voltas Kelis, 
JAV valstybinio iždo muitinių skyriaus agentas. 

- Mes turime žinių, - kalbėjo Kelis, - kad rengiamasi 
išsiųsti didelę partiją narkotikų. Čia įsipainiojęs Tonis Rico- 
lis. 

Inspektorius Tinu pratylėjo. Graikų agentams nepatiko, 
kai į jų reikalus kišosi kitų šalių agentai. Ypač amerikiečiai. 
„Sitie visada pernelyg pasitikintys savimi". 

Dabar kalbėjo policijos šefas: 

- Leitenante, mes tuo jau užsiimame. Tonis neseniai 
skambino į Palermą. Dabar mes mėginame išsiaiškinti, kam 
konkrečiai jis skambino. Taip mes galėsime nustatyti jo 
ryšius. 

Suskambėjo ant jo stalo stovintis telefonas. Dmitrijas ir 
inspektorius Tinu susižvalgė: 

Inspektorius Tinu pakėlė ragelį: 

- Na ką, sužinojote? 

Kurį laiką jis klausėsi, paskui padėjo ragelį. Jo veido 
išraiška nepasikeitė. 

- Na? 

- Jie viską išsiaiškino. 

- Ir ką? 

- Jis skambino į telefono būdelę miesto aikštėje. 

- Gamoto! 

- Mūsų Tonis Ricolis ganėtinai inch eskipnos. 

Voltas Kelis susierzinęs pasakė: 

- Aš graikiškai nesuprantu. 

- Atleiskite, leitenante. Aš pasakiau „gudrus“. 

- Aš norėčiau, kad jūs sustiprintumėte jo sekimą, - 
pareiškė Kelis. 

„Pernelyg daug atsakomybės prisiima". Policijos šefas 
Dmitrijas pasisuko į inspektorių Tinu: 

- Mes turime įrodymų, kad galėtume imtis rimtesnių 
priemonių? 

- Ne, sere. Tiktai įtarimai. 

Policijos šefas Dmitrijas atsisuko į Kelį: 

- Bijau, kad man neužteks Žmonių, kad sektume kiek- 
vieną įtariamąjį. 

- Bet Ricolis... 

- Patikinu jus, pone Keli, mes turime savus informacijos 
šaltinius. Kai tiktai mes sužinosime ką nors naujo, mes 
būtinai jums paskambinsime. 

Voltas Kelis nustebęs žiūrėjo į jį. 

- Žiūrėkite, kad nepavėluotumėtė, - pe jis. - O tai 
krovinys išplauks. 


Vila „Rafina“ buvo nupirkta. Nekilnojamojo turto pirklys 
Konstantinui Demiriui pasakė: 

- Jūs nupirkote vilą su apstatymu, bet, jeigu norite, 
galima dalį baldų pakeisti... 

- Ne. Tegul viskas bus kaip yra. 

Taip buvo, kai jo neištikimoji Noelė smaginosi su savo 
meilužiu Lariu. Jis pavaikščiojo po svetainę. „Galbūt jie 
mylėjosi tiesiog čia, ant grindų? Kabinete? Virtuvėje?" De- 
miris jėjo į miegamąjį. Kampe stovėjo didžiulė lova. Jų lova. 
„Joje Laris glamonėjo nuogą Noelės kūną, čia jis pagrobė 
tai, kas priklausė Demiriui. Duglas jau vieną kartą sumokėjo 
už savo išdavystę, dabar jis užmokės dar kartą. Demiris dar 
kartą Žvilgtelėjo į lovą. „Pirmąjį kartą aš paimsiu Ketriną 
būtent toje lovoje, - nusprendė jis; - o paskui - kituose 
kambariuose. Kiekviename kambaryje". Jis iš vilos paskam- 
bino Ketrinai. 

- Klausau. 

- Aš galvojau apie jus. 


Tonį Ricolį netikėtai užgriuyo du svečiai iš Sicilijos. Jie 
staiga įėjo į numerį, ir Tonis pajuto pavojų. Alfredas Man- 
kuzas buvo stambus vyriškis. Džinas Laveris - dar didesnis. 

Mankuzas iš karto griebė jautį už ragų: 

- Mus pasiuntė Pitas Lukas. 

Ricolis padarė viską, kad atrodytų ramus. 

- Puiku. Sveiki atvykę į Atėnus. Ką įsakysite? 

- Liaukis išsidarinėjęs, Ricoli, - pasakė Mankuzas. - 
Pitas nori žinoti, kokį žaidimą tu žaidi? 

- Žaidimą? Ką tu turi galvoje? Aš juk jam paaiškinau, 
kad iškilo sunkumų. 

- Todėl mes čia. Padėti tau su jais susidoroti. 

- Vaikinai, minutėlę palaukite, - užprotestavo Ricolis. - 
Krovinys paslėptas patikimoje vietoje. Kai... 

- Pitas nenori, kad jis būtų paslėptas. Jis įdėjo į jį 
pinigus. - Laveris pakėlė ranką ir pastūmė Ricolį į krėslą. - 
Leisk, aš tau kai ką paaiškinsiu. Jeigu milteliai būtų pasiro- 
dę Niujorko gatvėse kai reikėjo, Pitas būtų jau turėjęs 
pinigus, „išplovęs" juos ir vėl paleidęs į apyvartą. Suvirški- 
nai? 

„Aš turbūt susidoročiau su šitais dviem gorilomis", - 
pagalvojo Ricolis. Bet jis žinojo, kad kausis ne su jais, o su 
Pitu Luku. 

- Zinoma, aš suprantu, kur tu suki, - pasakė jis taikiai. - 
Bet čia.pasidarė sudėtingiau. Aplinkui graikų policija, o be 
to, dar tas agentas iš Vašingtono. Aš turiu planą... 

- Pitas taip pat, - nutraukė Laveris. - Ir žinai kokį? Jis 
liepė perduoti tau, kad jeigu kitą savaitę krovinys nebus 
kelyje, tau teks pačiam pakloti pinigėlius. 

- Ei, - pasipriešino Ricolis. - Aš tokių pinigų neturiu. 
Aš... 

- Pitas žino, kad neturi. Štai jis ir liepė mums paieškoti 
kitų būdų, kad priverstume tave sumokėti. 

Tonis Ricolis giliai atsiduso: 

- Gerai. Tiesiog pasakykite jam, kad viskas kontroliuo- 
jama. 

- Tinka. O kol kas mes čia pasibastysime. Tu turi 
savaitę. 

Tonis Ricolis prisiekė savo garbe niekada negerti ligi 
vidudienio, bet, kai siciliečiai išėjo, jis išsitraukė butelį viskio 
ir nugėrė du didelius gurkšnius. Nors viduje ir sušilo, leng- 
viau jam nepasidarė. „Nieko nepadės, - pagalvojo jis. - /r ko 
senis taip jį užsipuolė? Aš juk buvau jam tarsi sūnus, o dabar 
jis duoda man tik savaitę, kad aš išsisukčiau. Man reikalin- 

gas vežėjas, ir skubiai. Eisiu į lošimų namus, - nusprendė 
jis. - Ten paieškosiu". 


Dešimtą vakaro Ricolis privažiavo prie „Lutrakio“, po- 
puliarių lošimo namų už penkiasdešimties mylių šiauriau 
nuo Atėnų. Jis ilgai vaikščiojo po triukšmingą salę, stebė- 
damas žaidimą. Kaip įprasta, ten buvo daugybė prasilošu- 
siųjų, pasirengusių už pinigus bet kam, kad tik galėtų tęsti 
Ilošimą. Kuo didesnės nevilties apimtas Žmogus, tuo leng- 
viau jį apgauti. Tonis bemaž iš karto nužiūrėjo sau auką prie 
stalo, kur buvo žaidžiama ruletė. Tai buvo nedidelis žilas 
žmogus, paukščio veidu. Jam buvo per penkiasdešimt, jis 
nuolat šluostėsi nosine prakaituotą kaktą. Kuo daugiau jis 
pralošinėjo, tuo stipriau prakaitavo. 

Ricolis susidomėjęs jį stebėjo. Visi simptomai jam buvo 
gerai pažįstami. Tai buvo klasikinis atvejis, kai - Žmogus 
pralošinėjo daugiau negu galėjo sau leisti. 

Kai priešais jį neliko nė vieno kauliuko, jis kreipėsi į 
krupjė: 

- Aš... aš norėčiau dar paimti kauliukų skolon. 

Krupjė žvilgtelėjo į bosą. 

- Duok. Paskutinį kartą. 

„Įdomu, kiek jis jau įsiskolino", - tingiai pagalvojo Tonis. 
Jis atsisėdo greta ir įsitraukė į žaidimą. Ruletė buvo neišma- 
nėlių žaidimas, tačiau Ricolis mokėjo žaisti, ir kauliukų krū- 
velė priešais jį didėjo, o tuo tarpu mažojo žmogelio krūvelė 
sparčiai mažėjo. Jis išmėtė kauliukus po visą stalą, vienu 
metu lošdamas iš numerių, spalvos ir derinio. „Jis suprati- 
mo neturi ką daro", - pagalvojo Ricolis. - 

Buvo pralošti paskutiniai kauliukai. Nepažįstamasis 
sėdėjo visai sustingęs. Paskui su viltimi žvilgtelėjo į krup- 
jė: 

- Ar galėčiau aš... 

Krupjė neigiamai papurtė galvą: 

- Atleiskite. 

Zmogus atsiduso ir pakilo. 

Ricolis atsistojo drauge su juo. 

- Nepasisekė, - užjaučiamai pasakė jis. - O aš truputį 
išlošiau. Kviečiu jus išgerti. 

Zmogus sumirkčiojo. Jo balsas virpėjo. 

- Jūs labai malonus, sere. i. | 

„Aš suradau sau vežėją“, - pagalvojo Ricolis. Nėra 
jokios abejonės, kad šitam Žmogėnui reikalingi pinigai. Jis 
tikriausiai sutiks nuvežti paketą į Niujorką ir uždirbti šimtą 
dolerių ir nemokamą kelionę į Ameriką. 

- Aš vadinuosi Tonis Ricolis. 

- Viktoras Koroncis. 

Ricolis nusivedė Koroncį į barą. 

- Ką gersite? 

- Aš... man neliko pinigų. 

Tonis Ricolis nusišypsojo. 

- Aš vaišinu. 

- Tada man recinos, jeigu galima. 

Ricolis pasisuko į padavėją: 

- O man viskio su ledu. 

- Jūs turistas? - mandagiai paklausė Koroncis. 

- Taip, - atsakė Ricolis. - Aš atostogauju. Puiki šalis. 

Koroncis gūžtelėjo pečiais: 

- Turbūt. 

- Jums čia nepatinka? 

- O, čia gražu, viskas teisingai. Tiesiog viskas labai 
pabrango. Visų prekių kainos smarkiai padidėjo. Jeigu nesi 
milijonierius, sunku išmaitinti šeimą, ypač jeigu jūs turite 
žmoną ir keturis vaikus. - Jis kalbėjo su kartėliu. 

„Silčiau ir šilčiau". 

- Kuo jūs dirbate, Viktorai? - lyg tarp kitko paklausė 
Ricolis. 

- Dirbu kuratoriumi Atėnų valstybiniame muziejuje. 

- Taip? O ką turi daryti kuratorius? 

Koroncio balse pasigirdo pasididžiavimo gaidelė: 

- Aš atsakau už visas senienas, iškastas Graikijoje. - Jis 
nugėrė gurkšnelį iš savo taurės. - Na, žinoma, ne visai visas. 
Yra ir kiti muziejai. Bet pačios vertingiausios laikomos pas 
mus. 

Tonis pajuto kylantį susidomėjimą. 

- Ar labai vertingos? 

Viktoras Koroncis neapibrėžtai gūžtelėjo pečiais. 

- Dauguma tiesiog neįkainojamos. Zinoma, pagal įsta- 
tymą senovinių daiktų iš šalies negalima išvežti. Bet mes 
turime nedidelę dirbtuvėlę, kur daromos kopijos. 

Dabar Ricolio smegenys dirbo visu tempu. 

- Tiesa? Ir geros tos kopijos? | 

- O, puikios. Tiktai ekspertas gali atskirti kopijas nuo 
originalo. 

- Išgerkite dar, - pasiūlė Ricolis. 

- Ačiū. Jūs labai geras. Apgailestauju, aš negaliu jums 
atsilyginti tuo pačiu. 

Ricolis nusišypsojo: 

- Dėl to nesirūpinkite. Beje, ir jūs galite man šį tą 
padaryti. Aš norėčiau užsukti į jūsų muziejų. Jūs taip įdomiai 
apie jį pasakojate. | 

- Ten iš tikrųjų įdomu, - entuziastingai palaikė jį Koron- 
cis. - Mūsų muziejus - vienas įdomiausių pasaulyje. Aš 
džiaugiuosi, jei jūs ateisite ir bet kuriuo metu jums aprody- 
siu jį. Kada jūs turėsite laiko? 

- O ką, jeigu rytoj rytą? 

Tonis Ricolis jautė, kad jis surado sau kažką daugiau 
negu vežėją. 


Atėnų valstybinis muziejus įsikūręs Sintagmo aikštė- 
je, pačiame Atėnų centre. Didingas muziejaus pastatas 
pastatytas lyg senovinė šventovė su keturiomis jonėninė- 
mis kolonomis. Aukštas stogas, virš kurio plevėsuoja 
Graikijos vėliava, papuoštas iš akmens nukaltomis figū- 
romis. 

Muziejaus salėse laikomi įvairių Graikijos istorijos pe- 
riodų eksponatai, daugybė vitrinų pridėtų archeologinių 
radinių. Tarp jų auksinės taurės ir karūnos, inkrustuoti 
kardai ir indai vynui. Vienoje vitrinų yra keturios auksinės 
pomirtinės kaukės, o kitoje - seniausiųjų skulptūrų skeveld- 
ros. 

Viktoras Koroncis pats vedžiojo Tonį Ricolį po muziejų. 
Jis sustojo priešais vitriną, kurioje stovėjo deivės su opijaus 
aguonų vainiku ant galvos statulėlė. 

- Tai aguonų deivė, - paaiškino jis pašnibždomis. - 
Vainikas simbolizuoja jos gebėjimą užmigdyti, suteikti aiš- 
kiaregystės dovaną ir numarinti. 

- Kiek ji kainuoja? 

Koroncis nusijuokė: 

- Jeigu ją parduotų? Daug milijonų. 

- Iš tikrųjų? 

Mažasis kuratorius aiškiai didžiuodamasis rodė svečiui 
neįkainojamas brangenybes: 

- Štai čia kouzos galva, 530-ji metai prieš mūsų erą. O 
čia - Atėnės Paladės galva su korintietišku šalmu, maždaug 
1450-ji metai prieš mūsų erą... o štai šitas iš tiesų fantastiš- 
kas eksponatas - auksinė kaukė iš karališkosios Mikėn 
akropolio kapavietės. Spėjama, kad tai - Agamemnono 
kaukė. 

- Ką jūs sakote! 

Jis privedė Tonį Ricolį prie kitos vitrinos. Ten stovėjo 
puiki amfora. 

- Mano mėgstamiausia, - prisipažino spinduliuojantis 
Koroncis. - Aš Žinau, tėvas neturi teikti pirmenybės kuriam 
nors vienam vaikui, bet negaliu sau nieko padaryti. Sita 
amtora... 

- Mano galva, vaza kaip vaza. 

- Taip, žinoma. Ją rado sosto kambaryje kasinėdami 
Knose. Joje pavaizduota jaučio gaudymo tinklu scena. 
Senovės laikais jaučius gaudė tokiu būdu, kad per anksti 
nepralietų jų švento kraujo ir... 

- Kiek ji kainuoja? - nutraukė Tonis. 

- Manau, apie dešimtį milijonų dolerių. 

Tonis Ricolis susiraukė: 

- Štai už šitą? 


1 Agamemnonas - Atrėjo sūnus, Menelajo brolis, Mikėnų karalius. Per Trojos 
karą vadovavo achajams ir jų sąjungininkams. - Vert. past. 

- Už šitą! Nepamirškite, ji priskiriama vėlyvajam bronzos 
amžiui, maždaug apie 1500-sius metus prieš mūsų erą. 

Tonis susidomėjęs apžiūrėjo dešimtis stiklinių vitrinų, 
pridėtų įvairiausių archeologinių radinių. 

- Ir šitie tokie pat vertingi? 

- Zinoma, ne. Tiktai tikros senienos yra vertingos. Jos 
unikalios ir, suprantama, leidžia mums įsivaizduoti, kaip 
gyveno senosios civilizacijos. Zvilgtelėkite štai čia. 

Kartu su Koronciu Tonis priėjo prie vitrinos salės 
kampe. 

Viktoras Koroncis parodė į vitrinoje stovinčią vazą: 

- Praktiškai pats vertingiausias mūsų eksponatas. Ant 
jos simboliais pavaizduoti fonetiniai ženklai. Pirmasis tokio 
pobūdžio radinys. Štai šitas apskritimas su kryžiumi - vie- 
nas iš ankstyviausiųjų žmogaus ženklų, simbolizuojančių 
kosmosą. Pasaulyje yra tiktai... 

- Spjauti, kiek ten jų yra. Kiek ji kainuoja? - pareikalavo 
atsakymo Tonis. 

Koroncis atsiduso: 

- Astronomišką sumą. 

Tąrytą, grįždamas iš muziejaus, Tonis skaičiavo turtus, 
kurių ir sapne nesapnavo. Tiesiog fantastika, kaip lengvai 
jis aptiko šituos aukso klodus. Ieškojo ieškojo sau vežėjo, 
o rado raktą į brangenybių lobyną. Pajamas, gautas už 
heroiną, reikės padalinti į šešias dalis. Aišku, su Šeima 
menki juokai. Tačiau šitas dalykėlis su senienomis neturi 
su ja nieko bendro. Jeigu jam pavyks kontrabanda išvežti 
jas iš Graikijos, visos pajamos bus jo. Mafija negalės uždėti 
ant jų letenos. Tonio nuotaika buvo puiki. „Man tik belieka, 
- galvojo jis, - pasukti smegeninę, kaip pagauti tą žuvelę. 
Apie vežėją pagalvosiu paskui". 

Tą patį vakarą Tonis nusivedė naująjį draugą į naktinį 
klubą, kuris siūlė didelį pasirinkimą įvairiausių pramogų ir 
kur bet kuri aktorėlė buvo pasirengusi po vaidinimo atsigulti 
į tavo lovą. | 

- Paimkime porą mergužėlių ir atsipalaiduokime, - pa- 
siūlė Ricolis. 

- Man reikia eiti namo. Šeima laukia, - paprieštaravo Ko- 
roncis. Be to, bijau, kad aš negaliu sau nieko panašaus leisti. 

- Tu mano svečias. Mano firma čia turi kreditą. Man 
pačiam tai nė grašio nekainuoja. 

Ricolis susitarė su viena iš merginų, kad ji pasikviestų 
Koroncį pas save į viešbutį. 

- O jūs argi neisite? - paklausė Koroncis. 

- Aš čia turiu nedidelį reikaliuką, - atsakė Tonis. - Eik, 
eik. Už viską sumokėta. 

Kitą rytą Tonis vėl atėjo į muziejų. Ten jis rado didžiulę 
turistų grupę, kurie pražioję burnas spoksojo į vitrinas, 
pilnas brangenybių. 

Koroncis nusivedė Tonį į savo kabinetą. Jis buvo aiškiai 
sutrikęs. 

- Aš... tiesiog nežinau kaip jums, Toni, ir dėkoti už 
vakarykštį vakarą. Ji... tai buvo nuostabu. 

Ricolis nusišypsojo: 

- O kam tada draugai, Viktorai? 

- Bet aš juk nieko dėl jūsų negaliu padaryti. 

- O man nieko iš tavęs ir nereikia, - geraširdiškai atsakė 
Ricolis. - Tu man patinki. Malonu su tavimi pabūti. Beje, 
šiandien viename viešbučių organizuojama nedidelė poke- 
rio partija. Ketinu lošti. Gal nori prisidėti? 

- Ačiū. Man labai norėtųsi, tačiau... - Jis gūžtelėjo 
pečiais. - Geriau nereikia. 

- Na, jau gerai. Jeigu tu apie pinigus, tai nesirūpink. Aš 
už tave uždėsiu. 

Koroncis papurtė galvą: 

- Jūs ir taip labai geras. Jeigu aš pralošiu, tai neturėsiu 
kuo su jumis atsiskaityti. 

- Kas sakė, kad tu praltoši? - nusišypsojo Tonis Ricolis. 
- Ten bus viskas sutvarkyta. 

- Sutvarkyta? Aš... aš nesuprantu. 

„- Mano draugas, Otas Deltonas, vadovaus lošimui, - 
ramiai paaiškino Ricolis. - Mieste pilna turtingų amerikiečių 
turistų, dievinančių azartinius lošimus, ir mes su Otu keti- 
name juos apmuilinti. 

Koroncis žiūrėjo į jį išplėtęs akis. 

- Apmuiilinti? Jūs norite pasakyti, kad... ketinate juos 
apgauti? - Koroncis aplaižė lūpas. - Aš... tokių dalykų 
nedarau. 

Ricolis užjaučiamai linktelėjo. 

- Suprantu. Nenori - nereikia. Aš tiesiog pagalvojau, kad 
tau būtų visai neblogai išlošti porą trejetą tūkstantėlių. 

Koroncis dar kartą išpūtė akis. 

- Du ar tris tūkstančius dolerių? 

- Lengviausiai. Gal ir daugiau. 

Koroncis vėl aplaižė lūpas. 

- Aš... Aš... Ar tai nepavojinga? 

Tonis Ricolis nusijuokė: 

- Jeigu būtų pavojinga, tai ar aš tą daryčiau? Viskas 
paprasta kaip apelsinas. Otas - specialistas. Jis gali pada- 
linti kortų malką iš viršaus, apačios ar vidurio. Daro tai 
daugelį metų ir nė karto nepakliuvo. 

Koroncis tylėdamas žiūrėjo į Ricolį. 

- Kiek man reikės, kad galėčiau pradėti žaisti? 

- Maždaug penkių šimtų dolerių. Štai ką aš tau pasaky- 
siu: šitas dalykas toks tikras, kad aš tau paskolinsiu penkis 
šimtus, o jei praloši, galėsi jų man negrąžinti. 

- Tai labai miela iš jūsų pusės, Toni. Tiktai... Kodėl jūs 
visa tai darote? 

-Kągi, aš pasakysiu. - Tonio balse suskambėjo teisuo- 
lio pyktis. - Kai aš sutinku padorų, dirbantį Žmogų kaip tu, 
kuris eina kuratoriaus pareigas viename stambiausių pa- 
saulio muziejų ir kuriam valstybė nemoka pakankamai, kad 
jis galėtų išmaitinti šeimą, aš... privalau tau pasakyti. Vikto- 
rai, Man tai ne prie širdies. Kada tau paskutinį kartą padidi- 
no algą? 

- Pas mus... čia algų nedidina. 

- Na štai, matai! Rinkis, Viktorai. Arba tu leisi man 
padaryti tau paslaugą ir uždirbsi kelis tūkstančius dolerių, 
kad galėtum padoriai gyventi, nes visą gyvenimą taip ir 
durstysi galą su galu. 

- Aš... aš nežinau, Toni. Aš neturėčiau... 

Tonis Ricolis atsistojo. 

- Suprantu. Gal po poros metų aš vėl užvažiuosiu į 
Atėnus, tada ir pasimatysime. Buvo malonu susipažinti, 
Viktorai. 

Koroncis apsisprendė: 

- Palaukite. Aš... aš norėčiau šį vakarą eiti su jumis. 

„Taigi jis prarijo jauką". 

- Nair puiku, - pasakė Ricolis. Man malonu tau padėti 
sunkią minutę. 

Koroncis šiek tiek padvejojo: 

- Atleiskite, bet aš norėčiau būti tikras, kad teisingai jus 
supratau. Jūs sakėte, kad jei aš pralošiu penkis šimtus 
dolerių, jų atiduoti jums man nereikės? 

- Teisingai, - patvirtino Ricolis. - Kadangi tu nepraloši. 
Ten viskas bus sutvarkyta. 

- Kur vyks lošimas? 

- „Metropolio“ viešbutyje, 24 kambaryje. Dešimtą valan- 
dą vakaro. Zmonai pasakyk, jog užtruksi darbe. 


12 SKYRIUS 


Be Tonio Ricolio ir Viktoro Koroncio, numeryje buvo dar 
ketvertas vyrų. 

- Susipažink su mano draugu Otu Deltonu, - tarė Rico- 
lis. - Viktoras Koroncis. 

Vyrai paspaudė vienas kitam rankas. 

Tonis Ricolis klausiamai pažvelgė į kitus: 

- Atrodo, kitų džentelmenų aš nepažįstu. 

Otas Deltonas supažindino su visais: 

- Peris Breslauras iš Detroito... Marvinas Seimonas iš 
Hudzono... Selas Prizis iš Niujorko. 

Atsakydamas Viktoras Koroncis linkčiojo galva. Jis bi- 
jojo kalbėti. 

Otas Deltonas buvo žilas, sausokas, maždaug šešias- 
dešimties metų malonių manierų žmogus. Peris Breslauras, 
nors buvo jaunesnis, atrodė labai sunykęs. Marvinas Sei- 
moras taip pat buvo liesas ir malonios išvaizdos. Užtat 

Selas Prizis buvo didžiulis ir panėšėjo į didelį ąžuolą su 
rankomis vietoje šakų. Randuotame veide spindėjo mažos 
piktos akutės. 

Ricolis iš anksto papasakojo Koronciui, kaip bus žai- 
džiama. „Sitie vaikinai turi krūvą pinigų. Gali sau leisti daug 
pralošti. Seimoras - draudimo kompanijos savininkas, Bres- 
lauras prekiauja automobiliais po visą Ameriką, o Prizis 
vadovauja didelei Niujorko profsąjungai". 

„Taigi džentelmenai, - pasakė Otas Deltonas, - galbūt 
pradėsime? Balti kauliukai po penkis dolerius, mėlyni - po 
dešimt, raudoni - po dvidešimt penkis ir juodi - po penkias- 
dešimt. Parodykite savo pinigus". 

Koroncis išsitraukė penkis šimtus dolerių, kuriuos jam 
paskolino Ricolis. „Ne, nepaskolino, - pagalvojo jis. - Tie- 
siog davė“. Jis žvilgtelėjo į Ricolį ir nusišypsojo: „Koks jis 
puikus draugas“. 

Kiti išsitraukė storus pinigų pakelius. 

Staiga Koroncis sunerimo. O ką, jeigu jis praloš tuos 
penkis šimtus -dolerių?. Tačiau jis atmetė šitą mintį. Jo 
draugas Tonis viskuo pasirūpino. Bet jeigu jis išloš... Neti- 
kėtai jį užplūdo džiaugsmo banga. 

Lošimas prasidėjo. 

Deltonas padalino kortas. Iš pradžių statomos sumos 
buvo nedidelės. Zaidė pokerį penkiomis ir septyniomis 
kortomis. 

Iš pradžių visi išlošė maždaug po lygiai, bet pamažėle 
situacija ėmė keistis. Atrodė, Koronciui ir Toniui beprotiškai 
sekėsi. Jeigu jie turėjo padorias kortas, tai kitų jos buvo kur 
kas prastesnės. Jeigu varžovai gaudavo geras kortas, tai 
Tonis ir Koroncis dar geresnes. 

Viktoras Koroncis nedrįso patikėti savo sėkme. | vakaro 
pabaigą jis turėjo išlošęs beveik du tūkstančius dolerių. 
Tiesiog kaip pasakoje. 

- Jums, vaikinai, puikiai sekasi, - suniurnėjo Marvinas 
Seimoras. 

- Dar ir kaip, - palaikė jį Breslauras. - Ką galvojate apie 
rytdieną? Gal leisite mums atsilošti? 


144 


- Aš paskambinsiu, - pažadėjo Ricolis. 

Kai visi išėjo, Koroncis sušuko: 

- Negaliu patikėti. Du tūkstančiai dolerių! 

Tonis Ricolis nusijuokė: 

- Tai dar menkniekis. Aš juk tau sakiau, kad Otas - 
didelis šio reikalo specialistas. k vyrukai nori mus aploš- 
ti. Ką tu manai, jei suloštume dar kartelį? 

- Dar klausi! - Ir Koroncis plačiai nusišypsojo. 


Kitą vakarą Koroncis išlošė tris tūkstančius dolerių. 

- Fantastika! - sušuko jis. - Ar jie nieko neįtaria? 

- Žinoma, ne. Galiu lažintis, rytoj jie pasiūlys mums 
padidinti statomas sumas. Norės susigrąžinti praloštus 
pinigus. Tu loši? 

- Žinoma, Toni, aš lošiu. 


Kai jie jau sėdosi prie stalo, Selas Prizis tarė: 

- Mes čia kaip reikiant pralošėme. Gal padidiname 
statomas sumas? 

Tonis Ricolis žvilgtelėjo į Koroncį ir mirktelėjo: 

- Neprieštarauju. O kaip jūs, vaikinai? 

Visi pritariamai linktelėjo. 2 

Otas Deltonas parodė į kauliukų krūveles: balti - pen- 
kiasdešimt dolerių, mėlyni - šimtas, raudoni - penki šimtai 
ir juodi - tūkstantis. 

Viktoras Koroncis neramiai žvilgtelėjo į Tonį. Jis nesiti- 
kėjo, kad sumos bus tokios didelės. 

Ricolis padrąsinančiai linktelėjo. 

Lošimas prasidėjo. 

Viskas ėjo po senovei. Koroncio rankose visada buvo 
puikios kortos. Jis nuolat išlošdavo. Tonis Ricolis taip pat 
išlošdavo, bet mažiau. 

- Velniai rautų, šitas kortas, - suniurzgė Prizis. - Pakeis- 
kime malką. 

Otas Deltonas paklusniai paėmė kitą kortų malką. 

Koroncis Žvilgtelėjo į Tonį Ricolį ir nusišypsojo. Jis 
žinojo, kad jų sėkmei tai neturės reikšmės. 

Vidurnaktį jie pasiuntė sumuštinių. Padarė penkiolikos 
minučių pertrauką. 

Tonis Ricolis pasikvietė Koroncį į šalį. 

- Aš liepiau Otui, kad juos truputį pakaitintų, - sukuždėjo 
jis. 

- Nesuprantu. 

- Leidau jiems truputį išlošti. Jeigu jie visą laiką praloši- 
nės, tai susinervins ir daugiau neloš. 

- A, supratau. Labai protinga. 

- Kai jie nuspręs, kad jiems sekasi, mes padidinsime 
sumas ir kaip reikiant juos prispausime. 

Viktoras Koroncis susvyravo: 

- Toni, aš jau tiek daug išlošiau. Gal verta kol kas 
nelošti? 

Tonis Ricolis pažiūrėjo jam tiesiai į akis: 

- Viktorai, ar tu nenori išeiti šiandien iš čia su penkias- 
dešimčia tūkstančių dolerių kišenėje? 

Kai lošimas atsinaujino, išlošinėti ėmė Breslauras, Pri- 
zis ir Seimoras. Koroncio kortos buvo neblogos, tačiau kitų 
dar geresnės. 

„Otas Deltonas tiesiog genijus", - pagalvojo Koroncis. 
Jis atidžiai stebėjo dalijimą, tačiau nieko įtartino pastebėti 
jam nepavyko. 

Lošimas tęsėsi, o Koroncis vis pralošdavo. Tačiau jis 
nesijaudino. Minutė kita ir jie... kaip čia?.. „apdoros“ liku- 
siuosius ir nusičiups apvalią sumą. 

Selas Prizis švytėjo. 

- Na, broliukai, - pasakė jis, - įspūdis toks, kad laimė 
nusigręžė nuo jūsų. 

Tonis Ricolis nusiminęs pakraipė galvą. 

- Panašu į tai, tiesa? - Jis reikšmingai pažiūrėjo į Koron- 
Cį. 

- Juk negali visą laiką sektis, - pasakė Marvinas Seimo- 
ras. 

- Ar neprieštarausite, jei mes vėl padidinsime sumas, - 
įsiterpė Peris Breslauras, - kad kaip reikiant jus prigriebtu- 
me? 

Tonis dėjosi galvojąs. 

- Tiesiog nežinau, - abejodamas pasakė jis. Paskui 
atsisuko į Viktorą Koroncį. - Ką tu galvoji, Viktorai'? 

„Ar tu nenori šiandien išeiti iš čia su penkiasdešimčia 
tūkstančių dolerių kišenėje? Aš galėsiu nusipirkti namą ir 
naują mašiną. Ir nusivežti šeimą paatostogauti..." Iš susijau- 
dinimo Koroncis virpėjo. Jis nusišypsojo: - Kodėl ne? 

- Gerai, - tarė Selas Prizis. - Pinigus ant stalo. Be 
apribojimų. 

- Aš skiriu sumas, - pasakė Breslauras. - Iš pradžių 
penki tūkstančiai. 

Kiekvienas lošėjas padėjo po penkis tūkstančius. 

Viktoras Koroncis rankose turėjo dvi damas. Jis prisi- 
pirko dar tris kortas, tarp jų buvo dar viena dama. 

Ricolis pažiūrėjo į savo kortas ir tarė: 

- Pasikeliu dar tūkstančiu. 

Marvinas Seimoras studijavo savo kortas. 

- Sutinku ir padidinu dar dviem tūkstančiais. 

Otas Deltonas numetė savo kortas. | 

- Man per daug. 

Selas Prizis neatsisakė žaisti. Visą banką paėmė Mar- 
vinas. į 

Kitą kartą dalijant kortas Koroncis gavo aštuonakę, 
devynakę, dešimtakę ir čirvų valetą. 

- Statau tūkstantį, - tarė Deltonas.- 

- Atsakau ir statau dar tūkstantį. 

- Dar tūkstantį, - pasakė Selas Prizis. 

Dabar buvo Koroncio eilė. Jis buvo tikras, kad, jeigu 
gaus dar vieną kortą, jis išloš. 

- Atsakau. - Jis paėmė kortą, bet paliko ją užverstą, nes 
bijojo pažiūrėti. 

Breslauras atidengė savo kortas: 

- Dvi keturakės ir dvi dešimtakės. 

Dabar Prizis parodė savo kortas: 

- Trys septynakės. 

Visi pasisuko į Viktorą Koroncį. Jis giliai atsiduso ir 
atvertė kortą. Ji buvo juodos spalvos. 

- Jūs laimėjote, - pasakė jis ir mėtė kortas. 

Bankas vis didėjo ir didėjo. 

Viktoras Koroncis jau beveik neturėjo kauliukų. Sune- 
rimęs jis žvilgtelėjo į Tonį Ricolį. 

Tonis padrąsinančiai šyptelėjo. Atrodė, šypsena sakė: 
„Nėra ko jaudintis". 

Kitą banką pradėjo Ricolis. 

Padalino kortas. 

- Statau tūkstantį. 

Peris Breslauras: 

- Pridedu dar tūkstantį. 

Marvinas Seimoras: 

-Oaš - du. 

Selas Prizis: 

- Žinote, manau, jūs blefuojate. Padidinsiu penkiais 
tūkstantėliais. 

Viktoras Koroncis dar nematė savo kortų. „Kada tai 
baigsis?" 

- Viktorai? 

Koroncis lėtai paėmė kortas ir susidėjo vėduokle. 
Tūzas, dar tūzas ir dar tūzas, paskui karalius ir dešimtakė. 
Jo pulsas padažnėjo. 

- Loši? 

Jis mintyse šyptelėjo. Galų gale „kaitinimas“ baigėsi. 
Jis buvo tikras, kad kitą kartą gaus karalių, vadinasi, visą 
namą. Jis numetė dešimtakę ir kiek galėdamas abejingiau 
tarė: 

- Aš lošiu. Prašom vieną kortą. 

- Paimsiu dvi, - pasakė Otas. Paskui pažiūrėjo į savo 
kortas. - Didinu tūkstančiu. 

Tonis Ricolis palingavo galva: 

- Aš pasuoju. 

Jis numetė kortas. 

- Aš lošiu, - tarė Prizis. - Ir didinu penkiais tūkstančiais. 

Marvinas Seimoras numetė kortas: 

- Aš pasuoju. 

Iš lošiančiųjų liko tiktai Viktoras Koroncis ir Selas Prizis. 


148 


- Tu atsisakai? - paklausė Prizis. - Tada klok dar penkis 
tūkstančius. 

Koroncis pažiūrėjo į savo kauliukus. Jam ir buvo likę tik 
penki tūkstančiai. „Bet jeigu aš nugriebsiu banką..." - pa- 
galvojo jis. Jis vėl žvilgtelėjo į kortas. Pralošti jis tiesiog 
negalėjo. Jis pastūmė savo kauliukų krūvelę į stalo vidurį ir 
paėmė kortą. Tai buvo penkiakė. Bet vis vien jis turėjo tris 
tūzus. Jis parodė kortas: 

- Trys tūzai. 

Prizis parodė savo: 

- Keturios dviakės. 

Apstulbęs Koroncis žiūrėjo, kaip Prizis susisemia pini- 
gus. Jis jautėsi taip, lyg būtų suvedžiojęs savo bičiulį Tonį. 
„Reikėjo išsilaikyti, kol pradėsime išlošinėti". 

Dabar atėjo Prizio eilė dalinti kortas. 

- Statau kiekvienai lošimo partijai po tūkstantį. 

Kiti žaidėjai taip pat paskelbė statomas sumas. 

Viktoras Koroncis bejėgiškai pažiūrėjo į Tonį Ricolį. 

- Aš neturiu... 

- Na, gerai, - pasakė Ricolis. Jis atsisuko į likusius 
lošėjus. - Klausykite, vaikinai, Viktoras negalėjo šiandien 
atsinešti su savimi daugiau grynųjų, bet aš duodu jums 
žodį, kad juo galima pasitikėti. Tegul lošia į kreditą, o 
vakarui baigiantis atsiskaitysime. 

- Palauk, - įsikišo Prizis. - Kas čia tau, mėšlina profsą- 
junga, ar ką? Aš tavo Koroncio neatskirsiu nuo Adomo 
sėdynės. Iš kur mes žinome, kad jis susimokės? 

- Aš duodu jums žodį, - patikino jį Ricolis. - Otas laiduos 
už mane. 

- Jeigu Tonis sako, kad ponas Koroncis patikimas, - 
pasakė Otas Deltonas, - vadinasi, jis patikimas. 

Selas Prizis gūžtelėjo pečiais: 

- Gerai, aš sutinku. 

- Aš taip pat neprieštarauju, - tarė Peris Breslauras. 

Otas Deltonas pasisuko į Viktorą Koronc;: 

- Kiek jums duoti? 

- Duok jam dešimt tūkstančių, - pasakė Tonis Ricolis. 

Koroncis nustebęs žvilgtelėjo į jį: už tokią sumą jam 
reikia dirbti dvejus metus. Bet turbūt Ricolis žino, ką daro. 

Koroncis nurijo gerklėje įstrigusį gniutulą: 

- Taip... tai mane tenkina. 


Priešais jį padėjo kauliukų kalnelį. 

Tą vakarą Viktorui Koronciui nesisekė. Statomos 
sumos vis didėjo, o jo kauliukų kalnelis vis mažėjo. Tonis 
Ricolis taip pat pralošinėjo. 

Antrą valandą nakties padarė Si asė Koroncis pa- 
sišaukė į šalį Tonį Ricolį. 

- Kas vyksta? - sukuždėjo jis apimtas panikos. - Vieš- 
patie, ar jūs žinote, kiek aš jau pralošiau? 

- Nesijaudink, Viktorai. Aš taip pat pralošiau. Aš duosiu 
Otui Ženklą. Kai ateis jo eilė dalinti, viskas pasikeis. Mes 
juos kaip reikiant prispausime. 

Jie vėl susėdo prie stalo. 

- Duok mano bičiuliui dar dvidešimt penkis tūkstančius 
dolerių, - paliepė Tonis Ricolis. 

Marvinas Seimoras susiraukė: 

- Tu tikras, kad jis nori toliau lošti? 

Ricolis atsigręžė į Koroncį: 

- Spręsk pats. 

Koroncis dvejojo. „Aš duosiu Otui ženklą. Viskas pasi- 
keis“. 

- Aš noriu tęsti. 

- Gerai. 

Priešais jį padėjo kauliukų už dvidešimt penkis tūkstan- 
čius dolerių. Jis pažiūrėjo į juos ir staiga pajuto, kad dabar 
jam pasiseks. 

Kortas dalino Otas Deltonas: 

- Taigi, džentelmenai, lošime stadą. Pradinė suma - 
tūkstantis. 

Lošėjai pastūmė savo kauliukus į vidurį stalo. 

Deltonas padalijo kiekvienam po penkias kortas. Ko- 
roncis nepažiūrėjo į savo kortas. „Palauksiu", - nusprendė 
jis. 

- Statykite sumas. 

Marvinas Seimoras, sėdėjęs šalia Deltono iš dešinės 
pusės, padėjo kortas: 

- Aš pasuoju. 

Toliau sėdėjo Selas Prizis. 

- Atsakau ir statau dar tūkstantį. - Jis pastūmė savo 
kauliukus į vidurį stalo. 

Peris Breslauras su pašaipa žiūrėjo į savo kortas. 

- Matau, matau. Dar didinu penkiais tūkstančiais. 

Kad galėtų lošti toliau, Koroncis turėjo statyti šešis 
tūkstančius. Jis lėtai paėmė savo kortas, sudėjo vėduokle 
ir nepatikėjo savo akimis. Rankose jis turėjo tikrą „strit flašą" 
- Čirvų penkakę, šešakę, septynakę ir devynakę. Puikios 
kortos. Vadinasi, Tonis sakė tiesą. „Ačiū Dievui!" Koroncis 
stengėsi nuslėpti savo jaudinimąsi: 

„- Sutinku su didinimu ir pridedu dar penkis tūkstančius. 
(„Sitos kortos padarys mane turtuoliu".) 

Deltonas metė kortas: 

- Ne man. Pasuoju. 

- Vadinasi, dabar man spręsti, - tarė Prizis. - Manau, 
tu blefuoji, bičiuli. Atsakau ir pridedu dar penkis tūkstan- 
čius. 

Viktoras Koroncis jautėsi septintame danguje. Tokios 
kortos kaip jo, pasitaiko kartą gyvenime. Tai bus pats 
didžiausias bankas šį vakarą. 

Peris Breslauras su nugalėtojo šypsena parodė kortas: 

- Trys karaliai. 

„Aš išlošiau“, - pagalvojo Koroncis. 

- Neblogai, bet mažai, - nusišypsojo jis. „Strit flašas", - 
jis padėjo kortas ant stalo ir siektelėjo pinigų. 

- Palauk! - Selas Prizis sulaikė jo ranką. - Tu pralošei, 
nes aš turiu „karalių flašą". Nuo dešimtakės ligi pikų tūzo. 

Viktoras Koroncis išblyško. Jis pajuto, kad tuojau nu- 
alps. Širdis plaka su pertrūkiais. 

- O, mama! - suriko Tonis Ricolis. - Du „flašai" vieno 
lošimo metu, velniai rautų! - Jis atsisuko į Koroncį: - Man 
labai gaila, Viktorai. Aš... tiesiog nežinau, ką pasakyti. 

- Manau, kad šiandien gana, džentelmenai, - pasakė 
Otas Deltonas. Jis pasitikrino popieriaus lapelyje ir atsigrę- 
žė į Koroncj. - Jūs skolingas šešiasdešimt penkis tūkstan- 
čius dolerių. 

Sukrėstas Koroncis tylėdamas žiūrėjo į Tonį Ricolį. Tas 
bejėgiškai gūžtelėjo pečiais. Koroncis išsitraukė nosinę ir 
ėmė šluostytis prakaituotą veidą. 

- Kaip mokėsite, čekiu ar grynais? - paklausė Deltonas. 

- Čekio neimu, - pareiškė Prizis, žvilgtelėjęs į Koroncj. 
- Klok grynais. | 

- Aš... aš... - Jis negalėjo ištarti nė žodžio. Pajuto, kad 
visas dreba. - Aš... aš neturiu pinigų... 

Prizio veidas patamsėjo. 

- Tu neturi ko? - suriaumojo jis. 

- Palauk sekundę, - greitai įsikišo Tonis Ricolis. Viktoras 
nori pasakyti, kad tiek pinigų jis neturi su savimi. Aš juk 
sakiau, jis patikimas vaikinas. 

- Ricoli, nuo to, ką tu pasakei mano kišenėje pinigų 
neprisidėjo. Tegul atiduoda pinigus. 

- Gausi savo pinigus, - patikino jį Ricolis. - Po kelių 
dienų. 

Selas Prizas pašoko: 

- Eik Žinai kur! Aš išmaldos nedalinu. Tegul rytoj atneša 
pinigus. 

- Nesijaudink. Atiduos. 

Viktoras Koroncis pasijuto pakliuvęs į spąstus, ištrūkti 
iš kurių neįmanoma. Jis sėdėjo negalėdamas pajudėti, 
beveik nepastebėdamas, kad visi išsiskirstė, palikę jį vieną 
su Toniu. 

Koroncis buvo tiesiog apdujęs. 

- Aš... aš niekada nesurinksiu tokių pinigų, - sudejavo 
jis. - Niekada! 

Ricolis uždėjo jam ant peties ranką. 

- Nežinau, Viktorai, ką ir pasakyti. Nesuprantu, kaip 
šitaip galėjo atsitikti. Panašu, kad aš šiandien pralošiau ne 
mažiau negu tu. 

Koroncis nusišluostė akis: 

- Bet... bet jūs tai galite sau leisti, Toni. O aš negaliu. 
Teks paaiškinti jiems, kad aš neturiu kuo mokėti. 

- Aš tavo vietoje, Viktorai, iš pradžių gerai pagalvočiau, 
- pasakė Tonis. - Selas Prizis vadovauja jūrininkų profsą- 
jungai rytinėje pakrantėje. Aš girdėjau, kad jie kieti vyrukai. 

- Nieko kito man nelieka. Jeigu nėra pinigų, tai ir nėra. 
Ką jie gali man padaryti? 

- Leisk, aš tau paaiškinsiu, - užjaučiamai pasakė Ricolis. 
- Jis gali liepti savo vyrukams peršauti tau kelių girneles. 
Tada tu jau niekada negalėsi vaikščioti. Jis gali priversti 
juos, kad tau į akis šliūkštelėtų sieros rūgšties. Ir tu niekada 
nematysi. O po to, kai tu gausi savo skausmo porciją, jis 
nuspręs, ar leis tau taip gyventi, ar nužudys. 

Viktoras Koroncis papilkėjusiu veidu ir išvertęs akis 
žiūrėjo į jį: 

- Tu... tu juokauji. 

- Kad tik ne taip. Mano kaltė, Viktorai. Aš neturėjau tau 
leisti lošti su tokiu žmogumi, kaip Selas Prizis. Jis - Žmog- 
žudys. 

- Viešpatie! Ką gi man daryti? 

- Ar tu niekaip negali susiskolinti šitų pinigų? 

Koroncis ėmė isteriškai juoktis: 

- Toni... iš to, ką aš uždirbu, aš vargais negalais išlaikau 
savo šeimą. 

- Na, tada tau belieka išvažiuoti iš miesto. O galbūt ir iš 
šalies. Važiuok kur nors, kur Prizis tavęs nepasieks. 

- Bet juk aš negaliu, - sudejavo Koroneris. - Aš turiu 
žmoną ir ketvertą vaikų. - Jis priekaištingai pažiūrėjo į Tonį 
Ricolį. - Jūs gi sakėte, kad viskas bus sutvarkyta, kad mes 
nepralošime. Jūs sakėte... 

- Zinau. Ir man iš tikrųjų labai gaila. Anksčiau visada 
viskas buvo gerai. Greičiausiai Prizis apmulkino. 

Koroncis truputį pagyvėjo: 

- Jeigu jis žaidė nesąžiningai, aš neprivalau jam mokėti. 

- Viktorai, viskas ne taip paprasta, - kantriai aiškino 
Ricolis. - Jis tave nužudys, jeigu tu jam nesumokėsi. 

- Viešpatie, - suaimanavo Koroncis. - Tada man baigta. 

- Man labai nemalonu, kad taip išėjo. Tu tikras, kad 
negalėsi atsiskaityti? 

- Tam man reikėtų šimto gyvenimų. Tūkstančio. Viskas, 
ką aš turiu, užstatyta. Kur aš galiu... 

Staiga Toniui šovė į galvą puiki mintis: 

- Palauk, Viktorai. Argi tu nesakei, kad visas tas šlamš- 
tas muziejuje kainuoja krūvą pinigų? 

- Taip, bet ką tai turi bendro?.. 

- Leisk man baigti. Tu juk sakei, kad SSE ne bloges- 
nės už originalus? 

- Kur ten, bet kuris specialistas gali... 

- Palauk. O kas, jeigu šitie eksponatai išnyks, o jų 
vietose bus padėtos kopijos? Aš ten tavo muziejuje mačiau 
minias turistų. Ar jie gali pastebėti skirtumą? 

- Vargu... Aš.. aš suptantu, kur jūs kreipiate kalbą. Ne, 
šito aš negaliu. 

- Suprantu, Viktorai, - švelniai pasakė Tonis. - Tiesiog 
pagalvojau, kad muziejuje visko tiek daug, kad jie gali 
apsieiti be kokio nors vieno eksponato. 

Viktoras Koroncis neigiamai papurtė galvą: 

- Aš jau dvidešimtį metų dirbu muziejuje kuratoriumi. 
Net pagalvoti apie tai negaliu. 

- Na, atleisk. Be reikalo aš apie tai ėmiau kalbėti. 
Pagalvojau, kad taip tu išgelbėsi savo gyvybę. - Ricolis 
atsistojo ir pasirąžė. - Jau vėlu. Turbūt tavo Žmona nerimau- 
ja, kur tu pradingai. 

Tačiau Koroncis neatitraukė nuo jo akių: 

- Išgelbėsiu gyvybę? Kaip? 

- Nėra nieko paprastesnio. Paimi kokį nors senovinį 
daikčiuką ir perduodi man. Aš išvežu jį iš Graikijos ir par- 
duodu, o pinigus atiduodu Priziui. Manau, kad įkalbėčiau jį 
palaukti. Taip ir nukabinsime tave nuo meškerės kabliuko. 
Tu, žinoma, supranti, kad dėl tavęs aš labai rizikuoju, 
kadangi, jeigu mane pagaus, bus daugybė nemalonumų. 
Tačiau aš vis tiek pasirengęs tai padaryti, nes jaučiu, jog 
privalau tau padėti. Aš jaučiuosi kaltas, kad tu per mane 
pakliuvai į tokią padėtį. 

- Jūs geras draugas, - pasakė Viktoras Koroncis. - Aš 
nekaltinu jūsų. Niekas manęs nevertė žaisti. Jūs juk norė- 
jote man padėti. 

- Zinau. Gaila, kad viskas taip išėjo. Gerai, einam truputį 
pamiegoti. Rytoj paskambinsiu. Labanakt, Viktorai. 

- Labanakt, Toni. 


Kitą rytą muziejuje suskambėjo telefonas. 

- Koroncis? 

- Klausau. 

- Tai Selas Prizis. 

- Labas rytas, pone Prizi. 

- Aš dėl tos nedidelės šešiasdešimt penkių tūkstančių 
sumelės. Kada man atvažiuoti jų pasiimti? 

Viktoras Koroncis pajuto, kad jis visas sudrėko nuo 
prakaito. 

- Aš... aš dabar neturiu pinigų, pone Prizi. 

Kitame laido gale stojo pikta lemianti tyla. Galiausiai 
Prizis tarė: 

- Kokį Žaidimą čia su manim žaidi, velniai rautų? 

- Patikėkite, tai ne žaidimas. Aš... 

- Tada, ... tavo motiną, atiduok man mano pinigus. 
Aišku? 

- Taip, pone. 

- Kada užsidaro muziejus? 

- Šeštą... šeštą vakaro. 

- Tai aš būsiu šeštą. Kad man būtų pinigai, kitaip visą 
snukį sumalsiu. O jau paskui tau tikrai neišeis į sveikatą. 

Ir Prizis padėjo ragelį. 

Viktorą Koroncj apėmė panika. Norėjosi pasislėpti. Bet 
kur? Visai netekęs vilties, jis ėmė svarstyti visus įmanomus 
„jeigu“: „Jeigu ar būčiau tą naktį nėjęs į kazino; jeigu aš 
nebūčiau sutikęs Tonio Ricolio; jeigu aš būčiau laikęsis 
žmonai duoto žodžio, jog niekada nelošiu iš pinigų. - Jis 
papurtė galvą. - Reikia kažin ką daryti ir tuojau pat". 

Tuo momentu į jo kabinetą įėjo Tonis Ricolis. 

- Labas rytas, Viktorai. 

Buvo jau pusė septynių vakaro. Muziejus užsidarė prieš 
pusvalandį, ir visi darbuotojai išsivaikščiojo į namus. Vikto- 
ras Koroncis ir Tonis Ricolis stebėjo pagrindinį įėjimą. 

Koroncis vis labiau ir labiau nervinosi: 

- Ojeigu jis pasakys ne? Ir pareikalaus pinigų šiandien? 

- Aš su juo išsiaiškinsiu, - pasakė Tonis Ricolis. - Tiktai 
netrukdyk man. 

- O kas, jeigu jis neateis? O paprasčiausiai... pasiųs 
žmogžudį? Kaip tu manai, jis gali taip padaryti? 

- Kol jis turi šansą gauti pinigus - ne,.- tvirtai atsakė 
Tonis. 

Galų gale septintą valandą pasirodė Selas Prizis. 

Koroncis nuskubėjo atidaryti durų. 

- Labas vakaras, - tarė jis. 

Prizis pažiūrėjo į Ricolį. 

- Kurių galų tu čia triniesi? - Jis atsisuko į Viktorą 
Koroncį. - Tai tiktai mūsų reikalas. 

- Na, nusiramink, - pasakė Ricolis. - Aš noriu padėti. 

- Nereikalinga man tavo pagalba. Kur mano pinigai? - 
kreipėsi jis į Koroncį. 

- Aš... aš jų neturiu. Bet... 

Prizis griebė jį už gerklės: 

- Klausyk, išsigimėli. Arba tu šiandien pat paklosi man 
pinigus, arba aš sušersiu tave žuvims. Supratai? 

- Ei, atvėsk truputį, - įsikišo Tonis Ricolis. - Gausi tu tuos 
savo pinigus. 

- Sakiau tau, nesikišk, - suriaumojo Prizis. - Ne tavo čia 
reikalas. 

- Bus mano. Viktoras - mano draugas. Jis dabar neturi 
grynų, bet jis juos gaus. 

- Tai turi jis pinigų ar ne? 

- Yra ir nėra, - atsakė Ricolis. 

- Kas čia, velniai rautų, per atsakymas? 

Tonis Ricolis plačiai mostelėjo ranka: 

- Štai jie, pinigai. 

Selas Prizis apžvelgė kambarį: 

- Kur? 

- O ten vitrinose. Jos pilnos seno šlamšto... 

- Senienų, - mašinaliai pataisė Koroncis. 

- ... kuris kainuoja krūvą pinigų. Čia - milijonai. 

- Taip? - Prizis atsisuko, kad pasižiūrėtų į vitrinas. - O 
kokia man iš jų nauda, jeigu jos užrakintos muziejaus 
vitrinose? Man duok grynaisiais. 

- Gausi tu savo grynuosius, - pasakė Ricolis. - Dar du 
kartus daugiau. Tiktai truputį pakentėk, štai ir viskas. Vikto- 
ras juk ne apgavikas. Jam tiesiog reikalingas tam tikras 
laikas. Aš tau papasakosiu, ką jis sugalvojo. Jis paims ką 
nors iš šitų sendaikčių... iš šitų senienų... ir parduos. Kai 
tiktai gaus pinigus, jis iš karto atsiskaitys su tavim. 

Selas Prizas papurtė galvą. 

- Man kažin kodėl nepatinka. Aš apie šitą seną šlamštą 
nieko nenutuokiu. 

- Otauir nereikia. Viktoras - vienas geriausių specialistų 
pasaulyje. - Tonis priėjo prie vienos vitrinų ir parodė į 
marmurinę galvą. - Viktorai, kiek tai kainuoja? 

Viktoras Koroncis gurktelėjo seiles: 

- Tai deivės galva, XIV a. prieš mūsų erą. Bet kuris 
kolekcininkas sumokės už ją du tris milijonus dolerių. 

- Na štai, matai? - Ricolis atsisuko į Selą Prizį. - Ką aš 
tau sakiau? 

Prizis susiraukė. 

- Nežinau. Ar ilgai laukti? 

- Tu gausi dvigubą sumą ne vėliau kaip po mėnesio. 

Prizis truputėlį pagalvojo ir linktelėjo: 

- Gerai, bet jeigu man teks laukti visą mėnesį, aš noriu 
daugiau, sakykime, du šimtus tūkstančių dolerių. 

Tonis Ricolis pažiūrėjo į Viktorą Koroncį, kuris energin- 
gai linksėjo galva. 

- Tinka, - pasakė Ricolis. - Susitarėme. 

Selas Prizis priėjo prie mažojo kuratoriaus: 

- Duodu tau trisdešimt dienų. Nesumokėsi - laikyk, kad 
tau galas. Aišku? 

Koroncis nurijo gerklėje įstrigusį gniutulą: 

- Taip, sere. 

- Prisimink... trisdešimt dienų. 

Prizis pažiūrėjo į Tonį Ricolį atidžiu sunkiu žvilgsniu: 

- Kažkodėl tu man ne prie širdies. 

Jis nusisuko ir išėjo. Jie tylėdami palydėjo jį akimis. 

Koroncis krito į krėslą, šluostydamasis nuo kaktos 
prakaitą. 

- Dieve mano, - tarė jis. - Aš maniau, jis mane pribaigs. 
Jūs manote, kad mes galime atiduoti jam pinigus po trisde- 
šimties dienų? | 

- Be problemų, - pažadėjo Ricolis. - -Tau tiktai reikia 
paimti vieną tų daikčiukų ir jo vietoje pastatyti kopiją. 

- O kaip jūs išvešite ją iš šalies? Jus pasodins, jei 
pagaus. 

- Zinau, - tvirtai atsakė Ricolis. - Bet aš rizikuosiu. Aš 
privalau tai padaryti dėl tavęs, Viktorai. 


Po valandos Tonis Ricolis, Selas Prizis, Otas Deltonas, 
Peris Breslauras ir Marvinas Seimoras gėrė Deltono nume- 
ryje. 

- Ėjo kaip sviestu patepta, - gyrėsi Ricolis. - Šlykštynė 
iš baimės apsišlapino. 

Selas Prizis šyptelėjo: 

- Įvariau aš jam baimės, tiesa? 

- Tu ir mane įbauginai, - pasakė Ricolis. - Tau, velniai 
rautų, į aktorius reikia eiti. 

- Na, o kas dabar? - paklausė Marvinas Seimoras. 

- Mes susitarėme, - atsakė Tonis Ricolis, - kad jis 
perduos man ką nors iš senienų. Aš tai išvešiu iš Graikijos 
ir parduosiu. Pinigus pasidalinsime. 

- Puiku, - pasakė Peris Breslauras. - Man patinka. 

„Dabar aš turėsiu nuolatines ėdžias, - pagalvojo Ri- 
colis. - Užteks Koronciui kartą pavogti - viskas, pakliuvo. 
Atgal kelio nėra. Aš priversiu jį apšvarinti visą prakeiktą 
muziejų". 

- Kaip tu ketini išvežti tas senienas iš Graikijos? - 
paklausė Marvinas Seimoras. 

- Ką nors sugalvosiu, - atsakė Ricolis. - Būtinai sugal- 
vosiu. 

Jis privalėjo sugalvoti. Ir kiek galima greičiau. Alfredas 
Mankuzas ir Džimas Laveris nemėgsta laukti. 


13 SKYRIUS 


Policijos nuovadoje Stadiju gatvėje įvyko skubus posė- 
dis. Jame dalyvavo policijos šefas Dmitrijas, inspektorius 
Tinu, inspektorius Nikolinas, Voltas Kelis iš JAV, ir dar 
pustuzinis detektyvų. Palyginus su praėjusiu vakaru, susi- 
rinkusiųjų nuotaika buvo visiškai kitokia. 

Inspektorius Nikolinas kalbėjo: 

- Dabar mes turime pagrindo manyti, pone Keli, kad 
jūsų informacija buvo teisinga. Iš savų šaltinių mes sužino- 
jome, kad Tonis Ricolis mėgina rasti būdą, kaip išgabenti 
iš Atėnų didelę heroino partiją. Mes jau ėmėme ieškoti 
sandėlio, kur jis dabar jį laiko. 

- Ar jūs sekate Ricolį? 

- Siandien rytą mes padidinome Žmonių skaičių ligi 
dešimties, - atsakė policijos šefas. 

Voltas Kelis sunkiai atsiduso: | 

- Melskitės Dievui, kad jūs nebūtumėte pavėlavę. 


Nors inspektorius Nikolinas ir įpareigojo dviems savo 
žmonių grupėms sekti Tonį Ricolį, jis kaip reikiant jo neįver- 
tino. Apie vidurdienį Ricolis pajuto jį sekančią „uodegą“. 
Kada tik išeidavo iš viešbučio, kuriame jis gyveno, paskui 
jį tuojau pat kas nors vilkdavosi iš paskos, o dar keletas 
šmėžuodavo tolumoje. Ricolis suprato, kad jį seka profe- 
sionalai. Ir tai jam patiko. Vadinasi, su juo skaitosi. 

Dabar iš Atėnų reikėjo išvežti ne tik heroiną, net ir 
neįkainojamą antikvarinį daiktą. „Man ant sprando Alfredas 
Mankuzas ir Džimas Laveris, ir policijos aplinkui kaip tara- 
konų. Man reikia kuo greičiau ką nors suieškoti". Vienintelė 
pavardė, kuri iš karto atėjo į galvą, buvo laivų savininko iš 
Romos pavardė, tiesa, nelabai žinomo. Tai buvo Ivas Bru- 

gis. Ricoliui ir anksčiau teko turėti su juo reikalų. Vargu ar 
kas nors iš to išeis, tačiau pabandyti vertėjo. 

Ricolis buvo įsitikinęs, kad telefonas jo numeryjre pa- 
klausomas. „Reikia kaip nors įsitaisyti, kad galėtų man 
skambinti į numerį". Jis ilgai apie tai galvojo. Pagaliau 
atsistojo, priėjo prie priešais jo numerį esančių durų ir 
pasibeldė. Duris atidarė pagyvenęs liūdno veido žmogus. 

- Koks reikalas? 

Ricolis panaudojo visą savo žavesį. 

- Atleiskite, - pasakė jis. - Labai gaila, kad tenka jus 
trukdyti. Aš jūsų kaimynas, gyvenu priešais jus. Gal leisite 
minutėlei užeiti pas jus ir pasikalbėti? 

Žmogus įtariai jį apžiūrinėjo: 

- Iš pradžių parodyk man, kaip tu atidarai savo kamba- 
rio duris. 

Tonis nusišypsojo. 

- Suprantama. - Jis priėjo prie savo numerio durų, 
išsiėmė raktą ir atrakino. 

Zmogus linktelėjo: 

- Gerai. Užeik. 

Tonis Ricolis užrakino savo duris ir įėjo į kaimyno 
kambarį. 

- Ko norite? 

- Mano reikalas labai asmeniškas. Labai nepatogu jus 
trukdyti, bet... Na, tiesą sakant, aš dabar skiriuosi su žmona 
ir ji pasamdė seklius, kad mane sektų. - Jis su pasišlykštė- 
jimu palingavo galva. - Ji net pasirūpino, kad mano telefo- 
nas būtų paklausomas. 

- Bobos! - suniurzgė kaimynas.- Kad jas visas velniai 
rautų. Aš su saviške išsiskyriau praeitais metais. O reikėjo 
prieš dešimt metų. 

- Ką jūs sakote? Trumpai tariant, aš pagalvojau galbūt 
jūs būsite toks geras ir leisite duoti jūsų telefono numerį 
porai draugų, kad jie galėtų man čia paskambinti. Pažadu, 
jog dažnai jie neskambins. 

Zmogus buvo bepradedąs neigiamai purtyti galvą: 

- Nenoriu, kad man trukdytų... 

Ricolis išsitraukė iš kišenės šimto dolerių banknotą. 

- Tai jums už trukdymą. 

Žmogus aplaižė lūpas. 

- Na, kągi, - pasakė jis. - Manau, čia nieko baisaus nėra. 
Džiaugiuosi, kad galiu padėti nelaimės draugui. 

- Labai miela iš jūsų pusės. Pabelskite į duris, jeigu man 
paskambintų. Dažniausiai aš namie. 

- Susitarėme. 


Kitą dieną anksti rytą Ricolis nuėjo į telefonų stotį, kad 
paskambintų Ivui Brugiui. Jis surinko operatoriaus numerį 
ir užsisakė pokalbį su Roma. 

- Signor Brugi, per piacere. 

- Non ce in casa. 

- Guando arrivara? 

- Non lo so. 

- Gli dica, per favore, di chranare il signor Rizzoli. 

Ricolis pasakė viešbučio komutatoriaus numerį ir savo 
kaimyno telefono numerį. Paskui grįžo į viešbutį. Kaip jis 
nekentė šitos savo buveinės. Kažin kas kartą jam pasakė, 
kad graikiškai viešbutis vadinasi nodochion, kas paraidžiui 
reiškia „patalpa nepažįstamiems žmonėms". „Kur kas pa- 
našiau į kalėjimą..." - pagalvojo Ricolis. Aplinkui buvo bjau- 
rūs baldai: sena žalia sofa, du gerokai apsilupinėję staliukai 
su stalinėmis lempomis, nedidelis rašomasis stalas su sta- 
line lempa ir lova, Torkvemados! išradimas. 

Kitas dvi dienas Tonis Ricolis išsėdėjo savo kambaryje, 
laukdamas beldimo į duris. Valgio atnešti pasiųsdavo kori- 
doriaus budėtoją. Jokio skambučio. „Kur, velniai rautų, 
pasidėjo Ivas Brugis?" 

- Ricolis sėdi viešbutyje. Dvi paras niekur neišeina, - 
pranešinėjo inspektoriui Nikolinui ir Voltui Keliui sekliai, 
sekusieji Tonį. 

- Jūs tikti, kad jis ten? 


1 Tomas Torkvemada (apie 1420-1498), Ispanijos inkvizicijos vadovas. Nuo 
1483 m. Kastilijos ir Aragonos, nuo 1486 m. dar Valensijos ir Katalonijos didysis 
inkvizitorius. - Vert. past. 

- Taip, sere. Kambarinė jį mato rytais ir vakarais, kai valo 
numerį. 

- O kaip dėl telefono skambučių? 

- Nė vieno. Ką mums dabar daryti? 

- Stebėkite toliau. Anksčiau ar vėliau jis ko nors imsis. 
Patikrinkite, ar veikia pasiklausymo įtaisas. 

Kitą dieną Ricolio kambaryje suskambėjo telefonas. 
„Mėšlas!“ Brugis negali skambinti šituo numeriu. Jis jau 
liepė tam idiotui skambinti į kaimyno kambarį. Reikia būti 
atsargiam. Jis pakėlė ragelį. 

- Klausau. 

- Tonis Ricolis? - Iš balso buvo aišku, kad tai ne Ivas 
Brugis. 

- Su kuo aš kalbu? 

- Neseniai jūs buvote mano kontoroje su dalykiniu 
pasiūlymu, pone Ricoli. Aš jums atsakiau. Šiandien siūlau 
tai apsvarstyti dar kartą. 

Staiga Tonis Ricolis pasijuto septintame danguje. „Spi- 
ras Lambru! Vadinasi, šiknius vis dėlto persigalvojo!“ Jis 
negalėjo patikėti, kad jam taip pasisekė. „Baigėsi visos 
mano problemos. Galėsiu kartu išvežti heroiną ir antikvarinį 
šlamštą". 

- Zinoma. Džiaugiuosi. Kada mes galėsime pasimatyti? 

- Siandien po pietų. 

„Vadinasi, jis skuba. Visi šitie turčiai vienodi. Jiems 
visada maža". 

- Tinka. Kur? 

- Galbūt jūs užeisite pas mane į kontorą? 

- Ateisiu. - Tonis Ricolis padėjo ragelį. Nuotaika buvo 
pakili. 

Viešbučio hole pasimetęs detektyvas pranešinėjo į 
nuovadą: 

- Ricoliui ką tik paskambino. Paskyrė pasimatymą kon- 
toroje. Tačiau skambinęs Žmogus pavardės nepasisakė, 
todėl mes negalėjome nustatyti, kas skambino. 

- Gerai. Sekite jį, kai išeis iš viešbučio. Praneškite man, 
kur jis nuėjo. 

- Klausau, sere. 

Po dešimties minučių Tonis Ricolis išlindo pro viešbu- 
čio rūsio langą ir atsidūrė tuščioje alėjoje. Jis dukart pakeitė 
taksi, kad įsitikintų, ar nėra „uodegos“, ir tiktai tada pasakė 
vairuotojui Spiro Lambru kontoros adresą. 


Aplankęs seserį ligoninėje, Spiras Lambru prisiekė sau 
atkeršyti už seserį. Tačiau jis niekaip negalėjo sugalvoti 
Konstantinui Demiriui tinkamos bausmės. Georgijo Lato 
vizitas ir stulbinančios naujienos, praneštos madam Piris, 
davė į rankas ginklą, su kuriuo jis galės įveikti sesers vyrą. 

- Pone Lambru, atėjo ponas Antonis Ricolis, - pranešė 
sekretorė. - Jūs nepaskyrėte jam susitikimo, tai aš pasa- 
kiau, kad jūs negalite jo priimti. 

- |leiskite jį. 

- Klausau pone. 

Šypsodamasis Ricolis tvirta eisena įėjo į kabinetą. 

- Ačiū, kad atėjote, pone Ricoli. 

Ricolis nusišypsojo. 

- Nėra už ką. Taigi jūs vis dėlto nusprendėte turėti su 
manimi reikalų, tiesa? 

- Ne. 

Šypsena dingo, Ricolis įbedė į jį akis: 

- Ką jūs pasakėte? 

- Aš pasakiau: ne. Aš neketinu turėti su jumis reikalų. 

Nustebęs Ricolis nenuleido nuo jo akių: 

- Tada kurių velnių jūs man skambinote? Sakėte, kad 
jūs turite pasiūlymą. 

- Teisingai. Gal jūs norėtumėte pasinaudoti Konstanti- 
no Demirio laivu? 

Tonis Ricolis krito į krėslą: 

- Konstantino Demirio? Ką jūs kalbate? Jis niekada... 

- Jis sutiks. Pažadu, kad ponas Demiris bus tiesiog 
laimingas, galėdamas padaryti jums bet kokią paslaugą. 

- Kodėl? Ką jis iš to turės? 

- Nieko. 

- Tada aš nesuprantu. Kodėl jis sutiks? 


- Džiaugiuosi, kad jūs to paklausėte. - Lambru paspau- 
dė pasikalbėjimų įtaiso mygtuką. - Prašom atnešti mums 
kavos. - Jis pažiūrėjo į Tonį Ricolį. - Kokią mėgstate? 

- E... juodą, be cukraus. 

- Ponui Ricoliui - juodą, be cukraus. 

Kai sekretorė atnešė kavą ir išėjo iš kabineto, Lambru 
pasakė: 

- Aš ketinu jums, pone Ricoli, papasakoti neilgą istoriją. 

Tonis Ricolis įsitempęs stebėjo Lambru. 

Pradėkite. 

- Konstantinas Demiris vedęs mano seserį. Keletą metų 
jis turėjo meilužę. Ją vadino Noele Peidž. 

- Aktorė? 

- Taip. Ji apgavo jį su žmogumi, pavarde Laris Duglas. 
Noelė ir Duglas buvo teisiami už Duglo žmonos nužudymą, 
kuri nesutiko išsituokti. Ginti Noelę Konstantinas Demiris 
pasamdė advokatą Napoleoną Čotą. 

- Prisimenu, skaičiau apie tai laikraščiuose. 

- Laikraščiai rašė toli gražu ne viską. Matote, mano 
brangiausias svainis visai neketino gelbėti savo neištikimos 
meilužės gyvybės. Jis norėjo atkeršyti. Napoleono Čoto 
uždavinys buvo pasiekti, kad Noelei paskirtų mirties baus- 
mę. Procesui baigiantis Cotas pasakė savo ginamiesiems, 
kad jis susitarė su teisėjais, jog jie sušvelnins bausmę, jeigu 
jiedu prisipažins kalti. Jis juos apgavo. Jie prisipažino, ir 
juos nubaudė mirties bausme... 

- Galbūt šitas Čotas iš tikrųjų galvojo, kad... 

- Prašom leisti man baigti... Ketrinos Duglas kūno taip 
ir nerado. O nerado todėl, kad ji gyva, pone Ricoli. Konstan- 
tinas Demiris ją paslėpė. 

Tonis Ricolis nenuleido nuo jo akių: 

- Palaukite. Išeina, Demiris žinojo, kad ji gyva, ir leido, 
kad jo meilužę ir jos draugužį nubaustų mirties bausme už 
žmogžudystę? 

- Būtent. Aš nelabai išmanau įstatymus, bet manau, kad 
jeigu viskas išaiškės, mano svainiui teks ilgus metus pra- 
leisti kalėjime. Mažų mažiausia jis nusigyvens. 

Tonis sėdėjo ir galvojo apie tai, ką išgirdo. Kažkas čia 
buvo ne taip. 

- Pone Lambru, o kodėl jūs man tai pasakojate? 

Spiro Lambru lūpos persikreipė: 

- Aš kai ką skolingas savo svainiui. Eikite pas jį. Esu 
tikras, jis su malonumu išnuomos jums savo laivą. 


14 SKYRIUS 


Jo sieloje siautėjo audros, ir jis nieko negalėjo padaryti. 
Atrodė, jo viduje glūdi ledo gabalas, ir nebuvo jokių šviesių 
prisiminimų, kad jį ištirpdytų. Viskas prasidėjo prieš metus, kai 
jis atkeršijo Neolei už neištikimybę. Jis tikėjosi, kad jai mirus 
viskas praeis, praeitis bus palaidota. Jam ir į galvą neatėjo, 
kad gali būti kokios nors pasekmės, kol į jo gyvenimą netikėtai 
įsibrovė Ketrina Aleksander. Teko atsikratyti Frederiko Stavro 
ir Napoleono Coto. Jie sumanė prieš jį žūtbūtinį žaidimą ir 
pralaimėjo. Labiausiai Konstantiną Demirį stebino tai, kokį 
malonumą jam teikė rizika ir kaip jam patiko vaikščioti skus- 
tuvo ašmenimis. Jam buvo įdomus jo verslas, bet viskas 
blanko prieš žaidimą su gyvenimu ir mirtimi. „Aš žmogžudys, 
- galvojo Demiris. - Ne, ne žmogžudys, o budelis". Ir užuot 
pasibaisėjęs šia mintimi, jis pajuto nepaprastą susijaudinimą. 

Konstantinas Demiris tiktai ką gavo ataskaitą apie Ket- 
rinos Aleksander gyvenimą Londone. Kol kas viskas ėjosi 
gerai. Iš esmės ji bendravo tiktai su tais ŽmMmonėmis, su 
kuriais dirbo. Tiesa, Evelina pranešė, kad Ketrina retkarčiais 
susitinka su Kirku Reinoldsu.Tačiau kadangi jis taip pat 
dirbo Demiriui, tai vargu ar čia galėjo kilti kokių nors prob- 
Ilemų. „Turbūt vargšė mergina tiesiog miršta iš nuobodulio, 
- pagalvojo Demiris. - Reinoldas - tokia nuobodybė. Negali 
daugiau apie nieką kalbėti, išskyrus įstatymus. Tuo geriau. 
Kuo labiau nuobodžiaus Ketrina, tuo bus geriau man. Aš dar 
privalėsiu padėkoti Reinoldsui". 


Ketrina vis dažniau ir dažniau susitikdavo su Kirku 
Reinoldsu ir vis labiau prie jo prisirišo. Jis buvo gana 


165 


patrauklus, nors ir nelabai gražus. „Laris buvo nepaprastai 
gražus, o kas iš to, - mąstė pavargusi Ketrina. - Matyt, 
teisingai sakoma: iš veido gražus, o darbais bjaurus". Kirkas 
Reinoldsas buvo rūpestingas ir patikimas. „Juo aš galiu 
pasitikėti, - galvojo Ketrina. - Zinoma, aš nedegu karšta 
aistra, bet galbūt aš jau ir negalėsiu degti. Laris tuo kaip 
reikiant pasirūpino. Aš jau ganėtinai subrendus tam, kad 
susitvarkyčiau savo gyvenimą su žmogumi, kurį gerbiu, kuris 
mane gerbia, su kuo aš galėsiu ramiai gyventi, nesibaimin- 
dama, kad mane nustums į prarają arba gyvą palaidos 
tamsiame urve“. 

Jie buvo teatre, žiūrėjo Kristoferio Frajo pjesę, paskui 
spektaklyje „Potvynis rugsėjį" su Gertrūda Lorens. Nueida- 
vo jie ir į naktinius klubus. Atrodė, kad visuose klubuose 
orkestrai groja vienas ir tas pačias melodijas. 


- Kitą savaitę važiuoju į Sen Moricą, - pasakė Kirkas 
Reinoldsas Ketrinai. - Ar tu galvojai apie mano pasiūly- 
mą? 

Ketrina galvojo ir labai daug. Ji žinojo, kad Kirkas ją 
įsimylėjęs. „Man jis taip pat patinka, - kalbėjo sau Ketrina. - 
Bet juk tai nereiškia, kad aš jį myliu, juk tai skirtingi dalykai. 
Arba aš tiesiog pernelyg romantiška? Ko aš laukiu - darvieno 
Lario? Kuris išvarys mane iš proto, o paskui įsimylės kitą ir 
pamėgins mane nužudyti? Kirkas bus puikus vyras. Kodėl 
aš dvejoju?" 


Tą vakarą Ketrina ir Kirkas vakarieniavo restorane „Mi- 
rabelė". Netikėtai, kai jau atnešė desertą, Kirkas tarė: „Ket- 
rina, galbūt tu nesupranti, tai aš noriu pasakyti, kad aš myliu 
tave ir noriu, jog tu taptum mano žmona". 

Staiga ją apėmė panika: 

- Kirkai... - Ji nutilo, nežinodama, ką pasakyti. „Tai, ką 
aš dabar pasakysiu, - pagalvojo ji, - pakeis visą mano 
gyvenimą. Sutikti taip paprasta. Tačiau kas mane sulaiko? 
Ar aš visą gyvenimą bijosiu? Aš neturiu to leisti". 

- Kete... 

- Kirkai, kodėl mums nenuvažiavus drauge į Sent Mo- 
ricą? 

Kirkas nušvito: 

- Tu nori pasakyti... 

- Ten pažiūrėsime. Pamatysi, kaip aš slidinėju, ir neno- 
rėsi manęs vesti. 

Kirkas nusijuokė. 

- Niekas pasaulyje neprivers manęs persigalvoti. Žinai, 
aš labai laimingas. Važiuokime lapkričio septintąją, Gajaus 
Fokso dieną. 

- O kas toks Gajus Foksas? 

- Na, tai žavi istorija. Karalius Džeimsas buvo antikata- 
likiškos politikos šalininkas, ir grupelė žinomų katalikų vei- 
kėjų suorganizavo sąmokslą, kad nuverstų vyriausybę. 
Sąmokslui vadovauti turėjo kareivis, pavarde Gajus Fok- 
sas, išeivis iš Ispanijos. Jis sugebėjo gauti trisdešimt stati- 
nių parako, visą toną, ir paslėpė jį lordų palatos rūsyje. 
Tačiau tąrytą, kai turėjo įvykti sprogimas, vienas iš sąmoks- 
lininkų juos įskundė, ir visi jie buvo areštuoti. Gajų kankino, 
bet jis tylėjo. Visus nubaudė mirties bausme. Ir štai dabar 
Anglijoje kasmet pažymima šito sąmokslo išaiškinimo 
diena, tą dieną kuriami laužai, rengiami fejerverkai, o maži 
berniukai daro kareivio Gajaus iškamšas. 

Ketrina palingavo galvą: 

- Ganėtinai niūri šventė. 

Jis nusišypsojo ir tyliai pasakė: 

- Pažadu tau, mūsų šventė nebus niūri. 


Naktį prieš išvykimą Ketrina išsiplovė galvą ir du kartus 
susikrovė ir išsikrovė lagaminą. Iš susijaudinimo ją net 
pykino. Per visą gyvenimą artimus santykius turėjo tiktai su 
dviem vyriškiais: Viljamu Freizeriu ir vyru. „Įdomu, o dabar 
taip sako - artimi santykiai''? - pagalvojo Ketrina. - Viešpatie, 
bet juk aš jau pamiršau, kaip tai daroma. Tiesa, tvirtinama, 
kad tokių dalykų negalima pamiršti kaip neužmiršti važinėti 
dviračiu, jei jau esi išmokęs. Galbūt aš jam lovoje visai 
nepatiksiu. Geriausia nesijaudintii ir pasistengti užmigti". 

- Pone Demiri! 

- Klausau. 

- Šiandien rytą Ketrina Aleksander išvyko į Sent Moricą. 

Pauzė. 

- Sent Moricą? 

- Taip, sere. 

- Viena? 

- Ne, sere. Su Kirku Reinoldsu. 

Šį kartą pauzė užsitęsė. 

- Dėkoju jum, Evelina. 

Kirkas Reinoldsas! Kas galėjo pagalvoti! Ką ji jame 
rado? „Aš per ilgai laukiau. Reikėjo paskubėti. Reikės ką 
nors sugalvoti. Negalima laukti, kad..." Pasigirdo sekretorės 
skambutis. 

- Pone Demiri, jus nori matyti ponas Antonis Ricolis. Jūs 
nepaskyrėte jam pasimatymo, bet... 

- Tada, kodėl jūs mane trukdote? - paklausė Demiris. 

Tačiau skambutis vėl suskambėjo. 

- Labai atsiprašau dėl trukdymo, bet ponas Ricolis 
sako, kad jis turi jums kažką perduoti nuo pono Lamb- 
ru. 

Nuo Lambru? Keista. Kodėl Lambru pats jam nepa- 
skambino? 

- Įleiskite jį. 

- Klausau, pone. 

Kai Tonis Ricolis jėjo į Demirio kabinetą, jis pirmiausia 
permetė viską vertinančiu žvilgsniu. Čia buvo dar praban- 
giau negu pas Lambru. 

- Malonu susipažinti, pone Demiri. 

- Jūs turite dvi minutes. 

- Mane atsiuntė Spiras. Jis nusprendė, kad mums verta 
pasikalbėti. 

- Iš tikrųjų? Ir apie ką? 

- Ar neprieštarausite, jei aš atsisėsiu? 

- Nemanau, kad jūs čia ilgai užtruksite. 

Tonis Ricolis atsisėdo ant kėdės priešais Demirį: 

- Aš, pone Demiri, turiu fabriką. Ir savo prekes aš vežioju 
po visą pasaulį. 

- Aišku. Jūs norite užfraktuoti vieną mano garlaivių? 

- Tikrai. 

- Kodėl Spiras pasiuntė jus pas mane? Kodėl jūs neuž- 
fraktavote jo laivo? Šiuo momentu du jo laivai stovi be 
darbo. 

Tonis Ricolis gūžtelėjo pečiais: 

- Manau, jam nepatinka mano krovinys. 

- Nesuprantu. Koks krovinys? 

- Narkotikai. Heroinas, - negarsiai pasakė Tonis Ricolis. 

Konstantinas Demiris nepatikėjo savo ausimis. 

- Ir jūs manote, kad aš?.. Nagi, nešdinkitės iš čia, nes 
aš iškviesiu policiją. 

Ricolis linktelėjo į telefoną: 

- Skambinkite. 

Kai Demiris ištiesė ranką prie telefono, Tonis pasakė: 

- Aš taip pat nieko prieš su jais pasikalbėti. Papasako- 
siu apie Lario Duglo ir Noelės Peidž teismą. 

Konstantinas Demiris apmirė: 

- Apie ką jūs čia kalbate? 

- Apie tai, kad du žmonės buvo nubausti mirties baus- 
me už moters nužudymą. O toji moteris sveika ir gyva. 

Demirio veidas išbalo kaip kreida. 

- Kaip jūs manote, pone Demiri, policijai bus įdomu 
paklausyti mano pasakojimo? Na, jeigu jiems nebus 
įdomu, tada gal spauda susidomės? Aš jau matau laik- 
raščių antraštes, o jūs? Ar nieko, jeigu aš jus vadinsiu 
Kostu? Spiras sakė, kad taip jus visi draugai vadina, o 
mums, manau, verta susidraugauti. Geri draugai juk ne- 
kenkia vienas kitam? Tegul mūsų mažytė paslaptis lieka 
tarp mudviejų, teisingai? 

Konstantinas Demiris sėdėjo nejudėdamas. Kai paga- 
liau jis prašneko, balsas jo buvo kimus: 

- Ko jūs norite? 

- Aš juk pasakiau: užfraktuoti vieną jūsų garlaivių. O 
kadangi mudu jau tokie draugai, tai turbūt už frachtą iš 

manęs nepaimsite, juk taip? Sakykime taip, paslauga už 
paslaugą. 

Demiris sunkiai atsiduso. 

- Aš negaliu jums šito leisti. Jeigu paaiškės, kad aš 
gabenu narkotikus, aš neteksiu viso savo laivyno. 

- O kas gi apie tai sužinos? Mes savo prekės nerekla- 
muojame. Viską padarysime tyliai. 

Konstantino Demirio veidas surūstėjo: 

- Jūs darote labai didelę klaidą: Manęs negalima šan- 
tažuoti. Jūs žinote, kas aš? 

- O kaipgi. Mano naujasis partneris. Mes su tavimi, 
pupuli Kostai, dabar ilgai tvarkysime reikaliukus, nes, jeigu 
tu atsisakysi, aš nedelsdamas einu į policiją ir į laikraščius 
ir viską papasakoju. Ir tada sudie tavo reputacijai ir visai 
tavo sumautai imperijai. 

Demiris ilgai tylėjo. 

- Iš kur... Spiras sužinojo? 

Ricolis nusišypsojo: 

- Koks skirtumas. Svarbu tai, kad dabar aš laikau tave 
už kiaušinių. Spustelėsiu - ir tu eunuchas. Ir tada tau teks 
likusį gyvenimą traukti sopranu kalėjimo kameroje. - Tonis 
Ricolis Žvilgtelėjo į laikrodį. - Dieve mano, jau tos dvi minu- 
tės seniai pasibaigė. - Jis pakilo. - Duodu tau šešiasdešimt 
sekundžių, spręsk: arba aš išeinu iš čia kaip tavo partneris, 
arba kaltink save. 

Atrodė, jog per kelias minutes Konstantinas Demiris 
paseno dešimčia metų. Veide neliko nė lašo kraujo. Jis 
puikiai žinojo, kas įvyko, jeigu visa tiesa dėl to teismo iškils 
aikštėn. Laikraštininkai suės jį su dūbliais. Visi žiūrės į jį kaip 

į pabaisą, ———- Kam nors gali ateiti į galvą pasidomėti 
Stavro ir Coto mirties aplinkybėmis. 

- Tavo laikas baigėsi. 

Konstantinas Demiris sunkiai linktelėjo: 

- Gerai, - sukuždėjo jis. - Gerai. 

Tonis Ricolis jį apdovanojo gyvenimo džiaugsmo kupi- 
na šypsena. 

- Otu ne kvailys. 

Konstantinas Demiris lėtai atsistojo. 

- Taip ir bus, vieną kartą aš tau nusileisiu, - pasakė jis. 
- Nenoriu žinoti, kaip tu visa tai padarysi ir kada. |leisiu jūsų 
Žmogų į vieną savo laivą. Tai - viskas. 

- Susitarėme, - pasakė Tonis Ricolis. Ir pagalvojo: „O 
gal tu ne toks jau ir protingas. Kartelį pergabenk heroino 
krovinį, ir tu jau ant kabliuko, pupuli Kostai. Dabar tu niekur 
nuo manęs nepabėgsi". Garsiai jis pakartojo: „Zinoma, 
susitarėme". 


Į viešbutį Tonis Ricolis grįžo pakilios nuotaikos. „Puiku- 
mėlis! Šitiems kovos su narkotikais tarnybos agentams ir į 
galvą nešaus tikrinti Konstantino Demirio laivą. Viešpatie, 
dabar nė vienas jo laivas neišplauks be mano krovinio! 
Pinigai byrėte byrės. „Sniegelis“ ir ,,„senas šlamštelis“ - 
atleisk, Viktorai, (jis garsiai nusijuokė) senienos". 

Ricolis užsuko į telefono būdelę Stadiju gatvėje ir du- 
kart paskambino. Pirmasis skambutis buvo į Palermą, Pitui 
Lukui: 

- Gali paimti iš čia savo gorilas, Pitai, ir nusiųsti juos į 
zoologijos sodą, kur jiems vieta. Krovinys paruoštas gabe- 
nimui jūra. 

- Tu tikras, kad viskas bus gerai? 

Ricolis nusijuokė: 

- Patikimiau negu Britanijos banke. Papasakosiu, kai 
susitiksime. Yra dar gerų naujienų. Nuo dabar mes galėsi- 
me kiekvieną savaitę siųsti savo siuntinius. 

- Puiku, Toni. Visada žinojau, kad tavimi galima pasi- 
kliauti. 

„Taip aš tavimi ir patikėjau, dvokiantis ožy". 

Paskui jis paskambino Lambru: 

- Viskas ėjo kaip sviestu patepta. Mes dabar su jūsų 
giminaičiu partneriai. 

- Sveikinu. Džiaugiuosi tai girdėdamas, pone Ricoli. 
Dėdamas ragelį, Spiras Lambru šypsojosi. „Kovos su 
narkotikais skyriaus darbuotojai taip pat džiaugsis tai iš- 
girdę". 

Konstantinas Demiris užsisėdėjo savo kabinete, ap- 
mąstydamas naują problemą. Jis atkeršijo Noelei Peidž, ir 
dabar ji keršijo jam iš kapo. Jis ištraukė stlao stalčių ir 
išsiėmė įrėmintą Noelės fotografiją. „Sveika, kalaite. Dieve 
mano, kokia graži! Vadinasi, nusprendei, kad gali mane 
sunaikinti. Ką gi, pažiūrėsime. Pažiūrėsime." 


15 SKYRIUS 


Sent Moricas buvo tiesiog nuostabus. Ilgi nuolydžiai 
slidinėjimui, pėsčiųjų pasivaikščiojimo takeliai, ledrogių ir 
rogučių trasos, vandensvydžio varžybos ir dar tuzinas įvai- 
riausių dalykų. Kai Ketrina pirmą kartą pamatė mažytį kai- 
melį, išsidėsčiusį ant spindinčio ežero kranto Engadaino 
slėnyje pietiniame Alpių šlaite, tarp Celerinos ir Piz Nairo, 
jai iš džiaugsmo užgniaužė kvapą. 

Ketrina ir Kirkas Reinoldsas apsistojo garsiame viešbu- 
tyje „Palac“. Vestibiulis buvo pilnutėlis turistų iš įvairiausių 
šalių. 

Kirkas Reinoldsas kreipėsi į budėtoją: 

- Ponui ir poniai Reinoldsams buvo užsakytas numeris. 

Ketrina nuleido akis: „Reikėjo užsimauti sutuoktuvinį 
žiedą“. Jai atrodė, kad visi aplinkiniai žiūri į ją ir viską 
supranta. 

- Visiškai teisingai, pone Reinoldsai. 215 numeris. - 
Budėtojas padavė aukšto tarnautojui raktą, o tas tarė: 
„Prašom čia". 

Juos nusivedė į mielą, paprastai apstatytą numerį, pro 
kurio langus atsivėrė puikus vaizdas į kalnus. 

Kai tarnautojas išėjo, Kirkas Reinoldsas apkabino Ket- 
riną: 

- Net apsakyti negaliu, koks aš laimingas. 

- Tikiuosi, aš tavęs nenuvilsiu, - atsakė Ketrina. - Tai... 
tai buvo taip seniai, Kirkai. 

- Nesijaudink. Aš tavęs neskubinsiu. 

„Jis toks mielas, - pagalvojo Ketrina, - bet ką jis pasakys, 
kai aš jam papasakosiu apie savo praeitį?" Ji niekada jam 

nepasakojo nei apie Larį, nei-apie teismo procesą, nei apie 
kitus baisius dalykus, kurie jai atsitiko. Ji norėjo laikyti jį 
artimu žmogumi, išsipasakoti jam, bet kažkas ją sulaikyda- 
vo. 

- Iškrausiu daiktus, - pasakė Ketrina. 

Lėtai, labai lėtai ji išėmė ir dėliojo daiktus. Ji staiga 
suprato, kad vilkina laiką bijodama, jog neliks nieko, kuo 
dar galėtų užsiimti, o dar labiau bijojo to, kas gali būti toliau. 

Ji išgirdo, kad iš gretimo kambario ją pašaukė Kirkas: 
„Ketrina...“ 

„Viešpatie, o jeigu jis staiga pasakys: nusirenkime ir 
gulkime į lovą". Vargais negalais ji surado jėgų, kad atsa- 
kytų: „Taip?“ 

- Gal einame į gatvę ir apsidairykime? 

Ketrina pajuto didžiulį palengvėjimą. 

- Puiki mintis, - entuziastingai pasakė ji. „Kas man yra? 
Aš čia, vienoje puikiausių vietų pasaulyje, su maloniu vyriš- 
kiu, kuris mane myli, o drebu iš baimės?" 

Reinoldsas kažkaip keistai pažiūrėjo į ją: 

- Tau viskas gerai? 

- Taip, - linksmai atsakė Ketrina. - Labai gerai. 

- Tu atrodai kažkodėl sunerimusi. 

- Ne. Tiesiog galvojau... apie slides. Sako, jog tai - 
pavojinga. | 

Reinoldsas nusišypsojo: 

- Nesijaudink. Rytoj mes pradėsime nuo nuožulnių 
šlaitų. Eime. 

Jie apsivilko megztinius ir šiltas striukes ir išėjo iš 
viešbučio. Oras buvo švarus ir grynas. 

Ketrina giliai atsiduso: 

- Tiesiog nuostabu! Man čia siaubingai patinka, Kir- 
kai. 

- Tu juk dar nieko nematei, - nusišypsojo jis. - Vasarą 
čia kur kas geriau. 

„Ar jis dar norės matyti mane vasarą? - galvojo Ketri- 
na. - Ar aš jį galutinai nuvilsiu? Kodėl aš nesiliauju neri- 
mavusi?" 

Sent Morico kaimelis buvo žavingas, tikras viduramžių 
stebuklas su mažytėmis parduotuvėlėmis, restoranais ir 
pilaitėmis, išsimėčiusiomis tarp didingų Alpių. 

Jie vaikštinėjo po parduotuvėles, kur Ketrina nupirko 
dovanėles Evelinai ir Vimui. Jie užeidavo į kavines ir valgė, 
verdančiame aliejuje keptą mėsą. 

Po pietų Kirkas pasamdė roges, pakinkytas bėru arkliu, 
ir jie ilgai važinėjosi snieguotais keliukais kalnuose, ir snie- 
gas girgždėjo po pavažomis. 

- Patinka? - paklausė Reinoldsas. 

- Labai, - Ketrina pažiūrėjo į jį ir pagalvojo: „Aš pasirū- 
pinsiu, kad tu būtum laimingas. Siandien. Būtinai šiandien. 
Tu šiandien būsi laimingas". 


Tą vakarą jie vakarieniavo restorane Stibuli, kuris labai 
priminė senovinę kaimo taverną. 

- Šitas kambarys buvo įrengtas 1480 metais, - tarė 
Kirkas. 

- Tada duonos geriau neužsakyti. 

- Ką? 

- Tiesiog pajuokavau. Atleisk. 

„Laris visada suprasdavo mano juokus. Kodėl aš visą 
laiką apie jį galvoju? Todėl, kad nenoriu galvoti apie šį 
vakarą. Jaučiuosi tarsi Marija Antuanetė prieš mirties baus- 
mės įvykdymą. Nevalgysiu torto". 

Valgiai buvo puikūs, bet Ketrina taip nervinosi, kad jai 
buvo tas pats, ką ji valgo. Kai vakarienė ėjo į pabaigą, 
Reinoldsas pasiūlė: 

- Lipame į viršų? Aš susitariau, kad rytoj anksti rytą tave 
pamokins slidinėti. 

- Zinoma. Puiku. 

Kai jie lipo į viršų, Ketrina visą laiką jautė, kaip smarkiai 
plaka jos širdis. „Dabar jis pasakys einam į lovą. Kodėl gi 
jam to nepasakius? Sitam aš čia ir atvažiavau, juk taip? Juk 
ne slidinėti". 

Jie priėjo prie savo numerio durų, Reinoldsas jas atida- 
rėir uždegė šviesą. Jie nuėjo į miegamąjį, ir Ketrina negalėjo 

atitraukti akių nuo didžiulės lovos, kuri, atrodė, užėmė visą 
kambarį. 

Kirkas įdėmiai ją stebėjo: 

- Ketrina, kas tau kelia nerimą? 

- Ką? - ji nusijuokė. - Zinoma, niekas. Aš... tiesiog aš... 

- Tiesiog ką? 

Ji nerūpestingai jam nusišypsojo: 

- Nieko. Viskas gerai. 

- Puiku. Tada nusirengiame ir einame gulti. 

„Būtent taip aš ir galvojau. Argi būtinai tai reikėjo sakyti? 
Juk galima apsieiti ir be žodžių. Kažkaip šiurkštu... viską 
vadinti savo vardais". 

- Ką tu pasakei? 

Ketrina iš karto nesuprato, jog garsiai kalba. 

- Nieko. 

Ji priėjo prie lovos. Tokios didelės ji niekada nematė. 
Tokia lova tiktai meilužiams, ir niekam kitam. Miegoti ji 
netiko. Tai buvo lova... 

- Tu ketini nusirengti, brangioji? 

„Ištikrųjų? Kada aš paskutinį kartą miegojau su vyriškiu? 
Seniau nei prieš metus. Ir tas vyriškis buvo mano vyras“. 

- Kete?.. 

- Taip... („Aš nusirengsiu ir atsigulsiu į lovą, ir tu visiškai 
nusivilsi. Nemyliu aš tavęs, Kirkai. Negaliu su tavimi miego- 
ti") 

Jau pusiau nusirengęs, jis atsigręžė į ją: 

- Taip? 

- Kirkai... Aš... atleisk man. Tu manęs imsi nekęsti, bet 
aš negaliu. Man labai gaila. Tu turbūt galvoji, kad aš... 

Ji matė, kad jis nusivylęs. Bet vis dėlto jis pabandė 
nusišypsoti: , 

- Kete, aš juk sakiau, kad aš būsiu kantrus. Tu dar 
nepasirengusi, aš suprantu... Vis vien mums čia nuostabu. 

Dėkinga ji pabučiavo jį į skruostą: 

- O, Kirkai! Ačiū tau. Aš suprantu, kad juokinga. Neži- 
nau, kas man yra. 

- Nieko ypatingo čia nėra, - patikino jis ją. - Aš suprantu. 

Ji apkabino įį: 

- Ačiū. Tu tiesiog angelas. 

- O kol kas, - atsiduso jis, - man teks miegoti svetainėje 
ant sofos. 

- Nieko panašaus, - pareiškė Ketrina. - Kadangi aš kalta 
dėl šitos idiotiškos situacijos, tai aš privalau pasirūpinti tavo 
patogumais. Aš miegu ant sofos, o tu - lovoje. 

- Kategoriškai atsisakau. 


Ketrina ilgai gulėjo, net nemėgindama užsnūsti, ir gal- 
vojo apie Kirką Reinoldsą. „Ar galėsiu aš kada nors miegoti 
su kitu vyriškiu? Ar Laris viską nusinešė į kapą? O gal Lariui 
tam tikra prasme pavyko mane nužudyti?" Galų gale ji 
užmigo. 


„„ Vidurnaktį Kirką Reinoldsą pažadino šauksmai. Jis at- 
sisėdo ant sofos, bet šauksmai nesiliovė, todėl jis puolė į 
miegamąjį. 

Ketrina.blaškėsi lovoje, jos akys buvo stipriai užmerk- 
tos. 

- Ne, - šaukė ji. - Nereikia! Nereikia! Palikite mane. 

Kirkas atsiklaupė šalia lovos, apkabino ją, priglaudė 
prie savęs. 

- Nusiramink, sukuždėjo jis. - Viskas gerai. Viskas gerai. 

Ketrinos kūną draskė rauda, ir jis laikė ją tol, kol toji 
nusiramino. 

- Jie... mėgino mane nuskandinti. 

- Tau prisisapnavo, - stengėsi jis ją raminti. - Tiesiog 
baisus sapnas. 

Ketrina atsimerkė ir atsisėdo. Jos kūną krėtė drebulys. 

- Ne, tai ne 'sapnas. Taip ir buvo. Jie mėgino mane 
nužudyti. 

Kirkas suglumęs žiūrėjo į ją: 

- Kas mėgino tave nužudyti? 

- Mano... mano vyras ir jo meilužė. 

Jis papurtė galvą: 

- Ketrina, tu tiesiog susapnavai košmarišką sapną, ir... 

- Aš sakau tau tiesą. Jie bandė susidoroti su manimi, ir 
juos už tai nubaudė mirties bausme. 

Kirko veide atsispindėjo įtarumas: 

- Ketrina... 

- Aš tau anksčiau nepapasakojau todėl, kad... man 
skaudu tai prisiminti. 

Staiga jis suvokė, jog ji kalba visai rimtai. 

- Kas atsitiko? 

- Aš nedaviau Lariui skyrybų, o jis... mylėjo kitą moterį, 
tada jie ir nusprendė mane nužudyti. 

Dabar Kirkas sukaupė visą dėmesį: 

- Kada tai buvo? 

- Prieš metus. 

- O kas jiems atsitiko? 

- Juos sušaudė. 

Jis pakėlė ranką: 

- Palauk. Tu nori pasakyti, kad juos nubaudė mirties 
bausme už pasikėsinimą tave nužudyti? 

- Taip. 

- Aš nesu Graikijos įstatymų specialistas, - pasakė 
Reinoldsas, - bet galiu ginčytis, kad Graikijoje nenuteisia 
aukščiausiąja bausme už pasikėsinimą nužudyti. Čia kokia 
nors klaida. Aš turiu pažįstamą teisininką Atėnuose, valsty- 
bės kaltintoją. Paskambinsiu jam rytą ir viską išsiaiškinsiu. 
Jo pavardė Piteris Demonidis. 

Kai Kirkas nubudo, Ketrina dar miegojo. Jis tyliai apsi- 
rengė ir jėjo į miegamąjį. Minutėlę pastovėjo, žiūrėdamas į 
miegančią Ketriną. „Aš taip ją myliu. Reikia išsiaiškinti, kas 
iš tikrųjų atsitiko, ir padaryti, kad jos nekankintų šitie baisūs 
košmarai". 


Kirkas Reinoldsas nusileido į viešbučio golą ir užsisakė 
pokalbį su Atėnais. 

- Aš norėčiau pasikalbėti asmeniškai su Piteriu Demo- 
nidžiu, - pasakė jis telefonistei. 

Po pusvalandžio jis jau kalbėjo su valstybės kaltinto- 
ju. 

- Ponas Demonidis? Su jumis kalba Kirkas Reinoldsas. 
Nesu tikras, kad jūs mane prisimenate... 

- Suprantama. Jūs dirbate pas Konstantiną Demirį. 

- Teisingai. 

- Kuo galiu būti jums naudingas, pone Reinoldsai'? 

- Atleiskite, kad trukdau. Aš čia sužinojau kai ką labai 
keisto. Tai susiję su Graikijos įstatymais. 

- Aš šiek tiek pažįstamas su graikų įstatymais, - linksmai 
atsiliepė Demonidis. - Džiaugiuosi, galėdamas padėti. 

- Ar yra įstatymas, pagal kurį galima paskirti mirties 
bausmę už pasikėsinimą nužudyti? 

Kitame laido gale ilgai tylėjo: 

- Gal galėčiau sužinoti, kodėl jus tai domina? 

- Aš pažįstamas su moterimi, kurios pavardė Ketrina 
Aleksander. Tai štai ji mano, kad jos vyrą ir jo meilužę 
nubaudė mirties bausme už pasikėsinimą ją nužudyti. Čia 
kažin kas ne taip. Suprantate? 

- Žinoma. - Demonidžio balsas skambėjo užjaučiamai. 
- Suprantu, ką jūs turite galvoje. Kur jūs dabar esate, pone 
Reinoldsai? 

- „Palac“" viešbutyje Sent Morice. 

- Aš viską patikrinsiu ir paskambinsiu jums. 

- Būsiu jums labai dėkingas. Reikalas tas, kad panelės 
Aleksander vaizduotė labai įsisiautėjo. Štai aš ir noriu viską 
išsiaiškinti ir jai padėti. 

- Suprantu. Pažadu jums paskambinti. 

Oras buvo švarus ir skambantis, o apylinkių grožis 
padėjo Ketrinai pamiršti jos naktinius košmarus. 

Jie papusryčiavo kaime, ir Kirkas pasiūlė: 

- Lipam į šlaitą ir paversime tave sniego boba. 

Jis palydėjo Ketriną ten, kur naujokus mokė slidinėti, ir 
pasamdė jai instruktorių. 

Ketrina prisitvirtino slides ir atsitiesė: 

- Tiesiog juokinga. Jeigu Dievas manė, kad mes turime 
atrodyti būtent taip, tai mūsų tėvais turėjo būti medžiai. 

- Ką? 

- Nieko, Kirkai. 

Instruktorius nusišypsojo: 

- Nesijaudinkite. Ir apsižvalgyti nespėsite, kai jau slidi- 
nėsite ne prasčiau už profesionalus, ponia Reinolds. pra- 
dėsime nuo naujokų šlaito, kur lengviau. 

- Tu pati pamatysi, kaip greitai tuo užsikrėsi, - patikino 
ją Reinoldsas. 

Jis pažiūrėjo į tolumoje matomą šlaitą ir pasisuko į 
instruktorių: 

- O aš šiandien išmėginsiu Fuorkla Griščo šlaitą. 

- Skamba puikiai, - tarė Ketrina. 

Šypsenos nė šešėlio. 

- Taip vadinasi slidinėjimo trasa, brangioji. 

- O! - Ketrina gėdinosi prisipažinti, kad ji pajuokavo. 
„Nereikia man to daryti, kai esu su juo", - pagalvojo ji. 

- Grišča gana status, - pasakė instruktorius. - Geriau 
pradėkite nuo Korviglija Standard Margunso, kad apšiltu- 
Mmėte, pone Reinoldsai. 

- Nebloga mintis. Aš taip ir padarysiu. Ketrina, susitik- 
sime viešbutyje ir eisime pietauti. 

- Susitarėme. 

Reinoldsas pamojavo ranka ir nuėjo. - Linkiu gerai 
praleisti laiką, - riktelėjo jam iš paskos Ketrina. - Nepamiršk 
rašyti laiškus. 

- Ką gi, - pasakė instruktorius, - laikas imtis darbo. 

Ketrinos nuostabai, jai patiko slidinėti. Iš pradžių ji 
nervinosi. Atrodė sau nerangi, judėjo nevikriai. 

- Truputį pasilenkite. Slidžių galai turi žiūrėti pirmyn. 

- Pasakykite tai jiems. Jie kažkodėl kitaip mano, - 
pareiškė Ketrina. 

- Jums neblogai sekasi. Dabar šliuožkime žemyn. 
Sulenkite per kelius kojas. Laikykite lygsvarą. Šliuožia- 
me. 

Ketrina pargriuvo. 

- Dar kartą. Jums puikiai išeina. 

Ji vėl parkrito. Ir dar kartą. Ir staiga ji pajuto tą lygsvaros 
jausmą. Tarsi jai sparnai būtų išaugę. Ji šliuožė šlaitu 
žemyn, ir širdis apmirė iš džiaugsmo. Atrodė, jog ji skrenda. 

Jai patiko sniego gurgždėjimas po slidėmis ir veidą čaižan- 
tis vėjas. 

- Puiku! - sušuko ji. - Nieko nuostabaus, kad žmonės 
įpranta prie slidžių, kaip prie narkotikų. O kada mes perei- 
sime prie didesnio šlaito? 

Instruktorius nusijuokė: 

- Šiandien liksime čia. O jau rytoj - į Olimpines žaidynes. 

Tai buvo tiesiog nuostabus rytas. 


Kai Kirkas Reinoldsas grįžo prisislidinėjęs, ji jau laukė 
jo bare. Kirkas buvo linksmas, skruostai įraudę nuo šalčio. 
Jis priėjo prie Ketrinos stalelio ir atsisėdo. 

- Na kaip? - paklausė jis. 

- Puiku. Nieko svarbaus aš nesusilaužiau. Ir pargriuvau 
tiktai šešis kartus. Ir žinai, - išdidžiai pareiškė ji, - pamokai 
baigiantis aš jau visai neblogai šliuožiau. Treneris tikriausiai 
įtrauks mane į paraišką dalyvauti Olimpinėse žaidynėse. 

Reinoldsas nusišypsojo: 

- Puiku. - Jis buvo bepradedąs pasakoti jai apie savo 
skambutį Piteriui Demonidžiui, bet paskutiniu momentu 
persigalvojo, nenorėdamas sugadinti jai nuotaikos. 

Po pietų jie ilgai vaikštinėjo apsnigtomis gatvėmis, 
retkarčiais užsukdami į nedideles parduotuvėles. Ketrina 
pajuto, kad pavargo. 

- Turbūt man reikia grįžti į numerį, - pasakė ji, - ir truputėlį 
nusnūsti. 

- Gera mintis. Čia gerokai praretėjęs oras, ir kol priprasi, 
greitai pavargsi. 

- O tu, Kirkai, ką darysi? 

Jis pažiūrėjo į tolimąjį šlaitą: 

- Turbūt vis dėlto nusileisiu Griščos šlaitu. Aš anksčiau 
ten nebuvau. Norisi pamėginti. 

- Tu nori pasakyti - bijai praleisti progą? 

- Kuria prasme? 

- Nekreipk dėmesio. Iš išvaizdos pavojingas kalnas. 

Kirkas linktelėjo: 

- Todėl ir norisi pamėginti. 

Ketrina paėmė jį už rankos: 

- Kirkai, dėl vakar vakaro. Man labai gaila. Aš... aš 
pasistengsiu pasitaisyti. 

- Pamiršk tai. Eik į viešbutį ir pamiegok. 

- Aš jau einu. 

Ketrina žiūrėjo jam iš paskos: „Jis tiesiog puikus. Ne- 
suprantu, ką jis rado tokioje kvailėje kaip aš?" 


Ketrina gerai išsimiegojo ir nieko nesapnavo. Kai ji 
nubudo, buvo jau beveik šešta valanda. Veikiai turėjo grįžti 
Kirkas. 

Ketrina išsimaudė po dušu ir apsirengė, visą laiką 
galvodama apie tai, kas laukia jos vakare. „Ne, ne vakare, 
- prisipažino pati sau, - o naktį. Padarysiu viską, kad jam 
būtų gera". 

Ji priėjo prie lango. Pradėjo temti. „Kirkas turbūt įsisma- 
gino, - pagalvojo Ketrina. Ji žvilgtelėjo į statų šlaitą tolumoje. 
- Tai turbūt ir yra Grišča? Įdomu, ar aš galėsiu kada nors nuo 
jo nusileisti? 

Septintą valandą Kirko vis dar nebuvo. Lauke jau visai 
sutemo. „Juk negali jis slidinėti tamsoje, - svarstė Ketrina. - 
Galiu lažintis, kad jis užsuko į barą išgerti". 

Ji jau ėjo prie durų, kai suskambėjo telefonas. 

Ketrina nusišypsojo. „Aš buvau teisi. Skambina Kirkas, 
kad pakviestų mane prisidėti prie jo bare". 

Ji pakėlė ragelį ir linksmai paklausė: 

- Na ką, sutikai sniego Žmogų? 

Nepažįstamas balsas paklausė: 

- Ponia Reinolds? 

Ji jau buvo atsakanti neigiamai, bet laiku prisiminė, kaip 
Kirkas užrašė budėtojo Žurnale. 

- Taip. Ponia Reinolds prie telefono. 

- Bijau, kad turiu jums blogą naujieną ponia Reinolds. 
Įvyko nelaimingas atsitikimas. Jūsų vyras... 

- O ne! Ar... tai rimta? 

- Bijau, kad taip. 

- Aš tuojau ateinu. Kur... 

- Man labai gaila, bet jis... jis negyvas, ponia Reinolds. 
Jis leisdamasis nuo kalno nusilaužė sprandą. 


16 SKYRIUS 

Tonis Ricolis žiūrėjo, kaip ji nuoga išėjo iš vonios, ir 
galvojo: „Kodėl graikių tokie dideli užpakaliai?" 

Ji šmurkštelėjo pas jį į lovą, apkabino ir sukuždėjo: 

- Aš džiaugiuosi, kad tu pasirinkai mane, poulaki. Aš iš 
karto tavęs įsigeidžiau, kai tik pamačiau. 

„Tonis Ricolis vos susitramdė, kad garsiai nenusikvato- 
tų. Sita kalė, matyt, prisižiūrėjo pornografinių filmų. 

- Zinoma, - atsakė jis. - Aš taip pat, vaikuti. 


Jis nutvėrė ją „Niujorkere“, abejotinos reputacijos nak- 
tiniame klube Kabario gatvėje, kur ji dainavo. Ji buvo ta, 
kurias graikai niekinamai vadina davyeezee skilo, arba „am- 
sintis šunelis". Nė viena šiame klube dirbančių mergužėlių 
neturėjo talento, bent jau vokalinio, bet už tam tikrą sumą 
bet kurią jų buvo galima parsivežti namo. Šitą vadino 
Helena. Ji buvo ganėtinai graži, tamsių akių, geidulingo 
veido, o kūnas buvo subrendęs. Jai buvo svidešimt ketveri, 
ir Toniui Ricoliui ji buvo per sena, tačiau Atėnuose jis nieko 
nepažinojo, tad rinktis nebuvo iš ko. 

- Aš tau patinku? - žaismingai paklausė Helena. 

- Aha. Aš iš proto kraustausi dėl tavęs. 

Jis ėmė glamonėti jos krūtis ir pajutęs, jog sukietėjo 
speneliai, įgnybo. 

- Oi! 

- Slinkis Žemyn, vaikuti. 

Ji neigiamai papurtė galvą: 

- Aš to nedarau. 

Ricolis įsmeigė į ją akis: 

- Iš tikrųjų? 

Kitą akimirką jis sugriebė ją už plaukų ir trūktelėjo. 

Helena suspiegė: 

- Parakalo. 

Ricolis skėlė jai smagų antausį: 

„ - Dar bent vienas garsas - ir aš nusuksiu tau sprandą. 

Ricolis jėga stumtelėjo jos veidą sau prie paslėpsnio: 

- Jis ten, mažyle. Nagi, pamalonink jį. 

- Paleisk, - suaimanavo mergina. - Man skauda. 

Ricolis dar tvirčiau suspaudė jos plaukus. 

- Ei, tu juk sakei, kad dėl manęs eini iš proto, argi 
pamiršai? 

Jis paleido plaukus, ji pakėlė galvą, jos akys žaibavo: 

- Eik tu!.. 

Bet jo veido išraiška privertė ją nutilti. Šitam vyriškiui 
aiškiai buvo ne viskas namie. Ir kaip ji to anksčiau nepaste- 
bėjo? 

- Mums nėra priežasčių pyktis, - pasakė ji, mėgindama 
jį nuraminti.- Mes... 

Tonio pirštai įsisiurbė jai į kaklą. 

- Aš tau moku ne už kalbas. - Jis vėl kirto jai per veidą. 
- Užsičiaupk ir imkis darbo. 

- Zinoma, mano džiaugsme, - paškubomis atsakė He- 
lena. - Žinoma. 


Ricolis buvo nepasotinamas, ir Helena neteko 
jėgų, tenkindama jo geidulius. Ji gulėjo šalia jo tol, kol 
įsitikino, kad jis užmigo. Tada ji tylutėliai išslinko iš 
lovos ir apsirengė. Jai gėlė visą kūną. Ricolis dar 
nesumokėjo jai, ir įprastu atveju Helena būtų pasiėmu- 
si pinigų iš piniginės, prisidėdama gerų arbatpinigių. 
Tačiau šį kartą kažkoks instinktas privertė ją išeiti, 
nepaėmus jokių pinigų. 

Po valandos Tonį Ricolį pažadino garsus beldimas į 
duris. Jis atsisėdo ir pažiūrėjo į laikrodį. Ketvirta valanda 
ryto. Apsidairė. Merginos nebuvo. 

- Kas ten? - paklausė jis. 

- Jūsų kaimynas. - Balsas skambėjo piktai. 

- Jus prie telefono. 

Ricolis delnu pasitrynė kaktą. 

- Einu. 

Jis apsivilko chalatą ir priėjo prie krėslo, ant kurio buvo 
užmestos kelnės. Patikrino piniginę. Visi pinigai buvo vie- 
toje. „Vadinasi, ta kalė ne kvaiša". Išėmė iš piniginės šimto 
dolerių banknotą, priėjo prie durų ir atidarė. 

Kaimynas stovėjo koridoriuje su chalatu ir šlepetėmis. 

- Ar žinote kelinta valanda? - piktai paklausė jis. - Jūs 
sakėte... 

Ricolis padavė jam šimtą dolerių. 

- Man labai nesmagu, - pasakė jis atsiprašinėjamu tonu. 
- Aš labai greitai. 

Kaimyno apmaudas lyg išgaravo: 

- Na, jau gerai. Gal reikalas toks, kad verta žadinti 
Žmogų ketvirtą ryto. 

Ricolis įėjo į kaimyno numerį ir paėmė ragelį: 

- Ricolis klauso. 

- Iškilo problema, pone Ricoli, - pasakė balsas ragelyje. 

- Koks reikalas? 

- Aš skambinu Spiro Lambru pavedimu. 

- O! - Staiga jį apėmė nerimas. - Kas atsitiko? 

- Tai susiję su Konstantinu Demiriu. 

- Ir kas? 

- Vienas jo tankerių dabar yra Marselyje. 

- Na? 

- Mums pavyko sužinoti, kad ponas Demiris įsakė 
atplukdyti laivą į Atėnus. Jis prisišvartuos sekmadienio rytą 
ir išplauks sekmadienio vakarą. Konstantinas Demiris keti- 
na juo išplaukti. 

- Ką?! 

- Jis mėgina pabėgti. 

- Bet mes su juo... 

- Ponas Lambru įpareigojo mane perduoti jums, kad 
Demiris ketina slapstytis JAV, kol ras būdą jūsų atsikratyti. 

„Na ir gudrus kalės vaikas!" 

- Aišku. Padėkokite mano vardu ponui Lambru. 

- Nėra už ką. 

Ricolis padėjo ragelį. 

- Viskas gerai, pone Ricoli! 

- Ką? Taip. 

Taip ir buvo. 

Kuo ilgiau Ricolis mąstė apie telefoninį pokalbį, tuo 
didesnį pasitenkinimą jautė: Jis taip išgąsdino Konstantiną 
Demirį, kad tas mėgina pabėgti. Tuo lengviau bus tvarkyti 
su juo reikalus. Sekmadienį. Jis turi dvi dienas pasirengi- 
mui. 

Ricolis-žinojo, kad turi būti atsargus. Kad ir kur jis eitų, 
iš paskos vilkosi „uodega“. „Sitie liurbiai policininkai, - 
niekinamai galvojo Ricolis. - Kai reikės, aš jų akimirka 
atsikratysiu". 


Ankstų kitos dienos rytą Ricolis nuėjo į telefono būdelę 
Kifisijo gatvėje ir surinko Atėnų valstybinio muziejaus nu- 
merį. 

Pro būdelės stiklą jis matė vyriškį, kuris dėjosi apžiūri- 
nėjąs parduotuvės vitriną, ir dar vieną, kitapus gatvės, 
entuziastingai kalbantį su gėlių pardavėju, - tie du, kurie jį 
sekė. „Sėkmės jums" - šyptelėjo Ricolis. 

- Kuratoriaus kabinetas. Kuo galiu jums padėti? 

- Viktorai? Tai Tonis. 

- Kas nors atsitiko? - Koroncio balse girdėjosi 
panika. 

- Ne, - raminamai atsakė Ricolis. - Viskas normalu. 
Viktorai, ar prisimeni dailutę vazą su raudonomis figūrėlė- 
mis? 

- Amfora „K“. 

- Aha. Aš šiandien ją paimsiu. 

Sekė ilga pauzė. 

- Šiandien? Aš... nežinau, Toni. - Koroncio balsas dre- 
bėjo. O jei staiga kas nors ne taip... 

- Gerai, drauguži, pamiršk tai. Tiesiog norėjau tau pa- 
daryti paslaugą. Tada pasakyk Selui Priziui, kad tu neturi 
pinigų, ir tegul jis daro, ką nori... 

- Ne, Toni, palauk. Aš... Aš... - Dar viena ilga pauzė. 

- Tu tikras, kad pats šito nori? Viktorai, jeigu tu pats 
nenori, tai taip ir pasakyk, ir aš išplauksiu į Valstijas, kur 

neturėsiu tokių bėdų. Žinai, man šitos bėdos nerūpi. Aš 
galiu... 

- Ne, ne. Aš vertinu viską, ką tu dėl manęs darai. Tikrai, 
Toni. Gerai, susitarkime šiandienai. 

- Gerai. Vadinasi, kai musiejų uždarys, tu nueisi ir 
pakeisi tikrąją vazą kopija. 

- Sargybinis prie išėjimo tikrina visus ryšulėlius. 

- Nair kas? Ar jūsų sargybinis meno specialistas? 

- Suprantama, ne. Bet... 

- Klausyk, ką aš pasakysiu, Viktorai. Tu paprasčiausiai 
paimsi čekį vienai kopijų ir prilipinsi jį prie popierinio paketo 
su tikra vaza. Supratai? 

- Taip, Aš... aš supratau. Kur mes susitiksime? 

- Mums nereikia susitikti. Išeik iš muziejaus lygiai šeštą. 
Prie išėjimo lauks taksi. Tu turi neštis su savim paketą. 
Pasakyk vairuotojui, kad važiuotų į „Britanikos" viešbutį. 
Liepk jam tavęs palaukti. Paketą palik taksi. Užeik į viešbutį, 
susirask barą ir ko nors išgerk. Paskui gali važiuoti namo. 

- Bet paketas... 

- Nesijaudink. Jis bus patikimose rankose. 

Viktoras Koroncis buvo šlaput šlaputėlis nuo prakaito. 

- Aš, Toni, niekada nieko panašaus nedariau. Visą savo 
gyvenimą... 

- Zinau, - nuramino jį Ricolis. - Aš taip pat nedariau. 
Prisimink, Viktorai, aš dėl tavęs rizikuoju, be to, visai nesa- 
vanaudiškai. 

Koroncio balsas trūkinėjo iš susijaudinimo. 

- Jūs geras draugas, Toni, geresnio aš niekada neturė- 
jau. - Jis truputį patylėjo, stengdamasis įveikti susijaudini- 
mą. - O kada maždaug aš gausiu pinigus? 

- Labai greitai, - patikino jį Tonis. - Ir tada tu neturėsi 
jokių rūpesčių. - „Ir aš taip pat, - džiugiai pagalvojo Ricolis. 
- Niekada". 

Uoste stovėjo du turistiniai laivai, ir todėl muziejuje buvo 
daug Žmonių. Paprastai Koronciui patikdavo stebėti lanky- 
tojus ir spėlioti, kas yra kas. Tarp turistų būdavo amerikiečių 
ir anglų, o taip pat visokiausių Žmonių iš įvairiausių šalių. 

Šiandien jį buvo apėmusi tokia panika, kad jis net galvoti 
apie juos nenorėjo. į 

Jis Žvilgtelėjo į dvi vitrinas, kur stovėjo pardavimui 
skirtos kopijos. Aplink jas būriavosi Žmonės, ir dvi parda- 
vėjos vos spėjo juos aptarnauti. 

„Gal jos viską parduos, - šmėstelėjo Koronciui viltis, - ir 
aš negalėsiu padaryti to, ką liepė Ricolis.'' Tačiau širdies 
gilumoje jis žinojo, kad jo viltis beprasmiška. Muziejaus 
rūsyje buvo šimtai vertingiausių eksponatų kopijų. 

Vaza, kurią pavogti pasiūlė Ricolis, buvo laikoma vienu 
pagrindinių muziejaus brangenybių. Šita amfora su raudo- 
nomis mitinėmis figūrėlėmis juodame fone buvo priskiriama 
15 amžiui prieš mūsų erą. Paskutinį kartą Koroncis ją laikė 
savo rankose prieš penkiolika metų, kai jis virpančia širdimi 
statė ją į vitriną, kur ji turėjo stovėti amžinai. „O dabar aš 
ketinu ją pavogti, - pasibaisėjęs pagalvojo Koroncis. - 7Tepa- 
deda man Dievas!" 


Visą dieną Koroncis vaikščiojo kaip migloje, baimin- 
gai laukdamas momento, kai jis taps vagimi. Jis grįžo į 
kabinetą, uždarė duris ir atsisėdo prie stalo: „Aš negaliu 
to padaryti. Juk turi būti kokia nors kita išeitis. Bet kokia?" 
Jis neturėjo nė menkiausios galimybės gauti tokią sumą. 
Ausyse ligi šiol skambėjo Prizio balsas: „Tu atiduosi man 
pinigus šiandien arba aš tave sušersiu žuvims. Įsidėmė- 
jai?" Šitas žmogus - tikras žmogžudys. Ne, pasirinkimo 
jis neturi. 

Likus ligi šešių kelioms minutėms Koroncis išėjo iš savo 
kabineto. Dvi moterys, kurios prekiavo eksponatų kopijo- 
mis, jau rengėsi uždaryti savo kioską. 

- Sidnomi, - kreipėsi į jas Koroncis. - Mano draugo 
gimtadienis. Norėtųsi jam padovanoti ką nors iš muziejaus. 
- Jis priėjo prie vitrinos ir apsimetė, kad renkasi. Ten buvo 
daugybė vazų, biustų, taurių, knygų ir žemėlapių. Jis ilgai 
juos apžiūrinėjo, lyg nežinotų, ką išsirinkti. Galiausiai jis 
parodė raudonosios amforos kopiją. - Štai, ko gero, šita 
tiks. 

- Be jokios abejonės, - pasakė moteris. Ji išėmė amforą 
iš vitrinos ir padavė ją Koronciui. 

- Prašom duoti man sąskaitą. 

- Zinoma, pone Koronci. Galbūt ją gražiau suvynioti? 

- Ne, nereikia, - greitai atsakė Koroncis. - Tiesiog įdėkite 
ją į popierinį paką. 

Jis stebėjo, kol ji įdėjo amforą ir sąskaitą į popierinį 
maišelį. 

- Ačiū. 

- Esu tikra, kad jūsų draugui patiks. 

- Aš taip pat taip manau. - Drebančiomis rankomis jis 
paėmė popierinį paką ir grįžo į kabinetą. 

Užrakinęs duris, Koroncis išėmė amforą iš pako ir 
pastatė ant stalo. „Dar nevėlu, - pagalvojo Koroncis. - Kol 
aš dar nepadariau jokio nusikaltimo". Jis kankinosi, nežino- 
damas, kam ryžtis. | galvą lindo mintys, viena už kitą 
baisesnės. „Galima pabėgti į kokią nors šalį ir palikti žmoną 
su vaikais. Arba nusižudyti. Arba nueiti į policiją ir pareikšti, 
kad man grasina. Betvos tik tiesa iškils aikštėn - man galas". 
Ne, išeities nebuvo. Prizis jį nužudys, jeigu nesumokės jam 
skolos. „Reikia būti dėkingam Dievui už tai, kad aš turiu tokį 
draugą kaip Tonis. Jeigu ne jis, aš jau seniai būčiau lavo- 
nas". 

Jis žvilgtelėjo į laikrodį: laikas veikti. Koroncis pakilo, jo 
kojos virpėjo. Giliai kvėpuodamas, jis truputį pastovėjo, 
stengdamasis suimti save į rankas. Pajuto, kad sudrėko 
delnai. Nusišluostė juos į marškinius. Paskui įdėjo kopiją į 
popierinį paką ir nuėjo prie durų. Apsaugininkas, stovintis 
prie įėjimo, išeidavo šeštą, po to kai užsidarydavo muziejus. 
Kitas sargybinis apeidavo muziejų, bet šiuo momentu jis 
buvo tolimajame muziejaus gale. Jį ir Koroncį skyrė bent 
pustuzinis salių. 

Koroncis išėjo iš kabineto ir iš karto susidūrė su apsau- 
gininku. Jis iš netikėtume krūptelėjo. 

- Atleiskite, pone Koronci. Nežinojau, kad jūs dar neiš- 
ėjote. 

- Taip. Aš... aš kaip tiktai rengiausi išeiti. 

- Žinote, - pasakė apsaugininkas, - aš jums labai pavy- 
džiu. 

„Kad tu žinotum!" 

- Iš tiesų? Kodėl? 

- Jūs tiek daug žinote apie visus šituos daiktus. Aš štai 
čia vaikštau, žiūrinėju, o juk tai istorijos dalelės, tiesa? O aš 
apie jas nieko nežinau. Galbūt kada nors jūs man apie juos 
papasakosite. Aš juk... 

Šitas prakeiktas kvailys niekada nenutils. 

- Na, suprantama. Kada nors. 

Priešingoje salės pusėje Koronciui gerai matėsi vitrina 
su neįkainojama amfora. Reikėjo žūtbūt atsikratyti apsau- 
gininko. 

- Ten... ten rūsyje, atrodo, ne visai tvarkinga signaliza- 
cija. Gal jums būtų nesunku patikrinti? 

- Zinoma. Kiek aš suprantu, kurie ne kurie muziejuje 
laikomi daiktai yra... 

- Gal jūs tiesiog dabar ir patikrinsite? Nesinorėtų išeiti, 
kol nejsitikinau, kad viskas kaip reikiant. 

- Suprantama, pone Koronci. Aš tuojau pat grįšiu. 

Koroncis matė, kaip apsaugininkas perėjo salę ir nuėjo į 
rūsio pusę. Užteko anam dingti iš akių, kai Koroncis puolė 
prie vitrinos su raudonąja amfora, išsitraukė raktąir pagalvojo: 
„O aš juk iš tikrųjų pasiryžau. Dabar aš ją pavogsiu. - Raktas 
iškrito jam iš rankų ir žvangtelėjo atsitrenkęs į grindis. - Gal tai 
ženklas? Gal Viešpats nori mane į protą atvesti?" 

Prakaitas srovelėmis tekėjo jo veidu. Pasilenkęs jis 
pakėlė raktą ir įdūrė akis į amtforą. Ji buvo tiesiog nepapras- 
tai puiki. Prieš tūkstančius metų jo protėviai įdėjo į ją tiek 
meilės. Apsaugininkas teisus: tai buvo istorijos dalelė, ku- 
rios neįmanoma kompensuoti. 

Koroncis užsimerkė. Jį nukrėtė šiurpulys. Apsidairė, 
kad įsitikintų, jog niekas jo nestebi, atrakino vitriną ir atsar- 
giai išėmė vazą. Iš popierinio pako išėmė kopiją ir pastatė 
į originalo vietą. 

Akimirką pastovėjo, žiūrėdamas į kopiją. Padaryta ji 
buvo puikiai, tačiau jo patyręs Žvilgsnis matė, jog tai - 

padirbinys. Tai buvo akivaizdu. „Tačiau tiktai man, - ramino 
save Koroncis, - ir dar keliems specialistams". Niekas kitas 
neįžiūrėtų skirtumo. Ir kam ateis į galvą ją įtariai apžiūrinėti? 
Koroncis užrakino vitriną ir tikrąją amforą įsidėjo į popierinį 
paką, kur gulėjo čekis. 

Išsiėmė nosinę ir nusišluostė veidą ir delnus. Darbas 
padarytas. Pažiūrėjęs į laikrodį pamatė, kad jau dešimt 
minučių po šešių. Reikėjo skubėti. Jis jau ėjo durų link, kai 
pamatė priešais ateinantį apsaugininką. 

- Aš neradau jokių sutrikimų, pone Koronci. Signaliza- 
cijos sistema veikia ir... 

- Puiku, - atsakė Koroncis, - visada geriau atliekamą 
kartą patikrinti. 

Apsaugininkas nusišypsojo: 

- Jūs teisus. Išeinate? 

- Taip. Labos nakties. 

- Labos nakties. 

Antrasis apsaugininkas prie durų jau ketino eiti. Tačiau 
pastebėjo Koroncio rankose popierinį paketą ir, plačiai 
nusišypsojęs, pasakė: 

- Privalau patikrinti. Patys taisykles surašėte. 

- Suprantama, - paskubomis sutiko Koroncis ir padavė 
apsaugininkui paką. 

- Dovana bičiuliui, - paaiškino Koroncis. - Jis iš profesi- 
jos inžinierius. („Kam aš tai sakau? Koks jo reikalas? Reikia 
elgtis natūraliai".) 

- Labai miela. - Apsaugininkas įmetė amforą atgal 
į paką, ir akimirką Koroncis išsigando, kad ji nesuduž- 
tų. 

Jis prispaudė paką prie krūtinės: 

- Kalispehra. 

Apsaugininkas atidarė jam duris: 

- Kalispehra. 

Koroncis išėjo į gryną orą, sunkiai alsuodamas ir grum- 
damasis su šleikštuliu. Jo rankose buvo daiktas, kuris 
kainuoja keletą milijonų dolerių, bet jis į šituos daiktus 
žiūrėjo ne pro pinigų prizmę. Jis galvojo apie tai, kad 

išduoda savo tėvynę, pavogęs jos istorijos dalelę ir parda- 
vęs ją kažin kokiam užsieniečiui. 

Jis nulipo laipteliais žemyn. Kaip Ricolis buvo pažadė- 
jęs, prie įėjimo jo laukė taksi. Koroncis atidarė dureles ir 
atsisėdo į mašiną. 

- „Britanikos“ viešbutis, - pasakė jis vairuotojui. 

Jis atsilošė į sėdynę. Visai neturėjo jėgų. Atrodė, jog 
jis ką tik išėjo iš mūšio lauko. Įdomu, laimėjo jis ar 
pralaimėjo? 

Kai taksi sustojo prie viešbučio, Koroncis vairuotojui 
pasakė: „Prašau palaukti". Paskutinį kartą žvilgtelėjo į ne- 
įkainojamą paką ant užpakalinės sėdynės, paskui greitai 
įėjo į viešbučio holą. Tarpduryje jis grįžtelėjo. | taksi sėdo 
kažin koks vyriškis. Dar sekundė, ir taksi nulėkė. 

Taigi darbas padarytas. „Daugiau niekada nieko pana- 
šaus nepasikartos, - pagalvojo Koroncis. - Niekada gyveni- 
me. Košmaras pasibaigė". 


Sekmadienį, trečią valandą dienos, Tonis Ricolis išėjo 
iš viešbučio ir pasuko Omonijos aikštės link. Jis buvo su 
ryškiai raudonu languotu švarku, žaliomis kelnėmis ir rau- 
dona berete. Paskui jį ėjo du detektyvai. Vienas jų pasakė: 
„Šituos skudurus jis, matyt, cirke įsigijo". 

Metakso gatvėje Ricolis įsėdo į taksi. Detektyvas per 
pasikalbėjimo įtaisą pranešė: 

- Objektas įsėdo į taksi ir važiuoja vakarų kryptimi. 

Atsakymas skambėjo taip: 

- Matome. Sekame paskui jį. Grįžkite į viešbutį. 

- Klausau. 

Neišvaizdus pilkas „Sedanas“ važiavo paskui taksi ne- 
dideliu atstumu. Dabar taksi važiavo pietų kryptimi, pro 
Monastirakį. Šalia „Sedabo" vairuotojo sėdintis detektyvas 
paėmė į rankas mikrofoną. 

- Centrinė? Praneša ketvirtasis. Objektas važiuoja taksi. 
Važiuoja Felheliono gatve... Minutėlę. Jie ką tik pasuko į 
Peto gatvę. Panašu, kad jis važiuoja į Plaką. Ten jį galime 
pamesti. Pasiųskite ką nors jį sekti. 

- Minutėlę, ketvirtasis. - Po pauzės radijas vėl atgijo. - 
Ketvirtasis, galime pasiųsti jums pastiprinimą. Jeigi jis išlips 
Plakoje, sekite toliau. 

- Kala. Objektas su languotu raudonu švarku, žaliomis 
kelnėmis ir raudona berete. Jo negalima nepastebėti. Pa- 
laukite. Taksi sustojo, jis išlipo Plakoje. 

- Tuojau perduosime jūsų informaciją. Viskas, jį seka. 
Jūs laisvi. Ryšys baigtas. 

Plakoje du detektyvai stebėjo iš taksi lipantį vyriškį. 

- Kur jis ir gavo tokius drabužius?-- garsiai nusistebėjo 
vienas jų. 

Jie priėjo arčiau ir ėjo paskui jį per minią siauromis 
kreivomis senamiesčio gatvelėmis. Maždaug valandą jis be 
tikslo slankiojo po gatves. Paskui nusileido žemyn Anafio- 
tiko gatve ir sustojo prie turgaus pasmaksoti į kardus, 
dagtinius šautuvus, puodus, žvakides, žibalines lempas ir 
binoklius. 

- Kurių velnių jam ten reikia? 

- Toks įspūdis, lyg jis būtų išėjęs pasivaikščioti. Stok. 
Štai jis eina. 

Jis pasuko į Herondo gatvę ir nuėjo „Ksinoso" restora- 
no link. Detektyvai stovėjo nuošaliau, stebėdami, kaip jis 
užsisako pietus. 

Jiems jau viskas ėmė įkyrėti. 

- Kad jis greičiau ką nors padarytų. Noriu namo. Kad 
taip dabar pamiegojus. 

- Geriau nežiopsok! Jeigu jį paleisime, tai Nikolinas 
mums galvas nukąs. 

- Kaipgi tu jį pamesi! Jis kaip švyturys. 

Antrasis detektyvas žiūrėjo į jį išpūtęs akis. 

- Ką tu pasakei? 

- Aš sakiau... 

- Važiuojam. - Jo balse netikėtai pasigirdo nerimas. - Ar 
tu matei jo veidą? 

- Ne. 

- Ir aš ne. Tiflo! Einam. 

Detektyvai greitai įėjo į restoraną ir priėjo prie staliuko. 

Priešais juos sėdėjo visai nepažįstamas žmogus. 


Inspektorius Nikolinas buvo be galo įniršęs. 

- Aš pasiunčiau tris brigadas sekti Ricolį. Kaip jūs 
įsigudrinote jį pamesti? 

- Jis mus pergudravo, inspektoriau. Pirmoji grupė matė, 
kaip jis įsėdo į taksi... 

- Pražiopsojote taksi? 

- Ne, sere. Mes matėme, kaip jis išlipo. Tiksliau, mes 
manėme, kad tai jis. Jis buvo labai ryškiai apsirengęs. Taksi 
buvo kitas keleivis, su kuriuo jis pasikeitė drabužiais. Mes 
ne tą sekėme. 

- O Ricolis nuvažiavo taksi? 

- Taip, sere. 

- Numerį užrašėte? 

- Suprantate, sere, mums tai pasirodė nereikalinga. 

- O kokį Žmogų jūs suėmėte? 

- To viešbučio, kur gyveno Ricolis darbuotoją. Ricolis 
jam pasakė, kad nori kai kam iškrėsti pokštą. Davė jam 
šimtinę. Daugiau vaikinas nieko nežino. 

Insoektorius Nikolinas giliai atsiduso: 

- Jei aš teisingai suprantu, tai dabar niekas nežino, kur 
šiuo momentu yra Ricolis. 

- Bijau, sere, kad nežino. 


Graikija turi septynis svarbiausius uostus: Saloni- 
kus, Patrus, Volą, Igumenicą, Kavalą, Heraklioną ir 
Pirėją. 

Pirėjas yra už septynių mylių į pietvakarius nuo Atėnų. 
Jis ne tik svarbiausias Graikijos uostas, bet ir vienas svar- 
biausių Europos uostų. Pirėjyje keturi uostai, trys iš jų skirti 
jachtoms ir vandenynų laivams. Ketvirtasis uostas, Herak- 
lis, skirtas krovininiams laivams, kurie švartuojasi tiesiai prie 
krantinės. | 

„Telė" buvo išmetęs inkarą Heraklio įlankoje. Tai buvo 
didžiulis tankeris, panašus į milžinišką begemotą, tūnantį 
tamsiame vandenyje. 

Tonis Ricolis, lydimas keturių vyriškių, atvažiavo į prie- 
plauką. Zvilgtelėjęs į didžiulį tankerį, Ricolis pagalvojo: 
„Taigi jis čia. Dabar patikrinsime, ar yra tankeryje mūsų 
bičiulis Demiris". 

Jis atsigręžė į lydinčiuosius: 

- Dviese palaukite čia. Kiti eikite su manimi. Stebėkite, 
kad niekas neišliptų iš laivo. 

- Bus padaryta. 

Ricolis ir du vyriškiai nuėjo prie trapo. Kai jie užlipo į 
viršų, prie jų priėjo jūreivis: 

- Kuo galiu būti naudingas? 

- Mes pas poną Demirį. 

- Ponas Demiris savo kajutėje. Jis jūsų laukia? 

„Vadinasi, žinios buvo teisingos". Ricolis nusišypsojo: 

- O kaipgi. Žinoma, ne. Kelintą išplaukiate? 

- Vidurnaktį. Aš jus palydėsiu. 

- Ačiū. 

Paskui jūreivį jie nuėjo deniu prie laiptelių, kurie vedė 
žemyn. Trys vyriškiai nulipo paskui jį ir siauru koridoriumi, 
aplenkę kajutes, priėjo prie paskutiniųjų durų. Jūreivis no- 
rėjo pabelsti, bet Ricolis jį atstūmė: 

- Mes patys prisistatysime. - Pastūmė duris ir jėjo. | 

Kajutė buvo gerokai didesnė negu manė Ricolis. Cia 
buvo lova, sofa, rašomasis stalas ir du krėslai. Už rašomojo 
stalo sėdėjo Konstantinas Demiris. 

Pamatęs įėjusį Ricolį, jis sunkiai pakilo. Jo veidas išba- 
lo. 

- Ką... ką jūs čia veikiate? - vos girdimai ištarė jis. 

- Mes su draugais nutarėme palinkėti tau, Kostai, lai- 
mingos kelionės. 

- Iš ko jūs sužinojote... Aš noriu pasakyti... aš jūsų 
nelaukiau. 

- Kas tiesa, tai tiesa, - sutiko Ricolis. Jis pasisuko į jūreivį 
ir pasakė: „Ačiū, bičiuli". 

Jūreivis išėjo. 

Ricolis pažvelgė į Demirį. 

- Išsirengei į kelionę netsisveikinęs su savo partneriu? 

- Ne, Žinoma, ne, - paskubomis atsakė Demiris. - Aš... 
atvažiavau čia šio to patikrinti. Tankeris išplauks ryte. - Jo 
pirštai virpėjo. 

Ricolis priėjo arčiau. Paskui tyliai pasakė: 

- Kostai, vaikuti, tu padarei didelę klaidą. Kokia prasmė 
bėgti, kai nėra kur pasislėpti? Mes juk su tavimi susitarėme. 
Ar pamiršai? Ar žinai, kas atsitinka tiems, kas sulaužo žodį? 
Jie miršta. O miršta jie sunkiai. 

Demiris nurijo gerklėje įstringusį gniutulą: 

- Aš.... aš norėčiau pasikalbėti tik su jumis vienu. 

Ricolis pasisuko į savo palydovus: 

- Palaukite už durų. 

Kai tie du išėjo, Ricolis atsisėdo į krėslą. 

- Tu, Kostai, mane nuvylei. 

- Aš to padaryti negaliu, - tarė Demiris. - Aš duosiu jums 
pinigų - jūs apie tokią sumą ir nesvajojote. 

- Už ką? 

- Jūs išlipate iš šito laivo ir paliekate mane ramybėje. - 
Demirio balse skambėjo neviltis. - Jūs negalite su manimi 
taip pasielgti. Vyriausybė atims visą mano laivyną. Aš būsiu 
sužlugdytas. Aš duosiu viską, ko jūs panorėsite. 

Tonis Ricolis nusišypsojo: 

- Aš turiu viską, ko man reikia. Kiek turi tankerių? 
Dvidešimt? Trisdešimt? Mes juos visus panaudosime. Vis- 
kas, ko mums reikia, tai parinkti dar porą uostų. 

- Jūs... jūs neįsivaizduojate, ką jūs man darote. 

- Manau, apie tai vertėjo pagalvoti tada, kai rengėtės 
daryti tą aferą. - Tonis Ricolis atsistojo. - Tau teks pasikalbėti 
su kapitonu. Pasakyk jam, kad mes turėsime sustoti kur 
nors Floridos pakrantėje. 

Demiris padvejojo: 

- Gerai. Kai rytą jūs grįšite į laivą... 

Ricolis nusikvatojo: 

- Aš niekur nesirengiu eiti. Baik tuos žaidimus. Tu juk 
nori pasprukti vidurnaktį. Puiku. Ir aš su tavimi paspruksiu. 
Mes atgabensime į laivą heroiną ir, kad pasaldintume san- 
dėrį, paimsime dar vieną valstybinio muziejaus lobių. Ir tu jį 

kontrabanda nugabensi man į Ameriką. Tegul tai bus tau 
bausmė už tai, kad tu mėginai man akis apmuilinti. 

Demiris atrodė visai pasimetęs. 

- Galbūt vis dėlto... - pradėjo jis, - aš galiu ką nors 
padaryti... 

Ricolis paplekšnojo jam per petį. 

- Pažvalėk. Pažadu, tau patiks būti mano partneriu. 

Ricolis priėjo prie durų ir atidarė. 

- Viskas gerai. Galima krauti, - pasakė jis. 

- Kur mes padėsime krovinį? 

Laive buvo daugybė vietų, kur galima buvo paslėpti 
krovinį, bet Ricolis nematė reikalo sukti galvą. Konstantino 
Demirio laivynas nekėlė įtarimo. 

- Įdėkite krovinį į bulvių maišą, pažymėkite jį ir paslėp- 
kite triume, - paliepė jis. - Vazą atneškite ponui Demiriui. 
Tegul jis ją asmeniškai saugoja. - Ricolis atsisuko į Demirį 
ir niekinamai nužvelgė jį. - Neprieštaraujate? 

Demiris mėgino kažin ką pasakyti, bet veltui. 

- Gerai, vaikinai, - paliepė Ricolis, - veikite. 

Tonis patogiau įsitaisė krėsle. 

- Nebloga kajutė. Leidžiu tau čia pasilikti, Kostai. Mes 
su vaikinais rasime sau kitą patalpą. 

- Dėkoju jums, - susikrimtęs ištarė Demiris, - dėkoju. 


Vidurnaktį du buksyrai išvilko milžinišką tankerį į atvirą 
jūrą. Heroinas jau buvo triume, o amfora atnešta į Demirio 
kajutę. 

Tonis Ricolis pasikvietė vieną savo bičiulių į šalį: 

- Nueik į radijo kabiną ir nutrauk laidus. Nenoriu, kad 
Demiris perduotų ką nors į krantą. 

- Supratau tave, Toni. 

Nors Konstantinas Demiris visiškai palūžo, Ricolis ne- 
norėjo rizikuoti. 

Kol išplaukė, Ricolis vis nerimavo, kad tik neįvyktų ko 
nors nenumatyta, nes viskas, kas vyko, pralenkė visus jo 
lūkesčius. Jo pertneris - Konstantinas Demiris, vienas pačių 

turtingiausių ir galingiausių Žmonių pasaulyje. „Partne- 
ris... Kaipgi, - galvojo Ricolis, - juk jis visiškai mano 
rankose! Visas jo prakeiktas laivynas - mano. Aš galiu 
gabenti tiek heroino, kiek tiktai norėsiu. Tegul kiti neriasi 
iš kailio, mėgindami nugabenti miltelius į Valstijas. Aš 
viską suėmiau. O dar šitos muziejinės retenybės. Jau 
pasisekė, tai pasisekė. Ir viskas tiktai mano. Vaikinams 
apie tai visai nereikia žinoti". 

Tonis Ricolis užsnūdo. Jis sapnavo ištisus laivynus 
auksinių laivų ir pilnus jaunučių tarnaičių rūmus. 


Nubudęs rytą, Ricolis su savo bičiuliais nuėjo pusry- 
čiauti. Bendrojoje kajutėje jau buvo keletas ekipažo narių. 
Stiuardas priėjo prie jų stalo: 

- Labas rytas. 

- O kur ponas Demiris? - paklausė Ricolis. - Ar jis 
nepusryčiauja? 

- Jis guli savo kajutėje, pone Ricoli. Mums įsakyta 
patiekti jums ir jūsų draugams viską, ko pageidausite. 

- Labai malonu iš jo pusės, - nusišypsojo Ricolis. - Man 
atneškite apelsinų sulčių ir kiaušinienę su kiauliena. Ojums, 
vaikinai? 

- Skamba neblogai. 

Kai pusryčiai buvo užsakyti, Ricolis tarė: 

- Aš norėčiau, kad jūs išsiskirtumėte. Stenkitės laikytis 
nepastebimai. Būkite mandagūs ir malonūs. Nepamirškite, 
mes svečiuojamės pas poną Demirį. 


Priešpiečių Demiris neatėjo. Vakarienės taip pat. 

Ricolis nusprendė nueiti su juo paplepėti. 

Demiris sėdėjo kajutėje, akis įbedęs į iliuminatorių. 
Atrodė jis išblyškęs ir išvargęs. 

- Pavalgytum, partneri, juk reikia palaikyti jėgas, - 
pasakė Ricolis. - O tai dar staiga susirgsi. Juk mes turime 
galybę reikalų. Aš liepsiu stiuardui, kad atneštų vakarienę 
čia. 

Demiris giliai atsiduso: 

- Aš nenoriu. Beje, gerai. Prašom išeiti. 
Ricolis nusišypsojo. 
- Išeinu. Po vakarienės - pamiegok. Tu prastai atrodai. 


Rytą Tonis nuėjo pas kapitoną. 

- Aš - Tonis Ricolis, - pasakė jis. - Pono Demirio svečias. 

- Zinau. Ponas Demiris įspėjo, kad jūs pas mane užei- 
site. Jis kąžką sakė apie kurso pakeitimą. 

- Teisingai. Aš pasakysiu, kai reikės. Kada mes pri- 
plauksime Floridos pakrantę? 

- Maždaug po trijų savaičių, pone Ricoli. 

- Puiku. Aš dar užeisiu. 

Ricolis išėjo ir leidosi slampinėti po tankerį - savo 
tankerį. Visas tas prakeiktas laivynas dabar priklausė jam. 
Visas pasaulis! Ricolis negalėjo prisiminti, kad kada nors 
buvo toks laimingas. 


Jie laimingai kirto vandenyną. Retkarčiais Ricolis užei- 
davo į Demirio kajutę. 

- Galėtum laive mergų turėti, - sykį pasakė jam Ricolis. 
- Beje, aš girdėjau, kad graikams mergos nereikalingos. Ar 
tiesa? 

Bet Demiris apsimetė, kad įžeidimo negirdėjo. 


Dienos slinko lėtai, bet kiekviena valanda artino Ricolį 
prie jo svajonės įgyvendinimo. Jis baisiai nekantravo. Pra- 
ėjo savaitė, paskui dar savaitė, ir galų gale jie priplaukė 
šiaurinę Amerikos pakrantę. 

Seštadienį, kai Ricolis stovėjo prie borto ir žiūrėjo į 
vandenyną, staiga tvykstelėjo žaibas. 

Prie jo priėjo pirmasis kapitono padėjėjas: 

- Panašu, kad orai bjūra, pone Ricoli. Tikiuosi, jūs 
nebijote jūros ligos. 

Ricolis gūžtelėjo pečiais: 

- Aš nieko nebijau. 

Vandenyne pakilo bangos. Laivas tai galu panirdavo į 
bangą, tai pakildavo ant jos keteros. 

Ricolis pajuto, kad jį pykina. „Atrodo, kad jūros ligos aš 
bijau, - nusišypsojo jis. - Na, ir koks skirtumas?" Visas 
pasaulis priklausė jam. Jis grįžo į kajutę ir anksti atsigulė. 

Jis vėl sapnavo sapnus. Sį kartą be auksinių laivų ir 
plikų merginų. Blogus sapnus. Vyko karas, griaudėjo pa- 
būklai. Jį pažadino sprogimas. 

Miegai kaip mat išsilakstė. Kajutę supo. Laivas buvo 
audros apicentre, kad ją velniai rautų. Jis girdėjo, kaip 
koridoriumi bėgiojo žmonės. Kas galų gale čia vyksta? 

Tonis greitai išsirangė iš lovos ir išėjo į koridorių. Grin- 
dys staiga pasviro į kairę, ir jis vos išsilaikė ant kojų. 

- Kas atsitiko? - riktelėjo jis pro šalį bėgančiam Žmogui. 

- Sprogimas. Laive gaisras. Mes skęstame. Geriau 
bėkite į denį. 

„Skęstame?.. - Ricolis netikėjo savo ausimis. Viskas 
taip sklandžiai ėjo. - Nusispjauti, - pagalvojo Ricolis. - Net 
jei aš prrasiu šitą krovinį, aš galiu sau tai leisti. Bus dar tų 
krovinių. Reikia gelbėti Demirį. Be jo - galas. Reikia pasiųsti 
SOS signalą". - Ir staiga prisiminė, kad pats liepė sugadinti 
siųstuvą. 

Sunkiai išlaikydamas lygsvarą, Ricolis ėjo koridoriumi 
prie trapo ir užlipo į denį. Didžiausiam jo nustebimui, audra 
pasibaigė. Jūra buvo rami. Buvo pilnatis. Staiga vėl pasigir- 
do sprogimas, paskui dar vienas. Laivas dar labiau pakry- 
po. Laivagalis greitai grimzdo į vandenį. Jūreiviai bandė 
nuleisti gelbėjimosi valtis, tačiau jau buvo vėlu. Jūra aplink 
tankerį liepsnojo, nes išsiliejo nafta. O kur gi Konstantinas 
Demiris? 

Tuo metu jis pro sprogimų debesį išgirdo kažkur aukš- 
tai variklio gaudimą. Jis pakėlė galvą. Maždaug dešimties 
pėdų aukštyje virš tankerio kybojo sraigtasparnis. 

„Mes išgelbėti", - apsidžiaugė Ricolis ir iš visų jėgų ėmė 
mojuoti rankomis. 

Prie sraigtasparnio iliuminatoriaus buvo prigludęs kaž- 
kieno veidas. Ricolis ne iš karto suprato, jog tai Demiris. Jis 
šypsojosi, o jo pakeltoje rankoje buvo neįkainojamoji am- 
fora. 

Ricolis negalėjo atitraukti nuo jos akių, mėgindamas 
suvokti, kas vyksta. Iš kur Konstantinas Demiris gavo vidur- 
naktį malūnsparnį?.. 

Ir staiga jis viską suprato, ir jo širdis nukrito į kulnus. 
Niekada, nė vieną minutę, Konstantinas Demiris nesirengė 
turėti su juo reikalų. Sitas kalės vaikas viską apmąstė iš pat 
pradžių. Tas telefono skambutis, kai jam pranešė, kad 
Demiris ketina pabėgti... Tada skambino ne Spiro Lambru 
žmogus, o Kantstantino Demirio. Jis paspendė jam žaban- 
gus, įviliojo į laivą, ir Ricolis pakliuvo kaip paskutinis nevis- 
protis. 

Tankeris vis labiau grimzdo, ir Ricolis jau jautė, kaip 
šaltos okeano bangos plakasi prie jo kojų, kaip apsemia jo 
kelius. Sitas niekšas juos visus paliko dvėsti nežinia kur, ir 
niekas niekada nesužinos, kas įvyko. 

Ricolis vėl pakėlė galvą į malūnsparnį ir laukinio balsu 
suriko: „Grįžk! Aš duosiu tau viską, ko panorėsi!“ Vėjas 
nunešė jo žodžius į šalį. | 

Paskutinis dalykas, kurį pamatė Tonis Ricolis, kol laivas 
dar neapvirto ir degantis sūrus vanduo neužliejo jam akių, 
buvo sraigtasparnis pilnaties fone. 


17 SKYRIUS 
Sent Moricas 


Ketriną ištiko šokas. Ji sėdėjo ant sofos savo viešbučio 
numeryje ir klausėsi, kaip Hansas Bergmanas, slidininkų 
gelbėtojų grupės vyresnysis, sako jai, kad Kirkas negyvas. 
Bergmano balsas bangomis užliedavo Ketriną, tačiau Žo- 
džių ji nesuprato. Ji buvo sukrėsta šito atsitikimo siaubo. 
„Visi man artimi žmonės miršta, - galvojo ji, pagauta nevil- 
ties. - Laris miręs, o dabar - Kirkas". Buvo ir kiti - Noelė Peidž, 
Napoleonas Čotas, Frederikas Stavras. Kažin koks nesibai- 
giantis košmaras. 

Pro nevilties miglą ji vargais negalais išgirdo Hanso 
Bergmano balsą: 

- Ponia Reinolds... Ponia Reinolds... 


200 


Ji pakėlė galvą. 

- Aš ne ponia Reinolds, - pavargusiu balsu atsakė ji. - 
Aš - Ketrina Aleksander. Mes su Kirku... buvome draugai. 

- Aišku. 

Ketrina giliai atsiduso. 

- Kaip... kaip tai atsitiko? Kirkas taip gerai slidinėjo. 

- Žinau. Jis buvo čia-ne vieną kartą. - Bergmanas 
palingavo galva. - Tiesą sakant, panele Aleksander, aš ir 
pats nesuprantu, kas atsitiko. Kūną mes radome Lagalpe - 
trasoje, kuri uždaryta praeitą savaitę dėl sniego griūties. Gal 
vėjas nunešė rodykles? Man labai gaila. 

„Gaila... Koks kvailas nereikšmingas žodis!" 

- Ar nieko nenorite pasakyti dėl laidotuvių, panele Aleksander? 

Vadinasi, mirtis - tai ne visko pabaiga. Dar reikėjo 
kažkuo pasirūpinti. Karstu, vieta kapuose, gėlėmis, pranešti 
giminaičiams. Ketrinai norėjosi rėkti. 

- Panele Aleksander? 

Ketrina žvilgtelėjo į Bergmaną: 

- Aš pranešiu Kirko šeimai. 

- Dėkoju jums. 

Visą kelią atgal jos nuotaika buvo siaubinga. Ji važiavo 
su Kirku į kalnus, kupina vilties, kad šita kelionė galbūt jai 
atvers duris į naują gyvenimą. 


Koks Kirkas buvo geras ir kantrus! „Aš turėjau jam 
nusileisti, - galvojo Ketrina. - Bet vis viena tai nebūtų nieko 
pakeitę. Apskritai nieko neįmanoma pakeisti. Aš esu pra- 
keikta. Aš nešu mirtį kiekvienam, kas prie manęs prisiartina". 

Ji buvo pernelyg prislėgta, kad iš karto grįžtu prie 
darbo. Ji užsidarė savo bute ir atsisakė bet kokių pasima- 
tymų. Ekonomė Ana gamino jai maistą ir atnešdavo į kam- 
barįj. Bet Ketrina negalėjo valgyti. 

- Jūs turite ką nors suvalgyti, panele Aleksander. 

Tačiau Ketrinai maistas kėlė šleikštulį. 


Kitą dieną jai pasidarė dar blogiau. Krūtinė atrodė lyg 
švino pripilta. Buvo sunku kvėpuoti. 

„Ilgiau negali taip tęstis, - nusprendė Ketrina. - Reikia 
kažin ką daryti". 

Jai šovė į galvą mintis pasikalbėti su Evelina. 

- Aš kalta dėl to, kas įvyko. 

- Tu kalbi kvailystes, Ketrina. 

- Aš Žinau, kad negaliu nieko sau padaryti. Vis viena 
jaučiuosi kalta. Gal vertėtų su kuo nors pasikalbėti? Pavyz- 
džiui, su psichiatru? 

- Aš vieną pažįstu, jis tiesiog nepaprastas, - pasakė 
Evelina. - Beje, pas jį retsykiais nueina Vimas. Jo pavardė 
Alanas Hamiltonas. Aš turėjau draugę, kuri vis mėgino 
gyvenimą užbaigti savižudybe. Po gydymosi kurso pas jį, 
ji net negalvoja apie tai. Nori pas jį nueiti? 

„O jei staiga jis pasakys, kad aš beprotė? O jeigu aš iš 
tiesų beprotė?" 

- Noriu, - atsakė nenoriai Ketrina. 

- Aš pasistengsiu susitarti dėl vizito. Jis turi labai daug 
darbo. 

- Ačiū, Evelina. Labai miela iš tavo pusės. 

Ketrina nuėjo į Vimo kabinetą. „Jis įsižeis, jeigu aš jam 
nepapasakosiu apie Kirką", - pagalvojo ji. 

- Vimai, tu prisimeni Kirką Reinoldsą? Prieš keletą dienų 
jis žuvo, kai slidinėjo kalnuose. 

- Taip? Vestminsteris 0471. 

Ketrina neteko žado: 

- Ką? 

Staiga ji suvokė, kad Vimas pasakė Kirko telefono 
numeg. Kaip Vimas įsivaizdavo sau žmones? Kaip numerių 
grandinę? Nejaugi jis visiškai neturi jausmų? Negali mylėti, 
nekęsti arba gailėti. 


„Turbūt jam geriau negu man, - atsiduso Ketrina. - Bent 
jau jis nejaučia to baisaus skausmo, kurį mes visi jaučiame". 

Evelina susitarė, kad gydytojas Hamiltonas priims Ket- 
riną kitą penktadienį. Ketrina rengėsi paskambinti Demiriui 
ir papasakoti jam viską, tačiau paskui nutarė, kad neverta 
jo trukdyti dėl tokio nesvarbaus dalyko. 

Gydytojo Alano Hamiltono priimamasis buvo Vimrolo 
gatvėje. Kai Ketrina ten ėjo pirmąjį kartą, ji buvo sudirgusi 
ir ją kankino niūri nuotaika. Ji bijojo to, ką jis galėjo pasakyti 
dėl jos sveikatos, ir pyko todėl, kad jai teko kreiptis pagal- 
bos į visiškai nepažįstamą Žmogų, užuot pati susitvarkiusi 
su savo bėdomis. 

Registratorė pro langelį pasakė: 

- Gydytojas Hamiltonas jūsų laukia, panele Aleksander. 

„Taip, bet ar aš noriu jį matyti? - Emė abejoti Ketrina. 
Netikėtai ją apėmė panika: - Ką aš čia darau? Kodėl aš turiu 
pasikliauti kažin kokiu šarlatanu galbūt laikančiu save 
dievu?" 

- Aš... aš persigalvojau, - pasakė ji. - Man apskritai 
gydytojas nereikalingas. Aš su malonumu užmokėsiu už 
vizitą. 

- Iš tikrųjų? Prašom minutėlę palaukti. 

- Bet... 

Moteris dingo už kabineto durų. 

Po kelių sekundžių durys atsidarė ir pasirodė Alanas 
Hamiltonas. Tai buvo aukštas, maždaug keturiasdešimties 
metų, ryškiai mėlynų akių ir labai ramių manierų blondinas. 

Jis pasižiūrėjo į Ketriną ir nusišypsojo. 

- Jūs atnešėte man sėkmę, - pasakė jis. 

Ketrina susiraukė: 

- Kokiu būdu? 

- Aš net nejtariau, jog esu toks puikus gydytojas. Ne- 
spėjote jūs įeiti į priimamąjį, kaip iš karto pasijutote geriau. 
Tai lyg ir rekordas. 

Ketrina pabandė gintis. 

- Atleiskite. Aš suklydau. Man pagalba visai nereikalinga. 

- Džiaugiuosi, - pasakė Alanas Hamiltonas. - Norėčiau 
to palinkėti visiems savo pacientams. Kadangi jūs jau vis 
viena čia, panele Aleksander, galbūt vis dėlto trumpam 
užeisite? Išgersime po puodelį kavos. 

- Ne, dėkoju. Aš ne... 

- Pažadu, kavą galite gerti stovėdama. 

Ketrina dvejojo. 

- Gerai, tačiau tiktai minutėlei. 

Ji jėjo paskui jį į kabinetą. Ten viskas buvo paprasta, 
bet labai skoninga. Apstatymas labiau priminė svetainę, 
negu kabinetą. Ant sienų kabojo ramių tonų paveikslai, o 
ant žurnalinio staliuko stovėjo puikios moters su berniuku 
nuotrauka. „Jo simpatinga žmona ir dailus kabinetas, bet 
kas iš to". 

- Iš tiesų, gydytojau, man nereikėjo gaišinti jūsų laiko. 
Aš... 

- Dėl to nesirūpinkite. - Jis atsisėdo į krėslą atidžiai ją 
apžiūrėdamas. - Jums teko daug pergyventi, - užjaučiamai 
pasakė jis. 

- Iš kur jūs žinote? - aštriai paklausė Ketrina. Tonas 
buvo kur kas agresyvesnis negu jai norėjosi. 

- Aš išklausinėjau Eveliną. Ji man papasakojo, kas 
atsitiko Sent Morice. Man labai gaila. 

„Vėl šitas prakeiktas žodis". 

- Iš tikrųjų? Jau jeigu jūs toks puikus gydytojas, tai gal 
prikelsite Kirką iš mirusiųjų? 

Visas joje susikaupęs kartėlis staiga prasiveržė audrin- 
gu srautu, ir, savo siaubui, Ketrina suprato, kad ji nesulai- 
komai rauda. 

- Palikite mane ramybėje, - sušuko ji. - Palikite mane 
ramybėje. 

Alanas Hamiltonas sėdėjo ir tylėdamas žiūrėjo į ją. 

Nustojusi raudoti, Ketrina pavargusiu balsu tarė: 

- Man labai gėda. Atleiskite man. Man reikia eiti. - Ji 
atsistojo ir nuėjo prie durų. 

- Panele Aleksander, aš nesu tikras, kad galėsiu jums 
padėti, bet aš norėčiau pamėginti. Vieną dalyką aš galiu 
jums pažadėti, kad nieko blogo jums nepadarysiu. 

Ketrina neryžtingai sustojo prie durų. Atsisuko į jį, o 
akyse vėl pasirodė ašaros. 

- Nesuprantu, kas man darosi, - sukuždėjo ji. - Aš 
jaučiuosi tokia pasimetusi. 

Alanas Hamiltonas atsistojo ir priėjo prie jos: 

- Kodėl mums nepamėginus sužinoti, kas jums yra? 
Kartu. Sėskitės. Pažiūrėsiu, kaip ten dėl kavos. 

Tas penkias minutes, kol jo nebuvo, Ketrina sėdėjo ir 
svarstė, kaip jam pavyko įkalbėti ją pasilikti. Nuo jo dvelkė 
ramybė. Kažin kas jo manierose kėlė pasitikėjimą. 

„Galbūt jis ir sugebės man padėti", - pagalvojo ji. 

Alanas Hamiltonas grįžo į kabinetą su dviem puodukais 
kavos: 

- Norite cukraus ar grietinėlės? 

- Ne, ačiū. 

Jis atsisėdo priešais ją. 

- Aš supratau, kad jūsų bičiulis užsimušė slidinėdamas? 

Buvo labai skausminga visa tai judinti. 

- Taip, jis atsidūrė trasoje, kuri Duo uždaryta. Vėjas 
nunešė rodykles. 

- Tai pirmoji mirtis jūsų artimųjų tai562 

Ką atsakyti į šitą klausimą? 

„One. Mano vyrą ir jo meilužę nubaudė mirties bausme 
už mėginimą mane nužudyti. Visi aplink mane miršta... Tai 
ji sukrės. O tai sėdi čia, savimi pasitikintis kalės vaikas, 
laukia atsakymo". Ką gi, tokio malonumo ji jam nesuteiks. 
Jos gyvenimas - jos asmeninis reikalas. „Nekenčiu jo". 

Alanas Hamiltonas pastebėjo, kad jos veidas persikrei- 
pė iš pykčio. Ir sąmoningai pakeitė temą. 

- Kaip Vimas? - paklausė jis. 

Klausimas užklupo Ketriną iš netyčių. 

- Vimas? Normaliai. Evelina sakė, kad jis jūsų pacientas. 

- Teisingai. 

- Kaip jūs paaiškinsite, kodėl... kodėl jis toks? 

- Vimas kreipėsi į mane, kadangi jį nuolat atleisdavo iš 
darbo. Jis - ganėtinai retas reiškinys, natūraliai nekenčia 
žmonių. Negali su jais normaliai bendrauti. 

Ketrina prisiminė Evelinos žodžius: „Jis neturi jausmų; 
jis niekada negalės su niekuo gerai elgtis". 

- Bet Vimas - matematikos genijus, - tęsė Alanas Hamil- 
tonas. - Dabar jis turi darbą, kur gali pritaikyti savo gabu- 
mus. 

Ketrina sutikdama linktelėjo: 

- Niekada nebuvau sutikusi tokių Žmonių. 

Alanas Hamiltonas palinko į priekį: 

- Panele Aleksander, jums dabar sunkus periodas, bet 
aš manau, kad galėčiau palengvinti jums gyvenimą. Aš 
norėčiau pamėginti. 

- Aš... tiesiog nežinau, - pasakė Ketrina. - Viskas taip 
beviltiška. 

- Iš tokios padėties, kokioje jūs esate, yra tiktai viena 
išeitis - pirmyn, - nusišypsojo Alanas Hamiltonas. Jo šyp- 
sena buvo žavinga. - Paskirkime dar vieną susitikimą. Jeigu 
po jo jūs vis dar manęs nekęsite, tuo ir užbaigsime. 

- Aš nejaučiu jums neapykantos, - tarė Ketrina atsipra- 
šomu balsu. - Nebent truputėlį. 

Alanas Hamiltonas priėjo prie stalo ir ėmė studijuoti 
savo kalendorių. Visos dienos buvo užimtos. 

- O ką manote, dėl pirmadienio? - paklausė jis. - Pirmą 
valandą? 

Tai buvo pietų pertrauka, bet jis buvo pasirengęs ne- 
pietauti. Sita moteris ant savo pečių nešė nepakeliamą 
naštą, ir jis privalėjo žūtbūt jai padėti. 

Ketrina ilgai žiūrėjo į jį. 

- Susitarėme. 

- Puiku. Vadinasi, aš jūsų laukiu. O jeigu jums manęs 
prireiktų anksčiau, - jis padavė jai vizitinę kortelę, - jūs čia 
rasite mano darbo ir namų telefonus. Aš lengvai nubundu, 
tad nesivaržykite, skambinkite. 

- Ačiū, - tarė Ketrina. - Aš ateisiu pirmadienį. 

„Tokia graži ir tokia pažeidžiama, - galvojo gydytojas 
Alanas Hamiltonas, stebėdamas iš kabineto išeinančią Ket- 
riną. - Reikia būt labai atsargiam. - Jis žvilgtelėjo į fotografiją 
ant staliuko. - /domu, ką dėl to pasakytų Andžela?" 


Vidurnaktį suskambėjo telefonas. Konstantinas Demi- 
ris pakėlė ragelį, ir, kai jis prašneko, jo balse skambėjo 
nuoširdus nustebimas: 

- „Telė“ nuskendo? Negali būti! 

- Vis dėlto tai tiesa, pone Demiri. Pakrantės patrulis 
aptiko nuolaužas. 

- Kas nors išsigelbėjo? 

- Ne, pone. Bijau, kad ne. Visa komanda žuvo. 

- Siaubinga. Ar kas nors žino, kas atsitiko? 

- Bijau, pone, kad mes niekada nesužinosime. Viskas 
vandenyno dugne. 

- Vandenynas, - suniurnėjo Demiris, - žiaurus vandenynas. 

- Mums laikas reikalauti draudimo? 

- Sunku galvoti apie reikalus, kai žuvo tiek gerų Žmonių. 
Beje, taip, pradėkite rūpintis draudimu. - O amfora liks jo 
asmeninėje kolekcijoje. 

Dabar pats laikas imtis žmonos brolio. 


18 SKYRIUS 


Spiras Lambru su vos tramdomu nekantrumu laukė 
pranešimo apie Konstantino Demirio areštą. Jis praktiškai 
neišjungdavo radijo savo kabinete ir atidžiai peržiūrėdavo 
laikraščius. „Jau ligi šio laiko turėjo būti kokių nors naujienų, 
- galvojo jis. - Policija jau turėjo jį areštuoti". 

Po to, kai Ricolis jam pranešė, kad Demiris yra „Telės“ 
tankeryje ir ketina išplaukti, jis iš karto pranešė amerikiečių 
muitinei (suprantama, anonimiškai), kad laive yra heroino 
siunta. 

„Jie jau turėjo jį sugauti. Kodėl nieko nėra laikraščiuo- 
se?" 

Suskambėjo pasikalbėjimų įtaiso zirzeklis: 

- Su jumis nori pasikalbėti ponas Demiris. 

- Kas nors skambina jo pavestas? 

- Ne, pone Lambru. Ponas Demiris nori pasikalbėti su 
jumis asmeniškai. 

Nuo šitų žodžių šiurpulys perbėgo nugara. Neįtikėtina! 
Susinervinęs Lambru pastvėrė ragelį: 

- Kostas? 

- Sveikas Spirai, - džiugiai pasakė Demiris. - Na, kaip 
reikalai? 

- Viskas puiku. O kur tu? 

- Atėnuose. 

- Štai kaip! - Lambru pajuto, kad jam užgniaužė kvapą. 
- Seniai nesimatėme, - pasakė jis. 

- Vis reikalai. Gal šiandien papietausime? Ar tu laisvas? 

Lambru turėjo svarbų susitikimą. 

- Taip. Malonu bus tave pamatyti. 

- Vadinasi, susitarėme. Susitiksime klube, antrą. 

Lambru padėjo ragelį, rankos virpėjo. Kas atsitiko? 
Beje, labai greitai jis viską sužinos. 

Lambru teko laukti Konstantino Demirio beveik pusę 
valandos. Galų gale jis atėjo ir trumpai metė: 

- Atleisk, aš pavėlavau. 

- Nieko. 

Spiras atidžiai apžiūrinėjo Demirį, tikėdamasis rasti jo 
veide nesenų pergyvenimų pėdsakų. Nieko! 

- Noriu valgyti! - linksmai pasakė Demiris. - O tu? Nagi, 
pažiūrėsime, kuo jie šiandien maitina? - Jis įniko į valgia- 
raštj. - A, stridia.-Kaip tu manai, Spirai, ar nepradėjus mums 
nuo austrių? 

- Ne, ačiū, aš nenoriu. - Apetito jis visiškai neturėjo. 
Demirio džiugus gyvybiškumas kėlė jam pačią baisiausią 
nuojautą. 

Po to, kai jie užsisakė pietus. Demiris tarė: 

- Noriu tau padėkoti, Spirai. 

Spiras nepatikliai pažiūrėjo į jį: 

- Už ką? 

- Kaip už ką? Už tokį gerą klientą, poną Ricolį. 

Lambru perbraukė liežuviu per lūpas: 

- Tai tu su juo buvai susitikęs? 

- Žinoma. Jis pažadėjo, kad ateityje mes su juo turėsime 
daug darbelio. - Demiris atsiduso. - Tiktai bijau, kad ponui 
Ricoliui tos ateities jau nėra. 

Spiras krūptelėjo: 

- Ką tu tuo nori pasakyti? 

Demirio balsas tapo šaižus: 

- Tuo aš noriu pasakyti, kad Tonis Ricolis miręs. 

- Kaip... Kas atsitiko“? 

- Nelaimingas atsitikimas, Spirai. - Dabar jis žiūrėjo 
Lambru tiesiai į akis. - Tai, kas atsitinka visiems, kas su 
manimi žaidžia dvigubą žaidimą. 

- Aš nesuprantu... Tu... 

- Nesupranti? Tai tu norėjai mane pražudyti. Nepavyko. 
Patikinu tave, tau būtų kur kas geriau, jeigu tavo planas 
būtų pavykęs. 

- Aš... aš nesuprantu, apie ką tu kalbi? 

- Argi? - Konstantinas Demiris nusišypsojo. - Veikiai 
suprasi. Bet iš pradžių aš sunaikinsiu tavo seserį. 

Atnešė austres. 

- Atrodo puikiai, - pasakė Demiris. - Gero apetito, Spirai. 


Vėliau Konstantinas Demiris galvojo apie šitą pokalbį 
su ypatingu pasitenkinimu. Jam pavyko visiškai demorali- 
zuoti Spirą Lambru. Demiris gerai žinojo, kaip Spiras prisi- 
rišęs prie savo sesers, ir todėl jie abu turėjo būti nubausti. 

Buvo ir dar vienas reikalas, kurį reikėjo tvarkyti neatidė- 
liojant: Ketrina Aleksander. Po Kirko žūties ji paskambino 
jam, kaip sakoma, pagauta isterijos: 

- Tai... tai buvo siaubinga. 

- Man labai gaila, Ketrina. Žinau, tau patiko Kirkas. 
Mums abiems tai didelė netektis. 

„Teks pakeisti planus, - pagalvojo Demiris. - Dabar nėra 
laiko "Rafinai,. Ketrina buvo vienintelis Žmogus, žinantis 
apie tai, kas įvyko su Noele Peidž ir Lariu Duglu. Negalima 
taip ilgai laikyti ją gyvą. Kol ji gyva, galima įrodyti jo kaltę. 
Jeigu ji numirs, jis bus visiškai saugus. 

Jis pakėlė telefono ragelį ir surinko numerį. Išgirdęs 
atsakymą, Demiris tarė: „Koulune būsiu pirmadienį. Atva- 
žiuok". Ir, nelaukdamas atsakymo, padėjo ragelį. 


Du žmonės susitiko tuščiame pastate, kuris priklausė 
Demiriui, senojoje miesto dalyje. 

- Reikia, kad viskas atrodytų lyg nelaimingas atsitiki- 
mas. Galėsite? - paklausė Konstantinas Demiris. 


14. 226 209 


Jį įžeidė. Jis jautė, kad ima pykti. Tokį klausimą galima 
užduoti tik naujokėliui iš gatvės. Jis vos susitvardė, kad 
sarkastiškai nepasakytų: taip, manau, kad susidorosiu. Jūs 
norėtumėte, kad nelaimingas atsitikimas įvyktų patalpoje? 
Tada ji nukris nuo laiptų ir nusilauš kaklą. Kaip šokėja iš 
Marselio. Arba įkaušusi ji prigers vonioje. Kaip paveldėtoja 
iš Ystado. O galbūt ji padaugins heroino. Situo būdu jis 
nugalabijo tris. Dar ji gali užmigti su neužgesinta cigarete. 
Taip jis susidorojo su švedų detektyvu Paryžiaus viešbuty- 
je, kairiajame Senos krante. Ar jūs pageidaujate nelaimingo 
atsitikimo gryname ore? Jūsų paslaugoms automobilio arba 
lėktuvo katastrofa, arba nelaimingas atsitikimas jūroje. 

Tačiau nieko tokio jis nepasakė, kadangi, atvirai kal- 
bant, priešais jį sėdėjęs Žmogus, jam kėlė baimę. Pernelyg 
daug baisybių pasakojo apie jį, ir jis turėjo pagrindo šitais 
pasakojimais tikėti. 

Todėl jis apsiribojo tuo, kad pasakė: 

- Taip, sere, aš galiu suorganizuoti nelaimingą atsitiki- 
mą. Niekas niekada nesužinos. 

Vos spėjo jis tai ištarti, kai jam toptelėjo: jis žino, kad aš 
žinosiu. Jis nutilo. Pro langą jį pasiekė gatvės triukšmas ir 
kimūs kvartalo gyventojų, kalbėjusių įvairiausiomis kalbo- 
mis, šūksniai. 

Saltos, obsidiano spalvos, priešais jį sėdinčio Žmogaus 
akys toliau jį tyrinėjo. 

Galiausiai jis prašneko: 

- Puiku. Kaip tai padaryti, nuspręskite pats. 

- Taip, 5ere. Ar ta moteris Koulune? 

- Londone. Ją vadina Ketrina. Ketrina Aleksander. Ji 
dirba mano kontoroje Londone. 

- Neblogai būtų, kad mane kas nors supažindintų. Kas 
nors iš tenykščių darbuotojų. 

Demiris susimąstė. 

- Aš pasiųsiu kitą savaitę grupę savo darbuotojų į 
Londoną. Važiuosi su jais. - Jis pasilenkė į priekį ir tyliai 
pridūrė: - Dar vienas dalykas. 

- Taip, sere? 

- Padaryk taip, kad niekas lavono negalėtų atpažinti. 


19 SKYRIUS 


Konstantinas Demiris paskambino Ketrinai: 

- Labas rytas. Na, kaip laikotės šiandien? 

- Ačiū, Kostai. Gerai. 

- Jums geriau? 

- Taip. 

- Puiku. Džiaugiuosi tai girdėdamas. Aš siunčiu mūsų 
bendradarbių delegaciją į Londoną, kad ten pasimokytų. 
Man norėtųsi, kad jūs priglaustumėte juos po savo spar- 
neliu ir prižiūrėtumėte. 

- Džiaugiuosi. Kada jie atvyksta? 

- Rytoj ryte. 

- Padarysiu viską, ką galėsiu. 

- Zinau, kad jumis galima pasikliauti, Ačiū, Ketrina. 

- Nėra už ką. 

„Sudie, Ketrina". 

Telefoną išjungė. 


Taigi darbas padarytas! Konstantinas Demiris ilgai sė- 
dėjo krėsle, paskendęs savo mintyse. Drauge su Ketrina 
išnyks grėsmė jo gerovei. Ir jis galės kaip reikiant imtis savo 
žmonelės ir jos brolelio. 

- Pas mus šiandien svečiai. Kompanijos darbuotojai. 
Priimsi juos kaip pridera. 

Praėjo labai daug laiko nuo tos dienos, kai ji paskutinį 
kartą priėmė savo vyro svečius. Melina pajuto džiugų susi- 
jaudinimą. „Galbūt dar viskas pasitaisys!" 


Tačiau toji vakarienė nieko nepakeitė. Atvažiavo trys 
vyriškiai, pavakarieniavo ir išsinešdino namo. Melinai vaka- 
ras praėjo lyg migloje. 

Ją formaliai supažindino su svečiais ir paliko sėdėti ir 
stebėti, kaip jos vyras juos žavi. Ji jau bemaž pamiršo, koks 
žavus gali būti Kostas. Jis pasakojo linksmas istorijas, 

dosniai žėrė komplimentus. Svečiai buvo patenkinti. Jie 
svečiavosi pas didelį žmogų ir neslėpė, kad tai suvokia. 
Melinai nepavyko nė žodžiu įsiterpti. Užtekdavo jai prasi- 
Žioti, kai Kostas tuoj pat ją pertraukdavo. Galiausiai ji liovėsi 
mėginus įsiterpti ir sėdėjo tylėdama. 

„Ir kam aš jam čia reikalinga?" - stebėjosi ji. 

Kai svečiai jau ėjo prie durų, Demiris pasakė „Rytoj 
anksti rytą skrendate į Londoną. Esu tikras, jūs padarysite 
viską kaip pridera“. 

Atsisveikinę jie išėjo. 


Delegacija į Londoną atvyko kitą rytą. Ją sudarė trys 
žmonės, visi - skirtingų tautybių. 

Džeris Heilis buvo aukštas, sportiško sudėjimo, atviro 
ir malonaus veido, pilkaakis, sportiško sudėjimo, atviro ir 
malonaus veido, pilkaakis amerikietis. Tokių didelių rankų, 
kaip jo, Ketrina dar nebuvo mačiusi. Jos tiesiog pakerėjo 
ją. Atrodė, jos gyvena savitą gyvenimą, nuolat judėdamos, 
lyg jos negalėtų ramiai pabūti nė minutėlės. 

Prancūzas Ivas Renardas, neaukštas ir apkūnus buvo 
tikra priešingybė amerikiečiui. Jo bruožai buvo smulkūs, o 
mažos šaltos akelės, atrodė, vėrė Ketriną kiaurai. Jis atrodė 
paskendęs savo mintyse ir kitais nesidomintis žmogus. Kai 
Ketrina jį pamatė, jai pasirodė, kad jis nuolat įsitempęs. ,„Bet 
kodėl?" - pagalvojo Ketrina. 

Trečiasis buvo Dinas Matusis. Tai buvo draugingas, 
linksmas ir žavingas italas. 

- Ponas Demiris apie jus labai gerai atsiliepia, - pareiškė 
Matusis. 

- Jūs man pataikaujate. O 

- Jis sakė, kad Londone jūs mus prižiūrėsite. Zvilgtelė- 
kite, aš atvežiau jums mažytę dovanėlę. - Jis padavė Ketri- 
nai ryšulėlį su Hermio etikete. Ten buvo puikus šilkinis šalis. 

- Labai ačiū, - tarė Ketrina. - Labai miela iš jūsų pusės. - Ji 
Žvilgtelėjo į kitus vyriškius. - Gal norite žvilgtelėti į savo kabinetus? 

Kažkas dunkstelėjo jiems už nugarų. Visi atsigręžė. 
Jaunas vaikinukas pasimetęs žiūrėjo į nukritusius ant grin- 


212 


dų lagaminus. Iš išvaizdos jam galima buvo duoti penkioii- 
ka metų, be to, jis buvo labai žemo ūgio. Jis atrodė labai 
menkutis. Plaukai buvo rusvi, o akys - žalios. 

- Dėl Dievo, - riktelėjo Renardas, - atsargiau su daiktais. 

- Kaltas, - nervingai atsakė berniukas. - Atleiskite. Kur 
aš turiu nunešti lagaminus? 

- Kur nors, - nekantriai atsakė Renardas. - Mes juos 
paskui paimsime. 

Ketrina klausiamai žiūrėjo į berniuką. | pagalbą atėjo 
Evelina: 

- Jis dirbo pasiuntinuku Atėnuose. Mums čia taip pat 
reikalingas pasiuntinukas. 

- Kuo tu vardu? - paklausė Ketrina. 

- Atanasas Stavičius, mem. - Atrodė vaikinukas tuoj pravirks. 

- Viskas gerai, Atanasai. Koridoriaus gale yra kamba- 
rys, ten ir pastatyk lagaminus. Aš pasakysiu, kad jais pasi- 
rūpintų. - Ačiū, mem, - padėkojo berniukas. 

Ketrina vėl atsisuko į svečius. 

- Ponas Demiris sakė, kad jūs susipažinsite su mūsų 
darbo metodais. Jeigu ko nors reikės, kreipkitės į mane. 
Padarysiu, ką galėsiu. O dabar, džentelmenai, jeigu jūs 
eisite paskui mane, aš supažindinsiu jus su ponu Vimu ir 
likusiais bendradarbiais. 

Jie ėjo koridoriumi, retkarčiais stabtelėdami, kad susi- 
pažintų su vienu ar kitu darbuotoju. Galiausiai jie priėjo 
Vimo kabinetą. 

- Vimai, tai pono Demirio atsiųsta delegacija. Susipa- 
žink: ponas Ivas Renardas, Dinas Matusis ir Džeris Heilis. 
Jis tik ką atskrido iš Graikijos. 

Vimas žvilgtelėjo į juos: 

- Graikijoje iš viso yra septyni milijonai šeši šimtai 
trisdešimt tūkstančių gyventojų. 

Nustebę vyrai susižvalgė. 

Ketrina nusišypsojo pati sau. Jie į Vimą reagavo taip 
pat, kaip ir ji, kai pamatė jį pirmą kartą. 

- Jūsų kabinetai jau sutvarkyti, - kreipėsi ji į vyrus. - 
Prašom eiti paskui mane. 

Kai jie išėjo į koridorių, Džeris Heilis tarė: 

- Koks reikalas, velniai rautų? O kalbėjo, kad jis didelė 
įžymybė. 

- Taip ir yra, - patikino jį Ketrina. - Vimas stebi visuose 
poskyriuose atliekamas finansines operacijas. 

- Aš nepatikėčiau jam prižiūrėti savo katino, - prunkšte- 
lėjo Heilis. 

- Kai jūs jį geriau pažinsite... 

- Aš neturiu nė menkiausio noro su juo bent kiek arčiau 
susipažinti, - burbtelėjo prancūzas. 

- Aš jums užsakiau numerius viešbučiuose, - pasakė 
Ketrina. - Aš supratau, kad jūs norite apsistoti skirtinguose 
viešbučiuose. 

- Teisingai, - atsakė Matusis. 

Ketrina norėjo dar kažką pasakyti, bet persigalvojo. 
Kas jai darbo, kaip jie nusprendė. 

Jis stebėjo Ketriną ir mąstė: „Nesitikėjau, kad ji tokia 
gražutė. Ką gi, tuo įdomiau. Ir ji žino, kas yra skausmas. Iš 
akių matyti. Aš jai parodysiu, koks sukrečiantis gali būti 
skausmas. Mes drauge juo pasimėgausime. Ir kai aš ją 
pribaigsiu, ji išeis ten, kur skausmo jau nėra. Pas Kūrėją arba 
kaip jį ten? Turėsiu malonumą? Ir dar kokį!" 

Ketrina išvedžiojo vyrus po kabinetus ir nuėjo į savo 
kabinetą. Ji išgirdo, kaip koridoriuje prancūzas aprėkė 
berniuką. | 

- Tai ne mano lagaminas, kvaily. Mano rudas. Rudas, 
supratai! Ar tu angliškai supranti? 

- Taip, skre. Atleiskite, sere. - Balse girdėjosi baimė. 

„Reikia ką nors sugalvoti dėl to berniuko", - nusprendė 
Ketrina. 


- Jeigu tau reikės padėti, - pasakė Evelina, - tu Žinai, 
kur mane rasti. 

- Tu labai gera, Evelina. Reikės - pasakysiu. 

Kai po kelių minučių Atanasas Stavičius ėjo pro jos 
kabinetą, Ketrina pašaukė ji: 

- Prašom minutėlei užeiti pas mane. 

Berniukas išsigandęs žiūrėjo į ją. 

- Klausau, mem. - Jis jėjo tokia veido išraiška, kad 
atrodė, jog jį išpers.- Prašom uždaryti duris. 

- Klausau, mem. 

- Sėskis Atanasai. Tave juk šitaip vadina, tiesa? 

- Taip, mem. 

Ji Mėgino padėti jam, kad atsipalaiduotų, bet jai niekaip 


nepavy 
- Čia nėra ko bijoti. 

- Taip, mem. 

Ketrina žiūrėjo į jį, nesuprasdama, kas tokio baisaus 
galėjo jam atsitikti, kad jis taip stipriai išsigandęs. Ji nu- 
sprendė, kad reikia daugiau sužinoti apie jo praeitį. 

- Atanasai, jeigu kas nors tave bars arba skriaus, ateik 
pas mane. Supratai? 

- Taip, mem, - sukuždėjo jis. 

Bet ji nepatikėjo, kad jam užteks drąsos ateiti. Kažin 
kas sykį ir visiems laikams užmušė jame valios jėgą. 

- Mes dar pasikalbėsime, - pasakė Ketrina. 


Dokumentai, kuriuos atsivežė delegacijos nariai, rodė, 
kad visi jie skirtingu metu dirbo įvairiuose Demirio imperijos 
poskyriuose. Todėl jie turėjo gerai išmanyti organizacijos 
reikalus. Labiau už visus Ketriną stebino linksmuolis italas 
- Dinas Matusis. Jis apibėrė ją klausimais, į kuriuos jis turėjo 
Žinoti atsakymus, ir net nesistengė bent kiek pasidomėti 
Londono poskyrio darbu. Kitaip sakant, asmeninis Ketrinos 
gyvenimas jį domino kur kas labiau negu kompanijos rei- 
kalai. 

- Ar jūs ištekėjusi? - paklausė Matusis. 

- Ne. 

- Bet jūs buvote ištekėjusi. 

- Taip. 

- Išsituokusi? 

Ji panoro pokalbį užbaigti: 

- Aš našlė. 

Matusis nusišypsojo: 

- Galiu lažintis, jūs turite draugužį. Suprantate, ką aš 
noriu pasakyti? 

- Aš suprantu, ką jūs norite pasakyti, - sausai atsakė 
Ketrina. Ir tai ne jūsų reikalas. - O jūs vedęs? 

- Si, si. Aš turiu žmoną ir ketvertą puikių bambini. Kai 
aš išvažiuoju, jie taip labai manęs pasiilgsta. 

- Jūs daug keliaujate, pone Matusi? 

Jis dėjosi įsižeidęs: 

- Dinai, vadinkite mane Dinu. Matusis - tai mano tėvas. 
Taip, keliauju aš daug. - Jis nusišypsojo Ketrinai ir, pritildęs 
balsą, pridūrė: - Bet kartais kelionės suteikia aibę malonu- 
mų. Jūs mane suprantate? 

Ketrina nusišypsojo: 

- Ne. 


Penkiolika minučių po dvylikos Ketrina išvažiavo į pri- 
ėmimą pas gydytoją Hamiltoną. Savo nuostabai, pirmadie- 
nio ji laukė labai nekantriai. Ji prisiminė, kokia buvo 
sudirgusi, kai lankėsi pas jį pirmąjį kartą. Dabar ji įėjo į 
kabinetą, laukdama kažin ko gero. Registratorė išėjo pie- 
tauti, ir durys į gydytojo kabinetą buvo atviros. Alanas 
Hamiltonas jos laukė. 

- Įeikite, - pakvietė jis. 

Ketrina įėjo į kabinetą ir atsisėdo į pasiūlytą krėslą. 

- Na, kaip prabėgo savaitė? 

„Kaip prabėgo savaitė? Ogi niekaip". Jai taip ir nepa- 
vyko išmestiiš galvos Kirko Reinoldso. 

- Normaliai. Daug darbo. 

- Tai padeda. Jūs seniai dirbate pas Konstantiną Demi- 
rį? 

- Keturis mėnesius. 

- Patinka? 

- Padeda negalvoti apie... apie daug ką. Aš labai sko- 
linga ponui Demiriui. Ir apsakyti negaliu, kiek daug jis mano 
labui padarė. - Ketrina nusiminusi šyptelėjo. - Taip, matyt, 
teks papasakoti, argi ne? 

Alanas Hamiltonas papurtė galvą: 

- Jūs man papasakosite tiktai tai, ką pati norėsite. 

Jie patylėjo. Galiausiai ji prašneko: 

- Mano vyras dirbo pas Konstantiną Demirį. Jis buvo 
lakūnas. O mane ištiko nelaimė ežere, ir aš netekau atmin- 
ties. Kai atmintis man sugrįžo, ponas Demiris pasiūlė man 
šitą darbą. 

„Aš nenoriu pasakoti apie skausmą ir siaubą? Ar man 
gėda pasakyti, kad mano vyras mėgino mane nužudyti? Ar 
aš bijau, kad jis manimi nusivils?" 

- Mums visiems sunku kalbėti apie praeitį. 

Ketrina tylėdama žiūrėjo į jį. 

- Jūs sakėte, kad praradote atmintį? 

- Taip. 

- Jus ištiko nelaimė ežere. 

- Taip. - Ketrina sučiaupė lūpas. Atrodė, ji iš visų jėgų 
stengėsi jam kuo mažiau pasakyti. Ją draskė abejonės. Jai 
norėjosi jam viską papasakoti ir paprašyti pagalbos. Ir tuo pačiu 
metu nesinorėjo jam nieko sakyti, kad tik ją paliktų ramybėje. 

Alanas Hamiltonas masliai žiūrėjo į ją: 

- Jūs išsituokusi? 

„Taip. Sūvių salvės ištuokė". 

- Jis... mano vyras mirė. 

- Panele Aleksander. - Jis svyravo. - Ar neprieštarausite, 
jei aš vadinsiu jus Ketrina? 

- Ne. 

- Mano vardas - Alanas. Ketrina, ko jūs bijote? 

Ji apmirė: 

- Kodėl jūs manote, kad aš bijau? 

- Argi ne? 

- Ne. - Sj kartątyla užsitęsė. Ji bijojo išreikšti savo mintis 
žodžiais ir garsiai juos ištarti. - Aplink mane... aplink mane 
esantys Žmonės miršta. 

Jeigu jis ir nustebo, tai to neparodė. 

- Jūs manote, kad dėl to jūs kalta? 

- Taip. Ne. Nežinau. Viskas taip susipainiojo. 

- Mes dažnai kaltiname save dėl to, kas atsitinka 
kitiems. Jeigu išsiskiria vyras su Žmona, vaikai mano, jog 

tai jų kaltė. Jeigu kas nors prakeikia kitą ir tas miršta, 
pirmasis mano, kad jis kaltas. Paprastai taip jau būna. 
Jūs... 

- Ne tiktai tai. 

- O kas dar? - stebėjo ją, rengdamasis klausyti. 

Toliau ėjo žodžių srautas: 

- Mano vyrą sušaudė ir jo... meilužę. Abu advokatai, 
kurie juos gynė, taip pat žuvo. - Jos balsas virpėjo. - Ir 
Kirkas. 

- Ir jūs manote, kad esate dėl šitų mirčių kalta. Ne pagal 
jėgas jūs sau pasirinkote naštą. 

- Man... man atrodo, aš atnešu nelaimę. Aš bijau susieti 
savo gyvenimą su kokiu nors vyriškiu. Aš nepakelsiu, jeigu 
jam kas nors... 

- Ketrina, ar žinote už kieno gyvybę jūs atsakinga? Už 
jūsų pačios. Ir už niekieno kito. Neįmanoma, kad nuo jūsų 
priklausytų kitų Žmonių gyvenimas ir mirtis. Jūs nekalta. 
Nieko bendro su tomis mirtimis jūs neturite. Supraskite tai. 

„Jūs nekalta. Nieko bendro su tomis mirtimis jūs netu- 
rite". Ketrina sėdėjo, apmąstydama šituos Žodžius. Kaip ji 
norėjo jais tikėti. Tie Žmonės patys kalti dėl savo mirties, ji 
čia niekuo dėta. O kai dėl Kirko, tai čia tiesiog nelaimingas 
atsitiktinumas. Juk taip? 

Alanas Hamiltonas tylėdamas ją stebėjo. Ketrina žvilg- 
telėjo į jį ir pagalvojo: „Jis padorus žmogus". Ir dar viena 
neprašyta mintis šovė į galvą: „Gaila, kad aš anksčiau jo 
nepažinojau". Ketrina kaltai žvilgtelėjo į Alano žmonos port- 
retą rėmelyje, stovinčiame ant Žžurnalinio staliuko. 

- Ačiū, - tarė ji. - Pasistengsiu tuo tikėti. Reikia priprasti 
prie šitos minties. 

Alanas Hamiltonas nusišypsojo: 

- Pratinkimės kartu. Jūs dar ateisite? 

- Ką jūs pasakėte? 

- Juk šiandien buvo bandomasis mūsų susitikimas. Jūs 
turite nuspręsti, ateisite jūs dar ar ne. 

Ketrina nedvejojo nė minutės: 

- Taip, Alanai. Aš ateisiu. 


218 


Kai ji išėjo, Alanas Hamiltonas ilgai galvojo apie ją. 

Per tuos metus jis turėjo daugybę pacienčių, ir kai 
kurios jų domėjosi juo kaip vyriškiu. Tačiau jis buvo perne- 
lyg geras psichiatras, kad susigundytų. Jam artimi santykiai 
su pacientėmis buvo vienas svarbiausių tabu. Tai būtų 
išdavystė. 


Gydytojas Alanas Hamiltonas gimė medikų šeimoje. Jo 
tėvas, chirurgas, vedė medicinos seserį, o senelė buvo 
garsi kardiologė. Iš pat ankstyvos vaikystės jis žinojo, jog 
bus gydytojas. Chirurgas, kaip ir jo tėvas. Jis mokėsi me- 
dicinos koledže, o baigęs jį ėmė studijuoti chirurgiją. 

Jis turėjo ypatingą chirurgo talentą - kažką, ko negali- 
ma išmokinti. Bet 1939 metų rugsėjo 1-4 trečiojo reicho 
armija peržengė Lenkijos sieną, o po dviejų dienų Anglija ir 
Prancūzija paskelbė Vokietijai karą. Prasidėjo Antrasis pa- 
saulinis karas. 


Alaną Hamiltoną paėmė į armiją kaip chirurgą. 

1940 metų birželio 22 dieną, kai fašistai jau užgrobė 
Lenkiją, Čekoslovakiją, Norvegiją ir kitas šalis, kai krito 
Prancūzija, visas karinių veiksmų sunkumas užgulė Angliją. 

Iš pradžių kiekvieną dieną šimtas lėktuvų apmėtydavo 
bombomis Britanijos salas. Tačiau veikiai jų skaičius padi- 
dėjo ligi dviejų šimtų, o paskui ligi tūkstančio. Šitas kruvinas 
skerdynes sunku sau įsivaizduoti. Aplinkui gulėjo sužeistieji 
ir užmuštieji. Liepsnojo miestai. Tačiau Hitleris nepakanka- 
mai įvertino britus. Bombardavimai tiktai sustiprino jų kovi- 
nę dvasią. Jie buvo pasirengę atiduoti gyvybę už laisvę. 

Operuoti tekdavo be galo, dieną ir naktį, ir kartais 
Alanas nemiegodavo paeiliui po šešiasdešimt valandų. Kai 
bomba nukrito į ligoninę, kur jis operavo, jis savo sužeis- 
tuosius perkėlė į sandėlį. Jis išgelbėjo nesuskaičiuojamą 
daugybę gyvybių, nors dirbti teko nežmoniškomis sąlygo- 
mis. 

Spalį bombardavimai ypač sustiprėjo, vėl kaukė oro 
pavojaus sirenos. Žmonės gelbėjosi požeminėse slėptuvė- 

se. Vieno bombardavimo metu Alanas operavo ir, nenorė- 
damas palikti pacientą, atsisakė eiti į slėptuvę. Bombų. 
sprogimai artėjo. Alanui asistavęs gydytojas tarė: 

- Reikia nešdintis iš čia po velnių. 

- Dar minutę. - Alanas Hamiltonas traukė iš sužeistojo 
krūtinės šrapnelės skeveldrą. 

- Alanai! 

Bet Alanas negalėjo palikti. Jis buvo susitelkęs ir ope- 
ruodamas negirdėjo, kad bombos sproginėja visai arti, 
aplink ligoninę. Bombos, kuri pataikė į ligoninę, sprogimo 
jis taip ir neišgirdo. 


Šešias dienas jis buvo be sąmonės, o kai atsipeikėjo, 
tai sužinojo, kad, be daugybės sužeidimų ir traumų, jam dar 
sutrupinti dešiniosios rankos pirštai. Gydytojai padarė 
viską, ką galėjo, ir iš išorės ranka atrodė normaliai. Tačiau 
su chirurgija teko atsisveikinti. 


Jam prireikė ištisų metų, kad susitaikytų su savo nelai- 
me. Jį stebėjo psichiatras, rimtas specialistas, kuris sykį jam 
pasakė: 

- Laikas liautis gailėjusis savęs ir gyventi. 

- Ir ką aš veiksiu? 

- Tą patį, kaip ir anksčiau, tiktai kitaip. 

- Nesupratau? 

- Alanai, tu gydytojas. Tu atstatai Žmonių kūnus... 
Bet daugiau tu to negalėsi daryti. O juk ne mažiau 
svarbu gydyti Žmonių sielas. Tu turėtum būti geras 
psichiatras: tu protingas ir moki suprasti kito būklę. 
Pagalvok apie tai. 

Išėjo taip, kad šitas sprendimas buvo pats sėkmingiau- 
sias jo gyvenime. Naujas darbas jam be galo patiko. Gydy- 
damas neviltin puolusių Žmonių sielas, jis jautė didžiulį 
pasitenkinimą, didesnį nei gydydamas jų kūno negalias. Jis 
išsikvojo gero specialisto reputaciją ir paskutinius trejus 
metus buvo priverstas atsisakyti naujų pacientų. Ketriną 
priimti jis sutiko todėl, kad norėjo jai parekomenduoti kitą 

gydytoją. Tačiau kažin kas joje jį sugraudino. „Aš privalau 
jai padėti". 

Grįžusi į darbą po vizito pas Alaną Hamiltoną, Ketrina 
nuėjo aplankyti Vimą: 

- Aš šiandien buvau pas gydytoją Hamiltoną, - pasakė 
ji. 

„+ Taip? Kad socialiai adaptuotųsi į psichiatrą kreipiasi 
pagalbos šimtas procentų asmenų, netekusių vyro arba 
žmonos, septyniasdešimt trys procentai išsituokusiųjų, še- 
šiasdešimt penki procentai moterų, kurias pametė vyrai, 
šešiasdešimt trys procentai kalinių, penkiasdešimt trys pro- 
centai sunkiai sirgusių ar patyrusių sunkias traumas, ketu- 
riasdešimt septyni procentai atleistų iš darbo asmenų... 

Ketrina klausėsi tylėdama. „Kaip gali žmogus, - stebė- 
josi ji, - į viską žiūrėti tiktai matematiniu požiūriu? Niekada 
kitame žmoguje nematyti gyvos būtybės, niekada neturėti 
draugo. Man susidarė toks įspūdis, kad aš suradau naują 
draugą, - pagalvojo Ketrina. - /domu, ar seniai jis vedęs?" 


20 SKYRIUS 
ATĖNAI 


„Tu bandei mane sunaikinti. Nepavyko. Patikinu tave, 
tau būtų kur kas geriau, jeigu tavo planas būtų pavykęs. Bet 
iš pradžių aš sunaikinsiu tavo seserį". 

Konstantino Demirio žodžiai vis dar skambėjo Lambru 
ausyse. Jis neabejojo, kad Demiris taip ir padarys. Viešpa- 
tie, kas atsitiko Ricoliui, kodėl viskas sužlugo? Jis viską taip 
rūpestingai suplanavo. Tačiau apmąstymams laiko mebu- 
vo. Svarbiausia dabar buvo įspėti seserį. 

Į kabinetą įėjo sekretorė: 

- Lankytojas, kuriam paskirtas susitikimas devintą va- 
landą, laukia. 

- Ne. Atidėkite susitikimą. Aš rytą nebūsiu. 

Jis paėmė telefono ragelį. Dar po penkių minučių jis jau 
važiavo pas Meliną. 

Ji jo laukė sode. 


- Sveikas, Spirai! Tavo buvo toks liūdnas balsas, kai 
kalbėjai telefonu. Ar kas nors atsitiko? 

- Reikia pasikalbėti. - Jis nusivedė ją į vynuogienojais 
apaugusią pavėsinę. Atsisėdo ir ilgai žiūrėjo į ją. „Kokia ji 
žavinga. Visi laimingi, su kuo ji bendrauja. Tokio likimo ji 
nenusipelnė". 

- Tai gal pasakysi, kas atsitiko? 

Lambru giliai atsiduso. 

- Aš tave įskaudinsiu, brangioji. 

- Tu gąsdini mane. 

- Aš tai darau sąmoningai. Tavo gyvybei gresia pavojus. 

- Kodėl? Kas man grasina? 

Jis kruopščiai parinko žodžius: 

- Man atrodo, Kostas mėgins tave nužudyti? 

Melina pravira burna žiūrėjo į jį: 

- Tu juokauji. 

- Ne, aš kalbu rimtai. 

- Brangusis, Kostas, žinoma, ne angelas, bet juk ir ne 
žmogžudys. Jis negali... 

- Klysti. Jis jau nužudė. 

Ji išblyško. 

- Ką tu kalbi? 

- Zinoma, ne savo rankomis. Jis tam reikalui samdė 
žmones... 

- Netikiu. 

- Prisimeni Ketriną Duglas? 

- Moterį, kurią nužudė... 

- Jos nenužudė. Ji gyva. 

Melina nepatikliai papurtė galvą: 

- Negali būti. Juk jie sušaudė Žmones... kurie, ją nužu- 
dė? 

Lambru paėmė sesers ranką: 

- Melina, Laris Duglas ir Noelė Peidž nenužudė Ketri- 
nos. Kol vyko teismas, Demiris ją slėpė. 

Suglumusi Melina sėdėjo, netekusi kalbos dovanos, ir 
prisiminė moterį, kurią probėgšmiais matė namuose. 

- Kas buvo ta moteris, kurią aš mačiau hole? 

- Mano verslo partnerio draugė. Ji dirbs mano kontoroje 
Londone... - Ji man primena pas tave dirbusio lakūno 
žmoną. Tačiau, suprantama, tai (e /PEOBIE: jie nužudė ją. 

- Taip, jie nužudė ją. 

Galų gale ji surado jėgų prašnekti: 

- Spirai, aš ją mačiau mūsų namuose. Tada Kostas man 
pamelavo. 

- Jis beprotis. Ruoškis - ir bėk iš čia. 

Ji žvilgtelėjo į jį ir tyliai pasakė: 

- Ne, tai mano namai. 

- Melina, aš neišgyvensiu, jeigu tau kas nors atsitiks. 

Jos balse suskambėjo metalinės gaidelės: 

- Nesijaudink. Man nieko neatsitiks. Kostas ne kvailys. 
Jis supranta, kad jei man pakenks, tai brangiai užmokės. 

- Jis tavo vyras, bet tu jo visai nepažįsti. Aš bijau dėl 
tavęs. 

Jis pažiūrėjo į ją ir suprato, kad įkalbėti jos nepavyks. 

- Jeigu nenori išvažiuoti, pažadėk man vieną dalyką: 
nepasilik su juo viena. 

Ji paplekšnojo jam per skruostą: 

- Pažadu. 

Laikytis pažado ji visai neketino. 

Kai Konstatntinas Demiris tą vakarą grįžo namo, jis 
pamatė, kad Melina jo laukia. Linktelėjęs jai, jis įėjo į mie- 
gamąjį. Ji atėjo iš paskos. 

- Pats laikas pasikalbėti, - pasakė Melina. 

Demiris žvilgtelėjo į laikrodį: 

- Aš turiu vos kelias minutes. Vėluoju į susitikimą. 

- Na, ką tu? Šiandien ketini vėl ką nors nužudyti? 

Jis atsigręžė į ją: 

- Ko tu niršti? 

- Spiras buvo atėjęs šį rytą. 

- Teks pasakyti tavo broliui, kad nuo mano namų 
laikytųsi kuo toliau. 

- Tai ir mano namai, - pasakė Melina. - Mes truputį 
pasiplepėjome. 

- Iš tikrųjų? O apie ką? 

- Apie tave, Ketriną Duglas ir Noelę Peidž. 

Ji pastebėjo, kad jis susidomėjo. 

- Sena istorija. 

- Argi? Spiras pasakė, kad tu padarei taip, jog du 
nekaltus Žmones sušaudė. 

- Spiras - idiotas. 

- Aš juk tą moterį mačiau mūsų namuose. 

- Niekas tavimi nepatikės. Ir daugiau tu jos nepamatysi. 
Aš jau tuo pasirūpinau. 

Staiga Melina prisiminė tris vyriškius, kurie pas juos 
vakarieniavo. „Jūs skrendate į Londoną anksti ryte. Esu 
tikras, kad jūs viską padarysite kaip pridera". 

Demiris pasilenkė prie Melinos ir negarsiai tarė: 

- Zinai, tu ir tavo brolelis man įkyrėjote ligi kaulų sme- 
genų. - Jis paėmė jos ranką ir stipriai suspaudė. - Spiras 
pabandė atimti iš manęs viską. Jis norėjo mane nužudyti. - 
Jis dar stipriau spustelėjo jos ranką. - Jūs abu dar pasigai- 
lėsite, kad jis šito nepadarė. 

- Užteks, man skauda. 

- Mano brangioji žmonele, tu kol kas nežinai, kas yra 
skausmas. - Jis paleido ranką. - Aš su tavimi skiriuosi. Man 
reikalinga tikra moteris. Bet aš tavęs nepamiršiu. Nesitikėk. 
Aš turiu puikių planų, kaip susidoroti su tavimi ir tavo broliu. 
Gerai, apskritai mes ir pasikalbėjome. Dabar, aš tikiuosi, tu 
man atleisi, man reikia persirengti. Nepatogu versti damą, 
kad lauktų. + 

Jis nusisuko ir dingo už rūbinės durų. Melina liko 
stovėti. Jos širdis pašėlusiai daužėsi. „Spiras teisus. Jis 
beprotis". 

Nors ji ir jautėsi visiškai bejėgė, dėl savęs ji nebijojo. 
„Argi man yra dėl ko gyventi?" - galvojo Melina su kartėliu. 
Vyras atėmė iš jos savigarbos jausmą, padarė tokią pačią, 
koks buvo jis. Ji prisiminė pažeminimus, kuriuos patyrė prie 
pašalinių žmonių. Ji žinojo, kad daugelis draugų jos gailė- 
josi. Ne, dėl savęs ji daugiau nepergyveno. „Aš pasirengusi 
mirti, - kalbėjo ji sau, - bet aš neturiu leisti, kad jis pakenktų 
Spirui". Ką ji gali padaryti, kad jį sustabdytų? -Kad ir koks 

galingas Spiras, Demiris už jį galingesnis. Melina buvo 
visiškai tikra, kad, jeigu ji nieko nesiims, vyras įgyvendins 
savo grasinimą. „Reikia jį kaip nors sustabdyti. Bet kaip? 
Kaip?" 

Bendradarbiai iš Atėnų atėmė iš Ketrinos visą laiką. Ji 
suorganizavo jiems susitikimą su kitais kompanijos bend- 
radarbiais, kurie supažindino juos su Londono poskyrio 
veikla. Jie stebėjosi jos žiniomis. 

Ji buvo užsiėmusi nuo ryto ligi vėlyvo vakaro, ir neturėjo 
laiko galvoti apie savas problemas. Ji galėjo geriau pažinti 
kiekvieną iš trijų delegacijos narių. 


Džeris Heilas savo šeimoje buvo šašais aptekusia 
avimi. Tėvas buvo turtingas naftos pramoninkas, o senelis 
- gerbiamas teisėjas. Kol jam sukako dvidešimt vieneri, 
Džeris jau spėjo atsėdėti paauglių cypėje trejus metus už 
mašinos nuvarymą, vagystę su įsilaužimu ir išprievartavimą. 
Seima nusprendė jo atsikratyti ir išsiuntė į Europą. Tačiau 
jis metė visus ankstesnius savo pokštus, kaip pasigyrė jis 
Ketrinai, ir gyvenimą pradėjo iš naujo. 

Ivas Renardas buvo nuskriaustas žmogus. Ketrina su- 
žinojo, kad tėvai jo atsisakė ir jį užaugino tolimi giminaičiai, 
jį kumečiauti nuo aušros ligi aušros. Kai jam suėjo penkio- 
lika metų, jis pabėgo ir susirado darbą Paryžiuje. 

Gyvenimo džiaugsmo kupinas italas Dinas Matusis gimė 
Sicilijoje. Jo tėvai buvo ganėtinai pasiturintys Žmonės. Būda- 
mas šešiolikos metų, jis tapo skandalo priežastimi, nes pabė- 
go su ištekėjusia moterimi, vyresne už jį dešimčia metų. 

- O! Ji buvo bellissima! 

- Kas atsitiko paskui? - paklausė Ketrina. 

Jis atsiduso: 

- Jie privertė mane grįžti namo ir išsiuntė į Romą, kad 
išgelbėtų nuo vyro pykčio. 

Ketrina nusišypsojo: 

- Suprantama. O kadajūs pradėjote dirbti pono Demirio 
kompanijoje? 

Jo atsakymas nebuvo tiesus: 

- Vėliau. Aš labai daug ką išbandžiau. Įvairiausių daly- 
kų, kad užsidirbčiau duoną. 

- O paskui jūs sutikote savo žmoną? 

Jis pažiūrėjo Ketrinai į akis ir pasakė: 

- Čia mano žmonos nėra. 


Jis stebėjo ją, kalbėjosi su ja, įsiklausė į jos balso skambė- 
jimą, juto jos kvepalų aromatą. Jis norėjo Žinoti apie ją viską. 
Jam patiko jos eigastis, jis įsivaizdavo ją be drabužių. Veikiai jis 
pamatys jos kūną savo akimis. Labai greitai. Kad tik greičiau! 


Į Ketrinos kabinetą įėjo Džeris Heilis: - Ketrina, ar jums 
patinka teatras? 

- Taip, bet... 

- Šiandien miuziklo „Fainiano ania oj premjera. 
Noriu šiandien nueiti. 

- Aš su malonumu užsakysiu jums bilietą. 

- Nemėgstu vaikščioti vienas. Gal eisite drauge? 

Ketrina dvejojo: 

- Gerai. - Ji pagavo save stebinčią didžiules, neramias, 
nuolat judančias jo rankas. 

- Puiku! Tada užvažiuokite manęs paimti į viešbutį lygiai 
septintą. - Frazė suskambėjo kaip įsakymas. Jis apsisuko 
ir išėjo iš kambario. 

„Keista, - pagalvojo Ketrina. - Jis atrodo toks draugingas 
ir nuoširdus, o vis dėlto..." 

„Aš mečiau visus senus pokštus". Ketrina niekaip ne- 
galėjo pamiršti šitų didžiulių rankų. 


Džeris Heilis Ketrinos laukė „Savoj" viešbučio hole. | 
teatrą jie važiavo kompanijos automobiliu. 

- Londonas - didis miestas, - tarė Džeris Heilis. - Visada 
džiaugiuosi, kai pakliūvu čia. O jūs čia seniai? 

- Keletą Mėnesių. 

- Jūs juk iš Valstijų? 

- Taip. Iš Čikagos. 

- Taip pat didis miestas. Aš ten neblogai leidau laiką. 

„Prievartaudamas moteris?" 


Jie privažiavo prie teatro ir susimaišė su minia. Spek- 
taklis buvo puikus, vaidino geri aktoriai, bet Ketrina niekaip 
negalėjo susikaupti. Džeris Heilis be perstojo barbeno pirš- 
tais tai į krėslo ranktūrį, tai į savo kelį. Jo rankos nė 
sekundės nepagulėjo ramiai. 

Spektaklis pasibaigė. Heilis atsisuko į Ketriną ir tarė: 

- Nuostabus vakaras. Paleiskime mašiną ir pasivaikš- 
čiokime po Haid Parką. 

- Rytoj man anksti į darbą, - atsakė Ketrina. - Kitą kartą. 

Heilis žiūrėjo į ją keistai šypsodamasis: 

- Suprantama. Laiko kiek tik nori. 


Ivas Renardas susižavėjo muziejais. 

- Savaime aišku, jog geriausieji muziejai Paryžiuje, - 
pasakė prancūzas Ketrinai. - Ar lankėtės Luvre? 

- Ne, - atsakė Ketrina. - Paryžiuje aš niekada nebuvau. 

- Gaila. Būtinai nuvažiuokite. - Bet tardamas šituos 
žodžius, jis galvojo: „Niekur ji nevažiuos". - Aš norėčiau 
apsilankyti Londono muziejuose. Gal šeštadienį kur nors 
nueisime? 

Ketrina ketino šeštadienį padirbėti, nes kontoroje buvo 
šiek tiek nebaigtų darbų. Tačiau Konstantinas Demiris 
prašė ją pasirūpinti svečiais. 

- Gerai, - atsakė ji. - Susitarėme, šeštadienį. 

Ketrina visai nedegė noru praleisti dieną su prancūzu. 
„Nuo jo dvelkia kartėliu. Atrodo, kad jis ligi šiol skriaudžia- 
mas". 

Diena prasidėjo gana maloniai. Jie nuėjo į Britanijos 
muziejų, kur ilgai vaikščiojo po sales, apžiūrinėdami prabė- 

gusių amžių lobius, tarp jų ir Elžbietos I pasirašytą atsišau- 
kimą, ir taikos sutartis, pasirašytas po kautynių, prieš dau- 
gelį šimtmečių. 

“ Kažkodėl Ivas Renardas Ketrinai kėlė nerimą, tačiau po 
valandos bendravimo ji suprato, būtent kodėl. 

Jie apžiūrinėjo vitrinoje gulintį dokumentą, pasirašytą 
admirolo Nelsono. 

- Man atrodo, kad tai pats įdomiausias muziejaus eks- 
ponatas, - tarė Ketrina. - Dokumentas parašytas prieš pat 
mūšį. Prisimenate, Nelsonas abejojo, ar jam pakanka įga- 
liojimų... - Tuo momentu ji staiga suvokė, kad Ivas Renardas 
jos nesiklauso. Ir dar vieną dalyką ji staiga suprato. Jis 
neatkreipė dėmesio nė į vieną eksponatų. Jam buvo nejįdo- 
mu. „Tai kodėl tada jis man pasakė, kad nori nueiti į muzie- 
jų?" - galvojo Ketrina. 


Paskui jie nuėjo į Viktorijos ir Alberto muziejų, bet ir ten 
viskas pasikartojo. Tiktai čia Ketrina jį atidžiau stebėjo. Ivas 
Renardas ėjo iš salės į salę, garsiai žavėdamasis ekspona- 
tais, tačiau buvo akivaizdu, kad jo mintys visai kitur. 

Kai jie apžiūrėjo šitą muziejų, Ketrina pasiūlė: - Gal 
norite nuvažiuoti į Vestminsterio abatiją? 

Ivas Renardas linktelėjo: 

- Taip, žinoma. 

Jie vaikštinėjo po visame pasaulyje pagarsėjusią 
abatiją, stabtelėdami prie garsių istorinių asmenybių ant- 
kapių. 

- Pažiūrėkite, - tarė Ketrina, - čia palaidotas Robertas 
Brauningas. 

Renardas žvilgtelėjo po kojomis: 

- A, Brauningas. - Ir nuėjo toliau. 

Ketrina stovėjo ir žiūrėjo jam iš paskos. „Ko jis ieško? 
Kodėl jis veltui gaišta laiką?" 


Grįžtant į viešbutį Ivas Renardas pasakė: 
- Dėkoju jums, panele Aleksander. Man labai patiko. 
„Jis meluoja, - pagalvojo Ketrina. - Bet kodėl?" 

- Aš čia girdėjau apie vieną įdomią vietą. Stounendžą. 
Kažkur Solsberyje. 

- Teisingai, - patvirtino Ketrina. 

- Gal nuvažiuotume ten kitą šeštadienį? 

Ketrina stipriai abejojo, ar ten jam bus įdomiau negu 
muziejuose. 

- Su malonumu, - atsakė ji. 


Dinas Matusis buvo gurmanas. Kartą jis atėjo į Ketrinos 
kabinetą su vadovu rankose: 

- Čia yra geriausiųjų Londono restoranų sąrašas. Ką 
jūs į tai? 

- Apskritai aš... 

- Puiku. Šiandien važiuojame vakarieniauti į „Konotą". 

- Šiandien aš... - pradėjo Ketrina. 

- Jokių pasiteisinimų. Atvažiuosiu aštuntą. 

Ketrina svyravo: 

- Gerai. 

Matusis nušvito: 

- Bene! - Jis šiek tiek palinko prie jos. - Koks įdomumas 
vienam vakarieniauti, tiesa? 

Nereikėjo net abejoti, ką jis turi galvoje. „Bet jis taip 
aiškiai viską sako, - pagalvojo Ketrina, - kad vargu ar gali ką 
nors blogo padaryti". 


Viskas buvo nepaprastai skanu. Jie valgė rūkytą ško- 
tišką lašišą, keptą mėsą ir Jorkšyro pudingą. 

Kai ėmė valgyti salotas, Dinas Matasis tarė: 

- Jūs stulbinanti, Ketrina. Aš dievinu amerikietes. 

- Taip? Jūsų Žmona amerikietė? - nekaltai paklausė Ketrina. 

Matusis gūžtelėjo pečiais: 

- Ne, ji italė. Bet ji viską supranta. 

- Jums pasisekė, - tarė Ketrina. 

- Taip, labai pasisekė, - nusišypsojo jis. 

Tiktai valgydamas desertą Matusis išdrįso paklausti: 

- Jūs mėgstate važiuoti į užmiestį? Mano draugas turi 
mašiną. Gal važiuojame sekmadienį pasivažinėti? 


Ketrina jau ketino atsisakyti, bet staiga prisiminė Vimą. 
Jis toks vienišas. Turbūt jis su malonumu važiuos į užmiestį. 

- Skamba viliojamai, - pasakė ji. 

- Pažadu, kad būsite patenkinta. 

- Ar neprieštarausite, jei paimsiu Vimą? 

Jis neigiamai papurtė galvą. 

- Mašina nedidelė. Bet aš susitarsiu. 


Svečiai iš Atėnų pasirodė labai reiklūs, ir Ketrinai visai 
neliko laiko savo reikalams. Heilis, Renardas ir Matusis 
keletą kartų susitiko su Vimu, ir Ketrinai buvo linksma 
matyti, kaip keitėsi jų elgesys su juo. 

- Jis nesinaudoja kalkuliatoriumi? - stebėjosi Heilis. 

- Niekada. 

- Nieko panašaus neteko matyti. 

O Ketrina stebėjosi žiūrėdama į Atanasą Stavičių. 
Jaunuolis buvo nepaprastai stropus. Rytą jis ateidavo 
anksčiau už visus, o vakare išeidavo paskutinis. Jis visa- 
da šypsojosi ir buvo pasirengęs įtikti. Ketrinai jis priminė 
drebantį šunelį. Tikriausiai kadaise su juo bjauriai pasiel- 
gė. Ketrina tvirtai nusprendė pasikalbėti apie jį su Alanu 
Hamiltonu. „Juk turi būti koks nors būdas, kad priverstų jį 
patikėti savimi, - galvojo Ketrina. - Esu tikra, kad Alanas 
galės jam padėti". 

- Zinai, o berniukas tave įsimylėjęs, - sykį pasakė 
Evelina. 

- Tu apie ką kalbi? 

- Apie Atanasą. Argi nepastebi, kaip dievinamai į tave 
žiūri? Vaikšto visur paskui tave lyg galvos netekęs. 

Ketrina nusijuokė: 

- Tau pasirodė. 

Kartą, pagauta akimirkos nuotaikos, ji pakvietė Atana- 
są papietauti. 

- |... į restoraną? 

Ketrina nusišypsojo: 

- Žinoma. 

Jo veidą užliejo raudonis: 

- Nežinau, panele Aleksander. Jums bus nepatogu, 
jeigu kas nors pamatys jus su manimi. - Jis pažiūrėjo į savo 
padėvėtus drabužius. 

- Aš nesprendžiu apie Žmones pagal tai, ką jie vilki, - 
tvirtai pasakė Ketrina. - Aš užsakysiu staliuką. 

Ji nusivedė jį pietų į netoliese esantį restoraną. Jis 
sėdėjo priešais ją ir žavėjosi viskuo, ką matė. 

- Aš... niekada nebuvau tokioje vietoje. Čia taip gražu. 

Ketrina susigraudino: 

- Užsisakyk visko, ko tik nori. 

Jis atidžiai išstudijavo valgiaraštį ir neigiamai papurtė 
galvą: 

- Per daug brangu. 

Ketrina nusišypsojo: 

- Dėl to tu nesirūpink. Mes su tavimi dirbame labai 
turtingam Žmogui. Esu tikra, kad jis neprieštaraus, jeigu 
mes sočiai pavalgysime. 

Ji nepasakė, kad už valgį sumokės pati. 

Atanasas užsisakė krevečių kokteilį, salotų, keptą viš- 
čiuką su bulvėmis, o desertui - šokoladinį tortą ir ledų. 

Ketrina suglumusi žiūrėjo, kaip jis valgo. Jis atrodė toks 
trapus: 

- Kur visa tai tau tilps? 

- Aš niekada nepasitaisau, - droviai atsakė jis. 

- Atanasai, ar tau patinka Londonas? 

Jis teigiamai linktelėjo: 

- Bent jau tai, ką aš mačiau, man patinka. 

- Tu dirbai pasiuntinuku Atėnuose? 

Jis vėl linktelėjo: 

- Pas poną Demirį. - Jo balse skambėjo kartėlis. 

- Tas darbas tau nepatiko? 

- Atleiskite, turbūt ne man tai sakyti, bet, mano suprati- 
mu, ponas Demiris nelabai geras žmogus. Man... jis nepa- 
tinka. - Jis apsidairė į šalis, lyg bijodamas, kad kas nors jo 
neišgirstų. - Jis... tarp kitko, nieko. 

Ketrina nusprendė daugiau jo neklausinėti: 

- O kodėl tu atvažiavai į Londoną? 

Atanasas atsakė taip tyliai, kad Ketrina neišgirdo: 

- Ką tu pasakei? 

- Aš noriu tapti gydytoju. 

Ji smalsiai pažiūrėjo į jį: 

- Gydytoju? | 

- Taip, mem. Zinau, kad skamba kvailai. - Jis truputį 
padvejojo, bet paskui tęsė: - Aš gimęs Makedonijoje, ir visą 
savo gyvenimą aš girdėjau pasakojimus apie turkus, kurie 
puldinėja mūsų kaimą ir žudo bei kankina Žmones. Bet 
pasaulyje ligi šiol daug sužeistų. Noriu jiems padėti. - 
Susidrovėjęs, jis nuleido akis. - Jūs turbūt galvojate, kad aš 
išprotėjau. 

- Ne, - tyliai atsakė Ketrina, - aš manau, tai puiku. 
Vadinasi, tu atvažiavai į Londoną medicinos studijuoti? 

- Taip, mem. Dieną dirbsiu, o vakarais lankysiu mokyk- 
lą. Aš būtinai tapsiu gydytoju. 

Jo balse skambėjo tvirtas pasiryžimas. Ketrina linktelė- 
jo: 

- Aš tavimi tikiu. Mes paskui dar pasikalbėsime. Aš turiu 
bičiulį, kuris galbūt tau padės. Ir dar aš žinau puikų resto- 
raną, kur mes galėsime papietauti kitą savaitę. 


Vidurnaktį Spiro Lambru viloje sprogo bomba. Spro- 
gimas sugriovė pastato fasadą. Du tarnai žuvo. Spiro 
Lambru miegamasis buvo suniokotas. Jis liko gyvas tik 
todėl, kad paskutiniu momentu jis ir jo Žmona persigal- 
vojo ir nusprendė vis dėlto dalyvauti priėmime, kurį su- 
rengė Atėnų meras. 

Kitą rytą į jo kontorą buvo atneštas raštelis: „Mirtis 
kapitalistams!" Pasirašytas: „Graikijos revoliucinė partija". 

- Kodėl jie nusprendė taip su tavimi pasielgti? - išsigan- 
dusi paklausė Melina. 

- Jie čia niekuo dėti, - tvirtai atsakė Spiras. - Tai Kosto 
rankų darbas. 

- Tu neturi... tu neturi įrodymų. 

- O maniir nereikia. Dabar tu supranti, už ko ištekėjai? 

- Aš... nežinau, ką ir galvoti. 

- Melina, kol šitas Žmogus gyvas, ir tavo ir mano gyvybei 
gresia pavojus. Jo niekas nesustabdys. 

- Tada eik į policiją. 

- Tu juk pati pasakei, kad aš neturiu įrodymų. Jie 
nusijuoks man į veidą. - Jis paėmė jos rankas į savąsias: 

- Labai prašau, išvažiuok iš čia kuo toliau. 

Ji ilgai stovėjo tylėdama. Pagaliau, tarsi kažin ką nu- 
sprendusi, ji tarė: 

- Gerai, Spirai. Aš pasielgsiu taip, kaip privalau pasielgti. 

Jis apkabino seserį: 

- Puiku. Ir nesijaudink. Mes rasime būdą jį sustabdyti. 


Visą ilgą dieną Melina prasėdėjo miegamajame, mėgin- 
dama suvokti, kas vis dėlto įvyko. Vadinasi, jos vyras 
nusprendė įgyvendinti savo grasinimą sunaikinti ją ir jos 
brolį. Ji turi neleisti jam tai padaryti. Ir ne tiktai jų gyvybė 
pavojuje, bet ir Ketrinos Duglas taip pat. „Ji dirba Londone 
Kosto kontoroje. Man reikia ją įspėti, - galvojo Melina. - Bet 
aš turiu padaryti daugiau. Aš turiu susidoroti su Kostu. Kad 
jis daugiau niekam nepakenktų. Bet kaip? - Ir staiga ji rado 
atsakymą. - Na, žinoma, - pagalvojo ji, - tiktai šitaip. Kodėl 
man tai neatėjo į galvą anksčiau?" 


22 SKYRIUS 


Viešai neskelbiama. 

Ketrinos Duglas pokalbio įrašas: 

K. Atleiskite Alanai, kad aš pavėlavau. Paskutiniu mo- 
mentu kontoroje įvyko posėdis. 

A. Viskas gerai. Ar delegacija iš Atėnų vis dar Londone? 

K. Jie ketina išvykti tiktai kitos savaitės pabaigoje. 

A. Jūsų balse jaučiasi palengvėjimas. Sunku su jais? 

K. Ne tai, kad sunku. Tiesiog... kažkoks keistas daly- 
kas... keistas pojūtis. 

A. Keistas? 

K. Sunku paaiškinti. Suprantu, jog tai skamba kvailai, 
bet kažkas ne taip. 

A. Ar jie ką nors padarė? 

K. Ne. Bet jiems esant mane apima nerimas. Šią naktį 
aš vėl sapnavau tą košmarišką sapną. 

A. Tą sapną, kur kažin kas stengiasi jus paskandinti? 

K. Taip. Kurį laiką aš jo nesapnavau. O dabar vėl 
prisisapnavo, tiktai kitaip. 

A. Kokia prasme? 

K. Tapo tikroviškesnis. Ir neužsibaigė toje vietoje, kaip 
anksčiau. 

A. Jūs sužinojote, kas atsitiko po to, kai kažkas mėgino 
jus nuskandinti? 

K. Taip. Jie mėgino mane paskandinti, ir staiga aš 
atsidūriau saugioje vietoje. 

A. Vienuolyne? 

K. Nesu tikra. Galbūt sode. Ir vyriškis atėjo manęs 
aplankyti. Kažin ką panašaus aš sapnavau ir anksčiau, 
tačiau šį kartą aš galėjau įžiūrėti jo veidą. 

A. Jūs jį atpažinote? 

K. Taip. Konstantinas Demiris. 

A. Vadinasi, jūsų sapne... 

K. Alanai, tai ne sapnas. Tai prisiminimai. Aš staiga 
prisiminiau, kad Konstantinas Demiris padovanojo man 
auksinę sagę. 

A. Jums atrodo, kad iš pasąmonės išplaukia tikroviški 
įvykiai? Jūs manote, kad... 

K. Aš Žinau, Konstantinas Demiris vienuolyne man 
padovanojo auksinę sagę. 

A. Jūs sakėte, kad iš ežero jus ištraukė vienuolės ir 
pargabeno į vienuolyną? 

K. Teisingai. 

A. Ketrina, o kas nors žinojo, kad jūs vienuolyne? 

K. Ne. Nemanau. 

A. Kaip tada Konstantinas Demiris sužinojo, kad jūs 
ten? 

K. Nežinau. Tačiau taip buvo. Aš nubudau virpėdama 
iš baimės. Staiga pasivaideno, kad šitas sapnas - įspėjimas. 
Aš jaučiu, kad atsitiks kažin kas baisaus. 

A. Kartais košmariški sapnai taip mus paveikia. Nak- 
tinis košmaras - baisus Žmogaus priešas. Pagal padavi- 
mą dėl jų kalti kaukai ir sapnuojasi jie, po ketvirtos 
valandos ryto. 

K. Tai jūs manote, kad jie susiję su tikrove? 

A. Retsykiais būna ir taip. Kolridžas tašė: „Sap- 
nai - visai ne šešėliai, o reali esmė ir mano gyvenimo 
nelaimė". 

K. Aš turbūt į viską reaguoju pernelyg rimtai. Jei ne tie 
kraupūs sapnai, viskas man būtų gerai. Taip, aš norėčiau 
pakalbėti su jumis apie vieną Žmogų. 

A. Apie kokį Žmogų? 

K. Jo vardas Atanasas Stavičius. Jaunas vaikinukas, 
atvažiavo į Londoną mokytis medicinos. Jo gyvenimas 
buvo sunkus. Aš pagalvojau, kad galbūt jūs su juo pakal- 
bėtumėte ir gal ką nors patartumėte. 

A. Su malonumu. Kodėl jūs susiraukėte? 

K. Tiesiog dar kai ką prisiminiau. 

A. Būtent? 

K. Jūs pagalvosite, kad aš kvaištelėjusi. 

A. Mūsų pasąmonė neatskiria, ar Žmogus kvaištelėjęs, 
ar ne. 

K. Sapne, kai ponas Demiris ištiesė man auksinę 
sagę... 

A. Taip? 

K. Aš išgirdau balsą, kuris pasakė: „Jis tave nužu- 


dys". 


„Tai turi būti nelaimingas atsitikimas. Nenoriu, kad kas 
nors atpažintų kūną". Ją galima nugalabyti įvairiais būdais. 
Reikia pradėti ruoštis. Jis ilgai gulėjo lovoje, galvodamas 
apie tai, kol pajuto, kad apima geidulys. Zmogžudystė - 
pats stipriausias orgazmas. Galų gale jis sugalvojo, kaip 
veiks. Labai paprastai. Jokio kūno atpažinimui ir neliks. 
Konstantinas Demiris bus patenkintas. 


1 Semiuelis Teiloras Kolridžas (1772-1834) - anglų poetas ir literatūros 
kritikas. - Vert. Past. 

Konstantino Demirio vasarnamis stovėjo už trijų mylių 
šiauriau Pirėjo, užimdamas trijų akrų plotą prie pat jūros. 
Demiris čia atvažiavo septintą valandą vakaro. 

Išlipęs iš mašinos, jis ėjo prie namo. 

Dar nespėjo jis prieiti arčiau, kai durys atsidarė ir nepa- 
žįstamas Žmogus kreipėsi į jį: 

- Labą vakarą, pone Demiri. 

Hole Demiris pamatė dar šešis policininkus. 

- Kas čia vyksta? - atžariai paklausė Demiris. 

- Aš policijos leitenantas Teofilis. Aš... 

Demiris atstūmė įį ir įėjo vidun. Svetainėje viskas buvo 
sujaukta. Iš visko sprendžiant, čia vyko peštynės. Stalai ir 
kėdės išvartyti. Ant grindų voliojosi suplėšyta Melinos suk- 
nelė. Demiris ją pakėlė ir nustebęs ėmė apžiūrinėti: 

- Kur mano žmona? Aš turėjau su ja susitikti. 

- Jos čia nėra, - atsakė leitenantas. - Mes apieškojome 
visą namą, o dabar ieškome paplūdimyje. Įspūdis toks, lyg 
čia būtų lankęsi plėšikai. 

- Taip, bet kur Melina? Ar ji pati jus iškvietė? Ji buvo čia? 

- Taip, sere, manau, kad ji čia buvo. - Jis parodė 
Demiriui moterišką laikrodėlį. Stikliukas buvo sudužęs, o 
rodyklės sustojusios trečią valandą. - Ar tai jūsų Žmonos 
laikrodėlis? 

- Lyg ir. | 

- Ant apatinio dangtelio išgraviruota: „Melinai su meile. 
Kostas“. 

Leitenantas Teofilas parodė į dėmes ant kilimo: 

- Čia kraujo dėmės. - Jis pakėlė nuo grindų peilį, 
stengdamasis nepaliesti koto. 

- Ar jūs atpažįstate šį peilį, sere? 

Demiris probėgšmais žvilgtelėjo į peilį: 

- Ne. Ar jūs norite pasakyti, kad ji negyva? 

- Mes negalime kol kas to paneigti, sere. Mes aptikome 
kraujo dėmes smėlyje prie pat vandens. 

- Viešpatie! - pasakė Demiris. 

- Laimei, ant peilio yra aiškūs pirštų atspaudai. 

Demiris sunkiai krito į krėslą: 

- Tada jūs pagausite žudiką. 

„ - Pagausime, jeigu jo pirštų atspaudai yra kartotekoje. 
Cia visur yra pirštų atspaudų. Reikia išsiaiškinti. Jeigu jūs 
leistumėte mums padaryti jūsų pirštų atspaudus, pone 
Demiri, mes galėtume jus iš karto išbraukti iš įtariamųjų 
sąrašo. 

Demiris padvejojo, paskui tarė: 

- Taip, suprantama. 

- Antai tas seržantas tuo pasirūpins. 

Demiris priėjo prie uniformuoto policininko, kurio ran- 
kose buvo pagalvėlė pirštų atspaudams. 

- Prašom čia prispausti pirštus, sere. - Po minutės 
viskas bus padaryta. - Jūs juk suprantate, tai paprastas 
formalumas. 

- Suprantu. 

Leitenantas Teofilas padavė Demiriui mažą vizitinę kor- 
telę: 

- Ar jūs ką nors apie tai žinote, pone Demiri? 

Demiris pažiūrėjo į kortelę. Ten buvo atspausdinta: 
„SEKLIŲ AGENTŪRA „,„KATELANAS"' - PRIVATŪS UŽSAKY- 
MAT". Jis grąžino kortelę: 

- Ne. O ar tai svarbu? 

- Neturiu supratimo. Tiesiog tikriname. 

- Suprantama, aš norėčiau, kad jūs dėtumėte visas 
pastangas ir surastumėte nusikaltėlį. Ir praneškite man, jei 
ką nors sužinosite apie žmoną. 

Leitenantas Teofilas pažiūrėjo į jį ir linktelėjo: 

- Nesijaudinkite, sere, būtinai. 

Melina. Auksaplaukė mergaitė, miela, žavinga protuolė. 
Iš pradžių viskas buvo taip gerai. O paskui ji nužudė jų sūnų, 
ir nebuvo jai už tai atleidimo, tiktai mirtimi galėjo išpirkti savo 
kaltę. 

Kitą rytą, kai Konstantinas Demiris turėjo posėdį, jam 
paskambino sekretorė: 


- Atleiskite, pone Demiri... 

- Aš juk pasakiau, kad manęs netrukdytumėte. 

- Taip, sere, bet skambina inspektorius Lavanas ir sako, 
kad reikalas skubus. Pasakyti jam, kad... 

- Nereikia. Aš su juo pakalbėsiu. - Demiris pasisuko į 
posėdžio dalyvius: - Atleiskite man, džentelmenai. - Pakėlė 
ragelį. - Demiris klauso. 

- Kalba vyresnysis inspektorius Lavanas iš centrinės 
nuovados. Pone Demiri, mes turime informacijos, kuri gal! 
jus sudominti. Gal galėtumėte atvykti į policijos nuovadą? 

- Ar jūs turite žinių apie mano žmoną? 

- Aš nenorėčiau apie tai kalbėti telefonu, jei jūs nepri- 
eštaraujate. 

Demiris dvejojo tik akimirką: 

- Tuojau atvažiuosiu. - Jis padėjo ragelį ir atsisuko į 
posėdžio dalyvius: - Iškilo skubus reikalas. Kol kas nueikite 
į valgomąjį ir apsvarstykite mano pasiūlymą. Kai aš grįšiu, 
mes drauge papietausime. 

Posėdininkai sutiko. Po penkių minučių Demiris jau 
buvo pakeliui į policijos nuovadą. 

Policijos komisaro kabinete jo laukė bent šeši policinin- 
kai. Demiris jau matė juos vasarnamyje. 

-... O Čia Delma, ypatingai svarbių bylų tardytojas. 

Delma buvo storas neūžauga tankiais antakiais ir ap- 
skritu veidu. Žvilgsnis jo buvo ciniškas. 

- Kas atsitiko? - paklausė Demiris. - Jūs turite naujienų 
apie mano žmoną? 

- Tiesą sakant, pone Demiri, - pasakė vyresnysis ins- 
pektorius, - mes čia aptikome kai ką, kas mus apstulbino. 
Tikimės, kas jūs galėsite mums padėti. 

- Bijau, kad padėti aš jums negalėsiu. Visa ta istorija 
taip mane sukrėtė... 

- Ar jūs turėjote susitikti paplūdimio vasarnamyje su 
savo žmona vakar apie trečią valandą? 

- Ką? Ne. Ponia Demiris paskambino man ir paprašė 
su ja susitikti septintą valandą. 

Tardytojas Delma ramiai pasakė: 

- Štai čia mus kai kas ir stebina. Jūsų tarnaitė pasakojo, 
kad jūs paskambinote savo Žmonai apie antrą valandą ir 
paprašėte ją vieną atvažiuoti į vasarnamį paplūdimyje ir 
jūsų palaukti. 

Demiris susiraukė: 0 

- Ji kažin ką supainiojo. Zmona pati man paskambino 
ir pasakė, kad lauks ten manęs septintą valandą. 

- Aišku. Vadinasi, tarnaitė suklydo. 

- Akivaizdu. 

- Oarjūs žinote, kodėl jūsų Žmona prašė jus atvažiuoti 
į vasarnamį paplūdimyje? 

- Manau, kad ji norėjo įkalbėti mane, jog neišsituokčiau 
su ja. 

- Tai jūs pasakėte Žmonai, kad ketinate su ja išsituokti? 

- Taip. 

- Tarnaitė paliudijo, kad ji atsitiktinai girdėjo telefoninį 
pokalbį, kai ponia Demiris kalbėjo, jog ji nori išsiskirti su 
jumis. 

- Spjauti man į tai, ką sako tarnaitė. Aš tvirtinu, kad 
viskas buvo atvirkščiai. 

- Pone Demiri, ar jūsų glaudės vasarnamyje? - paklausė 
vyresnysis inspektorius. 

- Vasarnamyje? Ne. Aš jau seniai nesimaudau jūroje. 
Labiau mėgstu maudytis savo namų baseine mieste.Vyres- 
nysis inspektorius ištraukė stalo stalčių ir išėmė polietileno 
maišelį su glaudėmis. Išėmęs jas iš maišelio, parodė Demiriui. 

- Ar tai jūsų glaudės, pone Demiri? 

- Galimas dalykas, kad mano. 

- Čia yra jūsų inicialai. 

- Atrodo, kad mano. Taip, tai mano glaudės. 

- Na ir kas? Turbūt jos ten voliojosi nuo senų laikų. 
Koks... 

- Jos buvo dar drėgnos. Analizė parodė, kad tai jūros 
vanduo. Ir ant jų yra kraujo dėmių. 

Atmosfera vis labiau kaito. 

- Vadirfasi, kas nors kitas jomis mūvėjo, - tvirtai pasakė 
Demiris. 


239 


Ypatingai svarbių bylų tardytojas pasakė: 

- Kam toreikėjo? Tai pirmas dalykas, pone Demiri, kuris 
mums kelia nerimą. 

Vyresnysis inspektorius paėmė ant stalo gulintį nedi- 
delį voką, ir išėmė iš jo auksinę sagą: - Vienas mano Žmonių 
rado ją po kilimu paplūdimio vasarnamyje. Atpažįstate? 

- Ne. 

- Vienos jūsų striukių saga. Mes išdrįsome pasiųsti 
vieną detektyvų šį rytą į jūsų namus, kad apžiūrėtų garde- 
robą. Vienai striukių trūksta sagos. Siūlai tie patys. O striukė 
iš valyklos parnešta prieš savaitę. 

- Aš ne... 

- Pone Demiri, jūs tvirtinate, kad pasakėte Žmonai apie 
skyrybas, o ji mėgino jus atkalbėti? 

- Teisingai. 

Vyresnysis inspektorius paėmė į rankas vizitinę kortelę, 
kurią išvakarėse policininkai rodė Demiriui paplūdimio va- 
sarnamyje. 

- Vienas mūsų agentų šiandien apsilankė seklių agen- 
tūroje „Katelanas“. 

- Aš jums sakiau, pirmą kartą apie tokią girdžiu. 

- Jūsų Žmona kreipėsi į juos apsaugos. 

Žinia sukrėtė Demirį. 

- Melina? Apsaugos? Nuo ko? 

- Nuo jūsų. Kaip sako agentūros šeimininkas, jūsų 
Žmona pagrasino jums skyrybomis, o jūs jai pasakėte, kad, 
jeigu ji sieksianti savo, jūs ją nužudysite. Jis paklausęs, 
kodėl ji nesikreipusi dėl apsaugos į policiją, o ji atsakiusi, 
kad nenorinti apsigarsinti. 

Demiris atsistojo: 

- Nenoriu ilgiau čia pasilikti ir klausyti viso šito melo. 
Jūs neturite... 

Vyresnysus inspektorius vėl žvilgtelėjo į stalčių ir šį 
kartą ištraukė iš ten peilį su kraujo žymėmis, kurį taip pat 
rado paplūdimio vasarnamyje. 

- Jūs policininkui sakėte, kad niekada ahksčiau jo 
nematėte? 


240 


- Visiškai teisingai. 

- Ant peilio jūsų pirštų atspaudai. 

Demiris negalėjo atitraukti žvilgsnio nuo peilio. 

- Mano... mano pirštų atspaudai? Čia kokia nors klaida. 
Tai neįmanoma. 

Jo smegenys dirbo pašėlusiu tempu. Jis perkratė min- 
tyse visus jam pateiktus įkalčius, kurių atsirasdavo vis 
daugiau: tarnaitės parodymai dėl jo skambučio Žmonai 
antrą valandą dienos ir prašymo atvykti į paplūdimio vasar- 
namį... glaudės su kraujo dėmėmis... jo striukės saga... 
peilis su jo pirštų atspaudais... 

-Idiotai, argi jūs nematote? Kažkas tyčia visa tai padarė, 
- suriko jis. - Kažkas atnešė šitas glaudes, pašlakstė jas 
krauju, ištepliojo krauju peilį, ištraukė iš striukės sagą ir... 

Ypatingai svarbių bylų tardytojas jį pertraukė: 

- Pone Demiri, gal malonėtumėte paaiškinti, kaip ant 
peilio koto atsirado jūsų pirštų atspaudai? | 

- Aš nežinau... Palaukite. Taip, prisiminiau. Melina pa- 
prašė mane, kad perpjaučiau paketo špagatą. Turbūt šitą 
peilį ji man ir buvo davusi. Stai iš kur atspaudai. 

- Taip. O kas buvo pakete? 

- Aš... Aš nežinau. 

- Jūs nežinote, kas buvo pakete? 

- Ne. Aš paprasčiausiai perpjoviau špagatą. Ji paketo 
neišvyniojo. 

- Ar jūs galite paaiškinti, iš kur atsirado kraujo dėmės 
ant kilimo, smėlyje palei vandenį arba?.. 

- Čia viskas aišku, - pertraukė jį Demiris. - Viskas, 
ko jai reikėjo, tai lengvai susižeisti ir prieiti prie van- 
dens, kadjūs pagalvotumėte, kad ją nužudė. Ji mėgina 
suvesti su manimi sąskaitas dėl to, kad aš noriu su ja 
išsituokti. Dabar ji kur nors slapstosi ir linksminasi, 
tikėdamasi, jog jūs mane areštuosite. Patikinu jus, 
Melina gyva ir sveika. 

- Norėtųsi jog taip būtų, - griežtai pasakė tardytojas. - 
Bet šiandien rytą mes ištraukėme jos kūną iš vandens. Jai 
iš pradžių smogė peiliu, o paskui paskandino. Aš priverstas 

jus areštuoti, pone Demiri, kaip įtariamą tyčiniu savo Žmo- 
nos nužudymu. 

Iš pradžių Melina net supratimo neturėjo, kaip ji pada- 
rys tai, ką sugalvojo. tačiau viena ji tikrai žinojo: jos vyras 
sumanė pražudyti jos brolį, o šito ji negalėjo leisti. Reikėjo 
rasti būdą, kaip sustabdyti Kostą. Savo gyvenimu ji jau 
nesirūpino. Visos jos dienos ir naktys virto ištisa kankyne 
ir pažeminimais. Ji gerai prisiminė, jog Spiras bandė ją 
atkalbėti nuo santuokos: „Tu negali už jo tekėti. Jis pabaisa. 
Jis tave sunaikins". Spiras buvo absoliučiai teisus. O ji - 
pernelyg įsimylėjusi Demirį, kad įsiklausytų į brolio žodžius. 
Dabar ji turi sunaikinti savo vyrą. Bet kaip? „Gelvok kaip 
Kostas" Ji taip ir padarė. Paryčiui planas su visomis smulk- 
menomis buvo parengtas. Toliau - viskas paprasta. 

Kai Melina įėjo į Demirio kabinetą, jis dirbo. Rankoje 
Melina laikė paketą, perrištą špagatu. Kitoje rankoje ji laikė 
didelį virtuvinį peilį. 

- Kostai, gal tu perpjausi šitą špagatą? Man kažkodėl 
nepavyko. 

Jis pakėlė akis ir susierzinęs tarė: 

- Kur jau tau perpjauti. Kas gi laiko peilį už geležtės? - 
iš tarnų negalėjai paprašyti? 

Melina tylėjo. 

Demiris nuvyniojo špagatą: 

- Imk. - ir padėjo peilį. Melina atsargiai paėmė jį už geležtės. 

Pažiūrėjusi į vyrą, ji tarė: 

- Kostai, ilgiau taip negali tęstis. Aš vis dar tave myliu. 
Nejaugi tu manęs visai nemyli? Argi tu pamiršai, kaip mums 
buvo gera dviese? Ar prisimeni pirmąją mūsų Medaus 
mėnesio naktį?.. 

- Dėl Kristaus, - atžariai nutraukė ją Kostas. - Pagaliau 
tu suprask. Viskas baigta. Tu man nereikalinga. Nešdinkis 
iš čia, mane vemti verčia pažiūrėjus į tave. 

Melina tylėdama ilgai į jį žiūrėjo. Galiausiai ji tylutėliai 
pasakė: 

- Gerai. Tegul bus kaip nori tu. 

Ji apsisuko ir, laikydama rankoje peilį, išėjo iš kabineto. 

- Tu pamiršai paketą! - riktelėjo jai iš paskos Demiris. 

Bet Melinos jau nebuvo. 


Ji nuėjo į vyro drabužinę ir atidarė spintą. Ten kabojo 
dešimtys kostiumų. Specialus skyrius buvo skirtas sporti- 
nėms striukėms. Ji ištiesė ranką prie vienos jų ir, ištraukusi 
auksinę sagą, įsidėjo ją į kišenę. 

Paskui ji ištraukė stalčių ir paėmė iš ten vyro glaudes 
su inicialais. „Aš beveik pasirengusi", - pagalvojo Melina. 

Seklių agentūra „Katelanas“ buvo įsikūrusi sename 
mūriniame name Safolėjaus gatvės kampe. Meliną nuvedė 
į agentūros savininko, pono Katelano kabinetą. Tai buvo 
nedidelis plikas žmogelis su mažyčiais ūsiukais. 

- Labas rytas, ponia Demiris. Kuo galiu padėti? 

- Man reikalinga apsauga. 

- Nuo ko jus reikia saugoti? 

- Nuo mano vyro. 

Katelanas susiraukė. Jis tiesiog užuodė bėdą. Tai buvo 
visai ne tas, ko jis tikėjosi. Būtų kvaila kištis į tokio galingo 
žmogaus reikalus. Juk Demirį visi žinojo. 

- O kodėl jūs nenorite kreiptis į policiją? 

- Negaliu. Nenoriu, kad iškiltų viešumon. Reikalas gry- 
nai asmeniškas. Aš pasakiau vyrui, kad noriu išsituokti, o 
jis prigrasino mane nužudysias, jei aš to sieksiu. Štai kodėl 
aš čia. 

- Aišku. Ko konkrečiai jūs norite? 

- Noriu, kad jūs paskirtumėte man apsaugininkus. 

Katelanas įdėmiai apžiūrinėjo Meliną. „Kokia puiki mo- 
teris, - pagalvojo jis. - /r visiškai pairusiais nervais". Negali- 
ma net įsivaizduoti, kad vyras jai galėtų padaryti ką blogo. 
Tikriausiai nedidelės šeimyninės rietenos, kurios po kelių 
dienų bus pamirštos. O tuo tarpu jis pateiks jai solidžią 
sąskaitą. Pamąstęs Katelanas nusprendė surizikuoti. 

- Gerai, - tarė jis. - Aš turiu nusižiūrėjęs šaunų vaikiną. 
Kada jam pradėti? 

- Pirmadienį. 

Taigi jis buvo teisus. Nieko skubaus. 

Melina pakilo: 

- Aš paskambinsiu. Ar jūs turite vizitinę kortelę? 

- Suprantama. - Katelanas padavė jai vizitinę kortelę ir 
palydėjo ligi durų. „Gera klientė, - pagalvojo jis. - Vien tik 
jos pavardė padarys palankų įspūdį kitiems mano klien- 
tams". 

Grįžusi namo Melina paskambino broliui: 

- Spirai, aš turiu gerų naujienų. - Jos balsas buvo 
sisijaudinęs. - Kostas nori taikos. 

- Ką? Aš juo netikiu, Melina. Tai eilinis triukas. Jis... 

- Ne, ne. Iš tikrųjų. Jis suprato, kaip kvaila visą laiką 
kovoti vienam su kitu. Jis nori, kad šeimoje būtų taika. 

Brolis ilgai tylėjo. 

- Iš tiesų nežinau, ką ir sakyti. 

- Bent jau duok jam šansą. Jis nori su tavimi susitikti 
šiandien trečią valandą vasarnamyje. Akrokorinte. 

- Tai trys valandos kelio mašina. Kodėl ne mieste? 

- Jis nepaaiškino, - atsakė Melina. - Bet jeigu kalbama 
apie taiką... 

- Gerai. Aš ten būsiu. Bet tiktai dėl tavęs. 

- Dėl mūsų, - pasakė Melina. - Sudie, Spirai. 

- Iki pasimatymo. 

Kitas skambutis buvo Demiriui į darbą. 

- Koks reikalas? Aš užsiėmęs. - Jo balsas skambėjo 
aštriai. 

- Tiktai ką skambino Spiras. Jis nori su tavimi susitaikyti. 
Ji išgirdo juoką: 

- Aš manau, kad jis nori. Kai aš su juo susidorosiu, tada 
jis ir nurims. 

- Jis pasakė, kad daugiau su tavimi nekonkuruos. 
Kostai, jis pasirengęs parduoti tau visą savo laivyną. | 

- Parduoti man visą savo laivyną... Tu tikra? - Balse 
pasigirdo susidomėjimas. 

- Taip. Jis pasakė, kad jam jau gana. 

- Gerai. Tegul atsiunčia pas mane savo buhalterius ir... 

- Ne. Jis nori susitikti su tavimi šiandien trečią valandą 
Akrokorinte. 

- Jo vasarnamyje? 

- Taip. Tai nuošali vieta. Ten jums niekas netrukdys. Jis 
nenori, kad imtų sklisti gandai. 

„Suprantama, nenori, - patenkintas pagalvojo Demiris. 
- Kai visi apie tai sužinos, tai jį išjuoks". 


Kelias į Akrokorintą buvo ilgas. Jis vingiavo tarp sodria 
žaluma apaugusių kalvų, o oras buvo prisigėręs vynuogių, 
citrusinių ir šieno kvapų. Spiras Lambru pravažiavo pro 
griuvėsius: tolumoje matėsi senovės dievų šventovės griu- 
vėsiai. Jo mintys sukosi apie Demirį. 


Pirmasis prie namelio privažiavo Lambru. Jis sustojo 
prie įėjimo ir kurį laiką sėdėjo mašinoje, galvodamas apie 
tai, kas jo laukia susitikus su Demiriu: ar iš tiesų jis nori 
susitaikyti, ar tai jo eilinė gudrybė? Jeigu jam kas nors 
atsitiks, tai Melina žino, kur jis išvažiavo. Spiras išlipo iš 
mašinos ir nuėjo vidun. 

Tai buvo puikus medinis statinys. Pro jo langus atsivėrė 
puikus reginys į Korintą. Vaikystėje Spiras čia dažnai sa- 
vaitgaliais lankydavosi su tėvu, ir jie eidavo į kalnus medžio- 
ti. Sį sykį tikslas buvo kitas. 


Po penkiolikos minučių atvažiavo Konstantinas Demi- 
ris. Pamatęs, kad Spiras jau viduje ir laukia jo, jis pajuto 
didžiulį malonumą. „Vadinasi, po visų šitų ilgų metų Spiras 
pasirengęs prisipažinti, jog pralaimėjo". Jis išlipo iš maši- 
nos, priėjo prie namo. Jiedu stovėjo laukiamai žiūrėdami 
vienas į kitą. 

- Ką gi, mielas giminaiti, - pasakė Demiris, - štai mes ir 
priėjome liepto galą. 

- Aš noriu, Kostai, kad visa šita beprotybė baigtųsi. 
Viskas nuėjo pernelyg toli. 

- Visiškai su tavimi sutinku. Kiek tu turi laivų, Spirai? 

Lambru suglumęs pažiūrėjo į jį: 

- Ką tu pasakei? 

- Kiek tu turi laivų? Perku visus ligi vieno. Suprantama, 
su tam tikra nuolaida. 

Lambru negalėjo patikėti savo ausimis: 

- Perki mano laivus?! 

- Perku visus. Tada mano laivynas bus pats didžiausias 
pasaulyje. 

- Ar tu kvaištelėjai? Kodėl tu nusprendei, kad aš par- 
duodu savo laivus? 

Dabar atėjo Demirio eilė stebėtis: 

- O argi mes ne dėl to čia susitikome? 

- Mes susitkome todėl, kad tu pasiūlei taikytis. 

Demirio veidas patamsėjo: 

- Ir kas tau tai pasakė? 

- Melina. 

Jie vienu metu suvokė, koks reikalas. 

- Ji pasakė, kad aš noriu susitaikyti? 

- Ji pasakė, kad aš parduodu laivus? 

- Tai kvaila kalaitė! - sušuko Demiris. - Matyt, ji įsivaiz- 
davo, kad jei mes čia susitiksime, tai dėl ko nors susitarsi- 
me. Ji dar kvailesnė negu tu, Lambru. Pusė dienos ant šuns 
uodegos nuėjo! 

Konstantinas Demiris apsisuko ir greitai išėjo iš name- 
lio. Spiras žiūrėjo jam iš paskos ir galvojo: „Nereikėjo 
Melinai mūsų apgaudinėti. Galėjo suvokti, kad mes su jos 
vyru niekada nesakysime bendros kalbos. Ypač dabar. Per 
vėlu. Visada buvo per vėlu". 


Pusę dviejų Melina pakvietė tarnaitę: 

- Andrėja, prašom atnešti man arbatos. 

- Klausau, madam. - Tarnaitė išėjo. Kai ji grįžo maždaug 
po dešimties minučių, tai išgirdo, kad šeimininkė kalba 
telefonu. Balsas buvo piktas. 

- Ne, Kostai, aš tvirtai nusprendžiau. Aš skiriuosi su 
tavimi, be to, pasirūpinsiu, kad būtų kuo mažiau triukšmo. 

Nesmagiai jausdamasi Andrėja padėjo padėklą ir no- 
rėjo išeiti, tačiau Melina rankos mostu liepė jai pasilikti. 

Melina ir toliau kalbėjo į tylintį ragelį: 

- Grasink kiek nori - aš savo sprendimo nepakeisiu... 
Niekada... Nenoriu tavęs klausyti... nebijau tavęs. Kosta... 
Ne... Kokia prasmė?... gerai. Susitiksime vasarnamyje. Prie 
jūros. Tiktai visa tai - beprasmiška. Taip, aš būsiu. Po 
valandos? Gerai. 

Melina lėtai padėjo ragelį. Jos veide atsispindėjo neri- 
mas. Ji atsisuko į Andrėją: 

- Važiuosiu į vasarnamį paplūdimyje susitikti su 
vyru. Jeigu negrįšiu ligi šeštos valandos, paskambink 
į policiją. 

- Norite, kad vairuotojas jus nuvežtų? - nervingai pa- 
klausė Andrėja. 

- Ne. Ponas Demiris prašė, kad atvažiuočiau viena. 

- Klausau, madam. 


Liko dar vienas dalykas. Ketrinos Aleksander gyvybei 
grėsė pavojus. Reikėjo ją įspėti. Tai kas nors iš tos delega- 
cijos, kuri atvyko į Londoną. „Tu jos daugiau nepamatysi, 
aš tuo jau pasirūpinau". | 

Melina paskambino į Demirio kontorą Londone. 

- Ar pas jus dirba Ketrina Aleksander“? 

- Jos dabar nėra. Gal kas nors kitas gali jums padėti? 

Melina suabejojo. Tai, ką ji norėjo perduoti, buvo 
pernelyg svarbu, kad patikėtų svetimoms ausims. Staiga 
ji prisiminė, kad Kostas minėjo vietos genijų, Vimą Van- 
diną. 

- Tada prašom pakviesti Vimą Vandiną. 

- Minutėlę. 

Ragelyje suskambėjo vyriškas balsas: 

- Klausau. 

Ji sunkiai suprato, ką jis kalba. 

- Aš noriu, kad jūs kai ką perduotumėte Ketrinai Alek- 
sander. Tai labai svarbu. Ar galėtumėte man padėti? 

- Ketrinai Aleksander“? 


247 


- Taip. Perduokite jai, kad jos gyvybei gresia pavojus. 
Ją mėgins nužudyti. Greičiausiai kas nors iš tų, kurie 
atvyko iš Atėnų. 

- Atėnų... 

- Taip. 

- Atėnuose gyvena aštuoni šimtai šešiasdešimt tūks- 
tančių... 

Melinai pasirodė, kad šitas Žmogus jos nesupranta. Ji 
padėjo ragelį. Viską, ką galėjo, ji padarė. 


Vimas sėdėjo prie savo rašomojo stalo virškindamas 
gautą telefonu informaciją: „Ketriną Aleksander ketina nu- 
žudyti. Anglijoje šiais metais nužudyta 114 žmonių. Ketrina 
bus 115-ji. Kas nors iš tų, kurie atvyko iš Atėnų. - Džeris 
Heilis. Ivas Renardas. Dinas Matusis. Vienas jų nužudys 
Ketriną. - Kompiuterį primenantis jo protas tuojau pat patei- 
kė jam visą informaciją apie tuos žmones. - Manau, kad aš 
žinau, kas“. 

Kai vėliau Ketrina grįžo į kontorą, Vimas jai nieko nepa- 
sakė apie telefono skambutį. 

Jam buvo įdomu, ar jis teisingai atspėjo. 


Kiekvieną vakarą Ketrina susitikdavo su kuriuo nors iš 
svečių. Kai rytą ji ateidavo į darbą, jos laukė Vimas. Atrodė, 
kad jis buvo nusivylęs, jog mato ją. 

„Kada ją nužudys? Gal verta jai pasakyti apie telefono 
skambutį? Bet tai bus sukčiavimas. Nesąžininga keisti jėgų 
santykį". 


25 SKYRIUS 


Kelionė į vasarnamį truko valandą. Melinai reikėjo apie 
daug ką pagalvoti, daug ką prisiminti. Štai Kostas, jaunas 
ir gražus, sako jai: „Jūs, be abejo, pasiųsta iš dangaus į 
žemę, kad mes, mirtingieji, sužinotume, kas yra grožis. Jums 
negalima įsiteikti. Visko, kad ir ką aš pasakyčiau, bus per 
maža..." O kokias puikias keliones jachta jis surengdavo ir 

kaip nuostabiai jie ilsėjosi Psaroje... Tai buvo puikių netikė- 
tų dovanų dienos ir aistringos meilės kupinos naktys. O 
paskui šitas persileidimas, keletas nemalonumų ir jo drau- 
gystė su Noele Peidž. Dar smūgiai ir pažeminimas. Monna- 
remou. Jis pasakė: „Tau nėra dėl ko gyventi. Kodėl tau 
nepabaigus gyvenimo savižudybe?" Įr galiausiai grasinimas 
susidoroti su Spiru. 
To leisti Melina negalėjo. 


Paplūdimio vasarnamyje nieko nebuvo. Dangų užtrau- 
kė debesys,.ir nuo jūros pūtė šaltas vėjas. „Tai ženklas iš 
aukščiau“, - pagalvojo ji. 

Ji įėjo į jaukų namą, kur viskas buvo taip pažįstama, ir 
paskutinį kartą apsidairė. 

Paskui ji ėmė daužyti lempas ir laužyti baldus, nusiplė- 
šė nuo savęs suknelę ir numetė ant grindų. Išėmė iš ranki- 
nuko seklių agentūros savininko vizitinę kortelę ir padėjo ją 
ant stalo. Pakišo po kilimu auksinę sagą. Paskui nusiėmė 
nuo rankos Kosto jai padovanotą auksinį laikrodėlį ir, tren- 
kusi į stalą, jį sudaužė. 

Paėmusi iš namų atsivežtas vyro glaudes, ji nuėjo į 
paplūdimį, pamirkė jas jūroje ir vėl grįžo vidun. Dabar beliko 
vienas dalykas. „Jau laikas“, - pasakė ji sau. Giliai atsidususi 
Melina atsargiai paėmė virtuvinį peilį ir atsargiai jį išvyniojo, 
stengdamasi nepaliesti plono popieriaus, kuriuo buvo apvy- 
niotas kotas. Ilgai žiūrėjo į jį. Atėjo lemiama minutė. Ji turi 
smogti sau taip, jog atrodytų, kad tai - žmogžudystė, tačiau 
kad jai užtektų jėgų įgyvendinti ligi galo savo planą. 

Ji užsimerkė ir stipriai dūrė peiliu sau į šoną. Pasipylė 
kraujas. Ji prispaudė prie žaizdos šlapias glaudes ir, kai jos 
prisigėrė kraujo, nusviedė jas į sieninės spintos kampą. 
Pajuto, kad ima svaigti galva. Apsidairė, kad įsitikintų, ar 
nieko nepamiršo, ir svirduliuodama nuėjo prie laukųjų durų, 
palikdama ant kilimo kraujo dėmes. 

Išėjusi iš vasarnamio, ji nuėjo prie jūros. Kraujas tekėjo 
jau stipriau. „Aš nesugebėsiu, - pagalvojo ji. - Kostas vis vien 
paims viršų. Aš turiu to neleisti". 

Atrodė, kad prie jūros ji ėjo amžinybę. „Dar žingsnis, - 
kalbėjo sau, - dar vienas žingsnis". 

Ji ėjo toliau, grumdamasi su šleikštuliu. Akyse viskas 
ėmė tavaruoti. Parkrito ant kelių. „Negalima sustoti". Var- 
gais negalais atsistojo ir vėl ėjo, kol pajuto, jog vanduo 
pliuškena prie jos kojų. „Aš tai darau dėl Spiro, - drąsino ji 
save. - Mielasis Spiras". 

Toli, prie horizonto, ji pamatė pilką žemą debesį ir ėmė 
plaukti jo link. Paskui ją driekėsi kruvina juosta. Ir tada įvyko 
stebuklas. Debesys nusileido ant jos, ji pajuto, kaip jis apgau- 
bia ją ir glamonėja. Skausmas nurimo, ir ją apėmė ramybė. 

„Aš grįžtu namo, - palaimingai pagalvojo Melina. - Galų 
gale aš grįžtu namo". 


26 SKYRIUS 


„Aš privalau jus areštuoti, pone Demiri, kaip įtariamą 
tyčiniu savo Žmonos nužudymu". 

Toliau viskas vyko lyg sulėtintame filme. Jį areštavo ir 
vėl padarė pirštų atspaudus. Paskui nufotografavo ir nuve- 
dė į kamerą. Atrodė neįtikėtina, kad jie galėjo taip pasielgti 
su juo. 

- Pakvieskite Piterį Demonidį. Pasakykite jam, kad aš 
noriu jį tuojau pat pamatyti. 

- Ponas Demonidis pašalintas iš pareigų ir dabar yra 
tardomas. 

Vadinasi, jis neturi į ką kreiptis. „Aš išsikapanosiu iš 
šitos bėdos, - pagalvojo jis. - Juk aš Konstantinas Demiris". 

Jis paprašė pakviesti ypatingai svarbių bylų tardytoją. 

Po valandos Delma atvyko į kalėjimą: 

- Jūs norėjote mane matyti? 

- Taip, - patvirtino Demiris. - Aš supratau, jog jūs nusta- 
tėtė, kad mano Žmona mirė trečią valandą dienos? 

- Teisingai. 

- Tai štai, kad jūs ir policijos valdyba ir toliau nebūtu- 
mėte keblioje padėtyje, aš galiu įrodyti, kad tuo metu vakar 
aš buvau toli nuo namų, Akrokorinte. 

- Jūs turite įrodymų? 

- Daugiau. Aš turiu liudytoją. 

Jie sėdėjo policijos komisaro kabinete, kai atvažiavo 
Spiras Lambru. Demiris, jį pamatęs, nušvito: 

- Spirai, ačiū Dievui, tu atvažiavai! Sitie idiotai įtaria, kad 
aš nužudžiau Meliną. Tu juk Žinai, kad aš negalėjau to 
padaryti. Pasakyk jiems. 

- Ką jiems pasakyti? - paklausė Spiras Lambru. 

- Meliną nužudė vakar trečią valandą dienos. O mes su 
tavimi tuo metu buvome Akrokorinte. Aš grįžti anksčiau 
negu septintą negalėjau. Papasakok jiems apie mūsų su- 
sitikimą. 

Spiras Lambru nesuprasdamas įrėmė į jį akis: 

- Kokį susitikimą? 

Konstantinas Demiris išblyško: 

- Apie mūsų vakarykštį... susitikimą. Akrokorinte. Vasar- 
namyje. 

- Tu kažin ką painioji, Kostai. Aš vakar važiavau vienas. 
Dėl tavęs aš nemeluosiu. 

Konstantinas Demiris įniršo. 

- Tu negali taip su manimi pasielgti! - Jis pagriebė Spirui 
už švarko atlapų. - Pasakyk jiems tiesą! 

Spiras Lambru jį atstūmė: 

- Tiesa ta, kad mano sesuo mirusi, ir tu ją nužudei. 

- Meluoji! - suriko Demiris. - Meluoji! - Jis vėl puolė prie 
Lambru, ir prireikė dviejų policininkų, kad jį sulaikytų. 

- Kalės vaikas! Tu juk Žinai, kad aš nekaltas! 

- Tegul tai nusprendžia teisėjai. Manau, tau reikės gero 
advokato. 

Tuo momentu Konstantinas Demiris suvokė, kad buvo 
tik vienas Žmogus, kuris būtų galėjęs jį išgelbėti. 

Napoleonas Čotas. 


27 SKYRIUS 


Viešai neskelbiama 
Pokalbio su Ketrina Duglas įrašas: 

K. Alanai, jūs tikite nuojauta? 

A. Tarp kitko, taip, nors mokslas jos ir nepripažįsta. Ar 
jūs ką nors nujaučiate? 

K. Taip. Aš nujaučiu, kad man atsitiks kažkas baisaus. 

A. Kas tai? Ar jūsų senojo sapno dalis? 

K. Ne. Aš jums sakiau, kad ponas Demiris atsiuntė iš 
Atėnų tris vyriškius... 

A. Taip. 

K. Jis paprašė mane jais pasirūpinti, todėl man dažnai 
tenka su jais susitikti. 

A. Jums atrodo, kad iš jų sklinda grėsmė? 

K. Ne. Ne visai taip. Sunku paaiškinti. Nors jie ir nieko 
nepadarė, aš visą laiką kažko laukiu. Kažko baisaus. Su- 
prantate? 

A. Papasakokite man apie juos. 

K. Vienas jų prancūzas, Ivas Renardas. Jis reikalauja, 
kad mes eitume į muziejus, bet, kai mes ten nueiname, 
pasidaro aišku, kad jam tai neįdomu. Šeštadienį mes su juo 
rengiamės į Stounhendžą... Paskui Džeris Heilis, amerikie- 
tis. Iš išorės gana malonus Žmogus, tačiau jis turi kažką 
keisto. Ir galiausiai Dinas Matusis. Jis pono Demirio kom- 
panijos tarnautojas, bet užduoda tokius klausimus, į ku- 
riuos pats turėtų Žinoti atsakymus. Pakvietė mane 
pasivaikščioti. Aš manau, gal Vimas galės važiuoti su 
mumis... Ir dar vienas dalykas. 

A. Būtent? 

K. Paskutiniu metu Vimas kažkaip keistai elgiasi. 

A. Kuo tai pasireiškia? | 

K. Kai aš rytą ateinu į kontorą, jis visada manęs laukia. 
Anksčiau taip nebūdavo. O kai jis mane mato, tai atrodo, 
kad jį tai piktina. Viskas beprasmiška, tiesa? 

A. Ketrina, prasmė visada yra. Reikia tiktai parinkti 
raktą. Ar daugiau nesapnavote? 

K. Sapnavau Konstantiną Demirį, bet aš prastai atsimenu. 

A. Papasakokite, ką prisimenate. 

K. Aš jį paklausiau, kodėl jis man toks geras, kodėl davė 
darbą ir butą. Ir auksinę sagę. 


252 


A. Ojis ką atsakė? 
K. Neprisimenu. Nubudau nuo savo pačios riksmo. 


Gydytojas Alanas Hamiltonas atidžiai išstudijavo įrašą, 
mėgindamas įminti tai, kas kankina Ketriną. Jis buvo bemaž 
tikras, kad baimę jai sukėlė iš Atėnų atvykę nepažįstami 
žmonės. Būtent iš Atėnų, kur jai teko tiek daug išgyventi. 
Tai, ką ji papasakojo apie Vimą, Alaną nustebino. Galbūt 
Ketrinai pasirodė? Arba iš tikrųjų Vimas neįprastai elgiasi? 
„Po kelių savaičių Vimas ateis pas mane, - pagalvojo Alanas. 
- Ko gero, reikia tai padaryti anksčiau". 

Alanas ilgai sėdėjo, galvodamas apie Ketriną. Nors jis 
ir laikėsi taisyklės - niekada neturėti asmeniškų santykių su 
pacientėmis, Ketrinos atvejis buvo išimtis. „Tokia graži ir 
tokia pažeidžiama... Kas čia dabar man yra? Aš privalau sau 
to neleisti. Reikia susitelkti prie ko nors kito". Tačiau mintys 
atkakliai grįžo prie Ketrinos. 


Ketrina niekaip negalėjo išmesti iš galvos Alano Hamil- 
tono. „Nebūk kvaiša, - sakė sau Ketrina. - Jis vedęs. Visi 
pacientai taip žiūri į savo gydytojus. - Tačiau niekas nepa- 
dėjo. - - Gal man reikia kreiptis į kitą psichiatrą dėl dabartinio 
mano psichiatro?" 

Po dviejų dienų ji turėjo eiti eilinį kartą pas Alaną. 
„Atšaukti, ar ką, - galvojo Ketrina, - kol aš neįklimpau ligi 
ausų. Pernelyg vėlu". 

Vizito pas Alaną dieną, Ketrina apsirengė itin rūpestin- 
gai ir nuėjo į kirpyklą. „Kadangi šiandien aš matysiu jį 
paskutinį kartą, - mąstė ji, - niekada nebus blogiau, jeigu aš 
atrodysiu padoriai". 


Nespėjo ji įžengti į kabinetą, kai visas jos ryžtas išga- 
ravo. „Kodėl, velniai rautų, jis toks patrauklus? Kodėl mes 
nesusitikome, kai jis buvo viengungis, o aš buvau normali 
moteris be jokių psichinių nukrypimų? Taip, bet jei nebūtų 
šitų nukrypimų, aš apskritai niekada su juo nebūčiau susiti- 
kusi". 

Ketrina staiga suprato, jog ji garsiai kalba. Atėjo laikas 
jam paaiškinti, kad ji atėjo paskutinį kartą. 

Ketrina atsikvėpė: - Alanai... - Ryžto lyg nė nebūta. Ji 
žvilgtelėjo į fotografiją ant stalo. - Jūs seniai vedęs? 

- Vedęs? - jis pagavo Ketrinos žvilgsnį. - A? Tai mano 
sesuo su sūnumi. - Ketrina pajuto, kad ją užlieja džiaugsmo 
banga. 

- O, tai puiku! Tai yra aš noriu pasakyti, ji... puikiai 
atrodo. 

- Ketrina, ar jums viskas gerai? 

Šitą patį klausimą nuolat užduodavo Kirkas Reinold- 
sas. „Stai tada man ne viskas buvo gerai, - pagalvojo 
Ketrina. - Užtat dabar - visiškai gerai". 

- Viskas normalu, - atsakė ji. - Tai jūs nevedęs? 

- Ne. 

„Ar pavakarieniausite su manimi? Ar permiegosite su 
manimi? Ar vesite mane?" 

Jeigu ji visa tai jam pasakys, jis tikrai pagalvos, kad ji 
nevisprotė. 

O gal ji iš tikrųjų kvaištelėjo? 

Jis žiūrėjo į ją suraukęs antakius: 

„ -Ketrina, bijau mes su jumis negalėsime čia susitikinėti. 
Siandien paskutinis kartas. 

Ketrinos širdis nukrito į kulnus: 

- Bet kodėl? Aš ką nors ne taip padariau? 

- Ne, jūs niekuo dėta. Mūsų darbe negalima leisti, kad 
gydytojas jaustų pacientei kokius nors jausmus. 

Dabar ji žiūrėjo į jį spindinčiomis akimis: 

- Jūs norite pasakyti, kad jaučiate man kažkokius jaus- 
mus? 

- Taip. Ir dėl šitos priežasties aš bijau, kad... 

- Jūs absoliučiai teisus, - džiaugsmingai pareiškė Ketrina. 
- Imkime ir aptarkime visa tai šiandien vakarieniaudami. 


Jie pavakarieniavo mažame itališkame restoranėlyje 
Soho centre. Kuo juos maitino, jiems neturėjo reikšmės. Jie 
buvo susižavėję vienas kitu. 

- Tai nesąžininga, Alanai, - pasakė Ketrina. - Tu apie 
mane žinai viską. Papasakok apie save. Ar tu kada nors 
buvai vedęs? 

- Ne. Vieną kartą buvau susižadėjęs. 

- Kas atsitiko? 

- Vyko karas. Mes gyvenome mažame butuke. Miestą 
stipriai bombardavo. Aš dirbau ligoninėje, o kai grįžau 
namo... 

Ketrina pajuto jo balse skausmą: 

-... pastato nebuvo. Nieko neliko. 

Ji suspaudė jo ranką: 

- Man labai gaila. 

- Aš ilgai negalėjau atsipeikėti. Taip nieko ir nesutikau, 
ką būčiau norėjęs vesti. 

O jo akyse ji perskaitė: ligi šios dienos. 

Jie prasėdėjo restoranėlyje keturiaas valandas, kalbė- 
dami apie viską: teatrą, mediciną, politiką. Apie viską, išsky- 
rus svarbiausią dalyką. Jų kūnais perbėgdavo tarsi elektros 
kibirkštys. Abu labai traukė vieną prie kito. 

Galiausiai Alanas ryžosi prašnekti: 

- Ketrina, tai, ką aš tau pasakiau apie gydytojo ir 
pacienčių santykius... 

- Papasakok man apie tai savo namuose. 


Jiedu greitai ir vienu metu nusirengė, ir kol Ketrina 
nusivilko suknelę, ji prisiminė, jog su Kirku Reinoldsu buvo 
visai kitaip. „Skirtumas tas, kad dabar aš myliu, - pagalvojo 
Ketrina. - Aš myliu šitą žmogų". 

Ji gulėjo lovoje, laukdama jo, ir, kai jis atsigulė 
greta ir apkabino ją, visa baimė ir nuogąstavimai, kad 
ji daugiau negalės būti su vyriškiu, išgaravo. Jie gla- 
monėjo vienas kitą iš pradžių švelniai, paskui įnirtingai, 
kol jų aistra tapo nepakeliama. Kai jis paėmė ją, ji 
sušuko iš laimės. „Aš pagaliau radau save, - mintyse 
ištarė Ketrina. - Ačiū tau". 

Pavargę jie ilgai gulėjo, ir Ketrina stipriai glaudė prie 
savęs Alaną, nenorėdama su juo išsiskirti. 

Kai vėl galėjo kalbėti, ji virpančiu balsu pasakė: „Jūs, 
gydytojau, labai gerai žinote, kaip elgtis su paciente“". 


28 SKYRIUS 


Apie Konstantino Demirio, įtariamo žmonos nužudymu, 
areštą Ketrina sužinojo tik iš laikraščių. Jai tai buvo didžiulis 
sukrėtimas. Kai ji atėjo į kontorą, tai rado visus darbuotojus 
ištiktus šoko. 

- Ar tu girdėjai naujieną? - paklausė Evelina. - Ką mums 
daryti? 

- Dirbsime toliau, lyg nieko nebūtų įvykę. Esu tikra, kad 
tai kokia nors baisi klaida. Pamėginsiu jam paskambinti. 

Bet tai padaryti jai nepavyko. 


Konstantinas Demiris buvo aukščiausio rango kalinys, 
kada nors sėdėjęs Centriniame Atėnų kalėjime. Tardytojas 
patvarkė, kad jam nebūtų daroma jokių išimčių. Demiris 
pareikalavo, kad jam duotų telefoną, teleksą ir kurjerį, bet 
jam buvo atsakyta. 

Didžiąją paros dalį Demiris galvojo apie tai, kas galėjo 
nužudyti Meliną. 

Iš pradžių jis manė, kad Melina rado vasarnamyje 
plėšiką, kuris ją ir nužudė. Bet, sužinojęs apie visus prieš jį 
nukreiptus įkalčius, Demiris suprato, kad tai padaryta tyčia. 
Kas tai galėjo padaryti? Logiškiausia būtų įtarti Spirą Lamb- 
ru. Bet Spiras labiau už viską pasaulyje mylėjo savo seserį 
ir niekada nebūtų to padaręs. 

Paskui Demiris ėmė įtarinėti bandą, su kuria buvo 
susijęs Tonis Ricolis. Galbūt jie sužinojo, kaip jis su juo 
pasielgė, ir nusprendė atkeršyti. Bet šitos minties teko iš 
karto atsisakyti. Jeigu mafija būtų norėjusi atkeršyti, būtų 
paprasčiausiai nugalabiję jį. 

Sėdėdamas vienutėje, Demiris vėl ir vėl perkratinėjo 
mintyse visus įvykius ir, išanalizavęs visas kitas galimybes, 
priėjo vienintelę teisingą išvadą: Melina nusižudė, iš anksto 
pasirūpindama, kad jį apkaltintų žmogžudyste. Demiris gal- 

vojo apie tai, kaip jis pasielgė su Noele Peidž ir Lariu Duglu. 
Likimas jį nubaudė ir jis atsidūrė tokioje pačioje padėtyje. 
Jį teis už žmogžudystę, nors jis nenužudė. 


(D 21) 


(1 AL 


pasimatymų kambarėlį. Ten jo laukė advokatas, pavarde 
Vasilikis. Tai buvo maždaug penkiasdešimties metų Žmo- 
gus, tankia žila ševeliūra ir kino žvaigždės profiliu. Jis buvo 
laikomas puikiu advokatu. 

Ir išėjo, palikęs juos abu. 

- Na, - reikliu tonu paklausė Demiris, - ką jūs darote, 
kad ištrauktumėte mane iš čia? Už ką aš jums moku? 

- Pone Demiri, bijau, kad viskas ne taip paprasta. 
Vyriausiasis kaltintojas atsisako... 

- Vyriausiasis kaltintojas - stuobrys. Jie neturi teisės 
laikyti mane čia. Kaip dėl užstato? Aš sumokėsiu, kiek 
užsiprašys. 

Vasilikis nervingai aplaižė lūpas: 

- Mums atsakyta. Už užstatą jūsų neišleis. Aš susipaži- 
nau su įkalčiais, kuriuos prieš jus surinko policija. Bijau, kad 
jie labai rimti. 

- Rimti ar nerimti, bet Melisos aš nenužudžiau. Aš 
nekaltas! 

Advokatas pritariamai palinkčiojo galva: 

- Suprantama, suprantama. O ar jūs numanote, kas ją 
galėjo nužudyti? 

- Niekas. Mano Žmona pati nusižudė. 

Advokatas apstulbęs stebeilijo į jį: 

- Atleiskite, pone Demiri, bet aš manau, kad tai nevykusi 
gynybos linija. Jūs turite ką nors geriau sugalvoti. 

Nevilties apimtas Demiris suprato, kad advokatas tei- 
sus. Nė viena žiuri pasaulyje juo nepatikės. 

Kitą dieną advokatas iš pat ryto vėl atėjo pas Demirį. 

- Bijau, kad turiu blogų naujienų. 

Demiris vos susilaikė nenusikvatojęs. Jis jau sėdi kalė- 
jime kaip žmogžudys, o šitas kretinas jį dar gąsdina blogo- 
mis naujienomis. Argi dar gali būti blogiau! 

- Klausau jūsų. 

- Tai susiję su jūsų žmonos broliu. 

- Spiru? O kas? 

- Aš turiu Žinių, kad jis pareiškė policijai, kad moteris, 
kurios pavardė Ketrina Duglas ligi šiol gyva. Aš ne itin gerai 
susipažinęs su Noelės Peidž ir Lario Duglo bylomis, bet... 

Bet Konstantinas Demiris jo neklausė. Pakliuvęs į šitą 
nevykėlišką padėtį, jis visiškai pamiršo Ketriną. Jeigu ją 
suras ir ji paliudys, jį apkaltins ir dėl Noelės ir Lario mirties. 
Jis jau kai ką pasiuntė į Londoną pasirūpinti Ketrina, bet 
dabar reikalą reikėjo skubiai sutvarkyti. 

Jis pasilenkė ir nutvėrė advokatą už rankos: 

- Aš noriu, kad jūs tuojau pat pasiųstumėte telegramą 
į Londoną. 


Jis dukart perskaitė telegramą ir pajuto seksualinį susi- 
jaudinimą. Taip būdavo visada, kai reikalas artėdavo prie 
atomazgos. Jis jautėsi Viešpačiu Dievu. Nuo jo priklausė, 
kam gyventi, o kam mirti. Jis žavėjosi savo galia žmonėms. 
Kadangi veikti reikėjo greitai, tai pirminiam planui laiko 
neliko. Teks improvizuoti. „Kad atrodytų kaip nelaimingas 
atsitikimas". Šiandien vakare. 


29 SKYRIUS 


Viešai neskelbiama 

Pokalbio su Vimu Vandinu įrašas: 

A. Kaip jūs jaučiatės? 

V. Normaliai. Atvažiavau taksi. Vairuotojas - Ronaldas 
Kristis. Numeris 30171, taksi numeris - 3017. Pakeliui suti- 
kome trisdešimt septynis „Roverius", vieną „Bentlį", dešimt 
„Jaguarų“, šešis „Ostinus"“, vieną „Rolsroisą“, dvidešimt 
septynis motociklininkus ir šešis dviratininkus. 

A. Kas gero kontoroje? 
V. Jūs juk žinote. 
A. Papasakokite. 
V. Ten visų nekenčiu. 
A. O Ketrinos Aleksander?.. Vimai, o kaip dėl Ketrinos 
Aleksander? 
V. A, jūs apie ją. Ji veikiai ten nedirbs. 
„Kąjūs turite galvoje? 
„Ją nužudys. 
Ką? Kodėl jūs taip manote? 
Ji man pasakė. 
Ketrina jums pasakė, kad į ją nužudys? 
Kita. 
Kas toji kita? 
Jo žmona. 
Kieno žmona, Vimai? 
Konstantino Demirio. 
Jis tau pasakė, kad nužudys Ketriną? 
Ne jis, o ji. Jo žmona. Paskambino iš Graikijos. 
Kas ketina Ketriną nužudyti? 
Vienas tų Žmonių. 
„Jūs kalbate apie tuos, kurie atvyko iš Graikijos? 
Taip. 
„Vimai, tuo ir užbaikime. Man reikia eiti. 
„Gerai. 


<>p<><><><><><><><> 


30 SKYRIUS 


„Graikijos prekybinės korporacijos" kontora užsidary- 
davo šeštą valandą. Keletą minučių prieš šešias Evelina ir 
kiti darbuotojai rengėsi išeiti. 

Evelina įėjo į Ketrinos kabinetą. 

- „Kriterione" rodoma „Trisdešimt ketvirtosios gatvės 
stebuklai". Sako, kad geras filmas. Gal nori šiandien 
nueiti? | 

- Negaliu, - atsakė Ketrina. - Ačiū, Evelina. Aš pažadėjau 
Džeriui Heiliui nueiti šiandien su juo į teatrą. 

- Panašu, kad nuobodžiauti jie tau neduoda. Gerai, 
linkiu maloniai praleisti laiką. 


Ketrina girdėjo, kaip išėjo ir kiti. Pagaliau viskas nutilo. 
Ji paskutinį kartą Žvilgtelėjo į stalą, kad įsitikintų, jog viskas 
sutvarkyta, apsivilko paltą, pasiėmė rankinuką ir nuėjo 
koridoriumi. Jau bemaž prie durų ji išgirdo telefono skam- 
butį. Truputėlį padvejojusi, ji žvilgtelėjo į laikrodėlį: jau 
vėlavo. Tačiau telefonas atkakliai skambėjo. Ji bėgte užbė- 
go atgal ir pakėlė ragelį: 

- Klausau. 

- Ketrina! - Tai buvo Alanas Hamiltonas. Atrodė, kad jis 
uždusęs. - Ačiū Dievui, aš tave radau. 

- Kas nors atsitiko? 

- Tau gresia pavojus. Manau, kad kažkas nori tave 
nužudyti. 

Ji sudejavo. Pildėsi jos siaubingiausi košmarai. Netikė- 
tai jai ėmė svaigti galva. 

- Kas? 

- Nežinau. Bet noriu, kad tu niekur neišeitum. Su niekuo 
nesikalbėk! Aš tuojau atvažiuosiu. 

- Alanai, aš... 

- Nesijaudink, aš jau važiuoju. Užsirakink duris iš vi- 
daus. Viskas bus gerai. 

Jis pakabino ragelį. 

Ketrina lėtai padėjo ragelį ant aparato. 

- Viešpatie! š 

Tarpduryje pasirodė Atanasas. Zvilgtelėjęs į Ketrinos 
veidą, jis greitai priėjo prie jos. 

- Ar kas nors atsitiko, panele Aleksander? 

Ji atsisuko į jį: 

- Kažin kas... kažin kas nori mane nužudyti. 

Jis apstulbęs įsmeigė į ją akis: 

- Kodėl? Kas... kas gali tai padaryti? 

- Nežinau. 

Pasigirdo beldimas į laukujes duris. 

- Ar man atidaryti?.. 

- Ne, - greitai atsakė ji. - Nieko nejįleisk. Gydytojas 
Hamiltonas atvažiuoja čia. 

Vėl pabeldė, tačiau šįsyk stipriau. 

- Galima pasislėpti rūsyje, - sukuždėjo Atanasas. - Ten 
jūs būsite saugi. 

Ji linktelėjo: 

- Tikrai. 

Jie nuėjo į koridoriaus galą, prie durų, vedančių į rūsį. 

- Kai atvažiuos gydytojas Hamiltonas, pasakyk, jam, 
kad aš čia. 

- Ar jums vienai nebus baisu rūsyje? 

- Ne, - atsakė Ketrina. 

Atanasas įjungė šviesą ir ėmė lipti laipteliais Žemyn 
pirma Ketrinos. 

- Niekas jūsų čia nesuras, - patikino jis ją. - O kaip jūs 
manote, kas ketina jus nužudyti? 

Ji prisiminė Konstantiną Demirį ir savo sapnus. „Jis tave 
nužudys... Bet juk tai buvo tik sapnas". 

- Aš nežinau. 

Atanasas pažiūrėjo į ją ir sukuždėjo: 

- Aš Žinau kas. 

Ketrina nustebusi pažiūrėjo į jį: 

- Kas? 

- Aš. - Jo rankoje staiga blykstelėjo peilis, kurį jis prikišo 
jai prie gerklės. 

- Atanasai, dabar ne laikas žaisti... 

Ji pajuto, kaip peilis sminga jai į gerklę. 

- Ar tu kada nors skaitei „Pasimatymas Samaroje", 
Ketrina? Ne? Dabar jau vėlu, ar ne? Tai štai, ten apie Žmogų, 
kuris mėgino pabėgti nuo mirties. Jis nuvažiavo į Samarą, 
o Mirtis laukė jo kaip tik ten. Tavo Samara, Ketrina, čia. 

Buvo kraupu klausytis šitų baisių žodžių, kuriuos tarė 
iš išvaizdos nekalto berniuko lūpos. 

- Prašau, Atanasai. Tu negali... 

Jis skėlė jai smagų antausį: 

- Negaliu todėl, kad aš berniūkštis? Aš tave nustebinau, 
tiesa? Viskas todėl, kad aš puikus aktorius. Man jau trisde- 

šimt, Ketrina. O Žinai, kodėl aš atrodau toks vaikiškas? 
Todėl, kad, kai aš augau, maisto visada trūko. Aš mitau 
atliekomis, kurias vogdavau naktimis iš pamazgų duobės. 
- Jis vis dar laikė peilį prie Ketrinos gerklės, prispaudęs ją 
prie sienos. - Kai aš buvau berniūkštis, aš mačiau, kaip 
kareiviai, išprievartavę mano tėvus, juos papjovė, o paskui 
išprievartavo mane ir numetė, nes manė, kad aš numiriau. 

Jis vis stūmė ir stūmė ją gilyn į rūsį. 

- Atanasai, aš... aš niekada tau nieko blogo nedariau. 
Aš... 

Jis berniukiškai jai nusišypsojo: 

- O čia nieko asmeniško ir nėra. Paprasčiausias sandė- 
ris. Nužudęs tave, aš gausiu penkiasdešimt tūkstančių 
dolerių. 

Tartum uždanga nusileido jai prieš akis - viskas sken- 
dėjo raudonoje migloje. Kažin kokia jos dalelė žiūrėjo į visa 
tai iš šalies. 

- Aš buvau sumanęs puikų planą. Bet šeimininkas 
skuba, ir tenka improvizuoti. 

Ketrina jautė, kaip peilio smaigalys sminga jai į kaklą. 
Staiga jis mostelėjo ranka ir perplėšė jai suknelę nuo vir- 
šaus ligi apačios. 

- Gražu, - pasakė jis. Netgi labai gražu. Aš ketinau iš 
pradžių su tavimi pasismaginti, bet jeigu tavo bičiulis veikiai 
bus čia, mums reikia pasiskubinti, juk taip? Nepasisekė tau. 
Aš - vyras kaip reikiant. 

Ketrina stovėjo dusdama. Kalbėti ji negalėjo. 

Atanasas įkišo ranką į kišenę ir išsitraukė iš ten bute- 
liuką su blyškiai rožiniu skysčiu. 

- Ar kada nors ragavai slyvų degtinę? Išgerkime už 
tavo nelaimingą atsitikimą. - Jis atitraukė peilį, kad at- 
kimštų buteliuką, ir akimirką Ketrinai atsirado viltis pabėg- 
ti. 

- Gerk, - tyliai pasakė Atanasas. - Paragauk. Labai 
prašau. 

Ketrina perbraukė liežuviu lūpas. 

- Klausyk, aš... aš tau sumokėsiu. Aš... 

- Pasaugok balsą. Atanasas nugėrė iš butelio didelį 
gurkšnį ir ištiesė jį Ketrinai. - Imk ir gerk, - paliepė jis. 

- Ne. Aš... 

- Gerk! 

Ketrina paėmė butelį ir truputį nugėrė. Aštrus gėrimas 
nudegino jai gerklę. Atanasas atėmė butelį ir dar kartą 
gurkštelėjo. 

- Kas pasakė tavo daktarui, kad tave ketina nužudyti? 

- Aš... aš nežinau. 

- Gerai, neturi reikšmės. - Atanasas parodė į storą 
medinį stulpą, laikantį lubas. - Stokis ten. 

Ketrina žvilgtelėjo į duris ir iš karto pajuto, kaip plieniniai 
ašmenys įsirėmė jai į kaklą. 

- Neversk manęs dukart kartoti. 

Ketrina priėjo prie medinio stulpo. 

- Gera mergaitė, - pagyrė Atanasas. - Dabar sėskis. - 
Akimirkai jis nusisuko. Tuo pasinaudojusi Ketrina puolė prie 
išėjimo. Ji pribėgo prie laiptų, įveikė vieną laiptelį, paskui 
antrą. Širdis pašėlusiai daužėsi. Tuo momentu Atanasas 
nutvėrė ją už kojos ir nutraukė Žemyn. Jis buvo nepaprastai 
stiprus. 

- Kalė! 

Nustvėręs ją už plaukų, jis prisitraukė jos veidą prie 
savojo: 

- Dar vieną kartą mėginsi bėgti, ir aš sulaužysiu tau 
kojas. 

Tarp menčių ji pajuto peilį. 

- Judinkis! - Atanasas privedė ją prie stulpo ir partrenkė 
ant grindų. - Sėdėk tyliai! 


Ketrina matė, kaip Atanasas priėjo prie kartoninių dėžių 
krūvos, perrištos špagatu. Jis atsipjovė du virvagalius ir 
grįžo prie jos. 

- Rankas prie stulpo, greitai! 

- Nereikia, Atanasai, aš... 

Jis smogė jai kumščiu į žandikaulį, ir viskas ėmė plaukti 
jai prieš akis. Atanasas pasilenkė prie jos ir sušnibždėjo: 

- Niekada nesakyk man „ne“. Daryk, ką liepiu, kol aš 
neperpjoviau tau gerklės... 

Ketrina atmetė rankas už stulpo ir po akimirkos pajuto, 
kaip virvė įsirėžė į rankų riešus. Rankos bemat nutirpo. 

- Labai prašau, - paprašė ji. - Ne taip stipriai. 

- Tvarka, - nusišiepė jis ir kitu virvagaliu stipriai surišo 
kojas. Paskui atsistojo. - Na štai, - pasakė jis, - viskas labai 
miela ir šeimyniška. - Jis vėl trūktelėjo iš butelio. - Dar nori? 

Ketrina neigiamai papurtė galvą. 

Jis abejingai gūžtelėjo pečiais: 

- Tavo reikalas. 

Jis vėl pakėlė butelį prie lūpų. „Gal jis pasigers ir 
užmigs", - pagauta nevilties pagalvojo Ketrina. 

- Aš įpratau kasdien išgerti po litrą, - pasigyrė Atanasas, 
numesdamas tuščią butelį ant cementinių grindų. - Laikas 
imtis darbo. 

- Ką... ką tu ketini daryti? 

- Padarysime nedidelį nelaimingą atsitikimą. Tikrą še- 
devrą. Ko gero, paimsiu iš Demirio dvigubai. 

„Demiris! Vadinasi, tai buvo ne paprastas sapnas. Už 
viso to košmaro stovi Demiris". 

Ketrina pamatė, kad Atanasas eina prie didžiulio virin- 
tuvo. Nuėmė priekinį panelį ir ėmė apžiūrinėti signalinę 
lempą ir aštuonias kaitinamąsias plokštes. Apsauginis vož- 
tuvas buvo metalinėje dėžėje. Atanasas pakėlė nuo grindų 
medinį pagaliuką ir užspaudė vožtuvą taip, kad tas nebe- 
veikė. Didžiausia temperatūra skalėje buvo 1509C pagal 
Celsijų. Ketrina pamatė, kad Atanasas pasuko rodyklę prie 
aukščiausios temperatūros. Patenkintas jis grįžo prie jos. 

- Prisimeni, kiek nesklandumų buvo su šita krosnimi? - 
paklausė jis. - Ką gi, bijau, kad ji galų gale susprogs. - Jis 
priėjo dar arčiau prie Ketrinos. - Kai temperatūra pasieks 
keturis šimtus laipsnių, virintuvas sprogs. O paskui Žinai, 
kas bus? Dujų vamzdžiai susprogs, ir jos užsiliepsnos nuo 
kaitinamųjų plokščių. Visas pastatas išlėks į orą. 


14000 pagal Farenheitą. - Vert. past. 

- Tu pamišai. Ten pilna žmonių, kurie niekuo nenusikal- 
to. 

- Nekaltų Žmonių nebūna. Jūs, amerikiečiai, tikite, kad 
viskas baigiasi gerai. Priekvailiai. Laimingų pabaigų nebū- 
na. - Jis patikrino, ar gerai pririštos Ketrinos rankos. Riešai 
kraujavo. Virvė įsirėžė į kūną, mazgai buvo stipriai užrišti. 
Atanasas lėtai perbraukė ranka per nuogas Ketrinos krūtis, 
glamonėdamas jas, paskui pasilenkė ir pabučiavo. - Bjauru, 
kad mes neturime laiko. Tu taip ir nesužinosi, ką praradai. 
- Jis nutvėrė ją už plaukų ir pabučiavo į lūpas. Nuo jo dvokė 
alkoholiu. - Sudie, Ketrina, - pasakė jis ir atsitiesė. 

- Nepalik manęs, - maldavo Ketrina. - Pasikalbėkime ir... 

- Vėluoju į lėktuvą. Grįžtu į Atėnus. - Ji žiūrėjo, kaip jis 
lipa laiptais aukštyn. - Paliksiu šviesą, kad tu galėtum matyti, 
kaip tai įvyks. - Dar po sekundės Ketrina išgirdo, kaip 
užsitrenkė rūsio durys, paskui pasigirdo užstumiamo skląs- 
čio girgždesys. Ir tyla... Ji buvo viena. Zvilgtelėjo į skalę. 
Temperatūra kilo greitai. „('esiog jos akyse rodyklė šokte- 
lėjo nuo 1609 prie 1709 ir kilo toliau. Ji veltui mėgino 
išlaisvinti rankas, ir kuo daugiau ji stengėsi, tuo tvirčiau 
užsimezgė mazgai. Ji vėl žvilgtelėjo į skalę. Rodyklė jau 
siekė 1807. Išeities nebuvo. 


Alanas Hamiltonas Vimroulo gatve lėkė pašėlusiu grei- 
čiu, nuolat pažeisdamas taisykles ir nekreipdamas dėme- 
sio į supykusių vairuotojų riksmus ir signalus. Bet priekyje 
buvo kamšatis. Jis pasuko į kairę ir nuvažiavo Oksfordo 
cirko link. Intensyvus transporto judėjimas trukdė greitai 
važiuoti. 

Bondo gatvės rūsyje virintuvo temperatūros rodyklė 

0 


pasiekė 200“ padalą. Darėsi karšta. 


Judėjimas visai sulėtėjo. Žmonės važiavo namo arba į 
centrą. Alanas Hamiltonas sėdėjo prie savo automobilio 
vairo, nežinodamas, ką jam daryti. „Turbūt reikėjo paskam- 
binti į policiją? Bet kas iš to būtų išėję? Viena mano pusiau- 

svyros neturinti pacientė galvoja, kad ją nori nužudyti. Juk 
policininkai būtų mane išjuokę. Ne, aš pats turiu viską 
padaryti". Mašinos vėl pajudėjo iš vietos. 


Rodyklė artėjo prie 3009 padalos. Rūsyje buvo nepa- 
keliamai karšta. Ji vėl pamėgino išlaisvinti rankas, bet ne- 
sėkmingai. 


Jis pasuko į Oksfordo gatvę, dideliu greičiu pervažiavo 
pėsčiųjų perėją, kuria ėjo dvi pagyvenusios damos. Užpa- 
kalyje pasigirdo šaižus policininko švilpukas. Akimirką jis 
norėjo sustoti ir paprašyti policininką, kad važiuotų su juo. 
Tačiau nebuvo laiko aiškinimui. Jis vėl paspaudė akcelera- 
torių. 

Sankryžoje jam pastojo kelią didelis sunkvežimis su 
priekaba. Alanas nekantriai spustelėjo automobilio signalą. 
Paskui iškišo galvą pro langelį ir riktelėjo: „Važiuok!“ 

Sunkvežimio vairuotojas nustebęs žvilgtelėjo į jį: „Kas 
yra, bičiuli? Ar gaisro gesinti leki?" 

Vėl susidarė kamšatis. Kai mašinos truputį išsivažinėjo, 
Alanas galėjo važiuoti toliau. Keliui, kurį paprastai nuvažiuo- 
davo per dešimt minučių, dabar sugaišo visą pusvalandį. 


Rūsyje virintuvo rodyklė rodė 4000. 


Galų gale pasirodė kontoros pastatas. Alanas pasuko 
už kampo ir nuspaudė stabdį. Atidaręs dureles jis greitai 
išlipo iš mašinos. Vos Žengęs kelis žingsnius pastato link, 
jis pasibaisėjęs stabtelėjo. Zemė sudrebėjo, ir visas didžiu- 
lis namas susprogo kaip didžiulė bomba, aplink plaikstėsi 
ugnis ir krito nuolaužos. 

Ir mirtis... 


31 SKYRIUS 


Atanasas Stavičius buvo nepaprastai susijaudinęs. 
Taip būdavo visada, kai įvykdydavo užduotį. Jis laikėsi 

tokios taisyklės: prieš nužudydamas savo auką, jis turėda- 
vo su ja lytinius santykius, nesvarbu, ar tai būtų moteris, ar 
vyriškis. Tai suteikdavo jam ypatingą pasitenkinimą. Dabar 
jis niršo, kad nespėjo Ketrinos nei pakankinti, nei išprievar- 
tauti. Jis Žvilgtelėjo į laikrodį. Dar buvo daugybė laiko. 
Lėktuvas turėjo išskristi tiktai vienuoliktą valandą vakaro. 
Jis pasisamdė taksi, nuvažiavo ligi Piemenų turgaus, susi- 
mokėjo ir leidosi slampinėti siauromis gatvelėmis. Gatvelė- 
se stovėjo merginos, kviesdamos praeinančius vyriškius: 

- Ei, meiluti, gal nori prancūziškos pamokėlės vakare? 

- Gal nori pasismaginti, vaikuti? 

- Graikiškais metodais nesidomi? 

Į Atanasą nesikreipė nė viena moteris. Jis priėjo prie 
aukštos blondinės trumpu sijonėliu ir aukštakulniais bate- 
liais. 

- Labą vakarą, - mandagiai pasisveikino jis. 

Ji pašaipiau pažvelgė į jį: 

- Sveikas, mažyli. Ar mama žino, kad tu dar nemiegi? 

Atanasas nedrąsiai nusišypsojo: 

- Taip, mem. Aš pagalvojau, kad jeigu jūs laisva... 

Prostitutė nusikvatojo: 

- Štai kaip? Na ir ką tu darysi, jeigu aš laisva? Tu 
apskritai kada nors su mergina gulėjai? 

- Vieną kartą, - tyliai atsakė Atanasas. - Man patiko. 

- Tu tikras pupų pėdelis, - nusijuokė blondinė. - Papras- 
tai aš su mažiukais neinu. Bet šiandien reikalai ne kokie. Ar 
tu turi dešimt monetų? 

- Taip, mem. 

- Gerai, meiluti. Einam į viršų. 

Ji nusivedė Atanasą vidun, užlipo į antrą aukštą, kur 
buvo vieno kambario butelis. 

Atanasas padavė jai pinigus. 

- Na, duok pažiūrėsime, ką čia galima padaryti. - Ji 
nusirengė. Kai Atanasas taip pat nusirengė, ji apstulbusi 
sušuko: 

- Viešpatie, ogi tavo didžiulis! 

- Argi? 

Ji atsigulė ant lovos ir pasakė: 

- Atsargiai. Ziūrėk, kad man neskaudėtų. 

Atanasas priėjo prie lovos. Paprastai jam būdavo ma- 
lonu kekšes prilupti. Šitaip jis turėdavo stipresnį lytinį pasi- 
tenkinimą. Bet šiandien jis nenorėjo patraukti į save dėmesį, 
palikti policijai kokius nors pėdsakus. Todėl jis nusišypsojo 
prostitutei ir tarė: 

- Laikyk, kad tau pasisekė. 

- Ką? | 

- Nieko. - Jis užsiropštė ant jos ir šiurkščiai ją paėmė, 
tyčia sukeldamas skausmą, nes jam atrodė, kad Ketrina 
maldauja jį pasigailėti, prašo liautis. Tačiau jis buvo negai- 
lestingas. Jos šauksmai jį tik aistrino, kol galiausiai jis 
pasitenkinęs atsidrėbė ant pagalvės. 

- Dieve mano, - pasakė mergužėlė. - Kas galėjo pagal- 
voti! 

Atanasas atmerkė akis ir pamatė ne Ketriną, o nedailią 
prostitutę ir save skurdžiame kambarėlyje. Jis apsirengė, 
nuvažiavo taksi ligi viešbučio, susikrovė daiktus ir atsiskaitė 
pagal sąskaitą. 

Dar buvo tik pusė dešimtos, kai jis išvažiavo į oro uostą. 
Laiko ligi išskridimo buvo per akis. 

Oro uoste „Olimpinis“ buvo nedidelė eilutė. Kai priėjo 
Atanaso eilė, jis padavė kontrolieriui savo bilietą ir paklau- 
sė: 

- Lėktuvas išskris laiku? 

- Taip. - Kontrolierius žvilgtelėjo į biliete įrašytą pavardę: 
Atanasas Stavičius. Jis vėl žvilgtelėjo į Atanasą ir vos paste- 
bimai linktelėjo netoliese stovinčiam vyriškiui. Tas priėjo 
arčiau: 

- Parodykite savo bilietą. 

Atanasas padavė bilietą: 

- Kas yra? | " 

- Bijau, kad mes pardavėme per daug bilietų šitam 
reisui. Jeigu jums nesunku, prašom nueiti štai į tą kambarį, 
mes viską greitai sutvarkysime. 

Atanasas gūžtelėjo pečiais: 

- Gerai. 

Paskui vyriškį jis jėjo į kambarį. Jis buvo pakiliai nusi- 
teikęs. Demirį iš kalėjimo greičiausiai jau paleido. Tokiam 
galingam Žmogui jokie įstatymai negalioja. Jis gaus savo 
penkiasdešimt tūkstančių dolerių ir pasidės juos Šveicari- 
jos banke. Paskui truputį pailsės. Galbūt Rivjeroje, o gal 
Rio. Rio labai puikūs vyrai-prostitutės. 

Atanasas pakėlė galvą ir sustojo lyg įkastas. Jo veidas 
išbalo. 

- Tu numirei! Tu numirei! Aš tave nužudžiau! - suriko 
jis. 

Atanasas vis dar rėkė, kol jį vedė prie policijos furgono. 
Jie žiūrėjo jam iš paskos. Paskui Alanas Hamiltonas atsisu- 
ko į Ketriną: 

- Viskas praeityje, brangioji. Galų gale viskas praei- 


tyje. 


32 SKYRIUS 


Prieš kelias valandas rūsyje Ketrina mėgino išlaisvinti 
rankas. Tačiau mazgai tik dar stipriau užsimezgė. Pirštai 
nutirpo. Ji nuolat Žvilgčiojo į temperatūros skalę. Rodyklė 
pasiekė 2500 padalą. „Kai rodyklė pasieks 4007 padalą, 
virintuvas susprogs. Neišsikrapštysiu aš iš čia, - pagalvojo 
Ketrina. - Bet juk turi būti kokia nors išeitis". Staiga jos 
Žvilgsnis užkliuvo už Atanaso numesto ant grindų butelio. 
Sirdis ėmė pašėlusiai tvaksėti. „Aš turiu šansą!" jeigu tik ji 
galėtų... Ketrina atsisėdo ant grindų prie stulpo pagrindo ir 
pabandė surištomis kojomis pasiekti butelį. Viena koja 
palietė butelį. „Atsargiai. Nenustumk jo toliau". Lėtai, labai 
lėtai ji užkabino butelio kaklelį, virvagaliu, kuriuo buvo 
surištos jos kojos. Atsargiai pritraukė kojas drauge su 
buteliu. Galų gale butelis buvo šalia jos. 

Vėl žvilgtelėjo į skalę. Jau 280“. Pamėgino įveikti ją 
apėmusią paniką. Lėtai ėmė stumti butelį sau už nugaros. 
Pajuto jį rankų pirštais, bet niekaip negalėjo suimti: pirštai 
buvo nutirpę ir slidūs nuo kraujo. 

Rūsyje darėsi vis karščiau. Ji pabandė dar kartą. Butelis 
vėl išslydo. Žvilgtelėjo į skalę: 3009! Atrodė, kad rodyklė 
juda dar greičiau. Iš virintuvo ėmė veržtis garai. Dar kartą 
pabandė suimti butelį. 

Pagaliau! Butelis surištose rankose. Stipriai suspaudu- 
si butelį, Ketrina nuleido rankas stulpu Žemyn, butelis atsi- 
renkė į cementines grindis. Jokio rezultato. Dar kartą. Ir vėl 
tuščiai. Skalės rodyklė neišvengiamai artėjo prie 3509; 
Ketrina giliai įkvėpė ir trenkė butelį į grindis iš visų jėgų. 
Išgirdo, jog butelis sudužo. „Ačiū Dievui!" Kiek įstengdama 
greičiau, Ketrina stipriai suėmė viena ranka butelio šukę ir 
ėmė brūžinti špagatą. Stiklas perrėžė odą, bet ji nekreipė 
dėmesio. Ji pajuto, kad virvė pamažu atsileidžia, ir viena 
ranka tapo laisva. Ji greitai išlaisvino antrąją rankąi ir atsirišo 
kojas. Rodyklė artėjo prie 3807. Iš virintuvo veržėsi garai. 
Vargais negalais Ketrina atsistojo. Duris Atanasas uždarė 
ir užstūmė sklendę. Ligi sprogimo iš rūsio ji neišeis. 

Ketrina pribėgo prie virintuvo ir pamėgino ištraukti me- 
dinį pagaliuką, kuriuo buvo užspaustas apsauginis vožtu- 
vas. Vėl nesėkmė! 4009! 

Apsispręsti liko mažiau negu sekundė. Ji puolė prie 
slėptuvės durų, atidarė jas, ir įbėgusi sandariai uždarė jas 
paskui save. Susirietusi į kamuolėlį, ir sunkiai alsuodama ji 
gulėjo ant cementinių bunkerio grindų. Po penkių sekun- 
džių pasigirdo baisus sprogimas, nuo kurio viskas sudre- 
bėjo. Ji gulėjo tamsoje, mėgindama atgauti kvapą, ir 
girdėjo, kaip už durų siautėja liepsna. Ji buvo saugi. Viskas 
praeityje. „Ne, ne viskas, - pagalvojo Ketrina. - Kai ką aš dar 
privalau padaryti". 

Kai po valandos ją surado gaisrininkai ir palydėjo į 
viršų, pirmiausia ką ji pamatė, buvo Alanas Hamiltonas. 
Ketrina pribėgo prie jo, ir jis stipriai priglaudė ją prie 
savęs. 

- Ketrina, brangioji! Aš taip išsigandau! Kaip tau pavy- 
ko?.. 

- Papasakosiu vėliau, - atsakė Ketrina. - Dabar reikia 
sulaikyti Atanasą Stavičių. 

33 SKYRIUS 


Jie tyliai, be pašalinių, susituokė netoli Alano sesers 
ūkio esančioje bažnyčioje. Alano sesuo pasirodė esanti 
tokia pat miela moteris, kokia buvo nuotraukoje, kuri sto- 
vėjo ant staliuko jo kabinete. Jos sūnus buvo mokykloje. 
Ketrina ir Alanas ramiai praleido savaitgalį ir išskrido į 
Veneciją medaus mėnesiui. 

Venecija - ryškių spalvų viduramžių miestas, ste- 
buklingas plaukiojantis kanalų, šimto dvidešimties sa- 
lelių ir tiltų miestas. Lėktuvas nusileido Marko Polo oro 
uoste. Alanas ir Ketrina taksi atvažiavo ligi galutinės 
stotelės Šv. Morkaus aikštėje. Jie apsistojo „Rojal Da- 
nielyje" - puikiame senoviškame viešbutyje greta Dožų 
rūmų. 

Jų prabangus numeris buvo apstatytas senoviniais 
baldais. Langai žiūrėjo į didelį kanalą. 

- Nuo ko tu norėtum pradėti? - paklausė Alanas. 

Ketrina priėjo prie jo ir apkabino: 

- Atspėk. 

Daiktus jie išsikrovė kiek vėliau. 

Venecija privertė Ketriną pamiršti praeities košmarą ir 
siaubą. 

Ketrina ir Alanas daug vaikščiojo po Veneciją. Šv. 
Morkaus aikštė buvo vos už keleto jardų nuo jų viešbučio, 
tačiau pagal laiką ji buvo nuo jų už šimtmečių. Šv. Morkaus 
katedroje buvo įsikūrusi paveikslų galerija. Katedros sienos 
ir lubos buvo išpuoštos mozaika ir freskomis, kurių grožis 
tiesiog kvapą gniaužė. 

Jie apsilankė Dožų rūmuose su jų puikiais aparta- 
mentais ir pastovėjo ant Atodūsių tilto, per kurį kadaise, 
prieš šimtus metų, vedė kalinius į mirties bausmės įvykdy- 
mo vietą. 

Apsilankė jie ir tolimesnių salelių muziejuose ir bažny- 
čiose. Užgaišo jie Murane, nes norėjo pažiūrėti, kaip pučia- 
mas stiklas, ir Burane, kur gyveno mezginių meistrės. Taksi 

nuvažiavo į Torselą ir papietavo restorane „Lokanda Kipria- 
ni", įsikūrusiame pilname gėlių sode. 

Ten Ketrina prisiminė vienuolyną, kur ji buvo tokia 
vieniša. Ji žvilgtelėjo per stalą į jos širdžiai tokį mielą Alaną 
ir pati sau pasakė: „Dėkoju tau, Viešpatie!" 

Svarbiausia prekybinė gatvė - Merserio, jie rado ten 
prašmatnias parduotuves: „Rubeli", kur prekiavo audiniais, 
„Kasela", kur pardavinėjo avalynę, ir „Džiakondo Kasini", 
kur siūlė antikvarinius daiktus. Jie pietavo „Kvadro", „El 
Graspo de Va" ir bare „Pas Harį". Plaukiojo gondolomis ir 
mažesnėmis valtelėmis - sandolli. 

Penktadienį, kai jie jau ketino išvažiuoti, prasidėjo per- 
kūnija su liūtimi. 

Ketrina ir Alanas bėgte parbėgo į viešbutį. Stovėjo prie 
lango ir žiūrėjo į lietų. 

- Atleiskite, kad lyja, ponia Hamilton, - pasakė Alanas. 
- Reklaminiame lapelyje žadėjo saulėtą orą. 

Ketrina nusišypsojo: 

- Koks lietus? Aš tokia laiminga, brangusis! 

Blykčiojo Žaibai, griaudėjo perkūnija. Perkūno dunde- 
sys priminė Ketrinai sprogimą rūsyje. 

Ji atsigręžė į Alaną: 

- Man regis, šiandien turi paskelbti nuosprendį. 

Prieš atsakydamas, jis padvejojo: 

- Taip. Aš nenorėjau tau priminti, kadangi... 

- Man viskas gerai. Aš noriu žinoti. 

Jis kurį laiką žiūrėjo į ją, paskui linktelėjo: 

- Gerai. 

Paskui priėjo prie radijo imtuvo kambario kampe ir 
įjungė. Pasukinėjo rankenėlę, kol suieškojo BBC, perdavu- 
sią naujienas. 

- ... Ministras pirmininkas padavė atsistatydini- 
mo pareiškimą. Premjeras pamėgino suformuoti 
naują vyriausybę. - Imtuvas sutraškėjo, ir garsas 
dingo. 

- Šitas velnio griaustinis, - pasakė Alanas. 

Garsas vėl atsirado: 

- Atėnuose pagaliau baigėsi Konstantino Demirio 
teismas. Prieš keletą minučių prisiekusiųjų žiuri paskelbė 
nuosprendį. Visų dalyvaujančiųjų nustebimui, nuospren- 
dis... 

Radijas nutilo. 

Ketrina atsigręžė į Alaną: 

- Kaip tu manai, nuosprendį paskelbė? 

Jis apkabino Ketriną: 

- Tai priklauso nuo to, ar tu tiki, kad viskas visada turi 
gerai baigtis. 


34 SKYRIUS 
EPILOGAS 


Kai ligi Konstantino Demirio teismo liko penkios dienos, 
staiga atsidarė jo kameros durys. 
jas. 

Konstantinas Demiris pakėlė galvą. Ligi šiol pas jį nieko, 
išskyrus pasikis neįleisdavo. Jis pasistengė nuslėpti 
savo smalsumą. Sitos padugnės su juo elgėsi kaip su 
paprasčiausiu nusikaltėliu. Bet jie nesulauks, kad jis jiems 
pasimatymų kambarėlį: 

- Čia. 

Demiris žengė žingsnį ir sustojo kaip įkastas. Invalido 
vežimėlyje sėdėjo susisukęs seniokas. Zilut žilutėlis. Visas 
veidas - vien nudegimo randai. Lūpose - kraupi šypsena. 
Reikėjo visos minutės, kol Demiris suvokė, kas čia. Jo 
veidas papilkėjo: 

- Viešpatie, išgelbėk ir pasigailėk! 

- Aš ne vaiduoklis, - pasakė Napoleonas Čotas. Jis ne 
kalbėjo, o gergždė. - Įeik, Kostai. 

Galų gale Konstantinas Demiris atgavo žadą: - Gais- 
ras... 

- Aš iššokau pro langą ir susilaužiau stuburą. Liokajus 
mane išvežė dar nespėjus atvykti gaisrininkams. Aš neno- 

rėjau, jog tu žinotum, kad aš gyvas. Pernelyg pavargau su 
tavimi bekovodamas. 

- Taip, bet juk... kūną rado. 

- Mano ekonomo. 

Demiris krito į krėslą. 

- Aš... džiaugiuosi, kad tu gyvas, - netvirtai pasakė jis. 

- Kur ne. Juk aš ketinu išgelbėti tau gyvybę. 

Demiris nepatikliai pažiūrėjo į jį: 

- Iš tikrųjų? 

- Taip. Aš tave ginsiu. 

Demiris garsiai nusikvatojo. 

- Mesk juokavęs, Leonai. Pažįsti mane tiek metų ir vis 
dar kvailiu laikai? Kodėl tu manai, kad aš patikėsiu tau savo 
gyvybę? 

- Todėl, Kostai, kad, be manęs, tavęs nesugebės išgel- 
bėti niekas. 

Konstantinas Demiris atsistojo: 

- Ne, ačiū. - Jis nusisuko ir nuėjo prie durų. 

- Aš kalbėjau su Spiru Lambru ir įtikinau jį paliudyti, kad 
jis buvo su tavimi, kai nužudė jo seserį. 

Demiris apmirė, o paskui atsigręžė į advokatą: 

- Ir kodėl jis sutiko? 

Čotas palinko į priekį: 

- Todėl, kad aš jam įrodžiau, kad atimti iš tavęs turtą - 
kur kas saldesnis kerštas negu atimti tavo gyvybę. 

- Nesupratau. 

- Aš garantavau Lambru, kad jeigu jis liudys teisme tavo 
naudai, tu atiduosi jam viską, ką turi. Savo laivus, kompa- 
nijas - viską. 

- Tu išėjai iš proto. 

- Argi? Gerai pagalvok, Kostai. Jo parodymai gali išgel- 
bėti tau gyvybę. Argi tavo turtas tau svarbesnis negu gyvy- 
bė? 

Demiris ilgai tylėjo. Paskui atsisėdo. Jis įtariai apžiūri- 
nėjo Čotą: 

- Lambru sutinka paliudyti, kad buvo su manimi, kai 
nužudė Meliną? 

- Teisingai. 

- O užtai jis nori... 

- Vikso, ką tu turi. 

Demiris neigiamai papurtė galvą: 

- Aš turiu išsaugoti... 

- Viską arba nieko. Jis nori tave apiplėšti ligi siūlo galo. 
Matai, tai jo kerštas tau. 

Tačiau Demiris dar turėjo klausimą: 

- O tu, Leonai, kokia tau iš to nauda? 

Čoto lūpas perkreipė kažkas panašaus į pašaipą: 

- Aš gausiu viską. 

- Nesuprantu. 

- Prieš perduodamas „Graikijos prekybinę korporaciją" 
Lambru, tu pervesi visą savo kapitalą į naujos, man prik- 
lausančios kompanijos sąskaitas. 

Demiris nenuleido nuo jo akių: 

- Vadinasi, Lambru nieko negaus? 

Cotas gūžtelėjo pečiais: 

- Kas nors pralošia, kas nors išlošia. 

- O Lambru nieko nejįtars? 

- Aš taip tvarkysiu reikalą, kad nejtars. 

- Jeigu tu ketini apmulkinti Lambru, - pasakė Demiris, - 
tai iš kur man žinoti, kad tu neapmulkinsi manęs? 

- Mielasis Kostai, viskas labai paprasta. Tu būsi apsidrau- 
dęs. Mes pasirašysime susitarimą, kur bus nurodyta, kad 
naujoji kompanija pereina į mano rankas tiktai tavo išteisinimo 
atveju. Jeigu tave pripažįsta kaltu - aš negaunu nieko. 

Štai dabar Demiris pajuto tikrą susidomėjimą. Jis sėdė- 
jo ir atidžiai apžiūrinėjo invalidą advokatą. „Ar gali jis pralai- 
mėti procesą ir paleisti vėjais šimtus milijonų dolerių, kad 
tik atsiskaitytų su manimi? Ne. Ne toks jis kvailys". 

- Gerai, - pasakė jis lėtai. - Aš sutinku. 

- Puiku, - atsakė Čotas. - Tu tiktai ką išgelbėjai savo 
gyvybę, Kostai. 

„Aš išgelbėjau, kur kas daugiau, - pagalvojo Demiris, - 
Aš turiu šimtą milijonų dolerių paslėptų taip, kad niekas 
nesuras". 

Su Spiru Lambru Čotui buvo kur kas sudėtingiau. Iš 
pradžių tas vos neišmetė Čoto iš savo kabineto. 

- Jūs norite, kad aš liudyčiau ir išgelbėčiau gy- 
vybę šitam pabaisai? Nešdinkitės iš čia pas velnio 
motiną! 

- Jūs juk norite atkeršyti? - paklausė Čotas. 

- Taip. Ir aš atkeršysiu. 

- Argi? Jūs juk žinote Kostą. Jam pinigai brangesni už 
gyvybę. Jeigu jį nubaus mirties bausme, visos jo kančios 
pasibaigs per kelias minutes. Bet jeigu jūs jį palaušite ir 
priversite gyventi be grašio kišenėje, jūs jį nubausite kur 
kas stipriau. 

Advokato žodžiuose buvo savotiškos tiesos. Demiris 
buvo pats godžiausias žmogus, kurį jis kada nors buvo 
sutikęs. 

- Tai jūs sakote, kad jis sutinka viską man atiduoti? 

- Absoliučiai viską. Laivyną, visas kompanijas, viską, ką 
jis turi. 

Pagunda buvo pernelyg didelė. 

- Leiskite man pagalvoti. 

Lambru stebėjo, kaip advokatas išvažiuoja invalido 
vežimėliu iš kabineto. „Tai vargšelis, - pagalvojo jis. - /r kam 
jam gyventi?" 

ą Vidurnaktį Spiras Lambru paskambino Napoleonui 
otui: 

- Aš nusprendžiau. Laikykite, kad mes susitarėme. 


Spauda buvo labai subruzdusi: be to, kad Konstantinas 
Demiris stos prieš teismą už savo Žmonos nužudymą, į 
gins iš mirusiųjų prisikėlęs Žmogus, puikus advokatas, 
kriminalinių bylų specialistas, kurį visi laikė Žuvusiu gaisro 
metu. 

Teismas vyko toje pačioje salėje, kur kadaise teisė 
Larį Duglą ir Noelę Peidž. Konstantinas Demiris sėdėjo 
kaltinamojo vietoje, o šalia jo, invalido vežimėlyje, Napo- 
Ieonas Čotas. Valstybei atstovavo ypatingų bylų tardyto- 
jas Delma. 

Delma kreipėsi į žiuri šitokiais žodžiais: 

- Konstantinas Demiris - vienas pačių galingiausių Žmo- 
nių pasaulyje. Jis pasakiškai turtingas, todėl naudojasi 
daugybe privilegijų. Tačiau yra viena privilegija, kurios su- 
teikti pinigai negali. Tai teisės šaltakraujiškai nužudyti. - Jis 
pasisuko ir pažiūrėjo į Demirį. - Mes ketiname įrodyti, kad 
Konstantinas Demiris ypatingai žiauriai nužudė savo 
žmoną, kuri jį mylėjo. Kai jūs susipažinsite su visais įkalčiais 
ir liudytojų parodymais, tai, aš esu įsitikinęs, jūs padarysite 
vienintelę teisingą išvadą: kaltas dėl pirmo laipsnio Žmog- 
žudystės. - Tardytojas Delma grįžo į savo vietą. 

Vyriausiasis teisėjas kreipėsi į Napoleoną Čotą: 

- Ar gynyba pasirengusi padaryti įžanginį pareiški- 
mą? 

- Taip, Jūsų kilnybe. - Čotas privažiavo arčiau žiuri. Žiuri 
narių veiduose jis perskaitė gailestį. Jie nusisukdavo, 
stengdamiesi nežiūrėti į jo subjaurotą veidą ir sumaitotą 
kūną. - Konstantiną Demirį rengiamasi teisti ne už tai, kad 
jis turtingas ir galingas. Nors, galimas dalykas, būtent dėl 
to jis ir atsidūrė teismo salėje. Silpnieji visada džiaugiasi 
galėdami pažeminti stiprųjį, argi ne? Galbūt ponas Demiris 
ir kaltas dėl to, kad jis turtingas ir turi didelę valdžią, tačiau 
yra vienas dalykas, kurį aš rengiuosi įrodyti, taigi jums 
neliks nė šešėlio abejonės dėl to, kad Demiris nekaltas, kad 
jis nenužudė savo Žmonos. 

Teismas prasidėjo. 

Tardytojas Delma apklausė policijos leitenantą Teofilą 
kaip liudytoją. 

- Papasakokite, leitenante, ką jūs pamatėte, kai jėjote į 
Demirio vasarnamį paplūdimyje? 

- Stalai ir kėdės buvo išvartyti. Visur buvo netvarka. 

- Toks įspūdis, kad ten vyko siaubingos peštynės? 

- Taip, sere. Lyg į namus būtų įsibrovę plėšikai. 

- Jūs radote nusikaltimo vietoje kruviną peilį? 

- Taip, sere. 

- O ant peilio koto jūs aptikote pirštų atspaudus? 

- Taip, sere. 


277 


- Kieno pirštų atspaudus? 

- Konstantinio Demirio. 

Ziuri žvilgsniai nukrypo į Demirį. 

- Ką jūs dar radote, apieškoję namą? 

- Sieninės spintos kampe mes radome iškruvintas glau- 
des. Jos buvo su Demirio inicialais. 

- Gal jos ten seniai voliojosi? 

- Ne, sere. Jos buvo šlapios. 

- Ačiū. 

Dabar atėjo Napoleono Čoto eilė: 

- Detekryve Teofilai, ar jūs turėjote galimybę pasikalbėti 
su kaltinamuoju? 

- Taip, sere. 

- Kaip jis jums atrodė? Fizine prasme? 

- Na... - detektyvas pažiūrėjo į Demirio pusę. - Galima 
pasakyti, kad jis stambus vyriškis. 

- Ar jis stiprus? 

- Taip. 

- Ne toks Žmogus, kuriam reikėtų apversti visą kambarį 
aukštyn kojomis, kad užmuštų savo žmoną? 

Pašoko Delma: 

- Protestuoju. 

- Protestas priimtas. Gynėjas neturi pasakinėti liudyto- 
jui išvadas. 

- Prašau atleisti, Jūsų kilnybe. - Čotas vėl atsisuko į 
detektyvą. - Kokią išvadą jūs padarėte iš savo pokalbio su 
ponu Demiriu? Jis protingas Žmogus? 

- Taip, sere. Vargu ar galėjo taip praturtėti, jei nebūtų 
protingas. 

- Negaliu su jumis, leitenante, nesutikti. Tada dar 
vienas įdomus klausimas. Kaip gali toks Žmogus kaip 
Konstantinas Demiris būti toks kvailas, kad, nužudęs 
žmoną, nusikaltimo vietoje paliktų peilį su savo pirštų 
atspaudais ir iškruvintas glaudes? Ar jums atrodo, jog tai 
protinga? 

- Na, kartais, padarę nusikaltimą, žmonės labai keistai 
elgiasi. 

- Policija rado auksinę sagą iš striukės, kurią tariamai 
vilkėjo Demiris. Teisingai? 

- Taip, sere. 

- Ir tai taip pat laikoma svarbiu įkalčiu. Policijos nuomo- 
ne, Žmona ištraukė tą sagą, grumdamasi su Demiriu, kai jis 
mėgino ją nužudyti. 

- Viskas teisingai, sere. 

- Taigi prieš mus Žmogus, kuris įpratęs labai tvarkingai 
rengtis. Striukė be sagos, bet jis to nepastebi. Jis nusivelka 
ją ir pakabina į spintą, vėl nieko nepastebėdamas. Tokiu 
atveju kaltinamasis turėjo būti ne tik kvailys, bet dar ir aklas. 


Paskui kaip liudytoją iškvietė poną Katelaną. Seklių 
agentūros savininkas, netikėtai atsidūręs dėmesio centre, 
stengėsi išspausti kuo daugiau naudos sau iš susiklosčiu- 
sios padėties. Jį apklausė Delma. 

- Jūs seklių agentūros savininkas? 

- Taip, sere. 

- Ar buvo pas jus prieš kelias dienas užėjusi ponia 
Demiris? 

- Taip, sere, buvo. 

- Ir ko ji norėjo? 

- Ji prašė ją saugoti. Sakė, kad nori išsiskirti su vyru, o 
jis pagrasino ją nužudyti. 

Salėje sėdinti publika ėmė šnibždėtis. 

- Vadinasi, ponia Demiris buvo labai susinervinusi? 

- O taip, sere. Be jokios abejonės. 

- Ir ji pasamdė jūsų agentūrą, kad ją apgintų nuo vyro? 

- Taip, sere. 

- Ačiū, daugiau klausimų nėra. - Delma pasisuko į Čotą: 
- Liudytojas jūsų žinioje. 

Čotas privažiavo arčiau liudytojo krėslo. 

- Pone Katelanai, ar jūs seniai dirbate šį darbą? 

- Apie penkiolika metų. 

Čotui tai padarė įspūdį: 

- Tai įspūdingas laiko tarpas. Jūs turėtumėte gerai 
išmanyti savo darbą. 

- Tikiuosi, kad taip ir yra, - kukliai sutiko Katelanas. 

- Vadinasi, jūs dažnai turite reikalų su į bėdą pakliuvu- 
siais žmonėmis? 

- Todėl jie į mane ir kreipiasi, - pasakė savimi patenkin- 
tas Katelanas. 

- Okai ponia Demiris atėjo pas jus, ar ji buvo tik truputėlį 
susijaudinusi, ar... 

- O ne. Ji buvo /abai susijaudinusi. Galima sakyti puo- 
lusi į paniką. 

- Aišku. Todėl, kad ji bijojo, jog vyras gali nužudyti. 

- - Teisingai. 

- O kai ji išėjo iš jūsų, kiek seklių jūs pasiuntėte su ja? 
Vieną? Du? 

- Ne. Nepasiunčiau nė vieno. 

Čotas susiraukė: 

- Nesuprantu. O kodėl? 

- Na, ji norėjo, kad saugoti pradėtume nuo pirmadie- 
nio. 

Čotas žiūrėjo į jį labai nustebęs: 

- Bijau, pone Katelanai, kad aš ko'nors nesuprantu. Šita 
moteris pagauta panikos atėjo pas jus dėl to, kad vyras 
ketino ją nužudyti. O paskui išėjo, pareiškusi, kad jokios 
apsaugos jai ligi pirmadienio nereikia? 

- Taip, sere, taip ir buvo. 

Napoleonas Čotas tarytum sau pasakė: 

- Tenka suabejoti, ar jau taip labai buvo išsigandusi 
ponia Demiris, argi ne? | 

Kita liudytoja buvo Demirių tarnaitė: 

- Taigi jūs savo ausimis girdėjote ponios Demiris pokal- 
bį telefonu su vyru? 

- Taip, sere. 

- Apie ką jie kalbėjo? 

- Na, ponia Demiris pasakė, kad ji nori skirtis, o jis 
pasakė, jog nesutiks skirtis. 

Delma žvilgtelėjo į Žiuri narius: 

- Suprantama. - Paskui vėl atsisuko į liudytoją. - Ką dar 
jūs girdėjote? 

- Jis paprašė, kad ji atvažiuotų į vasarnamį prie jūros ir 
viena. | 

- Jis pasakė, kad ji atvažiuotų viena? 

- Taip, sere. O ji pasakė, kad aš paskambinčiau į 
policiją, jeigu ji negrįš ligi šeštos valandos. 

tie žodžiai sukėlė tam tikrą žiuri narių reakciją. Visi 
pasisuko | Demirio pusę. 

- Daugiau klausimų nėra. - Delma pasisuko į Čotą: - 
Liudytoja jūsų žinioje. 

Napoleonas Čotas privažiavo arčiau: 

- Jūsų vardas - Andrėja? Taip? 

- Taip, sere. - Mergina atkakliai suko į šalį akis nuo 
siaubingo advokato veido. 

- Andrėja, jūs pasakėte, kad girdėjote, kaip ponia De- 
miris pareiškė vyrui, kad nori skirtis, o jis jai atsakė, jog 
nesutinka, ir paprašė ją atvažiuoti trečią valandą į vasarna- 
mį paplūdimyje, be to vieną. Ar aš jus teisingai supratau? 

- Taip, sere. 

- Jūs prisiekėte, Andrėja. Viso to jūs visai negirdėjote. 

- Betgi ne, sere, girdėjau. 

- Kiek telefono aparatų kambaryje, kur vyko pokal- 
bis? 

- Tiktai vienas, sere, o kas? 

- O tai, kad jūs galėjote girdėti tiktai tai, ką kalba 
ponia Demiris. O ką kalba ponas Demiris, jūs negalė- 
jote girdėti. 

- Na, apskritai tai, taip. 

- Kitaip sakant, jūs negirdėjote, kai ponas Demiris 
grasino Žmonai, kai prašė atvažiuoti į vasaranamį paplūdi- 
myje ir viso kito. Jūs visa tai /sivaizdavote, orientuodamasi 
į ponios Demiris žodžius. 

Andrėja visai pasimetė: 

- Ką gi, turbūt ir taip galima pasakyti. 

- Tiktai taip ir galima pasakyti. Ar jūs buvote kambaryje, 
kai paskambino poniai Demiris? 

- Ji pasiuntė mane atnešti arbatos. 

- Jūs ją atnešėte? 

- Taip, sere. 

- Pastatėte ant stalo? 

- Taip sere. 

- Kodėl jūs neišėjote? 

- Ponia Demiris davė ženklą ranka, kad pasilikčiau. 

- Tai yra ji norėjo, kad jūs girdėtumėte pokalbį, tiksliau, 
tai, kas jums pasirodė pokalbiu? 

- Aš... Gal ir taip. 

Čoto balsas tapo aštrus kaip rimbo smūgiai: 

- Taigi jūs nežinojote, ar ji kalba telefonu su vyru ir 
apskritai ar su kuo nors kalba. - Cotas privažiavo dar arčiau. 
- Argi jūsų nenustebino, kai viduryje labai asmeniško po- 
kalbio ponia Demiris prašo jus pasilikti ir klausytis? Pavyz- 
džiui, Mes savo namuose neprašome tarnų pasilikti ir 
klausytis mūsų pokalbių. Visiškai priešingai. Aš noriu, kad 
jūs suprastumėte, jog šito pokalbio apskritai nebuvo. Ponia 
Demiris su niekuo nekalbėjo. Tiesiog ji darė viską taip, kad 
vieną gražią dieną jos vyrą teistų už tai, kad ją nužudė. Bet 
Konstantinas Demiris savo žmonos nenužudė. Visi įkalčiai 
prieš jį kruopščiai suklastoti. Nė vienas blaiviai galvojantis 
Žmogus nepaliks tiek įkalčių. Kad ir koks būtų Konstantinas 
Demiris, tačiau proto iš jo neatimsi. 


Teismas tęsėsi dar dešimtį dienų: kaltinimai, kontrakal- 
tinimai, ekspertų ir patologoanatomo parodymai. Visuome- 
nės nuomonė buvo Konstantino Demirio nenaudai - jį laikė 
kaltu. 

Savo sensaciją Napoleonas Čotas laikė proceso pa- 
baigai. Jis pakvietė liudyti Spirą Lambru. Dar ligi teismo 
Demiris pasirašė sutartį, pagal kurią „Graikijos prekybinė 
korporacija" ir visas jo kapitalas perėjo Spirui Lambru. Prieš 
dieną visa tai buvo slapta perduota Napoleonui Čotui su 
išlyga, kad sutartis įsigalioja tiktai tuo atveju, jeigu Demiris 
bus išteisintas. 

- Pone Lambru, jūs ir jūsų sesers vyras, Konstantinas 
Demiris, visada nemėgote vienas kito, tiesa? 

- Tiesa. 

- Turbūt teisingiau būtų pasakyti, jog nekentėte vienas 
kito? 

Spiras Lambru žvilgtelėjo į Konstantiną Demirį. 

- Tai dar per menkai pasakyta. 

- Tą dieną, kai buvo nužudyta jūsų sesuo, Konstantinas 
Demiris, anot jo žodžių, buvo toli nuo žmonos žuvimo 
vietos. Trečią valandą dienos, kai ji buvo nužudyta, jis buvo 
susitikęs su jumis Akrokorinte. Kai jus apklausė policija, jūs 
šitą faktą paneigėte. 

- Taip, paneigiau. 

- Kodėl? 

Lambru ilgai sėdėjo tylėdamas. Kai jis prašneko, jo 
balse skambėjo pyktis: 

- Demiris siaubingai elgėsi su mano seserimi. Nuolat iš 
jos tyčiojosi ir žemino. Aš norėjau, kad jis už tai užmokėtų. 
Aš jam buvau reikalingas tam, kad turėtų alibi. Aš nenorėjau 
jam padėti. 

- O dabar? 

- Jaučiu, kad ilgiau meluoti negaliu. Privalau pasakyti 
tiesą. 

- Tai jūs buvote tą dieną susitikęs Akrokorinte su Kon- 
stantinu Demiriu? 

- Taip, tai - tiesa. 

Salė suūžė. Išbalęs Delma pašoko iš savo vietos: 

- Jūsų kilnybe, aš protestuoju... 

- Protestas atmestas. 

Delma pavargęs susmuko į krėslą. Konstantinas Demi- 
ris palinko į priekį, jo akys degte degė. 

- Papasakokite apie jūsų susitikimą. Tai buvo jūsų 
idėja? 

- Ne. Melinos. Ji apgavo mus abu. 

- Apgavo? Kokiu būdu? 

- Ji paskambino man ir pasakė, kad jos vyras nori 
susitikti su manimi ir aptarti vieną reikalą. Paskui ji paskam- 
bino Demiriui ir pasakė, jog aš neva prašęs jį susitikti su 
manimi. Mes abu važiavome, ir tada paaiškėjo, jog mes 
neturime ko vienas kitam pasakyti. 

- Ir jūsų susitikimas įvyko tuo metu, kai buvo nužudyta, 
kaip nustatė ekspertai, ponia Demiris? 

- Visiškai teisingai. 

- Iš Akrokorinto ligi vasarnamio paplūdimyje mašina 
reikia važiuoti keturias valandas. Aš tikrinau laiką. - Napo- 
Ieonas Čotas žvilgtelėjo į žiuri narius. - Taigi Konstantinas 
Demiris niekaip negalėjo grįžti į Atėnus anksčiau kaip sep- 
tintą valandą, jeigu trečią jis buvo Akrokorinte. - Čotas vėl 
atsisuko į Spirą Lambru: - Jūs prisiekėte, pone Lambru. Ar 
tai tiesa, ką jūs mums papasakojote? 

- Tiesa. Tepadeda man Dievas. 

Napoleonas Čotas apgręžė vežimėlį ir atsidūrė veidas 
į veidą su žiuri nariais. 

- Ponios ir ponai, - sugergždė jis. - Yra tik vienas 
nuosprendis, kurį jūs galite paskelbti. - Jis visiškai patraukė 
į save jų dėmesį. - Konstantinas Demiris - nekaltas. Jeigu 
kaltintojas mėgins tvirtinti, kad kaltinamasis kažką pasam- 
dė, jog nužudytų jo žmoną, tada jūs galite abejoti. Bet juk 
kaltinimas remiasi vadinamaisiais įkalčiais, kurie rodo, jog 
kaltinamasis buvo tame kambaryje ir pats nužudė savo 
žmoną. Garbūs teisėjai pasakys, kad šitoje byloje reikia 
įrodyti du pagrindinius dalykus - motyvą ir galimybę. Ne 
tiesiog Motyvą arba galimybę, o būtinai ir tą, ir kitą. Pagal 
įstatymą jie neatskiriami, kaip Siamo dvyniai. Ponios ir 
ponai, nesvarbu, ar turėjo kaltinamasis nusikaltimo motyvą, 
tačiau paskutinis liudytojas įtikinamai įrodė, kad kaltinama- 
sis negalėjo būti nusikaltimo vietoje, kai jis buvo padarytas. 


Žiuri nariai svarstė keturias valandas. Konstantinas De- 
miris stebėjo, kaip jie grįžo į savo vietas. Jis buvo išblyškęs 
ir aiškiai jaudinosi. Čotas į žiuri narius nežiūrėjo. Jis nenu- 
leido akių nuo Demirio veido. Jis ten jau nematė nei aplom- 
bo, nei išdidumo. Tai buvo Žmogus, žiūrintis mirčiai į veidą. 

- Ar žiuri ką nors nusprendė? - paklausė vyriausiasis 
teisėjas. O 

- Taip, Jūsų kilnybe. - Ziuri seniūnas rankose laikė 
popieriaus lapą. 

- Teismo vykdytojau, prašom atnešti nuosprendį. 

Teismo vykdytojas priėjo prie žiuri nario, paėmė popie- 
riaus lapą ir perdavė įį teisėjui. Teisėjas išskleidė jį ir pakėlė 
galvą: 

- Ziuri laiko kaltinamąjį nekaltu. 

Salėje kilo triukšmas. Zmonės pašoko iš vietų, kurie ne 
kurie ėmė ploti, kiti garsiai švilpti. 

Demirio veidas prašviesėjo. Jis atsikvėpė, pakilo ir 
priėjo prie Napoleono Čoto: 

- Tu savo pasiekei, - pasakė jis. - Aš tau labai skolingas. 

Čotas pažiūrėjo jam tiesiai į akis: 

- Jau neskolingas. Dabar aš labai turtingas, o tu labai 
neturtingas. Reikia tai atšvęsti. Einam. 

Stumdamas priešais save vežimėlį su Čotu, Konstanti- 
nas Demiris prasibrovė per šurmuliuojančią minią, praėjo 
pro reporterius ir pasuko prie automobilių stovėjimo aikš- 
telės. Cotas parodė į mašiną, kuri stovėjo netoli įėjimo. 

- Štai mano mašina. 

Demiris pristūmė vežimėlį prie durelių: 

- Ar tu neturi vairuotojo? 

- Jis man nereikalingas. Mašina perdaryta taip, kad aš 
pats galiu vairuoti. Padėk man įlipti. 

Demiris atidarė dureles, paėmė Čotą ant rankų ir paso- 
dino prie vairo. Sulankstė vežimėlį ir padėjo ant užpakalinės 
sėdynės. Paskui atsisėdo greta Coto. 

- Tu vis dar pats geriausias advokatas pasaulyje, - 
nusišypsojo Konstantinas Demiris. 

- Taip, - sutiko Napoleonas Čotas, - užvesdamas ma- 
šinos variklį ir pradėdamas važiuoti. - Ką tu dabar ketini 
daryti, Kostai? 

- Kaip nors įsikursiu, - atsargiai atsakė Demiris. - (Turė- 
damas šimtą milijonų dolerių, aš sukursiu naują imperiją). 
Spiras labai susinervins, kai sužinos, kad tu jį apmulkinai, - 
nusišypsojo jis. 

- Tiktai padaryti nieko jis negalės, - patikino jį Čotas. 

- Pagal jo pasirašytą sutartį, jis gaus nė grašio nevertą 
kompaniją. 

Mašina greitai nuvažiavo kalnų link. Demiris stebėjo, 
kaip Čotas perjungia greičius ir manipuliuoja svertais, re- 
guliuojančiais greitį ir stabdžius. 

- Tu šauniai susidoroji. 

- Teko išmokti, - atsakė Čotas. 

Jie važiavo siauru kalnų keliu. 

- Kur mes važiuojame? 

- Aš turiu ten aukštai nedidelį namelį. Išgersime po taurę 
šampano, o paskui aš iškviesiu taksi, ir tu parvažiuosi 
namo. Zinai, Kostai, aš daug galvojau. Viskas, kas įvyko... 
Noelės Peidž ir Lario Duglo mirtis, paskui vargšelio Stavro 
mirtis... Juk tai neturėjo nieko bendro su pinigais, tiesa? - 
Jis pasuko galvą ir pažvelgė į Demirį. - Viskas iš neapykan- 
tos. Iš neapykantos ir meilės. Tu mylėjai Noelę. 

- Taip, - sutiko Demiris. - Aš mylėjau Noelę. 

- Aš ją taip pat mylėjau, - pasakė Čotas. - Tu juk net 
nenumanei, argi ne? 

Demiris nustebęs pažiūrėjo į jį: 

- Ne. 

- Ir vis. dėlto aš tau padėjau ją nužudyti. Aš taip ir 
negalėjau sau to atleisti. O tu, Kostai, ar tu sau atleidai? 

- Ji nusipelnė to, ką gavo. 

- Manau, kad mes visi nusipelnome to, ką galiausiai 
gauname. Aš tau, Kostai, dar kai ko nepasakiau. Tas gais- 
ras... po to gaisro aš nuolat kenčiu siaubingą skausmą. 
Gydytojai bandė man padėti, bet nieko neišėjo. Pernelyg 
jau aš buvau sumaitotas. - Jis paspaudė svertą, ir mašina 
padidino greitį. Jie važiavo siauru keliu palei stataus skar- 
džio kraštą, kildami vis aukštyn į kalnus. Toli apačioje 
bangavo Egėjo jūra. 

- Tarp kitko, - kimiai pasakė Čotas, - mane kankina tokie 
skausmai, kad gyvenimas man neturi jokios prasmės. - Jis 
dar padidino greitį. 

- Važiuok lėčiau, - paprašė Demiris, - kitaip mes... 

- Ašvisą tąlaiką gyvenau tiktai dėl tavęs. Nusprendžiau, 
kad mes turime mirti drauge. 

Demiris persigandęs žiūrėjo į jį: 

- Ką tu kalbi? Sumažink greitį. Mes užsimušime. 

- Visiškai teisingai, - pasakė Čotas ir vėl padidino 
greitį. 

- Tu išprotėjai! - suriko Demiris. - Juk tu turtingas. Kam 
tau mirti? 

Čoto lūpas perkreipė kraupi šypsena: 

- One, aš visai neturtingas. Zinai, kas turtingas? Tavo 
draugė, sesuo Teresė. Aš visus pinigus atidaviau Janinos 
vienuolynui. 

Jie artėjo prie staigaus siauro kelio posūkio. 

- Stok! - suriaumojo Demiris. Jis pamėgino ištraukti 
vairą iš Čoto rankų, bet tai padaryti buvo neįmanoma. 

- Aš duosiu tau visko, ko panorėsi, - nevilties apimtas 
rėkė Demiris. - Sustok! 

- Aš turiu viską, ko man reikia, - atsakė Čotas. 

Kitą akimirką mašina perlėkė per uolą ir stačiu šlaitu 
persiversdama ritosi žemyn, kol įkrito į jūrą. Pasigirdo kur- 
tinantis sprogimas, o paskui - tiktai gili amžinybės tyla... 

